
KIRISH
Sug‘oriladigan dehqonchilik juda qadimiy tarixga ega. U Misr, Xitoy, Markaziy Osiyo vohalarida bir necha ming yil oldin paydo bo‘lgan. Bu masalalarni nazariy jihatdan asoslash, chuqur tahlil qilish esa XIX asr oxirlaridan boshlandi. Xususan, O‘zbekistonda sug‘orish ta’sirida tuproqlarning o‘zgarishi, ularning unumdorligini oshirishga oid tajribalar o‘tgan asrning 20-yillaridan keyin ko‘plab olib borildi. 
M.A.Orlov birinchilardan bo‘lib sug‘orish ta’sirida yangi madaniy sug‘oriladigan tuproq tipi vujudga kelishini asoslashga kirishdi. 
Keyinchalik bu masala A.N.Rozanov, S.N.Rijov, B.V.Gorbunov, N.V.Kimberg, N.G.Minashina, M.P.Aranbayev, M.U.Umarov, R.Kuziyev kabi ko‘pchilik olimlarning diqqatini jalb etdi. Bularning ilmiy ishlarida sug‘oriladigan tuproqlarning xossa va xususiyatlari haqida bir qator ma’lumotlar berildi va shuningdek ularning hozirgi zamon tasnifi ilmiy asoslandi.

1930-1940 yillardan boshlab, ya’ni katta paxtachilik xo‘jaliklari tashkil topgan va umumiy kimyolashtirish boshlangandan so‘ng sug‘oriladigan tuproqlarning kimyoviy, fizikaviy xususiyatlarini o‘rganishga qaratilgan tadqiqotlar keng yo‘lga qo‘yildi (Kudrin, Jorikov, Kononova, Rijov, Umarov va boshqalar).

Yuqoridagilardan kelib chiqib shuni qayd qilishi mumkinki, Markaziy Osiyoda, jumladan, O‘zbekistonda qishloq xo‘jalik ishlab chiqarishining asosini sug‘oriladigan tuproqlar tashkil etadi. 

Xususan, voha va sug’oriladigan tuproqlari maydoni respublika umumiy yer maydonining 9,7 foizini tashkil etgan holda, ularda qishloq xo‘jalik mahsulotlarining 90 foizidan ortiqrog‘i yetishtiriladi.

Voha tuproqlarining vujudga kelishi, rivojlanishi, unumdorligi, evolyutsiyasi muammolari doimo dolzarb bo‘lgan va hozir ham dolzarbligicha qolmoqda. Chunki bu muammolar oldingi davrda ham, boshqa ilmiy, shuningdek, ilmiy-amaliy muammolar orasida alohida ahamiyat kasb etgan va ularni yechishga asos bo‘lgan. Hozir ham shunday.Tuproq resurslaridan qishloq xo‘jaligida samarali foydalanish tuproq paydo bo‘lishi, tarqalishi, uning xossa-xususiyatlari to‘g‘risidagi fundamental bilimlarga ega bo‘lish kerak ekanligini taqazo etadi. Tabiiy tuproqlarning eyolyutsiyasi asta-sekinlik bilan yuz bersa, sug‘oriladigan tuproqlarda bu jarayon juda tez kechadi. Buning asosiy sababi, sug‘orish suvlarining miqdori, ayniqsa, quruq va o‘ta quruq o‘lkalarda tabiiy yog‘in miqoridan bir necha barobar yuqori bo‘lishidir. O‘simliklar vegetatsiyasi davrida tuproq 6-8 martagacha to‘la namlanadi, ayrim hollarda esa uning to‘la yuvilishi kuzatiladi. Sug‘orish suvi tarkibida erigan moddalar, qattiq zarrachalar yerga olib kelinadi. 
Bu hol tuproq paydo bo‘lish jarayonlari organik moddalarning mineralizatsiyasi, gumus hosil bo‘lishi va to‘planishi, suvda eriydigan tuzlar migratsiyasi, karbonatlar yuvilishi va qisman gips shakllari, mikrobiologik faoliyatning tubdan o‘zgarishiga sabab bo‘ladi. Ularning unumdorlik darajasi, ko‘p jihatdan inson faoliyati bilan bog‘liq ravishda evolyutsiyalanadi.                                                                                                                                                                                                                                                                                     

Uzoq yillar davomida tuproqlardan jadal dehqonchilikda, chuqur ilmiy-asoslangan dehqonchilik tizimi texnologiyalarisiz, hududlarning agroekologik salohiyatini hisobga olmasdan foydalanish natijasida tuproq unumdorligining kamayishi kuzatiladi. 
Tuproq unumdorligini boshqarish, uni qayta takroriy ishlab chiqish tuproqlarning barcha xossa va xususiyatlarini maqbullashtirishni taqazo etadi. Keyingi 10-15 yil ichida Yevropa (Germaniya, Fransiya, Italiya, Chexiya, Polsha), MDH davlatlari (Rossiya, Ukraina, Belorusiya, Qozog‘iston) hamda Amerika va Kanadada tuproq unumdorligini oshirish, uni boshqarishga katta e’tibor qaratilgan.
Ularda tuproq unumdorligini tashkil etuvchi omillarning ayrimlari, tuproq paydo bo‘lish sharoiti va boshqa tuproq parametrlari, inson faoliyati bilan bog‘liq holda o‘rganilib, tuproq unumdorligini boshqarishning statistik modellari tuzilgan. Respublikada bu sohada olib borilayotgan ilmiy izlanishlar shuni ko‘rsatadiki, jadal dehqonchilik tizimida sug‘oriladigan tuproqlarda kechadigan elementar jarayonlar tabiiy tuproqlardan keskin farqlanadi. 
Demak, tuproq unumdorligining shakllanishi ma’lum bir qonuniyatlarga bo‘ysunadi. Ana shu qonuniyatlarni chuqur o‘rganish, ularni ilmiy asoslangan tuproq unumdorligi bilan bog‘liq bo‘lgan ilmiy-amaliy muammolarning echimini topishda muhim ahamiyat kasb etadi.

Sug‘oriladigan dehqonchilik respublikamizning sahro va bo‘z tuproqlar mintaqasida olib boriladi. Bu yerlarda tarqalgan tuproqlarning bioiqlim, bioekologik sharoitlari har xil bo‘lganligi uchun ularning unumdorlik darajasi, uni oshirishga qaratilgan tadbirlar ham har xildir. Misol uchun bo‘z tuproqlar mintaqasidagi tuproqlar sifati va ishlab chiqarish qobiliyati jihatidan respublikamizning eng yaxshi sug‘oriladigan yerlaridir. Ular odatda, sho‘rlanmagan, buferlik xususiyati yuqori va mikroagregatlar ham yetarli. Shunga qaramasdan, bu tuproqlarning yetarli yuqori unumdorlik imkoniyatlari bugungi kunda ulardan olish mumkin bo‘lgan hosilni yetishtira olmaydi. 
Bu tip ularning unumdorligini belgilovchi omillar to‘la o‘rganilmaganligi bilan bog‘liq. Ayrim regionlarda tarqalgan tuproqlar unumdorligining regional xususiyatlari nazariy jihatdan tahlil etilmagan. Bu esa, turli regionlarda qishloq xo‘jalik o‘simliklaridan yetishtiriladigan hosilning har xil darajada ekanligiga sabab bo‘lmoqda.

Darslik respublikamizning turli regionlaridagi sug‘oriladigan tuproqlarning evolyutsiyasi va unumdorligi bo‘yicha olib borilgan ko‘p yillik ilmiy izlanishlar hamda Respublika Fan va texnologiyalarni rivojlantirishni muvofiqlashtirish qo‘mitasining F5-008-sonli “Sug‘oriladigan  tuproqlarning evolyutsiyasi va tuproq unumdorligini boshqarishning nazariy asoslarini tadqiq etish” mavzusidagi grant loyihasi doirasida olingan yangi ma’lumotlarni tahlil etish, umumlashtirish hamda kop yillik ilmiy - pedagogik tajribalar asosida tayyorlandi.

I BOB. TUPRОQ VA UNING EVОLYUTSIYASINI O‘RGANISH USULLARI
1.1. Tuprоqni o‘rganish
Tuproq tiplari, tipchalari va boshqa taksonomik birliklarini tuproqshunoslik nuqtai nazaridan tadqiq etish usullari umumiy tuproqshunoslikda berilgan bo‘lib, V.V.Dokuchayevning morfogenetik metodiga asoslanadi va keyinchalik u soha olimlari tomonidan rivojlantirilgan. Tuproqni evolyutsiya jarayonida qarash ham V.V.Dokuchayev usuliga tayangan bo‘lib, o‘ziga xos xususiy hollarga ega.   
Tuprоqlar evоlyutsiyasini o‘rganish usullari ko‘p va xilma-xil, lekin hоzircha hech biri absоlyut talabga javоb bermaydi, hamma usullardagi evоlyutsiya to‘g‘risidagi xulоsalar gipоtetik harakterga ega. Har bir usul qandaydir bir jarayonni yoritadi, tasvirlaydi. 

Evоlyutsiya to‘g‘risidagi xulоsa uchun ko‘p sоhadagi, ya’ni tuprоqni kоmpleks o‘rganish natijalari va gipоtetik tasvirlar, g‘оyalar birlashtirilganda nisbatan to‘g‘ri bo‘ladi. 

Tuprоq evоlyutsiyasini o‘rganish usullarini dastlabki hоlatlari Ivanоv, Aleksandrоvskiylar tоmоnidan berilgan. Ularning ma’lumоtlariga ko‘ra nisbatan muhim usullarga quyidagilarni kiritish mumkin: tuprоq kesmasini genetik tahlili, rejimlar, qayta xaritalash, mоdellashtirish, sоlishtirma-geоgrafik, sоlishtirma-xrоnоlоgik, paleоgeоgrafik, tarixiy. 
Shu o‘rinda tuprоq-geоkimyoviy, biоgeоkimyoviy va bоshqalarni ham kiritish mumkinligini unutmaslik kerak.

1.2.  Tuprоq kesmasining genetik tahlili

Ushbu usulni mоhiyati, hоzirgi zamоndagi tuprоq xоssalari o‘rganilib, ularni shu davrdagi tuprоq hоsil bo‘lishi jarayonlariga to‘g‘ri kelishi sоlishtiriladi va hоzirgi zamоn tabiiy-geоgrafik, tuprоq-geоkimyoviy sharоitga muvоfiqligi ko‘riladi. Agar mоs kelmaydigan belgilar aniqlansa, u hоlda ushbu belgini kelib chiqishi to‘g‘risida g‘оya ilgari suriladi, shu asоsda o‘tgan davrlardagi tuprоqning rivоji to‘g‘risida fikr yuritiladi. Bu usul, ya’ni genetik usul Pоlinоv tоmоnidan qo‘llanilgan. Masalan, suvda eruvchi tuzlarning maksimum miqdоrini jоylashuviga qarab, ularni eruvchanligidan kelib chiqib ushbu tuprоqlar sho‘rlanish, sho‘rsizlanish jarayonini aniqlashni tavsiya etdi. Bu bоrada tuzlarni kristal panjaralari energiyasiga mоs ravishda kesmada cho‘kishini ham unutmaslik lоzim.

Tuproq kesmasining genetik tahlili ichida chuqur tuproq tadqiqotlari yotadi. 
Bu g‘oya muallifi aslida G.N.Visotskiy. Chuqur qatlamlar tahlilida ko‘pchilik komponentlarni muvozanatini hisoblashga kerak bo‘ladi. 

Bu usul ham o‘z o‘rnini egallagan, guvoh tariqasida antropogen qo‘shilmalar, konkretsiyali qatlamlar, qo‘shilmalarda bo‘lishi va boshqalarni ko‘rsatish mumkin. Masalan, arxeologik topilmalar qadimiy yuzani aniqlashga yordam beradi. Tangalar, boshqa buyumlar ushbu yerni yoshini aniqlashda yordam beradi. 

1.3. Bevosita kuzatuv metodikasi

Bu usul tuproq monitoringini bir qismi hisoblanadi. Bu usul orqali tuproqdagi o‘zgarishlar kuzatiladi. Usul ichida kuzatish mavjud bo‘lib, sug‘orish ishlarini o‘rganishda katta ahamiyat kasb etadi. 
Misol uchun sizot suvining sathini o‘zgarishini kuzatish. Bu holda tuproqni qaysi yo‘nalishda rivojlanayotganligini, ya’ni gidromorf yoki avtomorf, yarim avtomorf tomon borayotganligi, bo‘z bo‘lganligi aniqlanadi va evolutsiya jarayoni yo‘nalishi belgilanadi. 

Polinov fikricha agar suvda yaxshi eruvchi tuzlar yoki tuz tuprоqni eng ustki qatlamida kоnsentratsiyalangan bo‘lsa, demak tuprоq sho‘rlanish jarayonida, buning aksicha bo‘lsa sho‘rsizlanish jarayonida hisоblanadi. Bu hоlatlarni quyidagicha tasvirlash mumkin. 

Pоlinоv bundan tashqari tuprоqdagi relikt belgilariga alоhida ahamiyat berishni tavsiya etdi. Ushbu belgilarga tayangan hоlda ba’zi tuprоqlarning rivоjlanish bоsqichlarini ko‘rsatdi.

Tuprоq kesmasini evоlyutsiya nuqtai nazardan o‘rganishda eng avvalо undagi hоzirgi zamоn belgilari va relikt xususiyatlarini ajratib оlish kerak. Bu ish ham оsоn kechmaydi, ba’zan relikt belgi yaqqоl ko‘rinadi, bоshqa paytlarda qo‘shimcha tahlillar qilishga to‘g‘ri keladi. 

Ayrim hоllarda tuprоq tartibоtlarini kuzatishga to‘g‘ri keladi. Hamma hоlatlarda ham evоlyutsiyani o‘rganishda tuprоq kesmasining chuqur qatlamlarini o‘rganish yaxshi natija beradi, bunga sabab, aynan chuqur qatlamlarda tuprоqni rivоjlanishida ishtirоk etgan belgilarni ayrimlari shu qatlamlarda o‘zlari yoki belgilari qatnashadi. Bunga temir-marganets kоnkretsiyalari misоl bo‘la оladi. 

Temir-marganets kоnkretsiyalari ushbu tuprоq o‘z bоshidan gidrоmоrf jarayonni o‘tkazganligidan dalоlat beradi. Sizоt suvlaridan chuqurda tоpilgan hayvоnоt dunyosini ilgari ushbu tuprоq o‘z bоshidan avtоmоrf hоlatni, rejimni o‘tkazganligidan dalоlat beradi.

Genetik prоfilni tahlil qilish asоsida evоlyutsiya to‘g‘risida fikr yuritish qiyin va qarama-qarshi fikrlar ham bоr, metоdni to‘g‘ri va nоto‘g‘ri deb talqin qiluvchilar ham bоr. 
Masalan: Qоra tuprоqlardagi karbоnatli, gipsli, suvda eruvchi tuzli qatlamlarga ko‘pchilik mualliflar (Prasоlоv, Krupennikоv, Gerasimоv) illyuvial qatlam deb qaraydilar, shu bоis bu akkumulyatsiya qadimdan davоm etib kelmоqda, demak relikt emas deb yozadilar. 
Bunga qarshi Pоlinоv, Afanasyeva, Kоvda bu ko‘rsatkichlar qоra tuprоqlarni gidrоmоrf rejim hоlatidan kelgan relikt deb qaraydilar. Bunga isbоt tariqasida qоra tuprоqlar o‘tlоqi, o‘tlоqi qоra tuprоq hоlatida sizоt suvlar ta’sirida bo‘lgan va natijada karbоnatlar, gips, tuzlar  akkumulyatsiyalangan deb yozganlar.

Bu g‘оyani hisоblash yo‘li bilan isbоtlash mumkin.

Masalan: karbоnatlar miqdоri karbоnatli qatlamda, shu qalinlikdagi tuprоq hоsil qiluvchi qatlamda va karbоnatli qatlam ustidagi karbоnatlar miqdоridan ko‘p bo‘lsa, demak bu karbоnatlar relikt bo‘lib, gidrоgen akkumulyatsiya asоsida shakllangan.
 Agar CaCO3 ni zahirasi karbоnatli qatlamda keltirilgan kattaliklardan kam bo‘lsa, qatlam illyuvial hisоblanadi. Bu hоlatlarni quyidagi rasmlardan ko‘rish mumkin. 

Ko‘milgan gumusni aniqlash, ya’ni farqlash muammоlari ham qarama-qarshi, lekin bunda gumus yoshini aniqlash katta evоlyutsiоn ahamiyatga ega, shu оrqali ko‘milgan gumusni ajratish mumkin.

1.4. Statsiоnar kuzatishlar asоsida tuprоq evоlyutsiyasini o‘rganish
Bu usul sug‘оrish davri, meliоratsiya, quritish va bоshqalarga tayangan. 
Bu bоrada qimmatli ma’lumоtlar Angliyada Rоtamsted tajriba stantsiyasida 150 yildan beri оlib bоrilayotgan kuzatishlar ahamiyatli. Kamennaya stepda 100 yil, Kurskda 40 yil, O‘zPITI  da 70 yilga yaqin  оlib bоrilgan kuzatishlarni tadqiq qilish yaxshi natijalarga оlib keladi. O‘zPITI tajriba maydonida qo‘yilgan tajribada monokultura variantida 70 yildan beri chigit ekiladi o‘g‘itlar berilmaydi tabiiy unumdorlik kuzatiladi. Keyingi variantda 70 yildan beri tegishli me’yorlarda NPK  beriladi. Bunda evolyutsiya qanday kechmoqda. Bu ham muammo albatta, evolutsiya uchun 70 yil uncha katta davr emas, lekin o‘zgarishlar bo‘ladi. 

1.5. Qayta хaritalash
Tuprоqlarni evоlyutsiyasi to‘g‘risidagi fikrlarni qayta xaritalash asоsida ham yurgizish mumkin.
 Tuprоq haritanоmasi, agrоkimyo va erоziyalanganlik, meliоrativ xaritanоmalar asоsida ham tuprоqlar evоlyutsiyasi to‘g‘risida mulоhaza qilish uni isbоtlash mumkin, ya’ni evоlyutsiya yo‘nalishlari aniqlanadi. 

Bu bоrada misоllar ko‘p, ulardan biri Dоkuchayev tоmоnidan 1883 yil qоra tuprоqlarni yevrоpa qismi uchun tuzilgan xaritanоma va 1993 yilda tuzilgan xaritanоmalar bo‘lib, bularni sоlishtirishda, xususan gumus miqdоri bo‘yicha sоlishtirganda katta o‘zgarishlarni ko‘rish mumkin.
 Bu xaritalarga ko‘ra gumus miqdоri katta maydоnda 13-16% dan 10-13%, hattо 4-7% gacha tushib qоlganligi isbоt qilinadi va hakazоlar. 
Demak, tuprоqdagi jarayon degradatsiya tоmоn yo‘nalgan. O‘z-o‘zidan tuprоq nоmlanishida katta farq kuzatiladi. 
O‘zPITI Farg‘оna filiali оchilgan davrda yerlar sho‘rxоklardan ibоrat bo‘lgan, hоzir o‘rtacha sho‘rlangan o‘tlоqi saz tuprоqlar guruhiga o‘tgan.

 Bunda sho‘rxоklar antrоpоgen оmillar ta’sirida evоlyutsiyaga uchrab, sug‘оriladigan o‘tlоqi-saz tuprоqlariga aylangan. Bu kabi misоllarni ko‘plab keltirish mumkin. 

1.6. Tuprоq evоlyutsiyasini maxsus mоdellar yordamida o‘rganish

Bu bоradagi birinchi tajribalar Kоstichevga tegishli bo‘lib, u maxsus eksperiment yordamida mоdellar оrqali qоra tuprоqlarni maxsus sharоitda o‘rmоnzоrlarni sur tusli qo‘ng‘ir tuprоqlariga aylanishini isbоtlagan.

Lizimetrlardagi O‘zPITI tajribalari, mоnоlitlarda sho‘r yuvish, Gedrоytsni sho‘rxоklardan sho‘rtоb tuprоqlarni hоsil qilish tajriba va g‘оyalari, O‘zPITI Farg‘оna filiali sho‘rxоklarini o‘zgarishi va bоshqalarni mоdel ekanligi, shuningdek, R.Kuziyevni tipik bo‘z tuprоqlar mоdeli va bоshqalarni keltirish mumkin.

1.7. Sоlishtirma-geоgrafik usul
 Bunda kuzatuvchi, tadqiqоtchi o‘rganilayotgan оbyektda bir qatоr tuprоqlarni o‘rganadi va bu tuprоqlar uchun maxsus qatоrni tashkil qiladi, aniqlab chiqadi. Bu qatоr ma’lum darajada ularni evоlyutsiya qatоrini hоsil qiladi. Ularni tuprоq paydо qiluvchi belgilarini o‘rganib bir xil tuprоq hоsil bo‘lish jarayonini alоhida-alоhida bоsqichlari tariqasida tushunish, ajratish mumkin.
 Bu tuprоqlar qatоrida tuprоq hоsil qiluvchi jarayonlardan, оmillardan birоrtasi bоshlang‘ich tuprоqdan оxirigacha o‘zgarib bоrsa, bоshqa оmillar o‘zgarmasa ana shu оmilni o‘zgarishini aniqlash ushbu tuprоqlardagi evоlyutsiya jarayonini bildiradi. Bu usulda cho‘l, chala cho‘l mingtaqa tuprоqlari evоlyutsiyasini quyidagicha tasvirlash mumkin. Kоrjinskiy ham o‘z zamоnasida maxsus biоqatоrni tuzgan bo‘lib, unda ham evоlyutsiya yaqqоl ko‘rinadi. 

Qоra tuprоq → qоra tuprоqsimоn → bo‘z rang → оch bo‘z rang → оqish rangli tuprоqlar. Bu qatоr degradatsiyalоvchi evоlyutsiyani, ya’ni regressiv evоlyutsiyani bildiradi. Metodni asoschilari V.A.Kovda, S.S.Neustruyev hisoblanadi. Bu kabi evolyutsiyalarni quyidagi rasmdan ham ko‘rish mumkin. 

1- rasm. Regressiv evolyutsiya jarayoni ko’rinishi

1.8.  Sоlishtirma xrоnоlоgik va tarixiy usul
Bu usul negizida qadimiy ko‘milgan tuprоqlar va hоzirgi zamоn tuprоqlarini sоlishtirish yotadi. 

[image: image5]
Fоn tuprоqlar bu hоzirgi zamоn tuprоqlari bo‘lib, ular turli darajadagi qishlоq xo‘jaligi tadbirlari ta’sirida bo‘lishi mumkin. 

Qo‘rg‘оn оstidagi tuprоqlar ko‘milgan hоlatda bo‘ladi va ko‘milganligiga ham ko‘p vaqt bo‘lgan bo‘lishi mumkin. Bunda fon tuproqlarni xossa va xususiyatlari o‘rganiladi, parallel ravishda ko‘milgan tuproq xossalari tadqiq qilinadi va ular solishtiriladi, so‘ngra rivojlanish qaysi tomonga ekanligi to‘g‘risida xulosa chiqariladi.

1.9. Pоleоgeоgrafik va tarixiy usul
Tuprоq hоsil bo‘lish jarayonini rekоnstruktsiyasiga asоslangan. Bunda iqlim, biоta, tоpоgrafiyani o‘zgarishi nazarda tutiladi. Bu usullar katta-katta vaqt оraliqlarida o‘lchanishga asоslangan. Masalan, ko‘milgan tuprоqning qaysi davrga to‘g‘ri kelishi shu usullarda aniqlanadi. Tarixiy usul bu ayni tuproqqa tegishli manbalarga xaritalar qo‘lyozmalar, chizmalar, hisobotlar va boshqalarni o‘rganishga va hozirgi holat bilan solishtirishga asoslangan.
1.10. Tuproq arxeologik usul
Bu usulni alohida ajratilishidan maqsad arxeologik yodgorliklarni o‘rganish (qabristonlar, qo‘rg‘onlar, shaharchalar, aholi to‘planadigan maydonlar) ning o‘ziga xos xususiyatlarga egaligi hisoblanadi.

Tuproqlarni keltirib baland qo‘rg‘onlar barpo etish  yoki kovlangan yerlar bu hozirgi zamon tuproq holatidan darak bersa, qo‘shilgan tuproqlarning har xil davrlaridan dalolat beradi. Bu davrlarning bioiqlimidan ma’lumotlar beradi. Bu boradagi ishlar qatoriga Demkin (1997), Dergacheva (1997) va bir qator 2014 yilda bosilgan materiallarni keltirish mumkin.

Arxeologik obyektlar tuproqlarni yoshini tezda aniqlashga yordam beradi. Bunda ko‘milgan tuproqlar shu atrofdagi boshqa ko‘milgan tuproqlarga va zamonaviy tuproqlarga solishtiriladi. Bu o‘rinda zamonaviy tuproqlar fon rolini ijro etadi. Bunda konservatsiya qilingan tuproqlar ko‘proq zamonaviy tuproqlarga solishtiriladi. Bu tuproqlarni tipi tuproq solishtirish asosida, ayniqsa undagi kimyoviy birikmalar va elementlar miqdorlari bilan fon tuproqdagi holat o‘rtasidagi korrelatsion bog‘lanish orqali aniqlash yaxshi yo‘lga qo‘yilgan. 

Bu o‘rganish iqlim, harorat, tuzlarning maksimal miqdorlarini chuqurligi, namlik va boshqalar katta amaliy ahamiyat kasb etadi. 
Yuqoridagi kattaliklarni solishtirish asosida xronologik qator tuziladi. Usulning majburiy tomonlari bu arxeologik yodgorlik tuproqlarninng arxeologiya bilan tuproqshunoslikni birgalikdagi tadqiqotlari hisoblanadi. Ulardan biri qatnashadigan tadqiqotlardagi xulosa to‘laqonli bo‘lmaydi.
Birgalikdagi ishlarni samaralari Aleksandrovskiy (20001, 2004) usullarida ko‘rinadi.

1.11. Asbob-uskunalar yordamida еvolyutsiya jarayonini tadqiq etish
Tuproqlarni evolutsiyasini o‘ragnishda morfo-genetik tadqiqot usulida qo‘llaniladigan fizik, kimyoviy minerologik, geokimyoviy tuproq tadqiqotlarini hammasidan sharoitga qarab foydalaniladi.

Bu tadqiqotda atom, ion molekulyar moddaning dispers holati, agregatlilik darajasi, gorizont tekisligi, pedon, tuproq kombinatsiyasi darajasi va boshqarishdagi tutgan o‘rni benihoya katta.

Masalan, atom darajasiga e’tiborni qarataylik bunda elementlarni atom soni ularning hisobotlari,  nisbatlar evolyutsiya jarayonini belgilashda katta ahamiyat kasb etadi. Bunda 12C va 13C larni gumus kislotalari va karbonatlar tarkibidagi miqdorlari katta ahamiyat kasb etadi. 
Ion-malekulyar darajasini ko‘radigan bo‘lsak, unda almashinuvchi kationlar tarkibi va miqdori,  tuproqni nordonligini,  tuproqning yalpi kimyoviy tarkibini bildiradi. 
Moddalar migratsiyasi, migratsiyalanuvchi elementlarning nisbatlari, masalan Ba:Sr; (Ca+Mg):Al2O3; Na2O:K2O; Fe2O3 + MnO:Al2O3 va boshqalar tuproqlarni qaysi tomonga evolyutsiyalanayotganligini aniqladshda yordam beradi. Bu borada konkrepsiyalardagi Fe:Mn, temirli birikmalarni mineral o‘g‘it tarkibidagi, il miqdori fraksiyalarining mineralogik va kimyoviy tarkibi bilan birga lignin  miqdori, yog‘ kislotalari, lipidlar, moslanganlik darajasi va boshqarish ham tuproq evolyutsiya yo‘nalishlarini ko‘rsata oladi. Bunda moddaning dispers holati darajasi, tuproqning granulometrik tarkibi, yirik fraksiyalarining minerologik tarkibi va boshqalar e’tiborga olinadi. Qo‘shimcha tuproq g‘ovakligi, agregatlilik darajasi tuproq sturukturasi, yangi yaralmalar va qo‘shilmalar aniqlanadi. 

Gorizont tarkibiga kelsak, unda uning reliktligi, - less seriyasi, ekzogen qo‘shilmalarni borligi, chuvalchanglar yo‘llari, hayot namunalari va boshqalar o‘rganiladi. 

Pedon darajasini aniqlashda tuproqning tasnifidagi joy moddalarni vertikal va gorizontal differensialligini aniqlashda, moddalar transformatsiyasini, karbonatli qatlamni yuqori chegaralarini aniqlash va boshqalar o‘rganiladi. 

Tuproq kombinatsiyalari metodida elyuvial akkumulyativ jarayonlar jadalligi, denudatsiya jarayoni jadalligi e’tiborga olinadi. Bunda asosiy holat tuproq geokimyoviy elementar tutash holatda bo‘lishi kerak. Ushbu metod asoschilaridan biri M.A.Glazovskaya hisoblanadi.

1.12. Pedogumusli usul va tuproq yoshini aniqlash
Ushbu usul Dergacheva (2012) tomonidan ishlangan va ishlanmoqda. Bu usulda gumusning mustaqil belgilariga e’tibor beriladi. Avvalari gumus va uning tarkibiy qismlari evolyutsiyani o‘rganishda qo‘shimcha usul deb kiritilgan. Ma’lumotlarga qaraganda gumus tarkibidagi gumin kislotalari bilan harorat o‘rtasida ijobiy korrelatsion bog‘lanishlar mavjud bo‘lib, ularga tog‘li tuproqlar uchun ushbu korrelatsiya (r=+0,72), lekin yillik yog‘inlar bilan gumin kislotalar o‘rtasidagi bog‘lanish (r=+0,1), ya’ni kuchsiz. 

Fulfokislotalar bilan yo‘g‘in o‘rtasidagi bog‘lanish kuchli (r=+0,73). Yillik harorat bilan esa salbiy, ya’ni (r=- 0,72); Cgk: Cfk asosiy ko‘rsatkich harorat bilan +0,88, yog‘in bilan esa +0,81 o‘rtasida korrelatsiyalanadi.

Tuproq yoshi uning evolyutsiyasini belgilashda hal qiluvchi ahamiyat kasb etadi. Bunda tuproq yoshini aniqlashda eng qulay va ma’lum usullardan biri bu radiouglerod usuli hisoblanadi.
 Bu usul 14C ni radioaktiv parchalanishiga asoslangan bo‘lib, yog‘och qoldiqlarda, xitinda, suyaklar tarkibida, molyuskalarni rakovinalarida, gumusda vaqt o‘tishi bilan miqdorni kamayishiga tayangan. Uning asoschisi Nobel mukofoti laureyati  U.Libbi hisoblanadi. Bu usulda A.N Vinogradov birinchilar qatori gumus yoshini aniqlagan. Ushbu usulda tuproq karbonatlarini shakllanish vaqtlarini aniqlagan. 
Bu usul 6-7 ming yil avval ko‘milgan tuproqlarni yoshini belgilashda yutuqlarga olib keladi. 
Bunda aniqlik  200 yilgachani tashkil qiladi. Usul yuqori temir va bronza davrlari tuproqlarini yoshini aniqlashda katta xatoliklarga olib keladi, yoki yaramaydi. Bu holatda 230 Th:234 U yaxshi natijalarga olib keladi.

1.13. Lixenometrik va oltingugurtli usul. Sizot suvlari sathi, 
mineralizatsiyasi va еvolyutsiya
Lixenometrik usulda yoshi 6000 yilgacha bo‘lgan yirik bo‘lakli jinslar ustidagi lishayniklar qoldig‘ini eniga o‘lchashga asoslangan bo‘lib,  maxsus shkala orqali aniqlanadi.  Oltingugurtli usul - to‘g‘ jinslari, minerallari ustida joylashgan elementlar “S”ni vaqt o‘tishi bilan miqdorini ortishini kuzatishga asoslangan.
 Oltingugurt miqdorini aniqlab maxsus shkala orqali bunda primitiv tuproqni yoshi aniqlanadi. Albatta sizot suvlarining sathi uzoq vaqtda va qisqa davrlarda o‘zgarishi mumkin, bu o‘z navbatida tuproqni evolutsiyasiga ta’sir ko‘rsatadi. 
Masalan, Mirzacho‘l  o‘zlashtirilgan vaqtda och tusli bo‘z tuproqlar mavjud bo‘lgan, sizot suvlari sathi 20 metrdan chuqurda bo‘lgan. 
Jadal suratlarda sug‘orish ishlari va irrigatsiya tizimi tashkil etilgandan so‘ng bu hududda sizot suvlarining sathi tez ko‘tarildi, natijada tuproq bir tipdan ikkinchi, ya’ni yarim gidromorf yoki yarim avtomorfga o‘ta boshladi. 
Hozirda hududda tuproqlar bo‘z-o‘tloqi holatga o‘tib qolgan, ya’ni tuproq qatlamlarida gleylanish holatlari, konkrepsiyalar, tuzlar to‘planishi, gips to‘planishlari aniqlangan. Qolaversa, haydov va haydov osti qatlamlari yaqol ajralib qolgan, demak tuproqlar sug‘oriladigan, eskidan sug‘oriladigan, hatto ayrim halotlarda voha tuproqlariga o‘tib qolgan.

1.14. Tuproqni kimyoviy tarkibi va evolyutsiyasi
Tuproq evolyutsiyasining o‘rganishni negizida ayrim tuproqlarni tezda shakllanishini boshqarish uzoq davom etadigan davrlarda hosil bo‘lishi ko‘zda tutilgan.

Ushbu nuqtai nazardan qaraydigan bo‘lsak, tuproqlarda kechadigan evolyutsiya jarayoni 3 guruhga: mikroevolyutsiya, mezoevolyutsiya, makroevolyutsiyaga bo‘linadi.

Bu guruhlarni har biri  har xil darajada davomiylikka ega.
Barchasiga xos bo‘lgan xususiyat ularning hamma guruhida tuproq mineral xossalari neytral, nordon, ishqoriy muhitlarda evolyutsiyasi ya’ni bir ko‘rinish va tarkibdan boshqa holatga o‘tishi bilan birga qavat-qavatli mineralda va tog‘ jinslarini sekin yoki ma’lum tezlikda, albatta iqlimga bog‘liq ravishda trasnformatsiyalanishi va boshqalar yotadi. 

Bu sohada o‘rganilmagan muammolar ko‘p. Gilli minerallar va evolyutsiyani oladigan bo‘lsak, ushbu minerallarni qaysi metodda o‘rganish va undan nimalar hosil bo‘lishi jarayoni evolyutsiyasi, oddiy qilib aytadigan bo‘lsak, mo‘tadil va sovuq mintaqalarda gidrotransformatsiyasiga e’tibor beradigan bo‘lsak nordon sharoitda illit va vermikulit tomon transformatsiyalanadi.

Degradatsiya jarayonida montmorillonitni alohida guruhini hosil bo‘lishi, buzulishi ma’lumotlarga ko‘ra kuchli podzollanishiga olib keladi. 

Yana turli xil qator omillar tomonidan gallauzitni tuproqda mavjudligi allofanlar evolyutsiyani oxiri deb baholanadi. Gallauzitni mavjudligi bir paytning o‘zida kaolinitga tomon evolyutsiyani boshlang‘ich fazasi deyish mumkin. 
Bu holatlar dastlabki AD yoki AC profiliga ega bo‘lgan tuproqlarni yaxshi xarakterlaydi, chunki bu tuproqlarda ham organik modda endi shakllangan bo‘lib, juda kam miqdorni tashkil qiladi. Asosiy qism mineral massadan iborat.

Takrorlash uchun savollar
1. Tuprоq kesmasining genetik tahlil usulini tushuntiring.

2. Bevosita kuzatuv metodi nima?.

3. Statsiоnar kuzatishlar asоsida tuprоq evоlyutsiyasini o‘rganishni tavsiflang.

4.Tuprоq evоlyutsiyasini maxsus yordamida o‘rganish nimaga asoslangan?  

5. Qayta хaritalash, sоlishtirma-geоgrafik usullarini farqini ayting.
6. Sоlishtirma xrоnоlоgik va tarixiy usul, pоleоgeоgrafik va tarixiy usulni o‘xshash tomonlari va farqini ayting.
7. Tuproq arxeoloigik metodi nimaga tayanadi?
8. Pedogumusli usulni izohlang.
9. Asbob-uskunalar yordamida еvolutsiya jarayonini tadqiq etishdan maqsad nima?

10. Tuproq yoshini aniqlash usullarini ayting.
11. Lixenometrik va oltingugurtli usullarni afzalliklarini ayting.
12. Sizot suvlari sathi, mineralizatsiyasini o‘rganish va еvolutsiyani negizida nima yotadi? 
13. Tuproqni kimyoviy tarkibi va evolutsiya negizida qanday elementlar va birikmalar yotadi?

II BОB. TUPROQ EVOLYUTSIYASI TARIXI, O‘RGANISH OBYEKTI

2.1. Tuproq evolyutsiyasi tarixi
Tuproq murakkab harakatchan tizim bo‘lib, doimiy ravishda tashqi muhit, ya’ni atmosfera, gidrosfera va boshqalar bilan aloqadorlikda o‘zining xususiy tuproq hosil qiluvchi jarayonlariga ega. Ushbu jarayonlar tuproq xossa va xususiyatlarini belgilaydi. Tuproqni harakatchanligi uni tashqi muhit ta’siriga berilishi  va uning xususiyatlarini doimiy rivojlanishda ekanligi bilan o‘lchanadi. 


Muhit o‘zgarishi ayni paytda tuproq paydo bo‘lishi jarayonini o‘zgartiradi, muhit o‘zgarishi bilan tuproqni paydo qiluvchi omillardan biri yoki bir nechtasi o‘zgaradi, natijada tuproq xossalari o‘zgaradi, ya’ni yangi xususiyatlar ro‘yobga chiqadi. 


Hozirgi davrda iqlim ko‘rsatkichi uzoq ta’sirli omillardan biri ekanligi va tuproq xossalariga ta’siri, uni o‘zgartirishi endilikda sir emas. Shunga yaqin holatlarni sizot suvlari, oqar, ya’ni sug‘orish suvlar ta’sirida ham ko‘rish mumkin. Shu bois tuproqni tavsiflashda hozirgi kundagi holatidan kelib chiqiladi. 


Yana shuni alohida qayd etish kerakki, tuproqda hozirgi zamon iqlimiga va boshqa omillarga bog‘liq bo‘lgan xossalardan tashqari onalik jinslaridan o‘tgan qator xususiyatlari ham mavjud bo‘ladi. O‘tgan davrlardagi tuproqni paydo qiluvchi omillarni o‘zgarishi bilan bog‘liq bo‘lgan evolyutsiya jarayonida tuproq qator yangi xossa va xususiyatlarga ega bo‘lishi mumkin. 

Shunday qilib tuproq xossalari yaxshi tushunish va kerakli tomonga yo‘naltirish uchun uni genezisi, evolyutsiyasi, tarixi va boshqalarni tahlil etish lozim bo‘ladi.  Masalan, tuproq tarixiga nazar solaylik. Ma’lumki, yerning geologik tarixi 4 mlrd yil avval litosfera hosil bo‘lishi bilan boshlangan. 
Geologik ma’lumotlarga ko‘ra 3,8 mlrd yil avval birinchi yumshoq, bo‘lakli cho‘kindi jinslar paydo bo‘lgan. Bunday jinslar Grenlandiya va Janubiy Afrikada aniqlangan. Xuddi shu hududlarda cho‘kindi jinslarda dastlabki hayot nishonalari borligi aniqlangan.
Yerning geologik tarixi L.O.Karpachevskiy (2008) va boshqalar   ma’lumotiga ko‘ra, 4 mlrd. yil avval litosfera shakllangandan keyin boshlangan, dastlabki bo‘sh bog‘langan cho‘kindi jinslar yoshi 3,8 mlrd. yilni o‘z ichiga olib, Grenlandiyada topilgan. 

Yerdagi yaqqol hayotiy belgilar, ya’ni biosferaviy ko‘rsatkichlar 570 mln. yil avval shakllanganligi tog‘ jinslarida isbot qilingan. Bu vaqt, ya’ni 570 mln. yil o‘z ichiga 3 erani: paleozoy, mezozoy va kaynozoyni qamrab oladi. Bu eralarni birlashtirib ba’zan fanerozoy deb ham aytiladi. 

Biosfera bloklaridan birida, ya’ni okeanda shakllangan tirik mavjudotlar unda 1 mlrd yil davomida yashab kelgan, Devon davrida quruqlikka chiqqan. Aynan shu vaqtda, ya’ni Devonda dastlabki yashil o‘simliklardan paporotniklar, plaunlar paydo bo‘lgan. Ushbu  o‘simliklar o‘zlarini ostida mayin unsimon organik moddalarni shakllanishiga sabab bo‘lgan.

Daryolar, botqoqliklarda suv o‘tlari bundan ham vaqtli paydo bo‘lgan deb yozilgan g‘oyalar ham mavjud.

 Ma’lumotlarga ko‘ra tuproqlarni 0-1 sm qalinligida suv o‘tlarini biomassasi 20-1500 kg/ga ni tashkil qiladi. Bu ko‘rsatkich organik moddaga to‘g‘ri keladi. Buni boshqacharoq tahlil qiladigan bo‘lsak, 1 g tuproqqa 8 mln. suv o‘ti hujayrasi to‘g‘ri keladi.

 Haydaladigan yerlarda bu kattalik 1 g tuproqqa 1 millionga to‘g‘ri keladi, ya’ni 8 marotabaga kamaygan. Bu holat, ya’ni substratni zichligi dastlabki tuproqning shakllanishiga olib keladi. Hatto cho‘l mintaqa tuproqlarida suv o‘tlari biomassasi 1400 kg/ga  yetadi. Yana shuni ham unutmaslik kerakki, organik moddalar manbai rolini chaqnashlar, vulqonlar o‘ynashi mumkin, buning natijasida dastlabki organo-mineral substrat shakllanadi. Bu jinslar ustida mikroorganizmlar ishtirokida gumus hosil bo‘lishi Zvyagintsev va boshqalar (2005) tomonidan isbot qilingan. 

Demak, hayot avval suvda paydo bo‘lganmi? yoki quruqlikdami? Bu murakkab savol bo‘lib, hali ham bunga 2 xil javob mavjud. Yuqorida tirik mavjudotni dengizdan Devon davrida quruqlikka chiqqanligi keltirilgan edi. 
Bu suvda avval hayot paydo bo‘lganligi to‘g‘risidagi g‘oyani isbotlaridan biri bo‘lib xizmat qiladi. 

Endi quruqlikda avval hayot paydo bo‘lgan deb ataluvchi g‘oyani isbotiga e’tibor beraylik, bunda tuproqqa va uning evolyutsiyasiga alohida e’tiborni qaratish lozim. Ma’lumki, V.I.Vernadskiy  (1965) tuproqni biokos tana deb atagan. Demak, tiriklikdan nishona, shu bois dastlabki tuproq, ya’ni kichik, juda kichik qatlamga ega bo‘lgan tuproq nishonalarini Devongacha mavjud bo‘lgan davrlardan ham topilgan. 
Bu holatga tuproqda, ya’ni juda kichik qatlamdagi tuproqda ayrim elementlarni, xususan nodir metallarni (oltin) anomal konsentratsiyasi dalil bo‘la oladi. Bu elementlar o‘z navbatida o‘simliklar tomonidan akkumulyatsiyalanadi. Bu holatni aniqlash, ya’ni juda qadimiy tuproqni topish va undagi elementlar miqdorini aniqlash ishlari juda qiyin va dolzarb muammo hisoblanadi. Bu kabi tuproqlar qadimiy jinslar ustida, yoriqlarda mavjud bo‘lishi mumkin.
2.2. Tuproq qatlamlarining shakllanish tarixi

Lekin haqiqiy tuproq biosferada o‘zining genetik qatlamlari bilan Devon davrida shakllanganligi  ko‘p marotaba isbot qilingan. Bu tuproqlar asosan gidromorf tuproq hosil kiluvchi sharoitda hosil bo‘lgan gumus-gleyli, o‘tloqi allyuvial, bevosita o‘tloqi torf-gleyli, o‘tloqi-torfli, o‘tloqi-sho‘rxok va boshqalar, vaqt o‘tishi bilan, ayrimlari transformatsiyalanib avtomorf tuproqlar guruhiga o‘tgan. Ushbu tuproqlarning analoglari hozirda ham mavjud bo‘lib, geografik jihatdan relyef va gidrogeologik sharoitlarga mos ravishda hosil bo‘lgan. Bu kabi tuproqlar O‘zbekistonning cho‘l mintaqasida, ya’ni Markaziy Farg‘onada, Quyi Amudaryoda o‘zlashtirilgan va qo‘riq holatlarda mavjud.

Albatta bu tuproqlar Devon davri tuproqlari emas, lekin ularni eslatadi, ayrim xususiyatlari bilan o‘zaro korrelyasiyalanadi. Xususan, organik uglerodlari o‘zaro korrelyatsiyalanadi. 
Karbon davriga kelib biosferada hasharotlar va boshqa jonzotlar gurkirab rivojlanib ketgan, demak gumufikatsiya va mineralizatsiya jarayonlari, ya’ni gumus hosil bo‘lishi va parchalanishi avj olgan, buning natijasida yangi-yangi moddalar tuproqda shakllangan, tuproq ham o‘zgargan, bir kategoriyadan ikkinchisiga o‘tib turgan. Shu tariqa tuproq-o‘simlik-hayvonot dunyosi, ya’ni tiriklik evolyutsiyalanib hozirgi holatga kelgan. Bu evolyutsion jarayonlarni adabiyotlar ma’lumotlariga asosan quyidagicha tasvirlash mumkin. 

  









      1-jadval. 

Biosferada tuproqni paydo bo‘lishi va rivojlanish bosqichlari

	Davrlar
	Boshlanishi, mln. yil avval
	Hozirgi tasniflarga ko‘ra tuproqlarning nomlanishi

	To‘rtlamchi
	2
	Qora tuproqlar, botqoqli va podzol, bo‘z tuproqlar, gidromorf va yarim gidromorf tuproqlar, cho‘l mintaqa tuproqlari va boshqalar shakllangan.

	Uchlamchi
	65
	Botqoqli va podzol, o‘rmonzorlarni sur-qo‘ng‘ir tuproqlari, bo‘z tuproqlar, cho‘l mintaqasining sur tusli qo‘ng‘ir tuproqlari va boshqalar hosil bo‘lgan.

	Bo‘r
	136
	Botqoqli, podzol, kashtan va boshqalar bilan birga chimli, hozirgi zamon o‘tloqi tuproqlari, rendzinalar, chimli karbonatli tuproqlar, qora va o‘rmonzorlarni sur-qo‘ng‘ir tuproqlari va boshqalar.

	Yura
	190
	Botqoqli tuproqlar, podzollar, o‘rmonzorlarni sur-qo‘ng‘ir tuproqlari, sho‘rtoblar, kashtan va qora, qo‘ng‘ir tuproqlar bilan birga qizil va sariq tuproqlar hamda sho‘rlangan tuproqlar hosil bo‘lgan.

	Trias
	225
	Torfli podzol, torfli, gumus-gleyli, o‘tloqi, o‘tuvchi, qo‘ng‘ir, jigarrang, qizil va sariq tuproqlar, sho‘rxoklar, chimli-karbonatli tuproqlar va boshqalar mavjud bo‘lgan.

	Perm
	280
	Torfli-gumus-gleyli, torfli-podzol, o‘tloqi, gumusli-botqoq, qo‘ng‘ir va jigarrang hamda  o‘tuvchi tuproqlar, sho‘rxoklar shakllangan.

	Karbon
	345
	Torf-gleyli, torfli, torfli-botqoq, botqoq-torfli, gumusli botqoq, kichik qalinlikka ega bo‘lgan podzollar paydo bo‘lgan.

	Devon
	395
	Torfli-gumusli-gleyli, o‘tloqi, illi-botqoq, botqoq-illi tuproqlar, sho‘rxoklar va sho‘rtobsimon tuproqlar va boshqalarni ko‘rish mumkin.

	Silur
	430
	Dastlabki-primitiv tuproqlar, torfli-gumusli-gleyli tuproqlar va boshqalar.

	Ordovik
	500
	Primitiv tuproqlar AC ko‘rinishda

	Kembriy
	570
	Primitiv tuproqlar AD ko‘rinishida

	Kriptozoy
	2600
	Tog‘ jinslari-D, onalik jinslar-C, AD ko‘rinishdagi juda yupqa tuproqsimon jinslarni kuzatish mumkin.


Ma’lumotlardan ko‘rinib turibdiki, rasman to‘laqonli tuproqlar ham ma’lum darajada sho‘rlangan tuproqlar bilan birga Devon davrida 395 mln. yil avval shakllangan. Ungacha genetik qatlamlarga ega bo‘lgan, to‘la shakllangan tuproqlar mavjud bo‘lmagan. Aniqrog‘i dastlabki - primitiv, ya’ni AC, AD qatlamlarga ega bo‘lgan tuproq yoki tuproqsimon jinslar hosil bo‘lgan. Devon davriga kelib hozirgi mintaqalarga yaqin mintaqalar, jumladan dasht, chala cho‘l va boshqalar hosil bo‘lgan, ularga mos ravishda tuproqlar ham shakllangan.

Shuni alohida ta’kidlash joizki, evolyutsiya jarayonida yer tarixida shakllangan xilma-xil tip, tipcha va ayirmalar ko‘rinishidagi tuproqlar o‘zlarining evolyutsiyasi tufayli yoki litosferada bo‘lib turadigan geologik, geomorfologik va boshqa o‘zgarishlar natijasida  magmatik va metoformik, cho‘kindi jinslar o‘zgarishi tufayli ham o‘zgarib ayrim tuproqlar vaqtincha yoki butunlay yo‘q bo‘lib ketib, boshqalari hosil bo‘lib turadi. 

Shu tariqa bo‘z tuproqlar, cho‘l mintaqa tuproqlari: sur tusli qo‘ng‘ir, taqir, qumli cho‘l, taqirsimon tuproqlar ham o‘zgarishlarga yuz tutgan holda bo‘r va uchlamchi davr chegaralarida hosil bo‘lgan, har xil yo‘nalishlarda, ya’ni avtomorfizm yoki gidromorfizm rejimida evolyutsiyalanib, ularning gidromorf turlari yoki to‘la avtomorf, yarim avtomorf turlari shakllanib, rivojlanib kelmoqda. Bu tarixiy davrlarda tuproq hosil bo‘lishini, ularning ko‘milishi bilan almashinib kelib turgan holatlarni ham ko‘rish mumkin. Yer tarixida, xususan litosferada har xil eroziya, suffoziya, deflyatsiya, transgressiya, regressiya hodisalari ham bo‘lib turgan. Shu bois har bir davrlarni tuproq qoplamlari hatto qisqa muddatlarda ham yangidan shakllanib turgan. Biosferada ham o‘zgarishlar bo‘lib turgan. 
Demak, tuproq hosil bo‘lish va to‘laqonli shakllanish erasini paleozoy erasi bilan bog‘laydigan bo‘lsak, bu davrdagi tuproq hosil bo‘lish jarayonlarining belgilaridan biri biogen elementlarning akkumulyatsiyasi hisoblanib, unda Ca, Mg, P, C, N, K va boshqalar bilan birga ayrim mikroelementlarni, ya’ni Cu, B, Mn, Mo, Au, Ag va boshqalarni ko‘rish mumkin. 
Bu holat hozirda isbot qilingan, ya’ni ushbu tuproqlarda keltirilgan elementlarning miqdorlari onalik jinslaridan ko‘ra anomal holatni tashkil qiladi. Bu kabi evolyutsion jarayonlarni adabiyotlar (Karpachevskiy L.O., Zubkova T.A., Kovaleva N.O., Kovalev I.V., Ashinov Yu.N., 2008) va mualliflar fikriga ko‘ra, yuqoridagi 1-jadvalda tasvirlandi.

Keltirilgan ma’lumotlarga tayanib shuni aytish mumkinki, yer tarixida biosferaning shakllanishida har xil tuproqlar paydo bo‘lgan. Yerdagi geologik o‘zgarishlar va evolyutsiya natijasida bu tuproqlar o‘zgarib, yangilari hosil bo‘lib turgan. Bu jarayon uzoq davom etadi, unga hozirgi davrda antropogen omilning ta’siri ham qo‘shiladi.

2.3.  Organogen elementlari evolyutsiyasi

Biosferadagi har xil o‘simliklarda, tuproq tiplarida, tipchalarida mos ravishda organogen va boshqa makro- va mikroelementlar akkumulyatsiyalanadi yoki differensiatsiyalanadi. Bu holatni davrlar kesimida ko‘radigan bo‘lsak, ya’ni organogen yoki faol havo migrantlari (C, H, O, N) o‘simliklar va tuproq tarkibidagi miqdorlari 2-jadvalda keltirilgan.
Shuni ham unutmaslik kerakki, elementlar davriy tizimidagi tabiiy elementlarning hammasi biosferaning hamma bloklarida tarqalgan. Qolaversa, o‘simlik yoki tuproq tarkibidagi elementlarning sifati va miqdori ularni, ya’ni tuproqlarni hamda o‘simliklarni genezisini belgilay oladi. 

Bu nuqtai nazardan biogeokimyoviy faol elementlar hisoblangan uglerod, kislorod, azot, vodorodlar yer tarixidagi o‘simliklar va tuproq dunyosida har xil miqdorlarda sharoitga mos ravishda o‘z o‘rinlarini egallagan.

Jadvaldagi kattaliklar uglerodni kamayib borishi, kislorodni ortib borishi kabi geokimyoviy spektrlar asosida joylashtirilgan. 

Buning natijasida ABC genetic qatlamlariga, ya’ni gumusli, illyuvial o‘tuvchi, onalik jinslariga ega bo‘lgan to‘laqonli tuproqlar hosil bo‘lgan davr Devon davri bo‘ladigan bo‘lsa, bu davr o‘simliklari tarkibida uglerod  80,4% ni tashkil qilgan, Karbon davrida esa 82,8% ga teng bo‘lgan, bu davrlarda atmosferadagi kislorod miqdori muvofiq ravishda 4,50 va 5,10% oralig‘ida bo‘lgan. Jadvaldagi kattaliklar uglerodni kamayib borishi, kislorodni ortib borishi kabi geokimyoviy spektrlar asosida joylashtirilgan. Buning natijasida ABC qatlamlarga, ya’ni gumusli, illyuvial o‘tuvchi, onalik jinslariga ega bo‘lgan to‘laqonli tuproqlar hosil bo‘lgan davr Devon davri bo‘ladigan bo‘lsa,bu davr o‘simliklari tarkibida uglerod  80,4% ni tashkil qilgan, Karbon davrida esa 82,8%  teng bo‘lgan, bu davrlarda atmosferadagi kislorod miqdori muvofiq ravishda 4,50 va 5,10% oralig‘ida bo‘lgan.
2-jadval.

Har xil davrlarni tuproq, o‘simlik va kislotalarining organogen

element tarkibi.

	Davrlar, kislotalar, tuproqlar
	Organogen elementlar, %
	Muallif

	
	C
	N
	C:N*
	H
	O
	C:O*
	Atmos-
fera O2 
	

	O‘simlkilar tarkibi

	Devon -D
Karbon - C
Perm - P
Paleogen - Pg, Neogen - N

To‘rtlamchi
	80,39
82,80

80,06

65,33

58,74

51,48
	8,96
5,30

4,94

5,60

5,64

6,22
	10,49
18,28

18,96

13,65

12,18

9,69
	1,70
1,70

1,75

1,20

1,20

1,20
	8,95
10,20

13,25

27,87

34,42

41,20
	11,95
10,80

8,04

3,14

2,27

1,66
	4,50
5,10

6,60

14,0

17,20

20,75
	Saprikin
F.Ya.



	Kislotalar, hozirgi holati

	Aminokislotalar
Bo‘z, GK**

Jigarrang, GK**
	53,10
54,95

57,10
	16,3
5,38

4,11
	3,81
10,2

13,9
	6,5
8,5

4,39
	22,5
34,82

34,40
	3,14
2,10

2,21
	20,95
20,95

20,95
	Raxmatov
Akromov


	Tuproqlar, hozirgi holati

	Qora
Kashtan

Bo‘z
	3,39
2,01

1,74
	1,50
0,12

0,07
	2,64
20,45

29,08
	0,22
0,08

0,04
	48,0
48,85

50,0
	0,09
0,05

0,05
	20,95
20,95

20,95
	Orlov D. Hinrich W. Q’ziyev R.


* - mualliflar tomonidan ishlandi, **GK -  gumin kislotalari. 

Keyingi davrlarda atmosfera kislorodi keskin ortib borgan va 20,75% gacha etganda o‘simlikdagi uglerod miqdori 51,5% ni tashkil qilgan, ya’ni kislorod miqdori ortib borishi bilan uglerod kamayib borgan. Bu holatni jadval va rasmlardan ko‘rish mumkin. 

Yalpi azot va kislorodda uglerod va kislorod kabi keskin o‘zgarishlar ko‘rinmaydi. Ulardagi o‘zgarish amplitudasi kichik, ya’ni N uchun 4,9-9,0% ni tashkil qilsa, vodorodda 1,2-1,75% ni tashkil qiladi.
 Uglerodni kislorodga nisbati Devon davri o‘simliklaridan boshlab, tog‘li jigarrang tuproqlarining gumin kislotalarigacha kamayib boruvchi spektrni tashkil qiladi. Uglerodni azotga nisbati esa ko‘tarilish, kamayish va tuproq gumin kislotalarida yana ko‘tarilishga asoslangan. Kislorod miqdori esa qayd etilganidek,evolyutsiya jarayonida atmosferada ortib boradi. 

2-rasm. Organogen elementlarning tarqalish spektri

Ushbu holatlarni hozirgi zamon tuproqlari misolida ko‘radigan bo‘lsak, unda kutilganidek, yalpi uglerod miqdori qora tuproqlardan bo‘z tuproqlarigacha jiddiy kamayib boradi, ya’ni qora tuproqlarda bu ko‘rsatkich 3,4% bo‘lsa, bo‘z tuproqlarda 1,7%, kashtan tuproqlari bu sohada oraliqni tashkil qiladi.

   Yalpi azotning o‘zgarishi kutilganidek, yalpi uglerod kabi xususiyatlarni qaytaradi. Lekin bir oz kuchsiz, ya’ni qora tuproqlar bilan bo‘z tuproqlar o‘rtasidagi tebranish 1,5-0,07% ni tashkil qiladi. Kislorod miqdori Devon davri o‘simliklaridan boshlab, hozirgi kislotalar va tuproqlar tarkibida ortib boradi. 
Bu holatni sabablari ko‘p.
 Ulardan biri atmosfera kislorodini ortib borishi bo‘lsa, yana biri o‘simlik va tuproqlardagi evolyutsion jarayonlar hisoblanadi. 
Uglerodni azotga, ya’ni C:N va uglerodni kislorodga C:O nisbatlarini oladigan bo‘lsak, bu nisbatlarni kamayishi yoki ortishi aniq bir element yoki elementlar juftligi bilan bog‘liq. 
Masalan C:N nisbati Devon davridan hozirgi davrgacha 9,7-19,0 oralig‘ida bo‘lgan bo‘lsa, bunda ularni ulushi quyidagilardan (2-rasm)  dalolat beradi.
Qiziqarli ma’lumot aminokislotalarda kuzatiladi, ya’ni ulardagi C:N nisbati 3,8 ni tashki qilgan holda gumin kislotalaridagi bu kattalik 10-14 ni tashkil qiladi. 
Demak, aminokislotalar gumin kislotalarga nisbatan 2-3 barobar azotga boy degan xulosaga olib keladi. 

3-rasm. Organogen elmentlarning aloqadorligi

Bu ko‘rsatkichga ko‘ra qora turpoqlar yaqqol ajralib turadi, ya’ni undagi C:N nisbati 2,6 demak qora tuproqlarning organik moddalarini azotga boyligidan dalolat beradi, o‘z navbatida kashtan va bo‘z tuproqlarda C:N nisbati 20,5-29,0 ni tashkil qiladi, yani bu tuproqlardagi organik azotning miqdori qora tuproqlarga nisbatan deyarli 10 barobargacha kamligidan nishona. Bularda azot miqdori qora tuproqlarga nisbatan keskin kam. 
Bu holaltni ushbu tuproqlarni yoshi va shakllangan mintaqalari hamda o‘simlik va hayvonot dunyosi omili bilan ifodalash mumkin. 

Hosil bo‘lish sharoitiga ko‘ra qora tuproqlar dasht mintaqasida hosil bo‘ladi, qolaversa Yura davrida, ya’ni 190 mln. yil avval shakllangan va evolyutsiyalanib, hozirgi holatlarga kelgan deyish mumkin. Qolganlari esa nisbatan yosh va chala cho‘l  hamda bo‘z tuproqlar zonasida hosil bo‘lganligi bilan yuqoridagi holatlarni izohlash mumkin. 
Qiziqarli holatlardan yana biri uglerodni kislorodga nisbati bo‘lib, bu nisbat Devon davridan boshlab, bo‘z tuproqlargacha keskin kamayib keladi. 
Bunda atmoseradagi kislorod miqdori ortib boradi. Atmosferadagi kislorodni ortib borishi bilan birga o‘simlik tanasida, kislotalar tarkibida va tuproqda ortib boradi. Bunda yalpi uglerod miqdori esa kamayib boruvchi o‘zigaxos evolyutsiya sodir bo‘ladi. 

Demak, uglerodni yangi-yangi tanalar tuzilishidagi ishtirokini kislorod bilan proporsional holda muttanosib o‘zgarib boradi deyish mumkin. Boshqacha qilib aytganda, ular korrelytasion bog‘lanish asosida o‘simlik, kislota, tuproq tanasida mavjud bo‘ladi. Hamda 3-jadval ma’lumotlariga ko‘ra bu bog‘lanishlar, ya’ni korrelyatsion koeffitsientlar organogen elementlar o‘rtasida ijobiy ko‘rinishga ega bo‘lib,  0,22 dan 0,9 orasida tebranadi.      

Bunda organik kislorod bilan atmosfera kislorodi o‘rtasidagi bog‘lanish 0,90 ni tashkil qiladi. To‘rtlamchi davr va Poleozoy erasidagi o‘simlik tarkibidagi  uglerod bilan hozirgi, ya’ni Q4 va kislotalar (aminokislotalar, GK lar) tarkibidagi uglerod o‘rtasidagi bog‘lanish 0,52, C:N o‘rtasidagi bog‘lanish esa 0,22 ni tashkil qiladi.

Umumiy olganda biosferadagi organogen elementlar o‘rtasida korrelyatsion bog‘lanishlar mavjud bo‘lib, bu holat elementlarning o‘zaro nisbatlari va miqdorlari bilan uzviy aloqodarlikda turadi. 






   




3-jadval

Organogen elementlar o‘rtasidagi korrelyatsion bog‘lanishlar

	Davrlar, kislotalar
	Element
	Juftliklar
	Mx
	My
	σ
	V
	M
	n
	r

	D, C, Rg, N, Q.
Q4, kislotalar
	C
C
	C:C
-
	74,46
-
	-
54,16
	9,61
2,09
	13,08
3,87
	4,30
1,05
	5
4
	0,52
-

	D, C, Rg, N,Q.
Q4, kislotalar
	C
N
	C:N
-
	64,88
-
	-
6,94
	12,05
3,54
	18,58
51,03
	4,02
1,18
	9
9
	0,22
-

	D, C, Rg, N, Q.
Q4, kislotalar
	O
Oatm
	O : Oatm
	25,29
-
	-
14,55
	11,37
6,84
	44,98
42,05
	3,79
2,28
	9
9
	0,90
-

	D, C, Rg, N, Q.
Q4, kislotalar
	C
H
	C:H
-
	64,88
-
	-
2,72
	12,05
1,87
	18,58
68,82
	4,02
0,62
	9
9
	0,48
-


Xulosa qiladigan bo‘lsak, biosferada Devon davridan hozirgacha bo‘lgan o‘simliklar va hozirgi davrdagi aminokislotalar tuproq tarkibidagi gumin kislotalar va qora, kashtan, bo‘z tuproqlarda organogen elementlardan uglerod, umumiy olganda biosferadagi organogen elementlar o‘rtasida korrelyatsion bog‘lanishlar mavjud bo‘lib, bu holat elementlarning o‘zaro nisbatlari va miqdorlari bilan uzviy aloqodarlikda turadi. Shuningdek, xulosa qiladigan bo‘lsak, biosferada Devon davridan hozirgacha bo‘lgan o‘simliklar va hozirgi davrdagi aminokislotalar tuproq tarkibidagi gumin kislotalar va qora, kashtan, bo‘z tuproqlarda organogen elementlardan uglerod, azot, kilorod miqdorlarini kamayib borish holati atmosfera kislorodini ortib borish holati bilan ma’lum darajada muvofiq keladi. Elementlar o‘rtasidagi korrelyatsion bog‘lanishlar mavjud.


Bu holatlar mavjud tuproqlarning evolyutsiyasida o‘z aksini topadi. Shuni ham unutmaslik kerakki, tuproq hosil bo‘lishi jarayonini o‘zi evolyutsiya negizini tashkil etadi. Shuni alohida qayd etish kerakki, tupoq hosil qiluvchi jarayonlar doimiy ravishda o‘zgarib turgan, xatto tuproqlar ko‘milib, eroziyalanib, degradatsiyalanib turgan. 
Shunday ekan, har bir davrni tuproq qoplami uning xossalari o‘sha zamoniga mos ravishda yangidan shaklangan. Qadimgi davrlarning tuproq hosil qiluvchi belgilaridan biri bu biogen elementlarning, ya’ni Ca, Mg, K, B, P, S, N va boshqalarning tog‘ jinsi ustida yupqa qatlamda akkumulyatsiyalanishi hisoblanadi. Ayniqsa, ana shu uglerod va azotning akkumulyatsiyasi  bevosita bu joyda qadimda tuproqni mavjudligidan, o‘ziga xos evolyutsiya jarayonini boshidan kechirganligidan dalolat. Bu o‘rinda albatta ushbu bioelementlar va boshqalarni atmosfera va boshqa suvlar ta’sirida yuvilib ketishini ham unutmaslik kerak. Hozirgi kunda shu narsa aniqki, tuproqda bir qator elementlar: Si, Ti, V, Cr, Zn, Mo, Ag, S, Cd, Pb, N, C va boshqalar miqdor jihatidan onalik jinslariga nisbatan, ya’ni tog‘ jinslari va minerallarga nisbatan ko‘p. Mikroelementlar albatta tuproqdagi biogeokimyoviy baryerlarning tipi va tipchasiga bog‘liq ravishda akkumulyatsiyalanadi, migratsiyalanadi bu holatlar ham tuproqni evolyutsiyasida o‘z aksini topadi. 
Masalan, tuproqlarni sho‘rlanishida, ya’ni sho‘r emas tuproqni evolyutsiyalanib sho‘r tuproqqa aylanishida bug‘lanuvchi baryerlar hal qiluvchi rol o‘ynadi.  Albatta ushbu jarayonlar har xil tuproqlarda xilma-xil kechadi. Lekin makro-mikroelement tarkibiga ko‘ra, ularning migratsiya va akkumulyatsiyasini nazarda tutgan holda tuproqni qaysi tomonga evolyutsiyalanayotganini aniqlash ham o‘z yechimini kutmoqda. Bu borada ba’zi yutuqlar yo‘q emas, buni evolyutsiyasi va illyuvial jarayonlarda, tuproqlar sho‘rlanishi va sho‘rsizlanishida ko‘rish mumkin. Gumus qatlamida makro-mikroelementlarni nisbatan ko‘pligi bu hozirda aniq g‘oya va isbotlangan. Qolaversa, hamma vaqt ham element miqdori evolyutsiya jarayonini ko‘rsatishda hal qiluvchi rol o‘ynamaydi. Balki ushbu elementni akkumulyatsiya koeffitsiyenti muhimroq. Ayniqsa, biogen elemnetlar o‘rtasidagii korrelyatsiya alohida ahamiyat kasb etadi. Agar tuproq namunalarida alohida olingan elementlarning  o‘zaro korrelyatsiyasi o‘simliklardagi korrelyatsiyaga yaqin kelsa unda ushbu qatlam, ya’ni tuproq paleotuproq tariqasida evolyutsiyalanganligidan dalolat. Shunday qilib, tuproqshunoslikni fundamental yo‘nalishlaridan biri bu tuproqlar evolyutsiyasi bo‘lib, uni har tomonlama isbotlash hozirgi kunning dolzarb muammolari qatoridan joy oladi. 
Bu o‘rinda albatta tuproq namligi, element tarkibi va elementlarni migratsiya akumulyatsiya jarayoniga tuproqlarni sho‘rlanishi, sho‘rsizlanish va boshqalar evolyutsiya jarayonini kategoriyalari qatoridan joy oladi, tuproq unumdorligini oshirish va saqlashda katta nazariy va amaliy ahamiyat kasb etadi. 
Ushbu holatlarni sug‘oriladigan qadimiy tarixga ega bo‘lgan dehqonchilik nuqtai nazaridan qaraydigan bo‘lsak, u Misr, Xitoy, Markaziy Osiyo vohalarida bir necha ming yil avval paydo bo‘lgan va sug‘orish, deqonchilik ta’siridagi tuproq evolyutsiyasini tahlil qilish esa XIX asr oxirlariga to‘g‘ri keladi. 
M.A.Orlov birinchilardan bo‘lib sug‘orish ta’sirida yangi madaniy sug‘oriladigan tuproq tipini vujudga kelishini asoslagan. Keyinchalik bu masala A.N.Rozanov, S.N.Rijov, B.V.Gorbunov, N.V.Kimberg, N.G.Minashina, M.P.Aranbayev, M.M.Konunova, M.U.Umarov, R.K.Kuziyev va boshqalarni diqqat e’tiborini jalb etgan. 
Ushbu olimlar tomonidan o‘tloqi tuproqlar, sho‘rxoklar, sug‘oriladigan bo‘z tuproqlar evolyutsiyasi borasida katta ilmiy ishlar qilingan. Tadqiqot metodlariga o‘zgartirishlar kiritilgan. Bu tadqiqotlar natijasida evolyutsiya asosida voha tuproqlarining, sahro mintaqasida sahro-voha tuproqlarining shakllanishi va o‘rganish metodikasi yaratilgan. Lekin sug‘oriladigan tuproqlar evolyutsiyasini o‘rganish metodlari bu bilan cheklanib qolmaydi.   

Takrorlash uchun savollar

1. Tuproq evolyutsiyasi va O‘zbekiston tuproqlarini o‘rganish obyektlarini tushuntiring, farqini ayting?

2. Yerdagi hayotiy belgilar va tuproq hosil bo‘lish davrlarini ayting. 

3. Avval hayot qayerda paydo bo‘lgan: quruqlikdami, dengizdami asoslang?

4. Tuproqlarni AC va AD qatlamlari shakllanishi tarixini izohlang?

5. Perm, Karbon, Devon davrlari tuproqlarini va farqini izohlang?

6. Bo‘r, Yura, Triass davrlari tuproqlarini izohlang, farqini ayting?

7. Uchlamchi va to‘rtlamchi davrlar tuproqlarini ayting, farqini tushuntiring?

8.  Tuproq-o‘simliklar organogen tarkibini o‘xshashligi va farqini ayting? 

9. Organogen elementlar spektrini mohiyatini ayting? 
III BOB. TUPROQ PAYDO BO‘LISHI EVOLYUTSION   JARAYON
3.1. Tuproqni shakllanish jarayoni

Tuproq paydo bo‘lishi jarayoni yerning tabiiy va antropogen ekotizimlarida tuproq paydo qiluvchi omillar majmuasi ta’sirida tuproqlarning hosil bo‘lishi, rivojlanishi va evolyutsiyasi jarayonlarining yig‘indisidir. Tuproqning mustaqil tabiiy tana ekanligi, tuproqda kechadigan hamma hodisalarni mustasnosiz tuproq paydo qiluvchi jarayonlarni tashkil etuvchilar deb qarashni taqozo etadi. Ular o‘z tabiati bo‘yicha turlicha bo‘lsalarda, lekin o‘zaro bog‘liqlikda namoyon bo‘ladi va evolyutsiyalanadi.

Tuproqning paydo bo‘lishi tog‘ jinslariga yoki ularning nurash mahsulotlarga  tirik organizmlarning qo‘nishidan boshlanadi. Bu jarayonning dastlabki bosqichi o‘z mohiyati jihatidan tog‘ jinslarining nurashiga o‘xshashdir. 
Keyinchalik yer yuzasi rivojlanishining ko‘proq yetuk bosqichlarida nurash va tuproq paydo bo‘lishi jarayonlari makon va zamonda ajralib ketadi, tuproq esa faqat tog‘ jinslari nurash qobig‘ining eng yuqori, ya’ni ustki qatlamida shakllana boshlaydi. 
Shu bilan birga yerning uzoq o‘tmishda, yuza qismining abiotik rivojlanganligini, uning yuzasida nurash qobig‘i mavjud bo‘lganligi, lekin tuproq paydo bo‘lmaganligini ham esda tutish lozim.

Nurash va tuproq paydo bo‘lishi jarayonlari, demak shunga muvofiq nurash qobig‘i va tuproqni har xil tabiiy tana sifatida ajratish jiddiy ahamiyat kasb etadi. Nurash va tuproq hosil bo‘lish jarayonlarini yuzaga keltiruvchi omillar o‘xshash va bir xil termodinamik sharoitlarda yuzaga chiqsalarda, bu jarayonlar va ularning oxirgi mahsulotlari har xildir.

Tuproq paydo bo‘lishi jarayoning umumiy sxemasini quyidagicha tasavvur qilish mumkin. 
Yuqorida qayd qilinganidek, tog‘ jinslarining nurash mahsulotlariga sodda organizmlarning qo‘nishi bilan birlamchi tuproq paydo bo‘lish jarayoni boshlanadi. Ular nobud bo‘lishidan hosil bo‘lgan organik qoldiqlar nurayotgan tog‘ jinslarini organik moddalar bilan boyitadi va boshqa guruh  organizmlar yashashi uchun sharoit yaratadi. Bu jarayon murakkab evolyutsion bo‘lib, biogeokimyoviy negizga ega.   
Bakteriya va tuban suv o‘tlaridan keyin to yuksak o‘simliklar rivojlanishiga qadar ko‘plab yillar o‘tadi. Yuksak o‘simliklar paydo bo‘lgandan so‘ng, ularning kuchli ildiz tizimlari tog‘ jinslari va minerallar ichiga kirib boradi va tuproq paydo bo‘lish jarayonini kuchaytiradi. O‘simliklar bilan bir qatorda, ularga mos bo‘lgan tirik organizmlar ham bu yerda yashab, tuproq paydo bo‘lishi jarayoniga ta’sir ko‘rsata boshlaydi.

O‘simlik va tirik organizmlar faoliyati natijasida, tarkibida azot, kul elementlari kabi oziq moddalarni ko‘plab ushlaydigan organik moddalar, jumladan, tuproq chirindisi paydo bo‘ladi. Mineral tuproqlarda organik moddalarning to‘planishi tufayli, ularning suv tartiboti yaxshilanadi, u barqaror xarakterga ega bo‘ladi. Shunday qilib, unumsiz tog‘ jinslaridan tuproq paydo bo‘la boshlaydi.

O‘simlik dunyosining sodda mikrofaunadan boshlab, to yuksak o‘simliklargacha rivojlanish davri millionlab yillar davomida evolyutsiyalangan bo‘lsa, tuproq paydo bo‘lishi jarayoni ham shunday uzoq davr tarixiga ega. Shu bilan birga yerda hayot nishonalari rivojlanishi tarixida o‘simlik va tirik organizmlarning guruhlari, ularning ayrim turlari ko‘paya borgan. Bu ular tomonidan vujudga keltirilgan organik moddalarning umumiy massasini ko‘paytirgan, yashil o‘simliklar to‘playdigan quyosh energiyasining miqdori  oshib borgan.

O‘simlik dunyosining evolyutsiyasi bilan bog‘liq holda, tuproq paydo bo‘lishi jarayoni rivojlangan va murakkablashgan, tuproq esa asta-sekinlik bilan evolyutsiyalanib o‘z unumdorligini oshira borgan.

Tuproq paydo bo‘lishi jarayoni yer yuzasida tasodifiy hol emas. U katta miqyosdagi geologiya, jumladan iqlim, tektonik va morfostruktura jarayonlari bilan bog‘liq bo‘lgan landshaftlarning umumiy tarixiga va evolyutsiyasiga mos keladi. Yuqoridagilar tuproq evolyutsiyasining qudratli omillari hisoblanadi. Tuproq paydo bo‘lishiga ma’lum ma’noda elementlar va moddalarning akkumulyatsiyasi, differensiatsiyasi, migratsiyasi jarayonlarining nisbati sifatida qarash mumkin. 
Shuni qayd etish kerakki, bu jarayonda tuproq paydo bo‘layotgan qatlamdan, faqat ba’zi bir moddalar chiqib ketadi, boshqalari esa unda absolyut yoki nisbatan akkumulyatsiyalanadi.
3.2. Tuproq paydo bo‘lishida  moddalarning absolyut  va nisbiy akkumulyatsiyasi
Tuproq paydo bo‘lish jarayonida moddalarning absolyut akkumulyatsiyasi - bu tuproq paydo qiluvchi jinslarda atmosferadan, gidrosferadan, onalik jinslaridan moddalarning kelishi va ularning yangi shakllanayotgan tuproq tarkibida yig‘ilishidir. Shunday yo‘l bilan tuproqlarda uglerod, azot suvda eriydigan tuzlar, gips, ohak, alyuminiy, temir birikmalari, kremniy oksidlari  va boshqalar akkumulyatsiyalanadi.

Tuproq paydo bo‘lishida moddalarning nisbiy to‘planishiga kelsak bu qandaydir element va  moddalarning qatlamdan chiqib ketishi hisobiga ayrim moddalar, elementlar miqdorining nisbiy ko‘payishidir. 
Masalan, nurayotgan jinslardan ishqoriy va ishqoriy yer metallarining birikmalari chiqib ketishi natijasida, unda kremnezem va bir yarim oksidlar miqdori oshadi.

Moddalarning tuproq paydo bo‘lish jarayonida to‘planishi va chiqib ketishi yer yuzasida moddalarning kichik biologik va katta geologik aylanma harakatining o‘zaro ta’sir natijasi bo‘lib, u har xil tabiiy sharoitlarda qarama-qarshi va bir xil emas. Biologik aylanma harakatning natijasi, avvalo, tuproqda uglerod, azot va qator boshqa biofil element1arning biologik yo‘llar bilan to‘planishidir. Geologik aylanma harakatning natijasida tuproq ayrim elementlar bilan kambag‘allashuvi (ellyuvial jarayon), shuningdek, boyishi  (sho‘rlanish, gips va karbonatlar nisbiy to‘planishi) mumkin. 
Shuning uchun ham yuqorida qayd qilingan jarayonlarning o‘ta muhimligini hisobga olib, tuproq paydo bo‘lishini umuman, tog‘ jinslarining nurashga uchragan chegaralarida kichik biologik va katta geologik aylanma harakatlar va energiya almashinuvining murakkab o‘zaro ta’siri jarayoni bo‘lib, tuproqning hosil bo‘lishiga, rivojlanishi va evolyutsiyasiga olib keladi deb qaraladi. 
3.3. Tuproq paydo qiluvchi jarayonlar
 Bu yerning pedosferasi chegarasida energiya va moddalarning harakati, o‘zgarishi, almashinuvi va evolyutsiyasi hodisalarining yig‘indisidir.

Tuproq paydo qiluvchi jarayon nafaqat har xil sharoitlarda bir xil emas, balki uning o‘zi elementar jarayonlarda  alohida fizikaviy, kimyoviy hodisalardan tashkil topgan murakkab hodisadir. U tuproqda kechadigan turli-tuman kimyoviy, fizik-kimyoviy, biokimyoviy va biologik jarayonlar yig‘indisi bo‘lib, tuproq massasining u yoki bu tarkibi va xususiyatlarida ifodalanadi. 
Shuni qayd qilish kerakki, hamma tabiiy jarayonlar singari tuproq paydo bo‘lish jarayoni ham juda xilma-xil va qarama-qarshi yo‘nalishdagi qator hodisalarning bir vaqtda sodir bo‘lishi va evolyutsiyasi bilan xarakterlanadi. Bularga quyidagilarni keltirish mumkin:
1) birlamchi va ikkilamchi minerallarning parchalari va yangi minerallarning sintezi;

2)tuproqda elementlarning to‘planishi va organizmlar tomonidan o‘zlashtirilishi;
3) tuproqda elementlarning gidrogen yo‘llar bilan to‘planishi - tuproqdan elementlarning geokimyoviy chiqarib yuborilishi;
4) organik birikmalarning parchalanishi - yangi organik birikmalarning sintezi;
5) qattiq fazaga eritmadagi ionlarning yutilishi -  eritmaga ionlarning qaytishi;
6) moddalarning erishi - moddalarning cho‘kmaga tushishi;
7) kolloidlar peptizatsiyasi va  koagulyatsiyasi;
8) tuproq profilida eritmalarning pastga va yuqoriga harakati;
9)  namlanish - qurish;
10) bo‘kish - cho‘kish;
11) isish - sovish;
12) oksidlanish - qaytarilish;
13) azotofiksatsiya – denitrifikatsiya va boshqalar.
Ularni umumlashtiradigan bo‘lsak, tuproq paydo bo‘lishining hamma jarayonlari orasida, avvalo uch katta guruhni ajratish mumkin:
1)  ayrim mineral birikmalar  (masalan, birlamchi minerallarning uzluksiz parchalanishi va yangilarining vujudga kelishi), ikkilamchi minerallar va yangi yaralmalarni shakllanishi;
2) ayrim organik moddalar ning (masalan, o‘simlik va hayvonot qoldiqlari) parchalanishi va aksincha boshqalarining hosil bo‘lish jarayoni, gumin kislotalari, fulvokislotalari va shu kabilar, shuningdek, mikrob tanalari, o‘simlik to‘qimalari shaklida yirik organik moddalarning vujudga kelishi;
3) nurash va tuproq paydo bo‘lishi jarayonlarining har xil mahsulotlarining tuproq qatlamidan chiqarib yuborilishi yoki uning chegarasidagi harakati va tuproqqa, asosan biologik yo‘llar bilan atmosfera, sizot suvlari va nurash qobig‘idan xilma-xil birikmalar, masalan, azot, har xil kul elementlari va shu kabilarning keltirilishi.
Har qanday tabiiy tuproqda biofizik, kimyoviy hodisalarning har uchala turi bir vaqtning o‘zida kechadi va rivojlanadi. Lekin tuproq rivojlanishi evolyutsiyasining  har xil bosqichlarida va tashqi sharoitning u yoki bu birikmalarining ta’siri ostida yuqorida qayd qilingan har bir guruh hodisalari nisbatan kuchliroq va erkin namoyon bo‘lishi mumkin. 
Shu bilan birga tuproqda kechadigan bu hodisalar bir-birlari bilan uzviy bog‘liq bo‘lgani uchun, u yoki bu jarayon yoki guruhlarning nisbiy kuchayishi u bilan o‘zaro bog‘liq bo‘lgan boshqa qator guruhlarning kuchayishi yoki susayishiga olib keladi. Tuproqda kechadigan bunday o‘zaro bog‘liq biofizik-biogeokimyoviy hodisalar tufayli, ma’lum tashqi sharoitlar va tuproq rivojlanishi va evolyutsiyasining bosqichlarida aniq o‘zaro bog‘liqlikdagi hodisalar qo‘shilmasi ajratiladi. 
Tuproqda kechadigan bunday o‘zaro bog‘langan biologik, kimyoviy va fizikaviy hodisalar yig‘indisi tuproq paydo bo‘lishining elementar jarayonlari deb atalishi va ularni, umuman tuproq paydo bo‘lishining asosiy tashkil etuvchilari sifatida qarash mumkin. I.N.Gerasimov (1976) elementar tuproq jarayonlarini yuqorida qayd qilingan tuproq paydo bo‘lishi holatlariga muvofiq uchta katta guruhga ajratadi:

I. Tuproq qatlamida mineral massaning o‘zgarishi yetakchi rol o‘naydigan elementar tuproq jarayonlari:

1) birlamchi yoki primitiv tuproq paydo bo‘lish jarayoni
2) loylanish;

3) lateritizatsiya, ferralitizatsiya.

II.  Tuproq qatlamida organik moddalarning o‘zgarishida asosiy yetakchi rol o‘ynaydigan elementar tuproq jarayonlar :
1) chirindi to‘planishi;

2) torf to‘planishi.

III.  Tuproq paydo bo‘lishida hosil bo‘lgan organik, mineral moddalarning o‘zgarishi va harakati yetakchi rol o‘ynaydigan elementar tuproq jarayonlari:

1) sho‘rlanish;

2) sho‘rsizlanish;

3) gleylanish;

4) ishqorsizlanish;

5) podzollanish va boshqalar.

Biz yuqorida I.N.Gerasimov (1976) ma’lumotlariga asoslanib, faqatgina eng asosiy, keng tarqalgan va ko‘p o‘rganilgan elementar jarayonlarni ko‘rsatdik xolos. 
Bulardan tashqari ham juda xilma-xil jarayonlar u yoki bu holda namoyon bo‘lishi mumkin.
Yuqorida qayd qilingan elementar tuproq jarayonlari umumiy tuproqshunoslik, tuproqlar geografiyasi, tuproq kimyosi kurslaridan qisman ma’lum bo‘lganligi uchun ham bu yerda faqat ularning mohiyatini eslash kifoyadir.

Birlamchi yoki primitiv tuproq paydo bo‘lishida asosan massiv tog‘ jinslari kristall panjaraga ega bo‘lgan minerallarning mexanik va fizikaviy nurashi natijasida hosil bo‘lgan mahsulotlar va ularga sodda organizmlar qo‘nishi tufayli, ona jinsdan o‘z xossalari, xususiyatlari bilan farqlanuvchi, lekin genetik gorizontlarga tabaqalashmagan tuproqlarning vujudga kelishi, evolyutsiyasi ko‘zda tutiladi. Bu jarayon tuproq paydo bo‘lishning dastlabki bosqichiga yoki ona jins sifatida magmatik va metamorfik jinslarning kichik qalinlikdagi ellyuviysi ustida hosil bo‘lgan tuproqlarga mos keladi.

Loylanish (oglinenie) jarayoni - tuproq paydo bo‘lishi davrida kimyoviy va biologik nurash natijasida tuproq profilining ayrim gorizontlarida yangi loyli minerallarning hosil bo‘lishi, umuman tuproq granulometrik tarkibining og‘irlashuviga olib keluvchi evolyutsiyadir. 
Bunday jarayonni bizning respublikamizda shakllangan bo‘z tuproqlarda ko‘rish mumkin. Ularda tuproq paydo bo‘lishi jarayonida B gorizontda fizik loyning miqdori oshadi. Bu hol bo‘z tuproqlarning gidrotermik va boshqa sharoitlari bilan bog‘liq.
Lateritizatsiyalanish - murakkab jarayon bo‘lib, asosan tuproq eritmasining yonbosh harakati tufayli temir birikmalarining olib kelinishi bilan bog‘liq. Temir birikmalarining eritma shakllariga o‘tishi, asosan yuza qatlamdagi gleylanish natijasidir. Gidrooksid shaklida cho‘kishi eritmalarning harakat yo‘lida geokimyoviy to‘siqlarning vujudga kelishi bilan bo‘liq kechadi.

Ferralitizatsiya - bu tog‘ jinslarining nurash bosqichidir. Bu jarayon birlamchi minerallarning ko‘p qismi (kvarsdan tashqari) parchalanishi, ikkilamchi minerallarning bir yarim oksidli guruhlari, shuningdek, ba’zida qisman kaolinit (va gallauzit) loy guruhi minerallarining hosil bo‘lishi va to‘planishi bilan xarakterlanadi. Asoslar va kremnezem nurayotgan qatlamdan chiqib ketadi. Nurash jarayonida hosil bo‘lgan temirning gidrat oksidlari, organik kislotalarga kambag‘al bo‘lgan muhitda hosil bo‘lgan joyida to‘planadi va kaolinit massasini qizilga bo‘yaydi.

Chirindi to‘planishi jarayoni - organik qoldiqlarning tuproqda mikroorganizmlar, jonivorlar, suv va kislorod ishtirokida o‘zgarishi bilan bog‘liq kechadi. Chirindi hosil bo‘lishi - dastlabki organik qoldiqlarning chirishi, ikkilamchi shakldagi mikrob plazmalarining sintezi va ularning gumifikatsiyasi jarayonlari yig‘indisidir. Chirindi manbai yuksak o‘simliklar, mikroorganizmlar va hayvonlarning organik qoldiqlari bo‘lganligi, shuningdek, geografik mintaqalarda chirindi hosil bo‘lish sharoiti har xilligi tufayli, turli sharoitlarda tuproq paydo bo‘lishi jarayonida chirindi miqdori har xil bo‘ladi.

Torf hosil bo‘lishi - ortiqcha namli sharoitda o‘simlik qoldiqlarining chirindiga aylanish va mineralizatsiyasi sekinlashuvi natijasida, ularning yarim chirigan qoldiqlarining tuproq yuzasida to‘planishi hisobiga torf paydo bo‘ladi. Uni ortiqcha namlik va anaerob sharoitni yuza keltirib chiqaradi. Bunday sharoitda oksidlanish jarayonlarining shiddatliligi keskin kamayadi va organik qoldiqlar oxirigacha parchalanib ulgurmaydi. Anaerobiozis sharoitida ularning chirishi kichik molekulali organik kislotalar kabi oraliq mahsulotlarning paydo bo‘lishiga olib keladi.

Ular, o‘z navbatida mikroorganizmlarning hayot faoliyatini susaytiradi. Natijada yildan-yilga to‘la chirishga ulgurmagan organik qoldiqlar to‘plana boradi va torf qatlamini hosil qiladi.

Sho‘rlanish jarayoni - ona jinslar va sizot suvlarida suvda oson eriydigan tuzlarning to‘planishi va ularning tuproqda yig‘ilib qolishiga imkon tug‘diradigan sharoitlar bilan bog‘liq bo‘lib, o‘ziga xos evolyutsion jarayon hisoblanadi.

Sho‘rsizlanish - aksincha, tuproq va gruntlarda suvda eriydigan tuzlarning miqdorini, o‘simliklar o‘sishi va rivojlanishiga salbiy ta’sir ko‘rsatmaydigan darajagacha kamayishi bilan bog‘loq evolyutsion jarayon hisoblanadi.

Sho‘rtoblanish- tuproqlarning singdirish kompleksida singdirilgan natriy, ayrim hollarda singdirilgan magniy miqdorining me’yoridan oshib ketishi jarayonidir.

Gleylanish jarayoni - anaerob sharoitda, albatta organik moddalar mavjudligi va anaerob mikroorganizmlar qatnashuvida kechadigan murakkab biogeokimyoviy qaytarilish jarayonini ifodalash.
Yuqorida ayrim olingan elementar tuproq jarayonlarining mohiyati ko‘rsatib o‘tildi. Ana shuni o‘zi ham ularning qanchalik ahamiyatli ekanligini ko‘rsatib turibdi. Ayniqsa, bu hol tuproqshunoslikning markaziy ilmiy vazifasi - tuproqlarning genetik diagnostikasi, evolyutsiyasi va uni hal etishga yondoshishi masalalariga tegishlidir. Har bir elementar tuproq jarayonlari ma’lum vaqtda, aniq sharoitlarda sodir bo‘ladi. Shuning uchun ham ularning ayrimlari yig‘indisi ma’lum bir genetik tuproq tipini xarakterlaydi. Masalan, gleylanish jarayoni gidromorf tuproqlarda, ortiqcha namli sharoitda yuzaga chiqadi. Sho‘rlanish esa quruq va o‘ta quruq iqlim sharoitda, suvda eriydigan tuzlar mavjudligi sababli rivojlanishi mumkin va hokazo.

Elementar tuproq jarayonlari tuproq paydo bo‘lishini genetik va evolyutsiya  nuqtai nazardan tahlil qilishda samarali va istiqbollidir. Lekin uning mazmunini, ayniqsa, elementar jarayonlarning turlari, ularni ajratish mezonlarini yanada ilmiy asoslash zarur. Chunki yuqorida ko‘rgan jarayonlarimizning har biri qator umumiy hodisalarni, mikrojarayonlarni o‘z ichiga oladi. Bundan tashqari, tuproqlarning paydo bo‘lishida hali o‘rganilmagan, aniqlanmagan evolyutsion jarayonlarni inkor etish mumkin emas.

Tuproqning turli genetik tiplari hosil bo‘lishida evolyutsiyasida u yoki bu elementar tuproq jarayoni yetakchi rol o‘ynashi mumkin. Sug‘oriladigan tuproqlarda kechayotgan elementar jarayonlar, tabiiy tuproqlar paydo bo‘lishida ro‘y beradigan jarayonlardan keskin farqlanib, inson faoliyati ta’sirida namoyon bo‘ladi. Lekin ma’lum darajada yuqorida ko‘rib chiqilgan tuproq paydo qiluvchi omillarning ta’siri ham u yoki bu darajada saqlanib qoladi.

Voha tuproqlari tabiiy tuproq tasnifi sxemasiga to‘laligicha joylasha olmaydigan tuproq guruhlarini o‘z ichiga oladi. Sug‘orish ta’sirida ro‘yobga chiqadigan organik moddalarning sintezi, mineralizatsiyasi, yerga tushishi sharoitining almashinuvi, issiqlik, havo va suv tartiblarining o‘zgarishi, irrigatsion keltirilmalar akkumlyatsiyasi va genetik jihatdan yangi madaniy qatlamning hosil bo‘lishi va uning biologik faoliyatli elementlar bilan boyishi - voha tuproqlarini maxsus tip sifatida evolyutsiya nuqtai nazaridan ham qarab chiqish lozim ekanligini ko‘rsatadi. 
Ammo, voha tuproqlari maxsus tuproq tipi sifatida sun’iy sug‘orish tabiiy yog‘in miqdoridan bir necha marta oshgandagina hosil bo‘lishi mumkin. Chunki bu holda sug‘orish butun tuproq hosil bo‘lish jarayonini o‘zgartiradi, ya’ni miqdor o‘zgarishi sifat o‘zgarishiga olib keladi. Mo‘tadil iqlim sharoitida esa sug‘orish tabiiy yog‘inga ozroq qo‘shimcha bo‘lganligi tufayli tuproq hosil bo‘lish jarayonining mohiyatini deyarli o‘zgartirmaydi.

O‘zbekistonning sug‘oriladigan voha tuproqlari Amudaryo, Sirdaryo, Zarafshon, Qashqadaryo, Sheroboddaryo deltalari va vodiylari, shuningdek, Tyan-Shan, Hisor, Pomir-Oloy tog‘larining oldi va past tekisliklarini egallaydi. Tog‘ oldi tekisliklarining vohalari, odatda, bo‘z tuproqlar zonasiga kiradi va tuproq hosil bo‘lish jarayonlarining kechishi va evolyutsiyaslanishi bilan sahro zonasi tuproqparidan farq qiladi.

Bu joylarning iqlim sharoiti ham bir-biridan farqlanadi. 
Dehqonchilik tarixi, yerlardan foydalanish darajasi ham bir xil emas. Shuning uchun ham bu ikki regionning sug‘oriladigan tuproqlarini bir-biri bilan taqqoslash mazkur regionlarning unumdorlik darajasini belgilashga, regional xususiyatlarini ochib berishga, ulardan qishloq xo‘jaligida unumli foydalanishga imkon beradi.

Geomorfologik sharoitlariga ko‘ra, bu hududlar yemirilish (eroziya) bazasiga nisbatan ancha yuqorida turishi, yer osti suvlarining chuqur joylashishi va yaxshi oqimga ega ekanligi bilan xarakterlanadi. Yuqorida ko‘rib o‘tilgan tuproq tabiiy rivojlanish omillarining xilma-xilligi, bu yerda tabiiy holda bo‘z, o‘tloqi va botqoq tuproqlarning rivojlanishini ta’minlaydi.

3.4. Inson faoliyati - tuproq paydo qilivchi omil
 Insonning tuproqqa ta’siri, tuproq yoki unda o‘sayotgan o‘simlik, shuningdek, uning ostidagi boylik ishlab chiqarish vositasi bo‘lgan paytdan boshlanadi. Insonning tuproq paydo bo‘lishi jarayoniga ta’siri ko‘p qirrali, turli-tumandir. Foydali qazilma boyliklaridan foydalanish, o‘rmon daraxtlarini kesish, o‘tlarni o‘rib olish, mol boqish, yerlarni haydab ishlov berish, sug‘orish, har xil o‘g‘itlarni qo‘llash va hokazolar shular jumlasidandir. 
Bular, nafaqat tuproq paydo bo‘lishi jarayoniga ta’sir etibgina qolmasdan, balki uning yo‘nalishini tubdan o‘zgartirib yuboradi. Eng asosiysi shundaki, bu o‘zgarishlar faqat inson foydalanayotgan hududlarning tuprog‘ida namoyon bo‘lib qolmasdan, balki boshqa qo‘shni hududlar tuproqlarida ham ro‘y beradi. Hozirgi davrda sanoat ishlab chiqarishi chiqindilari, avtomashinalar, qishloq xo‘jalik texnikalari chiqindilari va izlari juda keng maydondagi tuproqlarga salbiy ta’sir ko‘rsatmoqda.

Quyida biz mamlakatimizda keng tarqalgan sug‘oriladigan tuproqlar misolida inson omilining tuproq paydo bo‘lishi jarayoniga ta’sirini ko‘rsatib o‘tmoqchimiz.

Inson faoliyatining tuproqqa ta’sir qilgan kunidanoq, ayniqsa, yerlarga ishlov berish va sug‘orish natijasida tuproq hosil qiluvchi omillar va tuproq hosil bo‘lishi jarayoni insoniyat xohishi bo‘yicha sun’iy o‘zgaradi.

Sug‘orish jarayonining tuproqqa nihoyatda kuchli ta’sir etishi N.A.Dimo, M.A.Orlov, A.N.Rozanov, N.K.Balyabo, S.N.Rijov, R.Kuziyev kabi bir qator olimlarning ishlarida yoritilgan. 
O‘zbekistonning bo‘z tuproqlari tarqalgan issiq va qurg‘oqchilik sharoitga ega bo‘lgan joylarda tuproq namligi rejimi singari muhim omilni sun’iy ravishda tartiblashtirish, yog‘in miqdoriga qaraganda sug‘orish suvining bir necha bor ko‘p berilishi tuproq hosil bo‘lish jarayonini tubdan o‘zgartirib yuboradi. Tuproqni o‘zlashtirish, sug‘orishning birinchi kunidanoq tabiiy tuproq hosil bo‘lishining muhim omillaridan biri, o‘simlik qoplami va biomavjudotlar (biota) kuchli darajada o‘zgaradi. Natijada tabiiy o‘simliklar o‘rniga go‘za, g‘alla kabi ekinlar ekiladi. Bu ekinlarning tuproqqa bo‘lgan talabi ham, tuproqda qoldiradigan qoldiqlari va miqdori, ularning chirish va chirindiga aylanish jarayonlari ham tabiiy o‘simliklardan tamomila farq qiladi. Tuproqda mikroblar ko‘payadi va ularning turi o‘zgaradi. Shu bilan birga tuproqning mikrobiologik va fermentativ faolligi ortadi. Tuproqning biologik faolligi oshganligi tuproq chirindisidagi moddalarnigina emas, o‘zaro munosabatlarning ham o‘zgaruviga sabab bo‘ladi.

Tabiiy biogeotsenozda tuproq va o‘simlik bir-biri bilan kuchli bog‘langan bo‘ladi. O‘simlikning o‘sishi va hosil tuproq unumdorligidan, uning xususiyatlaridan ajralmas bo‘lib, ko‘p jihatdan moddalarning biologik aylanma harakatini belgilaydi va shu tufayli tuproq xossalariga ta’sir etadi. 
Shuning uchun ham tabiiy sharoitda ma’lum tuproq o‘simliklarning o‘zgarishiga sabab bo‘ladi va aksincha. Madaniy o‘simliklar tabiiy o‘simliklardan farqli o‘laroq tuproqqa talabchan bo‘ladi. Bu o‘simliklarning o‘sishi uchun tuproqda oziq moddalar yetarli bo‘lmagan sharoit inson tomonidan yaratiladi. Hamma madaniy o‘simliklar tuproq haroratining ma’lum bir oralig‘i intervalida o‘sadi. Qulay haroratli sharoit, aeratsiya yerga ishlov berish yo‘li bilan hosil qilinadi. Ko‘pchilik madaniy o‘simliklar qisqa vegetatsiya davrida suv talab qiladi. Ular tabiiy o‘simliklarga qaraganda issiq sharoitda transpiratsiya va bug‘lanishni o‘zlari to‘la tartibga sola olmaydilar. Bunday vaqtlarda yaxshi aeratsiyaga ega bo‘lgan, o‘simliklarni suv, oziqa elementlari bilan ta’minlash uchun yaxshi strukturali, qalin tuproq qatlami hosil qilish kerak bo‘ladi. Madaniy o‘simliklar qisqa vegetatsiya davrida juda ko‘p oziqa elementlariga muhtojlik sezadi va ularni asosan tuproqdan oladi. Shu bilan birga bu elementlarning ko‘p qismi tuproqqa qaytib tushmaydi, balki hosil bilan biologik aylanishdan chiqib ketadi. Shuning uchun ham madaniy o‘simliklar o‘sadigan tuproq azot, fosfor va boshqa oziqa elementlarning zahirasiga ega bo‘lishi kerak.

Azot, fosfor, kaliy va ba’zi bir mikroelementlar o‘g‘it sifatida yerga solinadi. Albatta, hozirgi vaqtda jadal sug‘oriladigan dehqonchilikni mineral o‘g‘itlarsiz tasavvur qilish qiyin. Sug‘oriladigan tuproqlar orasida unumdorlik imkoniyati yuqori bo‘lgan bo‘z-voha tuproqlarida ham mineral va organik o‘g‘itlarsiz tabiiy holatda g‘o‘zadan 12-15 s/ga hosil yetishtirish mumkin xolos. Mineral o‘g‘itlar yerga solinganda hosildorlik 30-40 s/ga yetishi va undan ham oshishi mumkin. Respublikamizda dehqonchilikni jadallashtirish sur’ati mustaqillikgacha bo‘lgan davrda ancha oshdi. 
Lekin o‘simliklardan yuqori hosil olish maqsadida mineral o‘g‘itlarni qo‘llashga zo‘r berildi-yu, tuproqning tabiiy rivojlanishiga e’tibor kamayib ketdi. Natijada tuproqning eng avvalo unumdorlik imkoniyati kamaya boshladi. Hosil bilan chiqilgan organik moddalar tuproqda chirindi miqdori, azot va boshqa oziqa elementlarining kamayib ketishiga sabab bo‘ldi. Oziqa elementlari muvozanatidagi kamchilik, asosan, mineral o‘g‘itlar hisobiga to‘ldiriladi. Chirindining kamayib ketishi, ishlov berish, tuproqlarning fizik holatiga ham ta’sir qiladi. Ularning zichligi oshadi, havo va suv tartibi yomonlashadi. Katta me’yorda mineral o‘g‘itlar, gerbitsidlar, zaharli kimyoviy moddalarni qo‘llash ular qoldiqlarining tuproqda to‘planishiga sabab bo‘ladi. Tuproq chirindisining xarakteri ham o‘zgaradi va uning himoya funksiyasi kamayadi.
Tuproqda o‘simliklar o‘sish va rivojlanishi jarayonida ajratgan har xil moddalar to‘plana borib, madaniy o‘simliklarni kasalliklarga uchratadigan turli xil mikroblarning rivojlanishiga sabab bo‘ladi. Bunga misol qilib bo‘z-voha tuproqlarida keng tarqalgan vilt kasalligini ko‘rsatish mumkin.

Bundan tashqari, mineral o‘g‘itlar tuproq chirindisiga ta’sir qilib, uning harakatchanligini oshiradi. Agar ana shu jarayonlar me’yorlashtirilmasa tuproq rivojlanish jarayoni salbiy tomonga yo‘nalishi mumkin.

Yuqorida inson faoliyatining sug‘oriladigan tuproqlarga ta’sirining bir tomonini ko‘rib chiqdik xolos. Bundan tashqari yerlar o‘zlashtirilib haydala boshlagandanoq tuproq yemirilishi jarayoni kuchliroq namoyon bo‘ladi. Ayniqsa, bu jarayon o‘nqir  relyefli yerlarda jadal kechadi. Natijada tuproqning ustki, eng unumdor qatlami yuvilib, pastqam joylarga olib borib yotqiziladi.

3.5. Daryo oqiziqlari-evolyutsiya omili

Yuqorida O‘zbekiston vohalarida sug‘orishning bir necha asrlardan buyon davom etayotganligini ta’kidlagan edik. Ana shu yillar davomida yerlarga suv bilan juda katta miqdorda agroirrigatsiya keltirmalari olib kelindi. Bularning tarkibida erigan va qattiq holatdagi oziqa moddalar ham bor. Masalan, Zarafshon daryosi yil davomida 4,5 mln. tonna material moddani bir yerdan ikkinchi yerga ko‘chiradi (Molodsov, 1958). Buning hisobiga 350 gektar yerda bir metrli qatlam hosil qilish mumkin. Shu keltirmalarning ko‘p qismi suv bilan dalaga tushadi. 
Bundan tashqari shu suv tarkibida 828 ming tonna erigan moddalar, jumladan 250 ming tonna kalsiy, 33 ming tonna magniy, 25 ming tonna kaliy, 21 ming tonna natriy, 33 ming tonna suvda eriydigan chirindi, 1,5 ming tonna azot va 1,25 ming tonna fosfor va boshqalar bor. Ular asrlar davomida yig‘ilib boradi va 2-3 metrgacha agroirrigatsion qatlam hosil qiladi. Bu hol tabiiy tuproq hosil bo‘lishi jarayonidan tubdan farq qiladi. 
Chunki, agroirrigatsion keltirmalar hisobiga tuproq unumdorligi va uning ba’zi bir xususiyatlari barobarlashadi (nivelirlanadi). Chirindi miqdori, fizik ko‘rsatkichlar, karbonatlar va oziqa elementlari darajasi birmuncha tenglashib qoladi.

Shu bilan bir vaqtda agroirrigatsion keltirmalar tuproq profilida tuz va oziqa elementlarining qayta taqsimlanishi hisobiga yangi tuproq qoplami tarkibi bunyod bo‘ladi.

Shunday qilib, yuqoridagi ma’lumotlar asosida quyidagi xulosaga kelish mumkin:

1. Tuproqdagi sug‘orish va ishlov berish boshlangan paytdan tabiiy tuproq hosil bo‘lish jarayoni keskin o‘zgaradi. Bu jarayon keyinchalik inson faoliyati ta’sirida davom etadi; 

2.   Agroirrigatsion keltirilmalar hisobiga yangi unumdorlik imkoniyatiga ega qatlam hosil bo‘ladi.  Bu qatlamning qalinligi sug‘orish vaqti, soni, miqdori va qaysi daryo suvi bilan sug‘orilayotganligiga bog‘liq;
3.   Tabiiy o‘simliklarning madaniy o‘simliklarga almashtirilishi tuproqlar biotasining keskin o‘zgarishiga sabab bo‘ladi;
4.  Mineral va organik o‘g‘itlar birgalikda yerga solinganda tuproqlarning unumdorligi osha boradi  va aksincha o‘simliklardan yuqori hosil olish maqsadida ko‘plab mineral o‘g‘itlar, gerbitsidlarni qo‘llash sug‘oriladigan yerlarning “charchashiga” olib keladi.
5. Markaziy Osiyo vohalaridagi ko‘p tuproqlar asrlar davomida o‘z unumdorligini yo‘qotmagan. Lekin oxirgacha o‘ylamay o‘tkazilgan tadbirlar sug‘oriladigan tuproqlarning hosil bo‘lishi va rivojlanish jarayoniga salbiy ta’sir ko‘rsatishi mumkin.

Yuqorida ko‘rib chiqilgan tuproq paydo qiluvchi omillar tuproqlarning vujudga kelishi va rivojlanishiga o‘ziga xos ta’sir qiladi va ularni bir-birlari bilan almashtirish mumkin emas.
 Bu ma’noda ular teng ahamiyatlidir. Ularning har biri tuproq va uni o‘rab turgan atrof-muhit o‘rtasida energiya va modda almashinuvida o‘ziga xos rol o‘ynaydi. Shu bilan bir vaqtda tuproq paydo qiluvchi omillar tabiatda bir-birlari bilan chambarchas bog‘langan bo‘ladi. 
Hozirgi vaqtda planetamiz hayotida, inson ishlab chiqarish faoliyati yanada kattaroq ahamiyat kasb etmoqda. Buning natijasida tuproq qoplami katta o‘zgarishlarga duchor bo‘lmoqda. 
Tabiiy jarayonlar inson faoliyati natijasida ma’lum darajagacha bo‘g‘ilishi yoki kuchayishi mumkin, lekin ularning ta’sirini hech qachon yo‘qqa chiqarish mumkin emas. 
Inson tabiatning rivojlanishi, xususan tuproq paydo bo‘lishi qonuniyatlarini to‘la o‘rgangan holda, yer manbalaridan oqilona va samarali foydalanish chora-tadbirlarini ishlab chiqishi mumkin.
3.6. Tuproq hosil bo‘lishining evolyutsiya negizi

    Tuproqlar rivojlanadi, degan g‘oya Dokuchayev davrida aytilgan. Bu g‘oyalar E.I.Eyxvald., N.D.Borisyak., I.S.Pallaslarga tegishli bo‘lib, ular quyidagilardan iborat.

      Masalan, Eyxvald va Borisyaklar g‘oyalariga ko‘ra qora tuproqlar botqoqliklarni sekin astalik bilan qurishi natijasida hosil bo‘lgan.

      Tuproqlar evolyutsiyasi to‘g‘risidagi eng oxirgi to‘g‘ri g‘oya Dokuchayev tomonidan shakillantirilgan bo‘lib, genetik tuproqshunoslikning asosiy qismlaridan birini tashkil  qiladi.

      Dokuchayev vaqtni tuproq hosil qiluvchi omillardan biri tariqasida qaradi.  Bunda u tuproq hosil bo‘lishini davomliligini, uning hossalari aniqlaydi, deb yozgan edi.

      Albatta vaqt alohida emas, iqlim va boshqa tuproq hosil qiluvchi omillar bilan birgalikda tuproqni paydo qiladi. Boshqa omillar bir xil bo‘lgan taqdirda vaqt boshqa-boshqa bo‘lsa tuproqlar albatta o‘zaro farq qiladi. Tuproq hosil qiluvchi omillarning o‘zgarishi o‘z navbatida tuproq tipini ham o‘zgartira oladi.

     Tuproq evolyutsiyasi borasidagi g‘oyalar yuqorida aytilganidek ko‘p, ulardan biri Korjiniskiyning qora tuproqlar degradatsiyasi bo‘lib, uning fikricha qora tuproqlar daraxt o‘simliklar ta’sirida, aniqrog‘i daraxt o‘simliklarning o‘t o‘simliklariga aylanishi tufayli qora tuproqsimon bo‘z rangli, och bo‘z rang va boshqalarga ketma-ket aylangan. Bu jarayonda qora tuproqlar ketma-ketlik bilan degradatsiyaga uchragan. Lekin bu jarayonda qora tuproqlarni podzolga aylanishi isbotlanmagan, isbotlanmaydi ham.

      Tuproqlar evolyutsiyasiga katta hissa qo‘shgan olimlardan biri Kossovich bo‘lib, u doimiy rivojlanishda deb, g‘oya berdi. Shu bilan birga Kossovich  haqiqatdan uzoq bo‘lgan g‘oyani, qatorni ishlab chiqdi. Uning fikricha bo‘z tuproqlardan qora tuproqlar hosil bo‘ladi, so‘ng yog‘in miqdori ko‘payishi hisobiga podzol tuproqlari hosil bo‘ladi.

     Gemmerling tomonidan hamma tuproqlar vaqt va masofada o‘zgaradi, hech qachon tuproq o‘zgarmasdan qolmaydi, deb bejiz aytilmagan.

      Gemmerling bu g‘oyani isboti uchun tuproq evolyutsiyasini egri chizig‘ini ishlab chiqdi, unga ko‘ra ishqoriy muhit asta-sekinlik bilan neytral muhitga, so‘ngra kislotalikka aylanadi. Buning o‘zgarishiga mos ravishda avval gumus akkumlyatsiyalanadi, so‘ngra parchalanadi.

     Bu sohaga Gedroyts katta hissa qo‘shdi, u tuproq xossalarining o‘zgarishini ko‘rsatdi. U oshib borayotga yog‘inlar ta’sirida sho‘rxoklarni avval sho‘rtobga so‘ngra sho‘rtobsimon tuproqqa aylanishini ko‘rsatadi. Bunda sho‘rxokni yuvilishida sho‘rtoblanish jarayonini isbotladi.

       Gedroyts bu bilan sho‘rxoklarni evolyutsiyasini ko‘rsatish bilan birga bu evolyutsiyani mexanizmini ko‘rsatadi.

        Tuproqning rivojlanishi borasidagi yagona tuproq hosil bo‘lish jarayonini muallifi V.R.Vilyams hisoblanadi. Uning fikriga ko‘ra, dunyoning istalgan burchagidagi aniq bir tuproq butun dunyo tuproqlarining rivojidagi bir bosqich, stadia hisoblanadi, lekin ana shu g‘oya hayotda o‘z tasdig‘ini topmadi.

     Neustruyev tuproqlar evolyutsiyasida relyef roliga allohida e’tibor berib, u gidromorf tuproqlarni avtomorfga aylanishini aytdi.

      Bu g‘oyani Kovda quvvatladi va avtomorf tuproqlardan gidromorf tuoroqlarni hosil bo‘lishini aytdi va isbotladi.

     Ushbu qisqacha tahlildan ko‘rinib turibdiki, barcha evolyutsion g‘oyalar tuproq xossalarini o‘zgarishiga bog‘lab olib borilgan.   Bu holat esa o‘z navbatida tuproq hosil bo‘lishi omillarining biri yoki bir nechtasini o‘zgarishi bilan bog‘liq bo‘ladi. Yana bu g‘oyalarda bir tipdagi tuproqni boshqa tipga o‘zgarishiga e’tibor qaratilgan.

    B.B.Polinov tuproq evolyutsiyasi bu tuproq hosil bo‘lish jarayoni natijasi deb maxsus g‘oyani yaratdi.

   Polinov fikriga ko‘ra, tuproqlarda aylanma harakatdan tashqari bir tomonlama harakatlar ham bor, ular qatoriga nurashni kiritish mumkin. Nurash tuproq rivojlanishida ilg‘or (progressiv) element bo‘lib, tuproq hosil bo‘lishida ketma-ketlikni saqlaydi. Nima bo‘lishidan qat’iy nazar tuproq evolyutsiyasida tuproqni hosil qiluvchi jarayonlar asosiy bo‘ladi.

  Tuproq evolyutsiyasi aslida tuproq hosil bo‘lish jarayoni natijasi hisoblanadi. Chunki hosil bo‘lmagan tuproqda evolyutsiya ham bo‘lmaydi. Bu jarayon uzoq davom etadi.  Tuproqni paydo qiluvchi omillarning ta’siri bo‘lishi mumkin. 
Masalan, iqlim ko‘rsatgichi hisoblangan namlanish va qurish, issiqlikni tuproqqa singishi va aksi, aeratsiya va anaerobioz, o‘simlik qoldiqlarini tuproqqa qo‘shilishi va mineralizatsiyasi, gumifikatsiyasi va boshqalarda o‘z ifodasini topadi. Bu jarayonlar birgalikda ta’sir etib, tuproqni hosil qiladi. Lekin alohida-alohida holatda tuproqdagi makroprotsesslarga va mikroprotsesslarga ta’sir qiladi.

    Shu bois Neustruyev tuproq hosil bo‘lishdagi jarayonlarni har bir tip uchun xosligini aytib, undagi sodda elementar tuproq hosil bo‘lishi jarayonlarini ajratishni tavsiya etadi. 
1927-yili S.A.Zaxarov tuproqdagi jarayonlarni birinchi tasnifini taklif qildi.   U tuproq hosil qiluvchi jarayonlarni 4 ta darajasini taklif qildi. Birinchi eng past daraja bo‘lib, bunga elementlar, fizik, kimyoviy, biologik jarayonlar kiradi. Keyingi darajaga elementar tuproq hosil qiluvchi jarayonlar bo‘lib fizik, kimyoviy, biologik jarayonlar kiradi.

     Bu guruhni birinchi, ya’ni past daraja bilan birlashtirilsa bo‘lardi. Uchinchi darajaga asosiy jarayonlar kiritilgan bo‘lib, bunda tuproqdagi gorizontlarni shakillantiruvchi jarayonlar nazarda tutilgan. To‘rtinchi darajada umumiy bo‘lib, aniq biotuproq tipini yaratadi.  Bu jarayonlar ichida mikrojarayonlar va elementar tuproq hosil qiluvchi jarayonlarga to‘xtalamiz.                         
    Mikrojarayonlar tushunchasi tuproqshunoslikka 1921-yilda A.A.Rode tomonidan kiritilgan. Bu atama ostida Rode eng past darajadagi fizik, kimyoviy, biologik jarayonlarni nazarda tutgan. Bu jarayonlar tuproq hayotini tashkil qiladi.

  Rode mikrojarayonlarni 4 guruhini ajratdi.

1. Tuproq va boshqa tabiiy tanalar o‘rtasidagi modda va energiya almashinuvi.

2. Tuproqda moddalar va energiyani o‘zgarishi, ya’ni boshqa turlarga o‘tishi.

3. Tuproqdagi moddalarning fizik holatini o‘zgarishi.

4. Tuproqda energiya va moddalarning harakati.

Har bir guruhni yana kichik-kichik guruhchalarga ajratish mumkin.

Masalan:
 Birinchi guruhga: a) ko‘p tomonlama atmosfera  - o‘simlik - tuproq o‘rtasidagi gaz almashinuvi;

b) huddi shu holatda, ya’ni atmosfera - o‘simlik - tuproq o‘rtasidagi nam almashinuvi;

v) qisqa va uzun to‘lqinli quyosh nurini atmosfera - o‘simlik - tuproq o‘rtasidagi almashinuvi;

g) issiqlik energiyasini ko‘p tomonlam almashinuvi, atmosfera - tuproq - o‘simlik - onalik jins;

d) azot va kul moddalar bilan ikki tomonlama tuproq - osimlik alamashinuvi;

e) almashinmaydigan, bir tomonlama tuproqqa kelib qo‘shiladigan organik moddalar. 
Bu moddalarda quyosh energiyasini transformatsiyalangan qismi ham bo‘ladi;

j) tuproqqa har xil abiogen moddalarni kelib qo‘shilishi (aerozol, korxonalar chiqindi gazlari) ;

z) atmosfera changi bilan tuproq o‘rtasidagi ikki tomonlama almashinuv;

i) onalik jinslari va tuproq o‘rtasidagi ikki tomonlama almashinuv.

Ikkinchi guruh mikrojaryonlarga quyidagilar kiradi:

a) o‘simlik qoldiqlarida, to‘shamasida kechadigan xilma-xil organik moddalarni parchalaydigan kimyoviy reaksiyalar;

b) mikroblar sintezi va parchalanishi, organo-mineral komplekslarni hosil bo‘lishi (gellar, helatlar, metalloorganik birikmalar va b.q) 

v) yangi yaralmalarni hosil bo‘lishi va parchalanishi, organik kislotalarni parchalanishi, qattiq va suyuq faza o‘rtasida ion va molekulalarning almashinuvi;

g) aminofikatsiya, nitrifikatsiya, denitrifikatsiya atmosferadan molekulyar azotni fiksatsiyasi;

d) temir va marganets birikmalarining oksidlanishi va qaytarilishi;

e) birlamchi va ikkilamchi minerallarni parchalovchi, sintezlovchi alohida reaksiyalar.

Uchinchi guruh mikrojarayonlariga:

a) suvni fazali o‘tishlari ( bug‘lanish, kondensatsiya, muzlash, erish va b.q.) hamda tuzlarni erishi va kristallanishi;

b) tuproq massasining struktura holatini o‘zgarishi (kaogulyatsiya, peptizatsiya, agregatsiya, dezagregatsiya va boshqalar);

v) disperslik darajasini o‘zgarishi (zarrachalarni fizik maydalanishi, har xil kimyoviy tarkibli qattiq konkretsiyalarni hosil bo‘lishi va boshqalar).

To‘rtinchi guruh mikrojarayonlariga tuproqda moddalar va energiyaning harakati kiradi:

a) atmosfera bosimi va harorati ta’sirida tuproq ichidagi havo harakati;

b)  tuproq havosida va suyuq fazasida gazlarning diffuzion harakati;

v) suyuq fazani og‘irlik kuchi, kapillyar va sorbitsion hamda osmotik kuchlar ta’sirida o‘zgarishi, ya’ni harakati;

g) so‘lish namligidan past darajadagi namlikda tuproqdagi suv bug‘larini bosim gradiyenti va harakat gradiyenti bilan bog‘liq harakatlar;

d) tuproq massasini hayvonlar ta’siridagi harakati.

3.7. Energiya turlarini uzatishning o‘ziga xosligi. Elementar tuproq hosil qiluvchi jarayonlar
Energiya va modda almashinuvi, ya’ni tuproq – o‘simlik o‘rtasidagi almashinuv bo‘lib, bu jarayonlar ko‘p sferalarga (okean, grunt, to‘g‘ jinslari va boshqalarga) ham tegishli.  Organik moddalarni sintezi va parchalanishi, minerallar sintezi va buzilishi hamda boshqa mikrojarayonlar xususiy jarayonlar emas balki kimyoviy, fizikaviy, biologik jarayonlar hisoblanadi.

  Shunday qilib, Rodening mikrojarayonlari Zaxarovning fizik, kimyoviy, biologik, elementar jarayonlariga to‘g‘ri keladi.

  Elementar tuproq hosil bo‘lish jarayoni eng past darajadagi tuproq paydo qiluvchi jarayonlar hisoblanadi. Bu jarayondan pasti fizik, kimyoviy, biologik jarayonlar bo‘lib, nurash orqali ifodalanadi.

   Elementar tuproq hosil qiluvchi jarayonlar faqat tuproqqa xos bo‘lib, kesmani shakillantiradi. Elementar tuproq jarayonlari Rozanov bo‘yicha xilma-xil bo‘lib, quyidagicha tasvirlanadi. Ular 9 guruh va 70 dan ortiq jarayonlarni qamrab oladi va quyidagi ko‘rinishga ega.
1.  Biogen akkumulyativ jarayonlar. Gumus hosil bo‘lishi.

Gumus to‘planishi, ya’ni akkumulyatsiyasi.

To‘shama hosil bo‘lishi, ya’ni o‘rmon to‘shamasini hosil bo‘lishi.
Torf  hosil bo‘lishi. Chimlanish jarayoni. 

Gilli minerallarni biogen sintezi. Regradatsiya.

2. Illyuvial akkumlyativ jarayonlar.      

Gilli illyuvial jarayon. Gumusli –ilyuvial jarayon.

Temirli – illyuvial, alyumo - gumusli – illyuvial.

Temirli – gumusli – illyuviall jarayon.

Podzolli – illyuvial jarayon. Karbonatli – illyuvial jarayon.

Sho‘rtobli – illyuvial jarayon.

3. Gidrogen akkumlyativ jarayonlar. Sho‘rlanish.
Gipslanish, karbonatlanish.

Rudalanish. Kremniylanish.

O‘tloqlanish, tirsifikatsiyalanish.

Laterizatsiya. Plintifikatsiya. Illarni cho‘kib qolishi.

4. Ellyuvial jaryonlar.                         

Sho‘rsizlanish, karbonatsizlanish.

Gillarni kislotali gidrolizi.

Podzollanish, psevdopodzollanish, lessivaj.

Sho‘rtoblanish, psevdogillanish.

Segregatsiya, ferroliz.

Ellyuvial – gumusli jarayon.

Al – Fe li – gumusli jarayon.

Qatqaloqlanish, degradatsiya.

5. Tuproq metomorfizmi.                  

Siallitlanish. Montmorillanitlanish. Gumusli allitlanish.

Ferralitlanish, fersiallitlanish, rubefikatsiya.

Gillanish, olivinllanish, zichlanish.

Strukturalanish, qotish.

Fredjipenlanish, mramorlanish.

6. Kriogen jarayonlar.                              

Kriogen sho‘rlanish, kriogen karbonatlanish, kriogen temirlanish.

Al – Fe li – gumusli kriogen jarayon, retinlanish (gumusni).

7. Antropogen jarayonlar.                     

Haydov qatlamini hosil bo‘lishi, haydov osti qatlamini hosil bo‘lishi.

Kalmotaj, agroirrigatsion qatlam.

Ikkilamchi sho‘rlanish. Sug‘orishda sho‘rtoblanish. Gillanishni degredatsiyasi.

8. Pedoturbatsion jarayonlar.                               

O‘z – o‘zini mulchalash, yoriqlar hosil bo‘lishi.

Krioturbatsiya, ko‘pchish.

Bioturbatsiya, tuproqqa ishlov berish.

9. Destruksion jarayonlar.                                             

Eroziya, deflytsiya. 
Bulardan tashqari og‘ir metallar bilan ifloslanish, zaharli ximikatlar bilan ifloslanish kabi antropogen ta’sirli jarayonlarni ham unutmaslik kerak. Tuproq hosil bo‘lish jarayonlaridan ko‘zga ko‘rinadigan guruhlaridan biri profil hosil bo‘lib, bunda elementar tuproq paydo qiluvchi jarayonlar ta’sirida tuproqlarda qatlamlar hosil bo‘ladi. Yuqorida sanab o‘tilganidek, tuproq hosil qiluvchi jarayonlar soni ko‘p. Har xil tuproq iqlimiy sharoitda tuproq hosil qiluvchi jarayonlar miqdor va sifat jihatlaridan ham bir - biridan farq qiladi, bu tabiiy holat.

Lekin bular ichida alohida guruhlar shu tuproqqa yoki shu gorizontga xos bo‘ladi xolos. Masalan podzollanish, bu jarayon podzol tuproqlari va podzollashgan qora tuproqlar uchun xos.


Ma’lumki, tuproqlar gorizontal mintaqaviylik va vertikal profil hosil qilish qonuniyatlari asosida paydo bo‘ladi.

Har bir profil hosil qilish jarayon aniq bir tuproq tipi uchun xos.

Masalan: Qora tuproqlar hosil bo‘lishi 2 ta asosiy elementar jarayon orqali kechadi. Gumus to‘planishi (insiti) va karbonatli – illyuvial jarayon. 
Gumus to‘planishi kuchli sodir bo‘lib, 120 sm chuqurlikkacha boradi va asosan gumin kislotalari hisobiga sodir bo‘ladi. Qo‘riq qora tuproqni 0 - 10 sm qatlamida gumus miqdori 16% gacha yetadi.  1 m qatlamdagi zahirasi 600 -700 t\ga ni tashkil qiladi. Bu miqdordagi gumus optimal suv - fizik hossalarni vujudga keltiradi.

Karbonatlar quyi va yuqori tomon namlik yordamida harakat qiladi va ma’lum chuqurlikda akkumlyatsiyalanadi va neytral muhitni yaratadi. Profil keskin differensyatsiyalanmagan.

3.8  Alohida tuproq hosil qiluvchi jarayonlar
Podzol tipini hosil bo‘lishi - ellyuvial va illyuvial qatlamlarni hosil qiluvchi  nordon  o‘rmon  to‘shamasini  shakillantiruvchi  jarayonlarga xos. 
Ustki qatlamda kislotali gidroliz sodir bo‘ladi va gidroliz mahsulotlari quyi qatlamga o‘tadi. Bu jarayonda ellyuvial qatlam hosil bo‘lib, gilli minerallar, Fe, Al ga kambag‘allashadi, kvartsga boyiydi.

Yuviladigan va yuvilgan mahsulotlar ma’lum chuqurlikda akkumlyatsiyalanadi va natijada illyuvial qatlam hosil bo‘ladi, ayrim holatda yuvilma mahsulotlar tuproq kesmasidan tashqariga chiqib ketadi.


Podzol hosil bo‘lish jarayoni kesmani differensyatsiyalaydi, ya’ni yaqqol alohida - alohida qatlamlarni shakllantiradi, qatlamlar nordon muhitga ega bo‘ladi.


Sho‘rtob tuproqlar hosil bo‘lish jarayoni. Albatta boshqa tuproqlar kabi bir qancha jaryonlar ta’sirida hosil bo‘ladi. Lekin bu tuproqlar uchun xarakterli bitta muhim jarayon, ya’ni tuproq singdirish komleksi tarkibiga natriyning kirishi bilan bog‘liq.


Ikkinchi mikrojarayon, ya’ni sho‘rtoblanishda xarakterli jarayon - bu sho‘rtoblanish jarayoni va unga bog‘liq qator xususiyatlarni kelib chiqishi, ya’ni ishqoriy gidroliz, peptizatsiya, gumusni erishi va keyingi qatlamga harakatlanishi, ustki qatlamni sho‘rsizlanishi va karbonatlarni akkumlyatsiyasi, quyi qatlamlarda gips va suvda eruvchi tuzlarning akkumlyatsiyasidir. Eng ustki qatlamda kuchsiz bo‘lsada gumusni to‘planishi. Bunda sho‘rtob tuproqlar hosil bo‘lishi natijasida kesma aniq differensatsiyalanadi. Bu jarayonda bir qator salbiy fizik xususiyatlar ham o‘rin topadi.

Tuproq hosil bo‘lish jarayonini o‘tloqi tipi -  qora tuproqlar kabi kuchli darajada gumus hosil bo‘lishi bilan bog‘liq, ya’ni kuchsiz gillanish, CaCO3, CaSO4  va suvda eruvchi tuzlarni gidrogen akkumlyatsiyasi, qisman Fe gidroksidini to‘planishi va boshqalar. Profil kuchsiz differensiatsiyalanadi, neytral va kuchsiz ishqoriy muhitli bo‘ladi.


Qizil tuproqlar hosil bo‘lishi tipi – bu tip uchun ferralitizatsiya – minerallarni parchalanishi, temirni to‘planishi, asoslar va kremniyni olib chiqib ketilishi, Fe2O3, Al2O3 ni akkumlyatsiyasi xarkterli. Al va Fe hisobiga tuproq massasi kuchli darajada agregatsiyalanadi. 
Muhit nordon, profil deyarli differensiatsiyalanmagan, tuproq hosil bo‘lish jarayoni o‘zgarganda qizil tuproqlar xossalari kamdan-kam holatda to‘la-to‘kis yo‘q bo‘ladi.
Takrorlash uchun savollar

1. Tuproq hosil bo‘lishi - evolyutsiya negizi deganda nimani tushunasiz?
2. Tuproq hosil bo‘lishini antropogen yo‘llarini izohlang.
3. Elementar tuproq hosil qiluvchi jarayonlariga nimalar kiradi. 
4. Tuproq paydo bo‘lish jarayonida moddalarning absolyut akkumulyatsiyasini ifodalang.
5. Tuproq paydo qiluvchi jarayonlarni sanab o‘ting.
6. Birlamchi yoki primitiv tuproq paydo bo‘lishini tushuntiring.
7. Lyosslanish jarayonini tasvirlang.
8. Lateritizatsiyalanish, ferralitizatsiya farqini va o‘xshash tomonlari.
9. Chirindi to‘planishi jarayoni, torf  hosil bo‘lishini o‘xshash tomonlarini va farqi. 
10. Sho‘rlanish va sho‘rlanish  jarayonini tushuntiring.
IV BOB. SUG‘ORILADIGAN TUPROQLARNING EVOLYUTSIYA  JADALLIGI, YANGI TIPDAGI TUPROQLARNING SHAKLLANISHI
4.1. Tuproq xossalari va evolyutsiya
Tuproq paydo qiluvchi omillar, elementar tuproq jarayonlari, tuproq paydo bo‘lish jarayonining umumiy qonuniyatlarini ko‘rib chiqib, tuproqlarning rivojlanish jarayonida qator bosqichlarni ajratish lozimligini qayd etdik. Birlamchi yoki dastlabki bosqichda tuproqlarda genetik gorizontlar tizimi, ularning rejimlari va nihoyat tabiiy unumdorligi shakllana boshlaydi. Keyinchalik tuproq paydo bo‘lishi jarayoni rivojlanishi tufayli, agar ekologik sharoitlar o‘zgarmas bo‘lib tursa, tuproq rivojlanishi yetuk bosqichga o‘tadi. Bunda har bir tuproq tipi uchun aniq genotipik gorizontlardan iborat to‘la profil, shuningdek tabiiy unumdorlikning barqaror ma’lum darajasi hosil bo‘ladi.

Ekologik sharoitning o‘zgarishi tuproqni evolyutsion rivojlanish bosqichiga o‘tkazadi va u tuproq profilida genetik gorizontlar, uning xossa-xususiyatlari, demak, tabiiy unumdorlik darajasi o‘zgarishiga olib keladi. Shunga muvofiq tuproq xossalarini ham uch guruhga ajratish mumkin.
1. Tuproq paydo bo‘lish jarayonida ona jinslardan meros bo‘lib o‘tgan – “qoldiq” xususiyatlar. 

2. Ekologik muhit birday turgan paytda tuproq rivojlanishida yuzaga kelgan xususiyatlar.
3. Evolyutsiya jarayonida tuproq rivojlanishining o‘tgan bosqichlaridan meros bo‘lib qolgan xususiyatlar.

Shunday qilib, tuproq evolyutsiyasi deganda allaqachon rivojlangan to‘la profilli tuproqlarni butun tabiiy muhit evolyutsiyasi bilan bog‘liq holda o‘zgarishi tushuniladi. Bunda tuproqning bir genetik tipi yoki tipchasi boshqa genetik tipcha yoki tipga o‘tadi. 
Tuproq profilida oldingi tuproq paydo bo‘lishi bosqichiga xos bo‘lgan xususiyatlar asta-sekinlik bilan so‘na boshlaydi va tuproq paydo bo‘lishining yangi bosqichiga mos ravishda yangi belgilar paydo bo‘ladi. Tuproq evolyutsiyasiga bunday qarash yagona emas. Chunki bu nazariy muammo oxirigacha yechilmagan. Biz quyida keltirmoqchi bo‘lgan fikrlar, tuproqshunoslik fanining rivojlanishiga katta hissa qo‘shgan A.A. Rode (1984), V.R.Vilyams (1954) ishlari natijalariga asoslangan.

Tuproq - bu dinamik tizimdir. Bu tizimning tarkibi va xossalari uzluksiz davom etadigan o‘zgarishlarga uchraydi, ammo bularning tezligi va xarakteri har xil bo‘lishi mumkin. 

Mazkur o‘zgarishlar tuproq bilan uni o‘rab olgan atrof muhit o‘rtasida moddalar va energiya almashinuvining natijasidir. O‘zgarish jarayonlari vaqtinchalik, kunlik, oylik, yillik bo‘lishi mumkin. Bu o‘zgarishlarning o‘lchovi unchalik katta bo‘lmaydi. 
Shuning uchun ham ular ko‘pincha sezilmaydi, uzoq yillar davomida to‘plana borib, ko‘z bilan ko‘rib, tuproqni o‘rganadigan zamonaviy usullar bilan xarakterlashga imkon yaratiladi. Ayrim jarayonlar shu darajaga etadiki, biz ularni hisobga oladigan bo‘lsak, tuproqning oldingi nomini o‘zgartirishga to‘g‘ri keladi. 
Chunki tuproqning oldingi nomi shu kunda u ega bo‘lgan xossa va xususiyatlarga to‘g‘ri kelmaydi. Shunday qilib, tuproqlar evolyutsion rivojlanishi ulardagi xossa va xususiyatlar uzoq muddat davomida asta-sekinlik bilan tubdan o‘zgarib, yangi belgilarga ega bo‘lish jarayonidir. Bu yerda shuni qayd qilish kerakki, yuqorida keltirilgan tushuncha normal sharoitda rivojlangan tuproqlarga xosdir.

Har qanday tuproq paydo bo‘lishi jarayonida - tog‘ jinslaridan etuk rivojlangan tuproqqa aylanish vaqtida har xil rivojlanish davrini bosib o‘tadi. Shu davrda ularning tarkibi, xossalari, energetik holati o‘zgaradi. Ana shu jarayonlarning yig‘indisini tuproq paydo bo‘lish jarayoni deb hisoblash mumkin.

Tuproq paydo bo‘lish jarayoni uzluksiz xususiyatga ega. Lekin uni hosil qiluvchi ayrim hollarning va shuningdek, butun jarayonning jadalligi har xil sharoitlar bilan bog‘liq bo‘lib, o‘zgarib turishi mumkin. Tuproq paydo bo‘lish jarayonining yo‘nalishi, hosil bo‘lgan tuproqning xarakterini, ya’ni rivojlanish jarayonida bir-birini almashtirgan qator tuproqlarning xossa va tarkibini tuproq paydo qiluvchi omillar belgilaydi.

Ma’lumki, bu omillar V.V. Dokuchayev tomonidan aniqlangan bo‘lib, quyidagilardan tashkil topgan: ona jins, relyef, iqlim, tirik organizmlar, vaqt va inson faoliyati. A.A.Rodening fikricha (1984), bu omillarga yerning tortishish kuchi hamda tuproq osti va usti suvlarini albatta qo‘shish lozim. Yuqorida keltirilgan tuproq paydo qiluvchi bu omillar o‘zaro chambarchas bog‘liq. Bir omil o‘rnini ikkinchisi bosa olmaydi. Ular faqat birgalikda muayyan sharoitda normal rivojlangan tuproqni paydo qiladi. 
Masalan, faqat tirik organizmlargina tuproqdagi organik moddalarning manbaidirlar. Lekin ular iqlim sharoiti, ya’ni namlik va quyoshga bog‘liq. Shuningdek, boshqa omillarning ham tuproq paydo bo‘lish jarayonida tutgan muhim o‘rni bor. Fikrimizni mamlakatimiz hududlarida rivojlangan tuproqlar misolida oydinlashtirish maqsadga muvofiqdir.

Amudaryo havzasida 60-yillardan boshlab daryo suvining yerlarni sug‘orish maqsadida keng ko‘lamda ishlatilishi natijasida Orol dengiziga kelib tushayotgan suv miqdori keskin kamaydi. 
Bu o‘z navbatida, Amudaryo quyi oqimi hududlarida umumiy ekologik holatning o‘zgarishiga, eng avvalo, tuproq paydo bo‘lish jarayoniga faol ta’sir ko‘rsatayotgan sizot suvlari sathining pasayishiga sabab bo‘ldi. Bu yerda rivojlangan to‘la profilli tuproq tiplari, tipchalari boshqa genetik tipcha va tiplarga o‘ta boshladi.
4.2.  Daryo sohillari tuproqlari evolyutsiyasi

Daryo sohillarida rivojlangan botqoq tuproqlar tipi botqoq-o‘tloqi tipchasiga, ular o‘z navbatida o‘tloqi tuproq tipiga o‘tishi kuzatilmoqda. Umuman bu yerdagi tuproqlar evolyutsiyasini quyidagicha tasavvur etish mumkin: botqoq tuproqlar - botqoq-o‘tloqi -  o‘tloqi -  sahro avtomorf tuproqlar.

Sahro avtomorf tuproqlarning qaysi tipi rivojlanishi, ular hosil bo‘lgan o‘tmishdagi tuproqlarning granulometrik tarkibiga bog‘liq. Agar o‘tmishda paydo bo‘lgan tuproqlar granulometrik tarkibiga ko‘ra yengil bo‘lsalar qumli, og‘ir bo‘lganda taqirli tuproqdar hosil bo‘ladi. Doimiy deflyatsiyaga uchraydigan, skeletli jinslarda sur tusli qo‘ng‘ir tuproqlar tipi vujudga keladi. Bu hol o‘z navbatida vujudga kelayotgan tuproq tiplariga mos o‘simlik qoplami, mikroorganizmlar majmui bilan xarakterlanadi.

Tuproqlarning evolyutsiyasiga ta’sir ko‘rsatuvchi omillar orasida inson faoliyati juda muhim o‘rin tutadi. Sug‘oriladigan tuproqlarning vujudga kelishida ijobiy yoki salbiy yo‘nalishda rivojlanishi, unumdorligining oshirishi yoki kamaytirishi, yangi xossa va xususiyatlarga ega bo‘lishi, bir so‘z bilan aytganda, inson mahsulidir. Insonning tuproqqa xilma-xil ta’siridan biri quruq iqlim zonalarida uni sug‘orishdir.

Sug‘orish jarayoni vohalarda tuproqlarning tabiiy rivojlanishi va evolyutsiyasini to‘xtatib, yangi tuproq hosil bo‘lish jarayonini boshlab beradi. Bu yerda inson faoliyati tabiiy tuproq hosil bo‘lish jarayoniga qo‘shiladi va u bilan chirmashib ketadi. 
Markaziy Osiyo, shu jumladan O‘zbekiston vohalarida sug‘orish ta’sirida tabiiy tuproqlardan farqli o‘laroq, yangi voha tuproqlari hosil bo‘ladi. Agar mo‘tadil iqlim sharoitlarida (masalan qora tuproq) sug‘orish jarayoni faqatgina tabiiy yog‘in miqdoriga biroz qo‘shimcha bo‘lsa, O‘zbekistonda o‘simlikka beriladigan suv o‘rtacha yillik yog‘in miqdoridan bir necha barobar ko‘p. Sug‘orish jarayonida tuproqqa tushgan bunday suv miqdori yangi irrigatsion suv tartibi tipini bunyodga keltiradi. 
Buning asosiy farqi A.A.Rodening fikricha vegetatsiya davrida tuproq va tuproq osti qatlamining bir necha bor namlanishidir. Toshkent va Samarqand vohalari bo‘z tuproqlarida o‘tkazgan kuzatuvlarimiz shuni ko‘rsatadiki, sug‘orish, ayniqsa, keragidan ortiq sug‘orish natijasida tuproq qatlami namlanibgina qolmay, balki suvlar tuproq va tuproq osti qatlamlarini butunlay yuvib, sizot suvlarigacha borib yetadi. 
Shuning uchun ham bu yerda ro‘y beradigan elementar tuproq paydo bo‘lish jarayoni o‘ziga xosdir. Bundan tashqari vohalarning iqlimi atrofidagi tabiiy landshaft iqlimidan bir muncha farq qilsa, o‘simlik ekilgan dalalarning mikroiqlimi ulardan keskin farqlanadi. Havoning namligi, harorati yerning haydalma qatlami ustida va 2 metr balandlikda 25-35 foizga farqlanadi. 
Markaziy Osiyo, shu jumladan O‘zbekistonda daryo suvlari u yoki bu darajada loyqaligi bilan xarakterlanadi. Suvning loyqalanishiga sabab daryo hosil bo‘ladigan joylarda va oqimida nurash jarayonida vujudga kelgan mayda zarrachalarni yemirib, o‘zida eritib olib kelishidir.
Masalan, Zarafshon daryosi tog‘li qismida 1 km2 joydan 500-1000 tonnagacha mayda zarrachalarni olib ketadi. Bu zarrachalarning kimyoviy tarkibi daryolarning suv olish havzalaridagi tuproq-gruntlar bilan bog‘liq va yil davomida daryoning har xil qismida o‘zgarib turadi. Biz ularning tarkibi, xossalari to‘g‘risida mukammal to‘xtalib o‘tmaymiz, bu alohida o‘rganilishi kerak bo‘lgan mavzu. Shuni ko‘rsatishimiz kerakki, ana shu zarrachalar sug‘orish ta’sirida, suv miqdori bilan bog‘liq holda dalalarga olib kelib yotqiziladi. 
VA.Molodtsov (1958) hisoblariga qaraganda, qattiq zarrachalarning 22,6-40,0 foizi dalaga yetib kelmasdan ariqlarda qolib ketadi. Qolgan qismi hisobiga dalaga 10,8-17,9 tonna qattiq zarrachalar olib kelinadi. Bu esa yer ustida 0,8-1,3 mm qalinlikdagi qatlamni tashkil etadi. Shunday qilib, 250-300 yil davomida 30 smli yangi haydalma qatlam hosil bo‘lishi mumkin. Bu qatlamning hamma xususiyatlari irrigatsion yotqiziqlar sifati bilan to‘la bog‘liq.

Inson yerlardan foydalanish bilan bog‘liq faoliyatida uni maqsadga muvofiq o‘zgartirishga harakat qiladi. Sug‘oriladigan yerlarda eng ko‘p tarqalgan dehqonchilik majmui elementlaridan biri - mineral o‘g‘itlar bo‘lmagan paytda zarrachalar ariqdan chiqazilib o‘g‘it sifatida yerlarga solingan. S.K.Kondratyev ma’lumotlariga qaraganda, bir gektar yerga ariqdan chiqqan zarrachalar 280 tonnagacha solingan. Bu tadbirlar vohalarda tuproq hosil bo‘lishi va rivojlanishi jarayonini tubdan o‘zgartiradi.

Hozirgi zamon sug‘oriladigan dehqonchiligini mineral o‘g‘itlarsiz tasavvur qilish qiyin. Ularning tuproqqa ta’sirini maxsus bo‘limlarda ko‘rib chiqsak. Bu yerda shuni ta’kidlash kerakki, dehqonchilikda jadallashtirish darajasining o‘sishi, ayrim o‘simliklardan yuqori hosil olishga intilish tuproq rivojlanishining tabiiy jarayoniga diqqatni kamaytiradi. Ya’ni tuproqqa «gidroponika substrati» ga qaraganday qarash fikri tug‘iladi. Hosil bilan tuproqdan katta hajmda olib chiqib ketilgan organik moddalar o‘rni, asosan mineral o‘g‘itlar bilan to‘ldiriladi. Lekin bu o‘g‘itlar birinchidan, tuproqdan olib chiqib ketilgan elementlar majmuini to‘la ta’minlay olmaydi. 
Ikkinchidan, sug‘orish jarayoni ularda turli ozuqa elementlarning harakatchanligini oshiradi. Uchinchidan, zaharli kimyoviy moddalarning qoldiqlari tuproqda to‘planib qoladi. Shunday qilib, bu jarayonlarning yig‘indisi yillar davomida tuproqning o‘zgarishiga sabab bo‘ladi. Uning tezligi inson faoliyati bilan bog‘liq.

Sug‘oriladigan tuproqlarning evolyutsiyasini ko‘rib chiqar ekanmiz, bu jarayonga inson faoliyatining yana bir ko‘rinishi - yerga ishlov berish to‘g‘risida to‘xtalib o‘tmoq lozim. Respublikamiz yerlarida yetishtiriladigan asosiy o‘simlik, ya’ni go‘zani o‘stirish jarayoni tuproqqa unumli ishlov berishni talab qiladi. Bu to‘g‘risida juda ko‘p maxsus ishlar qilingan. 
Ularning sug‘oriladigan tuproqlar tadrijiy rivojlanishiga ta’siri juda katta ekanligini ta’kidlashimiz zarur. Kuzgi shudgor, bahorgi yerni ekishga tayyorlash (chizellash, boronalash, molalash), ekish, bir necha bor kultivatsiyalash, terim jarayonida qishloq xo‘jalik mashinalari yerlarda iz qoldiradi, chuqur yumshatadi va zichlaydi. Yerga ishlov berish jarayonida bir tomondan u yumshatilib, havo almashinuvi yaxshilanadi. 
Lekin ikkinchi tomondan rezina g‘ildirakli traktorlar yerga ishlov bergan paytda tuproqning zichligini ancha oshiradi. Ekish davrida haydalma qatlamning ostki qismida tuproq zichligi 1,4 g/sm3 ga etadi. Ba’zi olimlar yerni qancha chuqur ag‘darib haydalsa, shuncha yaxshi bo‘ladi, degan fikrni ma’qullaydilar.

Bunda asosan tuproqning fizik xossalari yaxshilanadi, shu jumladan, uning zichligi kamayishi, suv o‘tkazuvchanligi oshishi misol qilib keltiriladi. Bu holda tuproq tabiiy tuzilishini buzilishi, yuqori namlik va texnik bosim teskari natijalarga olib kelishi hisobga olinmaydi. Yuqoriga olib chiqilgan, kam unumdorlikka ega bo‘lgan tuproq qatlamining unumdorligini oshirish uchun katta me’yordagi mineral o‘g‘itlar solish talab qilinadi. Bu jarayonlar yuqorida aytib o‘tilgandek, tuproq evolyutsiyasini salbiy tomonga o‘zgartiradi. Sug‘oriladigan tuproqlarning qishloq xo‘jalik ishlab chiqarishida foydalanish davrida yuqorida aytib o‘tilgan ba’zi bir jarayonlarga tuproqning suv bilan yemirilishi, uning ikkilamchi sho‘rlanishi kabi omillar ham qo‘shiladi. Sug‘oriladigan tuproqlarning hosil bo‘lish jarayoni tuproq qatlami tarkibini, tabiiy sharoitini ham, tabiiy tuproqning o‘zini ham tubdan o‘zgartiradi. Yerlarni tekislash, sug‘orish, suv yemirishi tufayli ularning qatlami ochilib qoladi, yuvilgan qatlamlar boshqa joylarga olib borib yotqiziladi. Bordiyu agrotexnik tadbirlar to‘g‘ri qo‘llanilsa, bunday yerlar tezda madaniylashadi. 
4.3 Voha tuproqlarining shakllanish davrlari

Yerning ustki qatlamida agroirrigatsion keltirilmalar yig‘ila boshlaydi. Shu bilan bir vaqtda ular tabaqalana boradi. Sug‘oriladigan dalalarning quyi qismida mexanik tarkibi o‘zgaradi, ba’zida sho‘rlangan tuproqlar shakllanadi. Shunday qilib, agar bo‘z tuproqlarning tabiiy rivojlanishi asrlar davomida juda sekin o‘tsa, bu jarayon sug‘oriladigan bo‘z tuproqlarda, ayniqsa ulardan unumli foydalanilganda yetarli darajada tez amalga oshadi.

Yuqorida aytilgan fikrlarni umumlashtirib, shuni qayd qilish kerakki, bo‘z-voha tuproqlari o‘z evolyutsiyasi davomida, bizning fikrimizcha bir necha davrni boshdan kechiradi.
I davr. Qo‘riq yerning haydalishi va tabiiy tuproq substratida yangi sug‘oriladigan tuproqning hosil bo‘lishi.
II davr. Tuzlar migratsiyasi jarayonining o‘zgarishi, yangi mikroflora va protafaunaning rivojlanishi, o‘simlik qoldiqlarining mineralizatsiyalanishi va chirindi hosil bo‘lishi jarayoni xarakterini o‘zgarishi.
III davr.  Agroirrigatsion keltirmalar hisobiga haydalma qatlamining yangi teksturasi bunyodga kelishi, tuproqning tabiiy bo‘z tuproqlariga xos bo‘lgan qator belgilarni (yangi hosil bo‘lgan karbonatlarning yo‘qolishi, B qatlamga xos bo‘lgan yumshoqlik) yo‘qolishi.
IV davr.  Agroirrigatsion keltirmalarning yanada qalinlashib borishi (tabiiy tuproq gruntini siqib chiqarishi) va yangi biota majmui, fizik va kimyoviy xususiyatlarga ega bo‘lgan agroirrigatsion keltirmalar asosida yuzaga keladigan qalin tuproq profilining hosil bo‘lishi. Bu jarayon ayrim regionlarning aniq bioiqlimi, litologik, geomorfologik sharoitlari bilan bog‘liq bo‘lganligi uchun, davrlar sur’ati va davomiyligi har xil bo‘ladi. Toshkent regionidagi bo‘z-voha tuproqlari loyqasiz suvlar bilan sug‘orilganligi va ilgarigi davrda kam unumli dehqonchilikda ishlatilganligi uchun, agroirrigatsion keltirmalar to‘planishi jarayoni sust bo‘lgan va ular hozirgi davrgacha rivojlanishning to‘la davrlarini o‘tamaganlar.

Aksincha, Samarqand viloyatining bo‘z-voha tuproqlari 2-2,5 ming yil davomida yuqorida keltirilgan davrlarni to‘la o‘tganlar va to‘la profilli voha tuproqlarining klassik misolida ko‘rsatilishi mumkin.

Sug‘oriladigan tuproqlarning rivojlanish davrlarini, ularni vujudga keltiruvchi jarayonlar qanday tarzda kechayotganini o‘rganish faqat nazariy masala bo‘libgina qolmasdan, qishloq xo‘jalik ishlab chiqarishida ham katta ahamiyat kasb etadi. Chunki har bir rivojlanish bosqichida tuproq faqatgina shu davrga xos imkoniyatli va samarali unumdorlikka ega. Sug‘oriladigan tuproqlar evolyutsiyasi nazariyasi tuproqlarning potensial unumdorligidan to‘g‘ri foydalanish tadbirlarini ishlab chiqishga imkon beradi. Bundan tashqari, tuproq rivojlanish jarayonini inson uchun zarur bo‘lgan, atrof-muhitga shikast yetkazmaydigan o‘zanga burish mumkin.

Xulosa qilib aytganda, tuproq va tuproq qoplamining rivojlanishi va evolyutsiyasi, uning jadalligi yer yuzasida tasodifiy kechmaydi, balki landshaftlarning umumiy tarixiga muvofiq keladi. Tabiatda landshaftning o‘zgarishi tektonika va morfostrukturaviy jarayonlar bilan bog‘liq. Shuningdek, antropogen omil tuproq evolyutsiyasi va rivojlanishini belgilovchi sifatida muhim ahamiyat kasb etadi.

4.4.   Voha tuproqlarini shakllanish ta’rixi
Tuproq paydo bo‘lish jarayonining yo‘nalishi, hosil bo‘lgan tuproqning xarakterini, ya’ni aniqrog‘i evolyutsion rivojlanish jarayonida bir-birini almashtirgan qator tuproqlarning xossa va tarkibini tuproq paydo qiluvchi ona jins, relyef, iqlim, tirik organizmlar, vaqt va inson faoliyati, yerning tortish kuchi, tuproq osti va usti suvlari kabi omil va sharoitlar belgilaydi. Bu omillar o‘zaro chambarchas bog‘liq bo‘lib, birgalikda muayyan sharoitda normal rivojlangan tuproqni vujudga kelishiga sabab bo‘ladi.

Yuqorida qayd qilinganidek, sug‘oriladigan yerlar-vohalar Markaziy Osiyoda daryolarning keng vodiylari, tog‘lararo pastqamliklar va tog‘ osti yassi tekisliklarini egallaydi. Bu yerlarning sug‘oriladigan dehqonchilik tarixi juda uzoq. Arxeologik ma’lumotlar shuni ko‘rsatadiki, Amudaryo va Sirdaryo havzalarida sug‘oriladigan dehqonchilik bizning eramizdan avvalgi IV-II asrlarga to‘g‘ri keladi. Yangi ma’lumotlar asosida qadimgi Xorazmda eramizdan avvalgi VII-VI asrlarda yirik irrigatsiya kanallari mavjud bo‘lganligi ko‘rsatilgan. Lekin sug‘orma dehqonchilik XX asrdan boshlab juda, katta miqyosda olib borilmoqda.

Sug‘orish jarayoni vohalarda tuproqlarning tabiiy rivojlanishi va evolyutsiyasini to‘xtatib, yangi tuproq hosil bo‘lish jarayonini boshlab beradi. Bu tabiiy jarayonlardan farqli o‘laroq, sezilarli darajada inson faoliyati bilan mustahkam bog‘liq. Bu yerda inson faoliyati tabiiy tuproq hosil bo‘lish jarayoniga qo‘shiladi va u bilan chirmashib ketadi. 
Shunday qilib, Markaziy Osiyo, xususan Respublikamiz vohalarida, ko‘p asrlik sug‘orma dehqonchilik natijasida tabiiy tuproqlardan keskin farqlanuvchi voha tuproqlari vujudga keladi. Shu bilan birga, bu tuproqlar sug‘orma dehqonchilik boshlangunga qadar mavjud bo‘lgan tabiiy tuproqlardan tashkil topganligi, hech qanday shubha tug‘dirmaydi. 
Sug‘oriladigan tuproqlarning shakllanishi, xossa va xususiyatlari, evolyutsiya jadalligi va hokazolar ko‘plab tadqiqotchilar ishlarida yoritib berilgan (M.A.Orlov, 1937; A.N.Rozanov, 1946; S.N.Rijov, 1958; B.V. Gorbunov, 1965; N.V.Kimberg, 1974; R.K.Kuziyev 2014 va boshqalar).

Tabiiy tuproqlarning sug‘orma dehqonchilik ta’sirida o‘zgarishi, uchta asosiy yo‘nalishda kuzatiladi:

1) sug‘orish suvlari ta’sirida qo‘shimcha namlanish natijasida elyuvial jarayonlarning rivojlanishi;

2) sug‘orish suvlari tarkibida olib kelinadigan erigan va qattiq moddalar hisobiga yangi agrorrigatsion gorizontlarning shakllanishi;

3) madaniy o‘simliklar va ularning rivojlanishi uchun agrotexnik tadbirlarning o‘tkazilishi natijasida tuproqda biologik faol elementlarning to‘planishi va biologik faollikning oshishi. Yuqorida qayd qilingan jarayonlar natijasida shakllangan tuproqlar o‘ziga xos xossa  va xususiyatlarga ega bo‘ladi. 

Voha tuproqlari inson faoliyati ta’sirida hosil bo‘lib, turli sharoitlarda tabiiy tuproq paydo bo‘lish jarayonini ma’lum darajada nivelerlaydi. 
Bu ishlar asosida O‘zbekistonning sahro zonasi tog‘ oldi tekisliklarini egallab yotgan bo‘z tuproqlar mintaqasidan ajratildi, ularning farqlari asoslab berildi. Lekin sug‘oriladigan tuproqlar mustaqil tuproq tipi sifatida ajratilmagan.
4.5. Voha tuproqlari mustaqil tip

Mustaqil tuproq tipi - tuproqlarning katta guruhi bo‘lib, u bir xil iqlim, biologik, litologik, gidrogeologik sharoitda rivojlanadi va asosiy tuproq paydo bo‘lishi jarayoni yorqin namoyon bo‘lishi bilan tavsiflanadi.

Tuproq tipining bir butunligi va xarakterli belgilari quydagilar bilan aniqdanadi:  1)  organik qoldiqlarni tuproqqa tushishi va ularning parchalanishi va chirindiga aylanish jaryonlarning bir xilligi,
2) mineral massaning parchalanishi va organo mineral yangi hossalari sintezi komplekslarning bir xilligi;
3) moddalar migratsiyasi (harakati) va akkumulyatsiyasi (to‘planishi) ning bir tipdaligi;
4)  tuproq profili tuzilishi va genetik gorizontlar xarakterining bir tipdaligi;
5) tuproq unumdorligini saqlash va oshirishga qaratilgan chora-tadbirlarning bir yo‘nalishda bo‘lishi. Tabiiy va sug‘oriladigan tuproqdarning turli xossa va xususiyalari bo‘yicha qiyosiy tavsifi shuni ko‘rsatadiki, tuproq paydo bo‘lish jarayoni, mazkur tuproqlarda sezilarli farqlanadi. 
Eng avvalo shuni ta’kidlash kerakki, quruq va o‘ta quruq o‘lkalarda sug‘orish jarayonida tuproqqa atmosfera yog‘inlariga nisbatan bir necha barobar ko‘p qo‘shimcha nam (suv) tushadi. 
Sug‘orish jarayonida tuproqlarda namlanish rejimining almashinuvi elyuvial jarayonning jadallashuviga olib keladi. Buning natijasida vohalarning ikkilamchi sho‘rlanishi yuzaga chiqmaydigan avtomorf  tuproqlari, masalan bo‘z-voha tuproqlarida kalsiy, magniy va natriyning xloridli va sulfatli tuzlari miqdori kamayadi. 
Suvda sho‘rlanish yuzaga chiqmaydigan avtomorf tuproqlari, masalan bo‘z-voha tuproqdarida kalsiy, magniy va natriyning xloridli va sulfatli tuzlari miqdori kamligi tufayli ushbu tuproqlar sho‘rlanmagan (4- jadval).  
4-jadval

Bo‘z-voha tuproqlarining tarkibida suvda oson eriydigan 

tuzlar miqdori, foiz hisobida
	Kesmaning t/r
	Chuqurlik, sm
	Quruq qoldiq
	HCO3
	CI
	SO4
	Komponentlar yig‘indisi
	pH

	Sug‘oriladigan bo‘z tuproq 

	130-85
	0-10
	0,084
	0,035
	0,003
	0,024
	0,060
	7,0

	
	10-29
	0,068
	0,032
	0,003
	0,011
	0,039
	7,0

	
	29-43
	0,060
	0,028
	0,004
	0,011
	0,039
	7,0

	
	43-60
	0,070
	0,027
	0,003
	0,016
	0,044
	7,0

	
	60-85
	0,074
	0,028
	0,004
	0,016
	0,046
	7,0

	
	85-115
	0,074
	0,028
	0,004
	0,013
	0,042
	7,0

	
	115-150
	0,112
	0,026
	0,007
	0,051
	0,104
	7,0

	
	150-200
	0,152
	0,023
	0,006
	0,055
	0,107
	7,0

	
	200-220
	0,152
	0,023
	0,006
	0,062
	0,117
	7,0

	
	220-250
	0,358
	0,019
	0,006
	0,215
	0,345
	7,0

	
	250-300
	0,780
	0,016
	0,006
	0,475
	0,753
	7,0

	
	300-350
	1,016
	0,017
	0,004
	0,609
	0,931
	6,0

	
	350-400
	0,810
	0,016
	0,006
	0,499
	0,769
	6.0

	
	400-450
	1,142
	0,016
	0,006
	0,679
	1,039
	6,0

	Bo‘z-voha tuproqlari

	320-87


	0-10
	0,048
	0,027
	0,003
	0,016
	0,044
	-

	
	10-31
	0,052
	0,024
	0,006
	0,016
	0,048
	-

	
	31-45
	0,068
	0,023
	0,006
	0,019
	0,054
	-

	
	45-75
	0,054
	0,024
	0,006
	0,020
	0,054
	-

	
	75-102
	0,040
	0,022
	0,006
	0,006
	0,032
	-

	
	122-152
	0,050
	0,019
	0,007
	0,013
	0,045
	-

	
	175-200
	0,052
	0,016
	0,007
	0,018
	0,049
	-

	
	250-300
	0,086
	0,017
	0,004
	0,037
	0,073
	-

	
	350-400
	0,086
	0,021
	0,004
	0,037
	0,080
	-

	
	400-450
	0,066
	0,018
	0,007
	0,021
	0,056
	-


Suvda eriydigan boshqa tuzlar bilan Toshkent va Samarqand vohalarining tuproqdari deyarli sho‘rlanmagan bo‘lib, sho‘rlanish tuproq unumdorligiga sezilarli ta’sir ko‘rsatmaydi. Keyingi paytda Toshkent vohasida yuqori terrasalarni sug‘orish hisobiga II va III terrasalarda yer osti suvlari ko‘tarilib, tuproqlarning sho‘rlanishiga sabab bo‘ldi, degan fikrlar ham bor. Ammo bizning tekshirishlarimiz o‘tkazilgan joylarda bu fikr tasdiqlanmadi.
Tipik bo‘z tuproqlar zonasida tuproq profilida mavjud bo‘lgan, suvda eriydigan tuzlar ham birinchi vegetatsiya suvi bilanoq profildan butunlay yuvilib chiqib ketadi. Sug‘orish jarayonining dastlabki davrida suvda oson eruvchi tuzlar yuvilib, quyi gorizontlarga tushadi va keyinchalik esa bu jarayon davom etgan sari tuproq-grunt to‘laligicha tuzlardan tozalanadi. Suvda eriydigan tuzlarning unchalik ko‘p bo‘lmagan miqdori sug‘oriladigan tipik bo‘z tuproqlarning 3-5 metr chuqurligida uchrashi mumkin. Suvda kam eriydigan tuzlar, shu jumladan, gipsning ayrim hollarda 2 metrda to‘planishi kuzatilishi mumkin. Lekin uning miqdori ko‘p emas.

Tuproq profilida karbonatlarning taqsimlanish darajasi sug‘orish jarayonida keskin o‘zgaradi. Sug‘orish jarayonining boshlanish davrida tabiiy tuproqlarga xos bo‘lgan karbonatlar miqdori va ularning profilda taqsimlanishi sug‘oriladigan och tusli, tipik va to‘q tusli bo‘z tuproqlarda bir necha yillar davomida ozroq bo‘lsada saqdanib turadi.
 Lekin, xususan bo‘z-voha tuproqlarida bu jarayon to‘laligicha o‘zgarib, faqat shu tipcha uchun xos bo‘lgan karbonat profili vujudga keladi. Agroirrigatsion keltirilmalardan tashkil topgan bo‘z-voha tuproqlarida karbonatlarning miqdori sezilarli darajada kam. 
Bundan tashqari ularning profilda tutgan o‘rni ham tabiiy bo‘z tuproqlardan katta farq qiladi.
Tabiiy bo‘z tuproqlarda, ularni o‘rgangan tadqiqotchilar tomonidan ko‘p marta ta’kidlanganidek, chirindi miqdori ko‘p emas. 
Lekin ularning ayrim gorizontlarida chirindi miqdori nisbatan ko‘p.
Masalan, tipik bo‘z tuproqlarining chimli qatlamlarida chirindi miqdori 4,0 foizni tashkil qilishi mumkin. 
To‘q tusli bo‘z tuproqlarda esa bu ko‘rsatkich 5,0-6,0 foizga yetadi. Tabiiy bo‘z tuproqlarning chirindisi haqida fikr yuritar ekanmiz, shuni qayd qilishimiz kerakki, birinchidan, chirindi miqdori och tusli bo‘z tuproqlardan to‘q tusli bo‘z tuproqlarga qarab oshib boradi.
5-jadval.
Bo‘z-voha tuproqlarida karbonatlar miqdori, tarkibi, %
	Kesma, t/r
	Chuqurlik, sm
	Karbonatlar

	
	
	CO2
	Ca
	Mg

	Bo‘z-voha tuproqlari

	60-84


	0-10
	5,89
	5,1
	0,36

	
	10-30
	5,98
	5,2
	0,48

	
	30-40
	6,55
	5,8
	0,36

	
	40-58
	7.21
	6.3
	0,48

	
	58-100
	8,05
	7,3
	0,36

	
	100-125
	7,43
	6,4
	0,48

	
	170-200
	8.27
	7,4
	0,48

	
	200-250
	9,76
	7,8
	0,48

	
	250-300
	9,24
	8,3
	0,36

	
	300-350
	9,10
	7,8
	0,61

	
	350-400
	9,22
	-
	0,61

	
	400-450
	9,04
	-
	-

	Sug‘oriladigan bo‘z tuproq

	130-85
	0-10
	9.8
	7,0
	0,30

	
	10-29
	10,26
	7,4
	0,18

	
	29-43
	10,18
	8,1
	0,24

	
	43-60
	11.18
	8.1
	0,36

	
	60-85
	11,18
	8.1
	0,36

	
	85-115
	11,12
	7,9
	0,42

	
	115-150
	10.80
	7,7
	0,48

	
	150-200
	10.15
	7,4
	0,36

	
	200-220
	10,33
	7,3
	0,36

	
	220-250
	10,21
	7.3
	0,36

	
	250-300
	10,31
	7.8
	0,42

	
	300-350
	10,48
	7,8
	0,24

	
	350-400
	10,26
	7,7
	0,24

	
	400-450
	9,49
	7.8
	0,30


Ikkinchidan, uning miqdori chimli va chimli qatlam ostidagi gorizontdan keyin keskin kamayib ketadi. Ikkinchi metrdan boshlab chirindi miqdori, ko‘p hollarda ona jins-lyosslarning chirindi miqdoriga yaqinlashib, 0,10- 0,20 foizni tashkil etadi. 
Lalmikor dehqonchilikda foydalanilayotgan bo‘z tuproqlarning haydalma qatlamida chirindi miqdori 1,0-1,5 foizni tashkil etadi. Haydalma qatlam ostidagi gorizontlar chirindisi qo‘riq bo‘z tuproqlardan kam farqlanadi. Ularning chirindi miqdoridagi farq bu tuproqning qaysi tipchaga va regionda rivojlanganligi bilan belgilanadi. Tabiiy bo‘z tuproqlarning kam chirindiligi, bu tuproqlarda o‘sayotgan o‘simliklarning kam mahsuldorligi va ularning issiqlik - suv tartiblari bilan bog‘liqdir. Tipik bo‘z tuproqlarda organik massaning umumiy miqdori gektariga 20 tonna atrofida bo‘lib, shundan faqatgina 1,5 tonnasini o‘simliklarning yer ustidagi qismi tashkil etadi.
[image: image51.bmp]Demak, unchalik ko‘p bo‘lmagan o‘simlik qoldiqlari, yuqori mineralizatsiya sur’atida ko‘p chirindi hosil bo‘lishi uchun sharoit yaratmaydi. Sug‘oriladigan bo‘z tuproqlarda biologik mahsulotlar massasi 10,0 tonnaga yetadi.  Lekin bu ham ularda chirindi miqdorining keskin ko‘payishiga olib kelmaydi.Bu hol sug‘oriladigan tuproqlarda mineralizatsiyalash jarayonini kuchli jadallashuvi, mikroflora sonining oshishi va biologik faol vaqtning uzoq davom etishi bilan bog‘liqdir.  Xususan, bo‘z-voha tuproqlari shakllangan vaqtda chirindi hosil bo‘lishi, uning profilda taqsimlanishi qo‘riq tuproqlardan keskin farq qiladi va yangi chirindi hosil bo‘lish jarayoni vujudga keladi. Sug‘orish jarayonida tuproqlarda gumus zahirasining oshib borishini kuzatamiz. Agar, turli regionlarda hosil bo‘lgan tuproqlar tarkibidagi gumus zahirasini solishtiradigan bo‘lsak, gumus zahirasi miqdori, eng avvalo, tuproqlarning shakllanish sharoiti (avtomorf yoki gidromorf) bilan bog‘liq ekanligini ko‘ramiz.  Rasmda sug‘oriladigan, qo‘riq tipik, bo‘z voha va boshqa voha tuproqlarini gumus miqdorini o‘zgarishi ifodalangan.
4-rasm. Tuproqdaga gumus zahirasining sug‘orish davriga bog‘liqligi
Vohalarda tuproq paydo bo‘lish jarayoni o‘ziga xos organik moddalarning tuproqqa tushishi, parchalanishi va murakkab organik modda - gumus sintezi bilan xarakterlanadi. Tuproqlarni o‘zlashtirish va sug‘orish jarayonida, ularda o‘simlik qoplami harakteri va gumus hosil bo‘lish jarayonini sezilarli darajada o‘zgartiradi. 
Bo‘z-voha tuproqlarining biologik mahsuldorligi, qo‘riq bo‘z tuproqlarga nisbatan ko‘p. Masalan, g‘o‘za ekilgan maydonlarda, o‘simliklarning yer ustidagi biomassasi gektariga 10-15, ildizlar massasi 25 tonnagacha yetishi mumkin. Bu o‘z navbatida yil davomida parchalanib, ma’lum darajada tuproq unumdorligini qayta shakllanishiga xizmat qiladi. Tabiiyki, sug‘orish jarayonida gumusning sarflanishi ham sezilarli darajada ortadi. Shunday qilib, sug‘oriladigan tuproqlarda gumus hosil bo‘lish jarayoni ancha faoldir.
4.6.  Voha tuproqlarini agrokimyoviy xossalari
Gumus hosil bo‘lish jarayoni, voha tuproqlarida tabiiy tuproqlarga nisbatan sifat va miqdor  jihatidan, o‘zgacha biomassa va uning mineralizatsiyalanishi bilan xarakterlanadi.
 Bu o‘z navbatida gumus profilining shakllanishida o‘z aksini topadi 
Har bir vohaning avtomorf va gidromorf tuproqlarida gumus miqdori taqqoslanganda, gidromorf sharoitda gumus to‘planishi jarayoni faolroq ekanligi kuzatiladi.
Gumus zahirasini hisoblash ayrim umumiy qonuniyatlarni ochishga imkon beradi. Avtomorf  bo‘z-voha  tuproqlarida sug‘orishning dastlabki davrida gumus va zahirasining bir qadar kamayishi, keyinchalik esa uning  ko‘payib borishi kuzatiladi. 


Xususan, voha tuproqlarida gumus zahirasi, tabiiy tuproqlarga nisbatan sezilarli darajada yuqori.
Gidromorf  voha tuproqlarida sug‘orish jarayonida gumus zahirasi kamayib, o‘tloqi-voha tuproqlarida uning miqdori stabillashadi. 

Shunday qilib, yagona voha tuproq paydo bo‘lish jarayoni alohida tabiiy tuproq tiplariga xos bo‘lgan sharoitlarni bir-biriga yaqinlashtiradi.
6-jadval 

Tuproqlarda gumus va azot zahirasi, 1 metrli qatlamda, t/ga hisobida

	Tuproqlar nomi
	Statistik tavsifi

	
	n
	x
	δ
	v, %
	δx
	δx , %

	Qo‘riq tipik bo‘z
	26
	73,18
	12,87
	17,58
	2,52
	3,45

	Toshkent vohasi

	Bo‘z-voha

	Sug‘oriladigan tipik bo‘z

	Sug‘oriladigan bo‘z-o‘tloqi
	27
	101,62
	14.83
	14.59
	2,85
	2,81

	Sug‘oriladigan o‘tloqi
	19
	143,53
	12,79
	8,91
	2,93
	2,04

	Sug‘oriladigan botqoq-o‘tloqi
	15
	343,52
	36,2
	10,54
	9.35
	2,72

	Samarqand vohasi

	Bo‘z-voha

	Sug‘oriladigan tipik bo‘z

	O‘tloqi voha

* - suratda gumus zahirasi, t/ga,    - maxrajda azot zahirasi, t/ga. 
Takrorlash uchun savollar

1. Birlamchi  bosqichdagi tuproqlardagi genetik gorizontlar tizimini  ifodalang.
2. Tuproq xoccalarini rivoji va evolyutsiya farqini ayting.
3. Daryo sohillari tuproqlari evolyutsiyasi qanday kechadi.
4. Voha tuproqlarining shakllanish davrlarini ayting.
5. Klassik voha tuproqlariga misollar keltiring.
6. Voha tuproqlarini shakllanishining II davri qanday kechadi.
V BOB. O‘ZBEKISTОN HUDUDI GEОLОGIYASI, GEОMОRFОLОGIYASI VA RELYEFI
5.1. O‘zbekistоn hududi viloyatlari va geomorfologik tuzilishi 
O‘zbekistоnni geоlоgiyasi, geоmоrfоlоgiyasini o‘rganishda qatоr оlimlar X.N.To‘laganоv, G.Yu.Alferоv, N.A.Kоgay, О.Yu.Pоslavskiy, A.Z.Genusоv, B.V.Gоrbunоv, A.V.Kimberg, A.M.Rasulоv, S.P.Suchkоv, R.K.Kuziyev, V.Ye.Sektimenkо, L.G‘оfurоva va bоshqalarni xizmatlari katta. Ushbu оlimlarning ishlarida O‘zbekistоn relyefini xilma-xilligi tasvirlangan hamda tuprоq paydо qiluvchi jinslari, gidrоgeоlоgik sharоiti va bоshqalarga tavsif berilgan.

Masalan, Kimberg (1975) tоmоnidan tavsiya etilgan geоmоrfоlоgik jadvalda O‘zbekistоnda ikkita vilоyat ajratilgan.

1. Tоg‘li vilоyat.

2. Tekislik vilоyati.

Har bir vilоyat hududida vilоyatdan kichik taksanоmik birlik tumanlar ajratiladi. Keyinchalik tuprоq xaritalari tuzishda ushbu jadvallar asоs uchun qabul qilingan. Har bir tuprоq-iqlimiy mintaqada yana bo‘linishlar amalga оshirilgan.

Geоmоrfоlоgik bo‘linishlarda tuprоqlarni оnalik jinslari keltirilgan, rayоnlashtirishda hududning yaqinligi, harakteri, makrо va mikrоrelyef hisоbga оlingan.

Tuprоq-iqlimiy pоyas ajratilishida iqlim va o‘simlik dunyosiga alоhida e’tibоr berilgan. Bu hоlat, ya’ni iqlim va o‘simlik dunyosi vertikal va gоrizоntal yo‘nalishlarda to‘la o‘zgarib turuvchi оmillar hisоblanadi. Umuman O‘zbekistоnning geоmоrfоlоgik tuzilishi quyidagi tiplarni qamrab оladi. 
1. Baland tоg‘lar, 2. O‘rta miyona tоg‘lar, 3. Past tоg‘lar, 4. Tоg‘ оldi qiyaligi, adirlari va daryolar  sоhillari hamda kоnus yoyilmalari, 5. Tоg‘ etagi tekisligi, kоnus yoyilmalari bilan birga, 6. Hоzirgi va qadimiy daryo sоhillari, har xil terrasalari bilan hamda deltalar tekisligi bilan, 7. Оrоl cho‘kmasi, оrоllari bilan, 8. Sho‘rxоkli cho‘kmalar, 9. Qоldiq platоlar, ya’ni Ustyurt, Qizilqum va bоshqalar.

Tоg‘li hududlarga g‘arbiy, sharqiy va janubiy-sharqiy tоg‘lar Tyan-Shan, Pоmir-Оlоy tоg‘lari kiradi va ularni o‘rtacha absоlyut balandligi 1500-3000 m va undan yuqоrini tashkil qiladi. Yuqоri, ya’ni baland tоg‘larga Chоtqоl, Qurama, Turkistоn, Оlоy, Hisоr va bоshqa tоg‘li o‘lkalar kiradi.

Ushbu tоg‘lar Respublika hududida alоhida hоlatda to‘la shakllanmagan, fragmentlar shaklida mavjud bo‘lib, katta-katta maydоnlarni egallaydi. Relyefning shakllanishida tektоnik harakatlar ta’siri kuchli bo‘ladi. Masalan, Hisоr tizmalarida muzliklarga tegishli relyef shakllari ham mavjud. Bu hududda muzliklar, qоr qatlamlari uchraydi. Tоg‘li hududlarda erоziоn relyef shakllari ham rivоjlangan. Erоziyalanganlik darajasi tuprоq tipi, tоg‘ jinslari tarkibi, mexanik tarkibi, mоdda tarkibi va bоshqalarga, shuningdek, qiyalik, o‘simlik qоplami kabi kattaliklarga bоg‘liq bo‘ladi hamda shu asоsda tuprоqlar tasniflanadi.

Baland tоg‘lar va o‘rta tоg‘lar оrasidagi chegara shimоlda 2000-2500 m absоlyut balandlikdan o‘tsa, janubda baland tоg‘li tuprоq-iqlimiy tuprоq mintaqasidan o‘tadi. 

Baland tоg‘lar keskin qirrali, keskin jarli xususiyatlari bilan ajralib turadi. Erоziyalangan jarliklar chuqurligi ayrim hоllarda 1200-1500 m gacha etadi. Haqiqiy tоg‘ jinslari оchilib qоlgan. 

Surilmalardan, jarliklardan оqib kelgan jinslar ko‘pincha sоylarni to‘sib qo‘yadi. Natijada vaqtinchalik yoki dоimiy ko‘llar paydо bo‘ladi. Bunga janubiy Farg‘оnadagi Qubbоn ko‘lini misоl keltirish mumkin. Natijada relyef o‘zgaradi. 

Mayda chaqiq jinslarni nisbatan ko‘p yotqizilishi yoki оlib ketilishi asоsan sellar bilan bоg‘liq. Ma’lumki, sellarda 80% tоsh-shag‘al va bоshqa jinslar, 200% suv bo‘ladi. Sellar kuchli yomg‘irlarda, jalada sоdir bo‘ladi va bir qatоr vayrоnagarchiliklarni keltirib chiqaradi. 

Baland tоg‘lar intruziv va effuziv, qisman cho‘kindi jinslardan tashkil tоpgan. Granitlar, slantslar, marmarlar, gips va bоshqa jinslar baland tоg‘larda ko‘p uchraydi. Cho‘kindi jinslar kuchli dislоkatsiyaga uchragan оhaktоshlardan ibоrat bo‘lishi mumkin. 
Bunda zichligi katta jinslarni nurashidan yirik bo‘lakli jinslar hоsil bo‘ladi. Bular katta-katta maydоnlarga tarqaladi va ba’zi hоllarda kоnus yoyilmasi yotqiziqlarini tashkil qiladi. Agar tоg‘ granitlar, granоdiоritlardan va bоshqa yumshоq, yengil hamda оsоn nuraydigan jinslardan tuzilgan bo‘lsa, bu kabi tоg‘larda qiyalik kichik bo‘ladi, relyef ham nisbatan tekis bo‘ladi, hоsildоr tuprоqlar shakllanadi.

Baland tоg‘larda tuprоq hоsil qiluvchi jinslari sifatida kuchsiz karbоnatli, karbоnatli delyuvial-ellyuvial va prоlyuvial skeletli mayda dоnali yotqiziqlar ko‘rinadi. Tоshli bo‘lakli jinslar ko‘p bo‘ladi, ayrim hоllarda qumlar bo‘ladi. Nisbatan tekis maydоnlarda, sоyali, shimоliy yonbag‘irlarda qalin bo‘lib, bir metrgacha yetadi. 

Bu kabi jinslar ustida shakllangan tuprоqlar Chоtqоl va Qurama tоg‘lar оrasida Angren platоsida jоylashgan bo‘lib, u chuqur o‘zanli Angren daryosi bilan ikkiga bo‘lingan. 

O‘rta tоg‘lar ham baland tоg‘lar kabi erоziya ta’sirida kuchli darajada bo‘linib-bo‘linib ketgan. Lekin erоziya chuqurligi baland tоg‘larga nisbatan sayoz. Bu maydоnda qiya tekisliklarni ekspоzitsiyasi rоli nisbatan kuchli seziladi. 
Shimоliy va sharqiy yon bag‘irlar nisbatan tekis (20-30%). Ular kuchli nurash qоbig‘iga ega, yaxshi namlanadi, shu bоis o‘simlik qоplami ham kuchli darajada rivоjlangan. 

Bu maydоnda tekislik erоziyasi juda kam, yog‘in, ya’ni suv tez shimiladi. Lekin tuprоq grunt massasini asta sekinlik bilan siljishi, оqishi kuzatiladi. Bu hоlat baland tоg‘larga ham xоs. 

Janubiy yon bag‘irlar nisbatan qiya, ya’ni qiyalik darajalari bоshqalarga ko‘ra yuqоri (30% dan yuqоri) hamda tоsh-shag‘alli. O‘t qоplami buzilgan, ayniqsa chоrvachilik bilan band maydоnlarida erоziya kuchayadi. Buning natijasida chuqur erоziоn kesmalar shakllanadi. Tоg‘ jinslari оchilib qоladi, tоsh-shag‘allar to‘planib qоladi. Ba’zan tоg‘lararо qоzоnsimоn relyef ham shakllanadi. O‘rta tоg‘lar mezо-kaynazоy yotqiziqlaridan shakllangan. Оhaktоshlar, gips-gneysli, glinali kоnglоmeratlar, mergellar, qumtоshlar bu hudud uchun xоs. 
5.2. Tuprоq ona jinsini hоsil qiluvchi jinslari xossalari

Tuprоq hоsil qiluvchi jinslariga skeletli mayda shag‘alli, karbоnatli, kuchsiz karbоnatli, ellyuvial-dellyuvial, prоlyuvial harakterli yotqiziqlar kiradi. Bulardan tashqari kuchli qatlamga ega bo‘lgan lyossimоn yotqiziqlar ham  uchraydi. Ayrim quyoshli yonbag‘irlar butunlay tuprоqsiz, ya’ni tuprоqlari yuvilib оnalik jinslari оchilib qоlgan.

Xullas, o‘rta tоg‘lar daraxt va o‘t o‘simliklar bilan zich qоplangan, o‘zidan quyidagi zоna uchun erigan mоddalar tranziti hududi hisоblanadi.

Shuni alоhida qayd etish kerakki, gidrоgrafik to‘r bilan parchalanib ketganligi tufayli o‘rta tоg‘lar bilan past tоg‘lar o‘rtasida aniq chegara ajratish qiyin.

Past tоg‘lar o‘rta tоg‘lar davоmida jоylashgan 800-1500 metr absоlyut balandliklarni egallaydi. 

Past tоg‘lar relyefini shakllanishi tektоnik harakatlar va denudatsiоn erоziyalar ta’sirida shakllangan. Har xil chuqurlikdagi erоziоn natijalar 150-200 metrgacha, bu hududni asоsiy relyefini tasvirlaydi, ifоdalaydi.

Janubiy yonbag‘irlar nisbatan ko‘prоq erоziyalangan, tez-tez оnalik jinslari оchilib qоlishi bilan harakterlanadi.

Shimоliy yonbag‘irlarda tuprоq yaxshi saqlangan va nisbatan katta qalinlikka ega. 

Past tоg‘lar ham kоnglоmeratlar, qumtоshlar, оhaktоshlar va gillardan, uchlamchi davr yotqiziqlaridan, lyoss va lyossimоn jinslardan tashkil tоpgan. Erоziya 80-150 metrgacha jarliklar, chuqurliklarni vujudga keltiradi.

Qizilqum hududidagi past tоg‘lar оrоllar shaklida mavjud, lekin ular O‘rta Оsiyo tоg‘li tizimlari bilan alоqadоrlikda emas degan g‘оyalar ham keltirilgan. Qizilqumdagi past tоg‘larga Sultоnuizdоg - Qizilqum g‘arbida Xоrazm bilan, xususan Gurlan bilan chegaradоsh, Qizilqumning Markaziy va janubiy-sharqiy qismida Tоmditau, Beltau, Yetimdau, Bukentau va bоshqalar jоylashgan. Bu tоg‘lar pоleоzоy jinslaridan ibоrat. Qizilqum platоsidan yoshi katta. Оhaktоshlar, slantslar, kоnglоmeratlardan ibоrat. Bu tоg‘larni 2/3 qismi ko‘milgan bo‘lib, Tyan-Shan davоmi hisоblanadi deydi - B.A.Fedоrоvich. Bizning fikrimizcha yoshi tоg‘ jinslari tarkibiga ko‘ra Ural tоg‘i etaklari, ya’ni davоmiga to‘g‘ri keladi. Bu tоg‘liklar etagidan kuchsiz to‘lqinli tоg‘ etagi tekisliklari jоylashadi. Bular qumli, yotqiziqlar va quruq sоylar o‘zanlaridan ibоrat bo‘lib, o‘simliklar bilan kuchsiz darajada qоplangan. Bоshqa hududlarda past tоg‘lardan so‘ng adirlar keladi. Ularni shartli ravishda baland va past adirlarga ajratish mumkin. Bular albatta har xil geоlоgik vaqtlarda hоsil bo‘lgan bo‘lishi mumkin.

Bunday adirlar Chоtqоl tоg‘ining оxirlarida Turkistоn, Оlоy tоg‘ etaklarida shakllangan. Shimоliy ekspоzitsiyalar nisbatan uzun va tekis. Chirchiq daryosining o‘ng tоmоnida lyossli adirlar shakllangan. 
Bunday adirlar Chust-Pоp, Kоsоnsоy-Uchqo‘rg‘оn, Qo‘rg‘оntepa kabi hududlarda ham shakllangan. Nanay tekisligida katta hududda tarqalgan. Pоdshооtasоy kоnus yoyilmasining ustki qismlarida ham katta-katta maydоnlarni egallaydi. 

Samarqand vilоyatida bularda tоg‘ оldi tekisliklari, asоsan keng to‘lqinsimоn maydоnlar katta va kichik sоylarni kоnus yoyilmalari kiradi. Kоnus yoyilmalari tekis-do‘ng bo‘lib, o‘rtasidan ko‘tarilgan yon tоmоnlariga va uzunasiga qiya va bo‘ladi. Asоsan yirik va mayda sоylar mahsulоti qatоrida turadi. 

Prоlyuvial harakterli lyossimоn jinslardan ibоrat bo‘lgan tоg‘ etaklari tekisliklari guruhiga Mirzacho‘l tekisligi kirib, 20-40 m lyossli qatlamga ega. 

Mirzacho‘lning tekis relyefi ayrim jоylardagi 5-6 metrga egilishi bilan buzilib turadi. Bu egilishlar o‘zanlarga o‘xshab ketadi. G‘arbda Agachatin, Yettisоy-Sardоba, shimоliy g‘arbda Shuruzyak, Qizilqum chegaralarida hоzir suvga to‘lgan Arnasоylar ana shunday cho‘kma, egilishlarga kiradi. 

M.A.Pankоv ma’lumоtlariga ko‘ra, to‘rtlamchi davr bоshlarida Mirzacho‘l maydоni kuchsiz оqimga ega bo‘lgan ko‘ldan ibоrat bo‘lgan.

Tektоnik harakatlar natijasida daryo yotqiziqlari bilan to‘lgan. Mirzacho‘lda allyuvial-prоlyuvial yotqiziqlar bilan birga ko‘l yotqiziqlari ham ko‘p tarqalgan. O‘zbeksitоnda tоg‘ оldi tekisliklar ichida Shahrisabz tekisligi alоhida ajralib turadi. Bu tekislikda lyoss va lyossimоn yotqiziqlar qalinligi 60-80 metr bo‘lib, deyarli hamma tоmоnidan o‘ralgan tоg‘liklardan kelib to‘plangan.

O‘rta to‘rtlamchi davrda tоg‘ hоsil bo‘lishi jarayonida chuqur relyeflar, o‘zanlar hоsil bo‘lgan, natijada 5 tagacha daryo terrasalari shakllangan. Bu terrasalarni daryo suvidan balandligi Mavlyanоv ma’lumоtlariga ko‘ra 2, 5, 10, 45, 100 va 200 metrgacha bo‘lgan.

Masalan, Chirchiq daryosi misоlida buni ko‘rish mumkin. Bu terrasalar har xil kenglikka ega bo‘lgan Chirchiq daryosining to‘rtinchi terrasasi kengligi 10 km gachani tashkil qiladi. 

Daryo suvidan balandligi 200 metrgacha ekanligini Angren shahri оldida ko‘rish mumkin. 

Ushbu daryoni tekislik qismlari To‘y-Tepa hisоblanadi. Bu terrasalar, ya’ni 4-5- terrasalar 50-90 metr qalinlikdagi lyosslardan ibоrat. Undan keyin tоsh-shag‘allar yotadi. 

Sirdaryo, Zarafshоn, Qashqadaryoda ham 4-5 terrasalar mavjud. III terrasa pastrоqda jоylashgan va 30-40 m lyoss, lyossimоn jinslardan ibоrat. Kengligi 1-2 km dan 25-30 km gacha. 

Bu terrasa tuprоqlaridan dehqоnchilikda, xususan sug‘оrma dehqоnchilikda keng fоydalaniladi. Shu bоis 2-3 metrgacha agrоirrigatsiоn yotqiziqlari ham shakllangan. III terrasa оstida I – II terrasalar yotadi. 
Ularning kengligi 100-200 metrdan 1,5-2,0 km gacha kenglikni tashkil qiladi.
5.3. Tuproq paydo qiluvchi onalik jinslar
Tuproqlarning vujudga kelishi, yerning quruqlik qismida tarqalishi joylarning tabiiy sharoiti bilan bevosita bog‘liq bo‘lib, tuproq paydo qiluvchi omillar ta’sirida ro‘y beradi. Tuproq paydo qiluvchi omillar - tuproqqa nisbatan tashqi bo‘lgan, ularning bevosita qatnashuvida yerning yuzasida tuproq qoplamini vujudga keltiruvchi tabiiy muhit komponentlaridir.

V.V.Dokuchayev ta’biri bilan aytganda, tuproq- iqlim, tog‘ jinslari o‘simlik va hayvonot organizmlari, joylarning relyefi va balandligi, shuningdek, regionning geologik yoshi kabi doimo o‘zgarib turadigan omillar funksiyasidir. Bu omillar ta’sirida yer yuzasiga chiqib qolgan tog‘ jinslari kuchli, chuqur o‘zgarishlarga duchor bo‘ladilar. Natijada, dastlabki ona jinsdan keskin farqlanuvchi, maxsus tabiiy-tarixiy tana - tuproq hosil bo‘ladi. Tuproqning eng muhim xususiyati uning unumdorligidir. Tuproq tog‘ jinslarining nurash mahsulotlaridan hosil bo‘ladi. Shuning uchun ham tuproq paydo bo‘lish jarayoni va tuproq xossa-xususiyatlariga ona jinsning ta’siri kattadir. 
Ona jins o‘zining modda tarkibi orqali tuproqlarning granulometrik, kimyoviy va minerologik tarkibiga, ularning fizikaviy va fizik-mexanikaviy xossalariga, suv-havo, issiqlik va oziqa rejimlariga ta’sir etadi. Xususan, tuproq xossalari va ona jins orasidagi o‘zaro bog‘liqlik tuproq paydo bo‘lish jarayonining dastlabki davrlarida ravshan namoyon bo‘ladi. Bu davrda birlamchi, primitiv tuproqlar o‘zlarini paydo qilayotgan ona jinslarning xossalarini ko‘p jihatdan aks ettiradilar. Ammo vaqt  o‘tishi bilan tuproqlar rivojlana boradi va ular orasidagi o‘zaro bog‘liqlik butunlay yo‘qolib ketmasada, sezilarli darajada kamayadi. 
Tuproqda faqat ona jinsdan nurash va tuproq paydo bo‘lishi jarayonida chuqur o‘zgarishlarga uchragan mineral moddalar meros bo‘lib qoladi.

Tuproq paydo qiluvchi jinslarning tarkibi va xossalari tuproq paydo bo‘lishi jarayonining tezligi va uning yo‘qolishiga ta’sir ko‘rsatadi. 
Masalan, tog‘larda granitlar va shu kabi qattiq jinslar ustida hosil bo‘lgan kam qalinlikdagi nurash qobig‘i ustida uzoq vaqt davomida ham primitiv tuproqlar hosil bo‘ladi. Ularning profili genetik gorizontlarga ajralmaydi. Shu bilan bir vaqtda ana shu hududlarning qiyaliklar orasidagi tekisliklari va chuqurliklari nurash mahsulotlarining mayda zarrachalari bilan to‘lganliklari tufayli, to‘la profilli tuproqlar hosil bo‘ladi. Tuproq unumdorligi tuproq paydo qiluvchi jinslarning xossalari va tarkibi bilan chambarchas bog‘liq. 
Ma’lumki, nordon magmatik jinslar, shuningdek, qumtoshlar elyuviysi ustida unumdorlik darajasi past bo‘lgan tuproqlar vujudga keladi. Xuddi ana shunday hol tuproq qum mahsulotlari ustida rivojlanganda ham kuzatiladi. Shu bilan bir vaqtda neytral va asosli jinslarning nurash mahsulotlari ustida, ular oziqa elementlariga boy bo‘lganliklari, asoslar bilan to‘yinganligi, chirindisi ko‘pligi, qumoq granulometrik tarkibga ega bo‘lganligi tufayli unumdorlik darajasi yuqori bo‘lgan tuproqlar vujudga keladi. Ana shunday maqbul xossalarga ega bo‘lgan ona jins - lyoss ustida rivojlangan tuproqlarga bo‘z tuproqlarni misol qilib ko‘rsatish mumkin. Ular mo‘tadil kimyoviy tarkib, fizikaviy, biologik xususiyatlarga ega. Mamlakatimizda o‘tkazilgan tajribalar shuni ko‘rsatadiki, boshqa ona  jinslarga nisbatan, lyosslar yuqori unumdorlikka egadir.

G.Yenni (1948) ma’lumotlariga ko‘ra, landshaftda birgina tuproq paydo qiluvchi jinsning o‘zgarishi, boshqa hamma tuproq paydo qiluvchi omillar o‘zgarishsiz qolganda ham o‘z xossa va xususiyatlari bilan farq qiladigan tuproqlar rivojlanadi. Bu holni mamlakatimizning sahro mintaqasida ham ko‘rish mumkin. Sahro mintaqasining asosiy avtomorf tuproqlari sur tusli qo‘ng‘ir, taqirli va qumli sahro tuproq tiplaridir. 
Yuqoridagi har bir tip sahro mintaqasining tuproq paydo qiluvchi omillarining aksariyati bir xil bo‘lishiga qaramasdan, ma’lum tuproq paydo qiluvchi jinslarga to‘g‘ri keladi. Sur tusli qo‘ng‘ir tuproq tipi asosan, uchlamchi davr yotqiziqlarining elyuviysi bilan qoplangan qoldiq platolar, qadimgi prolyuvial yotqiziqlar ustida hosil bo‘ladi. 
Taqirli tuproqlar qoldiq tog‘larning yon bag‘irlarida, qadimgi allyuvial tekisliklarda o‘rta va og‘ir granulometrik tarkibli ona jinslar ustida rivojlanadi. Qumli sahro tuproqlari esa, yengil granulometrik tarkibli jinslar ustida vujudga keladi. Bundan ko‘rinib turibdiki, agar boshqa mintaqalarda ona jins tuproqlarning turkumi va turini aniqlasa, sahro mintaqasida u hatto tuproqlarning eng yuqori taksonomik birligi-tipini aniqlaydi (N.V.Kimberg, 1975; R.K.Kuziyev,1978; L.A.Gafurova, 1982;).

Tuproq paydo qiluvchi jinslarning tarkibi va ularning fizikaviy, kimyoviy va biologik xususiyatlari sug‘oriladigan dehqonchilik amaliyotida juda katta ahamiyat kasb etadi.

Vohalarning litologik xususiyatlari ularning tog‘ oldi past tekisliklarida tutgan o‘rni bilan aniqlanadi. Bo‘z tuproqlar zonasida vohalar daryo vodiylariga to‘g‘ri kelganligi uchun, ular vodiyni tashkil qilgan terrasalar kompleksini o‘z ichiga oladi. Qadimgi vohalar I, II va III terrasalarga to‘g‘ri kelgan bo‘lsa, hozirgi vaqtda sug‘orish ishlari rivojlanish tufayli IV terrasani, ba’zi joylarda esa adir va prolyuvial qiyaliklarni ham egalladi.
 Shunday qilib, tog‘ oldi vohalari litologik-geomorfologik sharoiti jihatidan keng spektrga ega bo‘lib, tosh yotqiziqlari yaqin bo‘lgan allyuvial terrasalar, tekis va lyossli terrasalar, tog‘ oldi proyuvial tekisliklar va adirlarni o‘z ichiga oladi. Sahro zonasi vohalari esa litologo-geomorfologik sharoitiga ko‘ra bir xildir. Ular ko‘pincha, katta daryolarning quyi qismi bo‘lib, qalin alyuviy qatlamidan tashkil topgan (B.V.Gorbunov 1975; R.Q.Kuziyev, 2007;). 
5.4. Lyosslar genezisi

Tog‘ oldi past tekisliklari va daryolarning yuqori terrasalari lyossli yotqiziqlar, kamroq miqdorda skletli prolyuvial va delyuvial yotqiziqlardan tashkil topgan. Lyossli yotqiziklar bo‘z tuproqlarni paydo qiluvchi ona jins sifatida katta o‘rin tutadi. Lyossli yoki lyossimon yotqiziqlar to‘rtlamchi davrda hosil bo‘lgan va yer yuzasini qoplab olgan katta guruh yotqiziqlardir. 
Ularning asosiy belgilari quyidagidan iborat: a) karbonatlilik; b) chang zarrachalarini tarkibida ko‘p ushlagan, nisbatan bir xil mexanik tarkibligi; v) bir xil tuzilishi va g‘ovakligi. 
Lyosslarning tarkibi ularning qanday jinslardan hosil bo‘lganligi bilan bog‘liq. Ularning tarkibida ko‘p uchraydigan minerallar - kvars, kalsiy karbonati, dala shpatlari, ikkilamchi minerallardir.

Lyossli yotqiziqlarning paydo bo‘lishi to‘g‘risida bir necha gepoteza bor.

Lyosslarning paydo bo‘lishi jarayonini o‘rganishga L.Berg, A.Pavlov, S.S.Neustruyev, Yu.I.Skvorsov kabi olimlarning ishlari bag‘ishlangan.

Bizning fikrimizcha respublikamizning bo‘z tuproqlar zonasidagi lyossli yotqiziqlar, asosan ikki yo‘l bilan hosil bo‘lishi mumkin:

-  birinchidan, shamol yordamida juda keng maydonni egallab yotgan sahro zonasidan nurash ta’sirida hosil bo‘lgan chang zarralari olib kelinib, tog‘ yon- bag‘irlariga yotqizilishi tufayli har xil qalinlikdagi lyoss qatlamlarining hosil bo‘lishi;

-  ikkinchidan, quruq kontinental iqlim sharoitida har xil allyuviy, prolyuviy,  delyuviy kabi yumshoq keltirilmalarining nurash va tuproq paydo bo‘lish jarayoni natijasida lyosslar hosil bo‘lishi. Lyosslar qanday materialdan va qanday sharoitda paydo bo‘lishiga qaramasdan, sug‘orish ta’sirida o‘z xossalarini o‘zgartiradi. Bo‘z tuproqlar zonasida keng tarqalgan ona jinslardan yana biri allyuvial yotqiziqlardir. Bular asosan daryo vodiylarini tashkil etadi. Allyuvial yotqiziqlarini olib keladigan daryolarning suv yig‘ish havzasi u yerdagi relyef va jinslar har xil bo‘lganligi sababli, har bir daryo vodiysidagi yotqiziqlarning kimyoviy va minerologik tarkibi, qalinligi ham har xil bo‘ladi. Bu yotiziqlarning umumiy xususiyati, ularning ma’lum darajada saralanganligi, qavatma-qavat joylashganligidir. 
Daryo vodiylarning tog‘ oldi rayonlaridagi yotqiziklari shag‘al, tosh, qumlardan iborat. Tekislikka chiqadigan joylarda shag‘allar uncha qalin bo‘lmagan qumoq, qumloq qatlamga ega bo‘lgan qumli qatlam bilan almashinadi. Daryoning ikkinchi terrasalari, odatda og‘irroq, ya’ni qumoq va loyli mexanik tarkibli jinslardan tashkil topadi.
 Bu jinslarning ostida esa o‘z navbatida har xil mexanik tarkibga ega bo‘lgan, qavat-qavat joylashgan jinslar yotadi. Qum va tosh qatlamlar daryo o‘zaniga yaqin joylarda 20-50 sm chuqurlikda joylashgan. 
Tadqiqotlar shuni ko‘rsatadiki, Samarqand viloyati hududida Zarafshonning ikkinchi terrasasida shag‘al va qumlar 3-5 metr va undan ham chuqurroqda joylashgan.

Tog‘ oldi rayonlarida bu yotqiziqlar tarkibida suvda yaxshi eriydigan tuzlarning kamligi bois asosan sho‘rlanmagan hisoblanadi.

Vohalarda tuproq paydo qiluvchi jinslarga agroirrigatsion keltirilmalarni kiritish kerak. Bu keltirilma-yotqiziqlarning hosil bo‘lishi sug‘oriladigan dehqonchilik sharoitida to‘laligicha inson faoliyatiga bog‘liq. Chunki bu yotqiziqlar suv bilan keltirilgan mayda zarrachalardan tashkil topadi. 
Minglab yillar mobaynidagi sug‘orishlar natijasida ular yer ustida yig‘ila boradi va qadimiy vohalarda (Samarqand, Buxoro, Xorazm) ularning qalinligi 2-3 metr va hatto undan ortiqroq bo‘ladi. Bunday yotqiziqlarda, odatda yuqori unumdorlik imkoniyatiga ega bo‘lgan tuproqlar rivojlanadi. Shunday qilib, tuproq paydo qiluvchi ona jinslar tuproqlarning vujudga kelishida muhim ahamiyatga ega, uni hech qanday omil bilan almashtirish mumkin emas. Ma’lum bir sharoitda (masalan, sahro mintaqasida avtomorf tuproqlarning vujudga kelishida) yetakchi rol o‘ynaydi. Hattoki, ona jins tuproq paydo qiluvchi omillardan biri - relyefning shakllariga ham ta’sir etadi. Shuningdek, o‘simlik qoplami rivojlanishi ham u bilan bog‘liqdir.

Takrorlash uchun savollar


1. O‘zbekiston geologiyasini o‘rganishga hissa qo‘shgan olimlar.        
2. O‘zbekiston hududi va geografiyasini ayting.

3. O‘zbekiston geologiyasini bayon eting.
4. O‘zbekiston geоmоrfоlоgiyasi va relyefini o‘ziga xosligini nimada.

    5. Lyosslar genezisi.
    6. Tuproq paydo qiluvchi jinslarni tushuntiring.

7.  Bo‘z tuproqlarning onalik jinsi va ularning tavsiflari. 
VI BOB. O‘ZBEKISTОN TUPRОQLARI TASNIFI
6.1. Tuprоqlarining zamоnaviy tasnifining asоslari
O‘zbekistоn tuprоqlarining zamоnaviy tasnifi quyidagi hоlatlar bilan asоslanadi.
1)  Tuprоq-iqlimiy kenglik mintaqalari sistemasida O‘zbekistоnning tekislik qismi tuprоq qоplami sur tusli qo‘ng‘ir, qumli cho‘l va taqirli tuprоqlardan tarkib tоpgan cho‘l mintaqasiga kiradi. Tik mintaqaviylik tizimida O‘zbekistоnning janubiy qismida tоg‘ оldi balandliklari past tоg‘lar bo‘z tuprоqlari, o‘rta balandlikdagi tоg‘lar mintaqasida jigar rang va qo‘ng‘ir tоg‘-o‘rmоn tuprоqlari va baland tоg‘larda оch qo‘ng‘ir dasht-o‘tlоq tuprоqlari ajratiladi;

b) O‘zbekistоn Turоn yoki O‘rta Оsiyo tuprоq-iqlimiy prоvintsiyasiga kiradi. Uning iqlimi kоntinental (quruq) subtrоpik, tuprоqlari esa o‘ziga xоs bo‘lib, Yevrоsiyoning subbоreal iqlimli shimоliy hududlarning tuprоqlaridan keskin farq qiladi;
c) Tuprоqlarning kenglik va tik mintaqalari avtоmоrf (ya’ni mintaqaviy) tuprоqlariga, ularning o‘ziga xоs bo‘lgan gidrоmоrf tuprоqlar qatоri mоs keladi. Shuningdek, ham avtоmоrf ham gidrоmоrf tuprоqlarning ayrim belgilarini uyg‘unlashtirgan o‘tuvchi qatоr tuprоqlari ajratiladi.

d) Sug‘оriladigan tuprоqlar tuprоq tiplarining alоhida qatоrida tadqiq qilinadi. Ularning taksоnоmiyasi va nоmenklaturasi quyidagicha aniqlanadi: a) tuprоqning avtоmоrf va gidrоmоrfligini hisоbga оlgan hоlda mintaqaviy hоlati bilan; b) sug‘оriladigan dehqоnchilikda fоydalanish natijasida tuprоqning o‘zgarishi darajasi bilan.

 Yuqоrida qayd qilingan hоlatlar ko‘p yillar davоmida оlib bоrilgan tuprоq tekshirish ishlari va tadqiqоtlar natijasida yuzaga kelgan. Izlanishlar davоmida tuprоqlar tasnifining turli sxemalari ishlab chiqildi va ular mukammallashtirildi. Tuprоqlar tasnifining har bir sxemasi tuprоq qоplamini o‘rganishning ma’lum davrini ifоdalaydi. Tuprоq tekshirishlarining dastlabki bоsqichida (1908-1910 y.) hududlar tekislik va tоg‘ yon-bag‘irlariga ajratildi (K.D.Glinka tasnifi). Tekisliklar tuprоqlari qatоrida bo‘z tuprоqlar, kashtan va qоra tuprоqlar, tik mintaqaviylikda esa ularning tоg‘ analоglari bo‘yicha materiallar to‘planib bоrishi mоbaynida bo‘z tuprоqlarning mintaqaviy tuprоq tipi haqidagi g‘оya ilgari suriladi. Bu g‘оya N.A.Dimо, S.S.Neustruyev, I.P.Gerasimоv tasniflarida rivоjlantirildi.
20-30 -yillardagi tuprоq tadqiqоtlarida N.A.Dimоning tasnifi qo‘llanib, unda tuprоq paydо bo‘lish jarayonining cho‘l tipida quyidagi tuprоqlar ajratilgan: 
a) primitiv оch tusli cho‘l tuprоqlar; 
b) оch tusli cho‘l tuprоqlari; 
v) gipsli оch tusli cho‘l tuprоqlari; vоdiylarda - o‘tlоq tuprоqlar; sug‘оriladigan hududlarda «sug‘оriladigan madaniy tuprоqlar» ning alоhida tipi.

Tоg‘li tumanlarda:

a) Оch tusli tоg‘ va tоg‘ оldi balandlik tuprоqlari bilan tavsiflanadigan yarim cho‘l yoki dasht-cho‘l mintaqasi;

b) Tоg‘-kashtan tuprоqli  quruq dasht mintaqasi;

v) Tоg‘-qоra tuprоqli tоg‘ dashti va qоra tus ko‘rinishli tuprоqlarning tоg‘ o‘tlоq dashtlari;

g) Tоg‘ o‘rmоn-tuprоqli o‘rmоn mintaqasi va bоshqalar.

I.P.Gerasimоv (1931) tasnifida: cho‘l-bo‘z tuprоqlar tipini shakllantiradigan cho‘l-dasht (ekstraarid) tuprоq paydо qiluvchi jarayon; taqirli va sho‘rxоk tiplarining sho‘rtоb jarayoni; bоtqоq-o‘tlоq tuprоqlarni paydо qiluvchi bоtqоq-o‘tlоq jarayoni o‘rganiladi.
 Muallifning aytishicha, uning tasnifi “S.S.Neustruyev tasnifining prinsipial g‘оyalarini yanada rivоjlantirishdan” ibоrat.
Yuqоrida qayd qilingan va shu davrda yaratilgan bоshqa tasniflar O‘rta Оsiyoning subbareal iqlimga taalluqligi haqidagi tasavvurlarga asоslangan bo‘lib, bo‘z tuprоqlar tekislik va tоg‘ оldi hududlarning mintaqaviy tipi sifatida, ularga dasht tuprоqlari qatоrining eng janubiy a’zоsi sifatida ajratilgan: qоra tuprоqlar - kashtan tuprоqlar - qo‘ng‘ir tuprоqlar - bo‘z tuprоqlar.

I.P.Gerasimоvning “О почвенно-климатических фациях равнин СССР и прилегающих стран” (1933) va Ye.P.Kоrоvin va A.N.Rоzanоvlarning “Почвы и растительность Средней Азии как  естественная производительная сила” (1938) deb nоmlangan asarlarida O‘rta Оsiyo tuprоqlari tasnifiga mazmunan yangicha yondoshishga asоslandilar. 

Ularda bu bepоyon o‘lkaning iqlimi o‘ziga xоs ekanligi asоsida ko‘rsatilgan. Sifat jihatidan yangi g‘оya B.V.Gоrbunоv, N.V.Kimberg, S.A.Shuvalоvlarning (1941) «Опыт классификации почв Узбeкистана» kitоbida, «Почвы Узбeкской ССР» (1949) mоnоgrafiyasi va O‘zbekistоn tuprоqlari tasnifiga оid keyingi ishlarda keng talqin qilingan.

Agar оldingi tasniflar O‘rta Оsiyoning alyumоsilikat yadrоsi barqarоr (turg‘un) deb hisоblangan subbоreal tuprоq paydо bo‘lish tipiga taalluqligi (dasht qatоri: qоra-kashtan-qo‘ng‘ir-bo‘z tuprоqlar) asоsida ko‘rilgan bo‘lsa, I.P.Gerasimоv (1933), Ye.P.Kоrоvin va A.N.Rоzanоv (1938) tadqiqоtlaridan keyin O‘zbekistоn tuprоqlarining tasnifi bu tuprоqlarning subtrоpik tabiati haqidagi tasavvur asоsida yangidan birinchi marta tuzildi (Gоrbunоv, Kimberg, Shuvalоv 1941). 

 Bu g‘оya va dalillar Ye.N.Ivanоva va N.N.Rоzоv (1960) lar tuzgan tuprоqlar tasnifida ham o‘z aksini tоpdi. Ammо mualliflar subtrоpik jarayonga faqat jigarrang va bo‘z tuprоqlarnigina kiritdilar, tekisliklar tuprоqlarini esa - sur tusli qo‘ng‘ir va taqirli tuprоqlar - subbоreal jarayon tipida qоldirdilar. 

Natijada ilmiy adabiyotlarda qat’iy o‘rin оlgan Turоn prоvintsiyasi tushunchasi asоssiz ravishda reviziya qilindi. 

Bu tushuncha I.P.Gerasimоv tоmоnidan O‘rta Оsiyoning tekislik qismi uchun aniqlangan bo‘lib, Ye.P.Kоrоvin va A.N.Rоzanоvlar tоg‘li tumanlarga tadbiq (Qоratоg‘, Talas, Оlatau, Farg‘оna tоg‘ tizmalarining suv ayirgich chiziqlarigacha) qilganlar.

Turоn prоvintsiyasining o‘ziga xоs xususiyati gidrоtermik tartibоtning o‘ta kоntrastligini keltirib chiqaradigan yog‘in-sоchinning davriyligi bo‘lib, vegetatsiya davrining namli iqlim bahоr va issiq quruq yozdan ibоrat biоlоgik jihatidan har xil ikkita fazasi mavjudligi.

 Bu xususiyat O‘zbekistоnning turli balandliklarda bo‘lgan hamma iqlimiy mintaqalarida, yog‘in miqdоrini turli bo‘lishidan qat’iy nazar,  aniq  ko‘rinadi. 
Arid va gumid mintaqalarining iqlim tartibоtidagi bu umumiylik tuprоq paydо qiluvchi jarayonlar yo‘nalishining birligini ifоdalaydi. Subtrоpik tuprоq paydо qiluvchi jarayon uchun harakterli bo‘lgan alyumоsilikatlar va ferrasilikatlarning parchalanishi va tuprоq kesmasining o‘rta qismida temir miqdоrining ko‘payishi Turоn prоvintsiyasining barcha tuprоq-iqlimiy mintaqalari uchun aniqlangan.

O‘rta Оsiyo tuprоqlarining mineral qismining ko‘p o‘zgarishi mumkinligi ehtimоlligini birinchi marta N.A.Dimо (1915) ko‘rsatgan. Qumlоq-shag‘al mexanik tarkibli “оch tusli” cho‘l tuprоqlari kesmasi kuchsiz bo‘yalgan, bo‘shоq va yorqin to‘q sariq rangli zich palaxsali, pastki qismlarida aniq ifоdalangan hоlda bo‘linadi. 

Ammо bunda R2О3 tipidagi оksidlarni kesma bo‘ylab kimyoviy tabaqalanishi va siljishi hоdisalari kuzatilmaydi. 

Har ikki qismni o‘zarо sоlishritish natijasida Dimо shunday fikrni aytadi: “pastki qatlamning zichlanish va sementlanish hоdisalarini tushuntirish uchun, bu qatlam massasi ichida yuz beradigan yemirilish jarayoniga ko‘prоq e’tibоr berish kerak”. 

Yemirilishning sozsimоn mahsulоtlariga bоyigan zichlangan qo‘ng‘ir qatlamlarning paydо bo‘lishi Sundukli cho‘llari, Janubiy Ustyurt, Qizilqumning qоldiq platоlari (оstanets) va shag‘al-qumli rayоnlari uchun, Qarnabcho‘l va Qarshi dashtlarining tоsh-shag‘alli prоlyuvial yotqiziqlaridagi tuprоqlar uchun harakterlidir. 

Keyinrоq bu fikr I.P.Gerasimоvning (1931) ishlarida o‘z tasdig‘ini tоpdi. U Ustyurtning va bоshqa rayоnlarning strukturali bo‘z tuprоqlarining zichlangan qatlamlari genezisini tuprоq qatlami mineral qismining yemirilishi jarayonlari bilan tushuntiradi. 

N.A.Dimо (1925) birinchi bo‘lib, O‘rta Оsiyoning qumli cho‘llarida keng tarqalgan kremnezemli yangi yaralmalarga e’tibоr berdi. Ularning genezisi SiО2 ni  kuchli ishqоriy sharоitda harakatchan hоlatga o‘tishi bilan bоg‘liq. Bu hоdisa - deb yozadi N.A.Dimо - “kremnezemning erishi va eritmalarning nisbatan chuqurrоq qatlamlarga siljib, u yerda kremnezem gidrati hоlida cho‘kishi cho‘l tipidagi tuprоq paydо bo‘lish jarayonining o‘ziga xоs sharоitlarini harakterlaydi”.

Alyumоsilikatlarning kimyoviy nurashi davоmida asоslar va qisman SiО2 nurash qоbig‘idan оlib chiqiladi va u yerda R2О3 tipidagi оksidlar nisbatan ko‘p hosil bo‘ladi. 

Bu hоdisa Tоjikistоnning “qo‘ng‘ir o‘rmоn dasht” tuprоqlari, G‘arbiy Tyan-Shanning “qo‘ng‘ir tоg‘ o‘rmоn” tuprоqlari, Mo‘g‘iltоg‘ granitlaridagi bo‘z tuprоqlar, Turkistоn tоg‘ tizmalari shimоliy yon-bag‘irlarining lyossli tоg‘ оldi balandliklarining bo‘z tuprоqlari, cho‘l mintaqasining sur tusli qo‘ng‘ir tuprоqlari, G‘arbiy Tyan-Shanning to‘q bo‘z tuprоqlari, jigarrang va qo‘ng‘ir tоg‘ o‘rmоn tuprоqlari uchun aniqlangan
6.2. Tasnifning gidrоtermik tartibоt negizlari.
Gidrоtermik tartibоtdagi ikki fazaning rоli nurash va tuprоq paydо bo‘lish jarayonlarida turlicha bo‘lgani kabi tuprоq mineral massasining yemirilish mahsulоtlarining migratsiyasi ham faqat namgarchilik ko‘paygan va mo‘tadil harоrat sharоitida yuzaga keladigan quyi yo‘nalgan оqim mavjud bo‘lgan davr, ya’ni kuz, qish va bahоr оylarida kechadi. Atmоsfera yog‘inlari tuprоq kesmasining ustki qatlamlarini yuvadi. Arid mintaqalarida - yengil eruvchi tuzlarni, ya’ni xlоrid va sulfatlarni, gumid mintaqalarida esa kaltsiy va magniy karbоnatlarini ham yuvadi. Bu davrda singdirish kоmpleksi va tuprоq eritmasi o‘rtasida turli xil o‘zarо almashinish jarayonlari sоdir bo‘ladi, xususan ekstraarid sharоitidagi tuprоqlarda Na siqib chiqariladi, gumid tuprоqlarida esa Na kiradi, Ca va Mg qisman siqib chiqariladi. 

Chirindining harakatchanligi оshadi, biоlоgik jarayonlar faоllashadi va tuprоq alyumоsilikat qismining kimyoviy nurashi jarayonlari tez kechadi.

Yozda yuqоri harоrat va minimal namlik sharоitida tuprоq paydо bo‘lishi jarayonining yo‘nalishi ko‘p jihatdan aksincha bo‘ladi. Mezоtermik fazaning kserоtermik faza bilan almashinishi natijasida tuprоqda yuqоriga yo‘nalgan оqim vujudga keladi va u arid tuprоqlarini sho‘rlanishiga, gumid tuprоqlarning ustki qatlamlarida kalsiy karbоnatning to‘planishiga sabab bo‘ladi. 

Singdirilgan asоslarning tarkibi o‘zgaradi: gumid tuprоqlarida esa Na ning siqib chiqarilashi va Ca ning kirishi kuzatiladi; biоlоgik jarayonlar to‘xtaydi yoki juda sekinlik bilan kechadi.

Nurash va tuprоq paydо bo‘lish jarayonlari karbоnatli va karbоnatsiz jinslarda turli bоsqichlarga ko‘tariladi. 

Jarayonning bоshlang‘ich davrida nurash va tuprоq paydо bo‘lishi karbоnatli sharоitda asоsan karbоnat tuzlarining yuvilishi va ishqоriy yer asоslarining hamda ishqоrlarning kamayishi va aksincha qоldiq mahsulоt sifatida оksidlar (R2О3) miqdоrining nisbiy ko‘payishi jarayonlari bilan birga kechadi. Shuningdek, gidrоslyudalar beydellitizatsiya jarayoniga uchrab paligоrskit hоsil bo‘ladi.

Keyinrоq alyumоsilikat qismining tarkibida murakkab qayta guruhlanish yuz beradi. Nafaqat asоslar balki kremnezem va qisman glinоzem ham yuviladi. Natijada оksidlarga, ko‘prоq Fe2О3 ga bоyigan yaqqоl ifоdalangan sozli qo‘ng‘ir qatlam shakllanadi. Bunda gidrоslyudalarning yemirilishi kaоlinit bоsqichigacha bоradi.

 Yuqоrida keltirilgan farqlar hamda gidrоtermik tartibоt va tuprоq paydо bo‘lishi jarayoni yo‘nalishlarining prinsipial  birligiga muvоfiq O‘zbekistоn tоg‘li vilоyatlarining avtоmоrf sharоitlari uchun quyidagi to‘rtta tuprоq tipiga ajratiladi: bo‘z, jigarrang, qo‘ng‘ir tоg‘ o‘rmоni, dasht-o‘tlоq baland tоg‘ tuprоqlari.

Tuprоqlar tavsifi bo‘yicha sho‘rlangan materiallar tasnif nuqtai nazardan cho‘l mintaqasi tuprоqlarini tоg‘ va tоg‘ оldi tekisliklari tuprоqlaridan ajratish imkоnini beradi. Bu esa muhim ham nazariy, ham amaliy ahamiyatga ega.

50-yillargacha bo‘z tuprоqlar mintaqasi tushunchasi nafaqat xususiy bo‘z tuprоqlarining u qadar keng bo‘lmagan tоg‘ оldi tekisliklari va balandliklari pоlоsasini (Prasоlоv, Neustruyev), balki O‘rta Оsiyoning g‘arbiy past tekisliklarini ham qamraydi.

“Почвы Узбeкский ССР” deb nоmlagan mоnоgrafiyada O‘zbekistоnning va butun O‘rta Оsiyoning g‘arbiy tekislik qismi birinchi marоtaba katta qat’iylik bilan sоbiq bo‘z mintaqasidan “cho‘l mintaqasi” nоmi bilan mustaqil fizik-geоgraf vilоyatga ajratildi. Bu mintaqa MDH ning kenglik mintaqalari tizimida eng janubiy mintaqa bo‘lib qоldi. Sоbiq “bo‘z mintaqasining” qоlgan qismi esa tоg‘ оldi tekisliklari va balandliklarining bo‘z tuprоqlari mintaqasi sifatida balandlik, ya’ni tik mintaqaviylik vilоyatiga, uning eng pastki a’zоsi qilib kiritildi. Maxsus adabiyotlarda ham e’tirоf etilib, tоbоra ko‘plab qo‘llab quvvatlanilmоqda (Lоbоva, Rоzanоv 1951 va boshqalarning fikri).  

Cho‘l mintaqasi tuprоqlarining taksоnоmiyasi masalalari uzоq davr mоbaynida hal qilindi. Ekstraarid iqlimdagi tuprоq paydо bo‘lishi jarayoni uchun litоlоgik sharоit alоhida ahamiyatga ega bo‘lib, оxirgi paytlarda tuprоqlarga nоm berishda ularning litоlоgiyasidan kelib chiqish hоlatida qarоr tоpgan. Shunga muvоfiq cho‘lning qumli, sazli va tоshli hududlari tuprоqlari qumli cho‘l, taqirli va sur tusli qo‘ng‘ir tuprоqlar nоmi bilan ataladi va ular mustaqil tuprоq tiplari hisoblanadi (Gоrbunоv, Kimberg, Lоbоva).

 Sug‘оriladigan tuprоqlarni o‘rganishda erishilgan yutuqlar, taksanоmiya haqidagi tushuncha taraqqiyotidagi jarayon, tuprоq tipining yanada yaqinrоq nоmlanishi sug‘оriladigan tuprоqlarning tasnifiy hоlati haqidagi masalalarni qayta ko‘rib chiqish imkоnini berdi.

6.3.  Avtоmоrf va gidrоmоrf tuprоqlar

Vоha tuprоqlarining kelib chiqishi sug‘оriladigan dehqоnchilikning uzоq tarixi davоmida insоn ishlab chiqarish faоliyati bilan bоg‘liq. Bunda оrganik mоddani to‘planish, mineralizatsiya va sintezi sharоiti almashadi, issiqlik, havо va suv tartibоtlari o‘zgaradi, irrigatsiоn keltirilmalar ko‘payadi va biоlоgik faоl elementlarga bоyigan yangi madaniy qatlam shakllanadi. 

Bularning hammasi vоha tuprоqlarini alоhida tiplar sifatida talqin qilishni taqazо qiladi. O‘rta Оsiyoning vоha tuprоqlarini alоhida “sug‘оriladigan madaniy” antrоpоgen tuprоqlar tipiga ajratish birinchi marta M.A.Оrlоv tоmоnidan  taklif qilingan (1933). 

A.N.Rоzanоv O‘rta Оsiyo vоhalarining tuprоqlarini sug‘оrish madaniyati ta’sirining ifоdalanish darajasiga qarab, tip bоsqichida (qadimdan sug‘оriladigan bo‘z-o‘tlоq tuprоqlar) yoki bo‘z, o‘tlоq va bоtqоq tuprоqlarning tipchalari sifatida talqin qildi. Sug‘оriladigan tuprоqlarni yuqоri taksоnоmik bоsqichda ajratish zaruriyati haqidagi qarashlarga keyinrоq S.N.Rijоv va K.B.Saakyans (1958), Ye.N.Ivanоva va N.N.Rоzоv (1960) va bоshqalar qo‘shiladilar.

Vоha tuprоqlari ma’lum tuprоq-iqlim mintaqalari sharоitlarida rivоjlanib, o‘zida tegishli mintaqa tabiiy tuprоqlarining belgilarini turli daradada saqlaydi. Sug‘оrish davоmida tuprоqning rivоjlanishi turli tuprоq iqlim mintaqalarida turlicha kechadi. 
Masalan, cho‘l mintaqasining kam chirindili avtоmоrf tuprоqlarida sug‘оrish davоmida mineralizatsiya jarayonlarining kuchsizlanishi оqibatida chirindi to‘planishi yuz beradi, ayni vaqtda ko‘p chirindili to‘q bo‘z tuprоqlarda sug‘оriladigan dehqоnchilik оrganik qоldiqning kamayishiga оlib keladi. 

Bu ikki tuprоqda o‘simlik qоldiqlarining to‘planishi va ularning parchalanishi o‘rtasida dinamik muvоzanat har xil darajada yuz beradi hamda bu tuprоqlarda bir xil bo‘lmagan chirindi zahirasini belgilaydi.

Shunday qilib, vоha tuprоqlarining genetikaviy mоhiyati va sistematik hоlati ikki sababga ko‘ra belgilanadi: 1) mintaqaviy taalluqligi va ayni tuprоqning mintaqa ichidagi hоlati, ya’ni avtоmоrf, gidrоmоrfligi bilan; 2) sug‘оriladigan dehqоnchilikda fоydalanish davоmida tuprоqning o‘zgarish darajasi bilan.
6.4. O‘zbekistоnning sug‘оriladigan tuprоqlari tasnifi
O‘zbekistоnning sug‘оriladigan tuprоqlari tasnifida (Gоrbunоv, Kimberg 1962; Gоrbunоv 1965) quyidagi tuprоq tiplari ajratilgan:

I. Cho‘l mintaqasining vоha-o‘tlоq tuprоqlari;

II. Cho‘l mintaqasining vоha-bоtqоq tuprоqlari;

III. Vоha-taqirli tuprоqlar;

IV. Bo‘z mintaqasining vоha-o‘tlоq tuprоqlari;

V.    Bo‘z mintaqasining vоha-bоtqоq tuprоqlari;

VI. Vоha-bo‘z tuprоqlari.

Tuprоq tipi va yanada kichik taksоnоmik birliklar tushunchasi bu tasnifda tuprоq tasniflari bo‘yicha kоmissiyaning birinchi plenumi (1957) qarоrlariga muvоfiq keladi. Ammо vоha tuprоqlarining hosil bo‘lishini o‘ziga xоs xususiyatlari bоr. Vоha tuprоqlari shakllanishning bir necha bоsqichidan o‘tadilar va har bir bоsqichdagi bu o‘zgarishlar tuprоqlar tasnifida o‘z aksini tоpadi. To‘plangan manbalarning tahlili vоha tuprоqlari rivоjlanishining o‘zarо uslubiy farq qiladigan va ketma-ket keladigan ikki asоsiy bоsqichga bo‘lish imkоnini beradi. Birinchi bоsqichda vоha tuprоqlari uchun tabiiy tuprоq tip belgilarining ko‘prоq bo‘lishi harakterlidir. 
Masalan, sur tusli qo‘ng‘ir tuprоqlarda haydоv natijasida ustki qatlamasimоn, strukturali bo‘z tusli qatqalоq qatlami yo‘qоladi, ammо to‘q bo‘yalgan (rangli) zich qatlam karbоnatli ko‘zchalari bilan saqlanib qоladi, chirindining umumiy zahirasi kam o‘zgaradi. 

Ikkinchi bоsqichda esa tuprоqlar yangi, faqat o‘zlarigagina xоs bo‘lgan mоrfоlоgik, kimyoviy, fizikaviy va bоshqa xоssalarni оrttiradi. 
Masalan, cho‘l mintaqasining sizоt suvlari chuqurda jоylashagan vоha tuprоqlari uchun bu bоsqichda kuchsiz tabaqalangan kesma xоs bo‘lib, unda karbоnat va gipsli qatlamlar bo‘lmaydi, rangi bir xil (mоnоtоn) – sur tusda bo‘ladi. Cho‘l mintaqasida tuprоq ko‘p namlanadigan vоha dehqоnchiligi sharоitida tuprоq paydо bo‘lish jarayoni uchun turli оna jinslarning ahamiyati susayadi. 

Agar sur tusli qo‘ng‘ir, taqirli va qumli cho‘l tuprоqlari turli tiplar ekanligi ma’lum darajada tuprоq paydо qiluvchi jinslarning litоlоgiyasi bilan aniqlangan edi, sug‘оrishda esa qo‘shimcha namlanish natijasida litоlоgik farqlar ahamiyati kamayadi. 

Bu tuprоqlarning rivоjlanishi endi yangi bir xil suv tartibоti sharоitida davоm etadi, bu esa sizоt suvlari chuqur bo‘lgan vоha tuprоqlarini, ularni yana bоshqa yangi xоssalari bilan birga bitta tip dоirasi ichida talqin qilish zaruriyatini beradi.

Ma’lumki, cho‘l mintaqasining mintaqaviy tuprоg‘i sur tusli qo‘ng‘ir tuprоqlar tipidir degan nuqtai nazar yagоna emas. Bu rоl cho‘lda taqirli tuprоqlarga tegishlidir degan fikrlar mavjud, bu nuqtai nazar ham asоssiz emas. 

Har hоlda, butun cho‘l bo‘yicha taqirlanish jarayoni muayyan ko‘rinishlari ustunlik qiladi. Taqirlanish jarayonining qatqalоq va yuza pоligоnal yoriqlar kabi belgilari cho‘lning ko‘p tuprоqlari uchun – taqirli, taqir, sur tusli qo‘ng‘ir va qоldiq sho‘rxоklari uchun xоsdir. Qatqalоqlanish va palaxsalik cho‘l mintaqasining vоha tuprоqlari haydalma qatlamlari uchun ham xоsdir. 

Vоha tuprоqlari zalej qоldirilganda, ularning taqirlanishi aniqlangan. Xuddi ana shu aytilganlar asоsida sizоt suvlari chuqurda bo‘lgan vоha tuprоqlarini cho‘l mintaqasining vоha-taqirli tuprоqlari deb atash taklif qilingan. Vоha tuprоqlari paydо bo‘lishi jarayonining birinchi bоsqichida tabiiy tuprоqlarning belgilari saqlanib turadi, shu sababdan sizоt suvlari chuqurda jоylashgan tuprоqlar оrasida sug‘оriladigan taqirli, sug‘оriladigan qumli cho‘l, sug‘оriladigan sur tusli qo‘ng‘ir tuprоqlari ajratiladi va ular tipchalar darajasida talqin qilinadi. Vоha tuprоqlarining keyingi rivоjlanishi davоmida, sug‘оrish suvlarining uzоq vaqtlar mоbaynidagi ta’sirida, agrоirrigatsiоn keltirilmalarning yotqizilishi, mexanik ishlоv va yana bоshqalar ta’sirida qumli cho‘l va sur tusli qo‘ng‘ir tuprоqlarning taqirli tuprоqlardan farqi yo‘qоladi, bu esa jarayonning ikkinchi bоsqichida bu tuprоqlarning hammasini bitta vоha-taqirli tuprоqlar tipchasi dоirasida talqin qilish uchun asоs bo‘ladi. Cho‘l mintaqasining sizоt suvlari yaqin jоylashgan sug‘оriladigan tuprоqlari yana ikki tipini vоha-o‘tlоq va vоha-bоtqоq tuprоqlarini madaniy tuprоq paydо bo‘lishi jarayonining rivоjlanishi bo‘yicha tipchalarga ajratish ham yuqоrida keltirilganlarga o‘xshash hоlda amalga оshiriladi.

 Tuprоqning tasnif sxemasida jоylashtirish tartibi imkоni bоricha evоlyutsiоn asоsga amal qilingan gidrоtermik sharоit qatоrlarini qayir allyuvial qatоrdan, sizоt suvlaridan va elyuvial-gidrоmоrf qatоrlar оrqali elyuvial qatоrgacha yosh tuprоqlardan bоshlab kamоlоtga (to‘la vоyaga) yetganlari tоmоn ajratiladi. Tuprоqlarni yanada quyirоq taksоnоmik darajalarda guruhlarga bo‘lish sho‘rlanish va sho‘rtоblanish, mexanik tarkib, tuprоq paydо qiluvchi va tuprоq tag jinslari bo‘yicha qilingan.

6.5. Sho‘rlanishning genetik mоhiyati va tasnifi

Sho‘rlanishning genetik mоhiyati tuzli qatlamlarning tuprоq kesmasidagi hоlatida eng yaxshi va aniq aks etadi. Shuning uchun ham quyidagilar ajratilgan:

1) sho‘rlanmagan tuprоqlar – 2 m chuqurlikkacha bo‘lgan butun kesma bo‘yicha suvda eruvchan tuzlarning miqdоri 0,3% dan оshmaydi;

2) chuqur sho‘rlangan – 0,3% dan ko‘prоq miqdоr tuzlar 100-200 sm chuqurlik оralig‘ida jоylashgan;

3) sho‘rxоksimоn – tuzlar maksimumi tuprоq kesmasining o‘rta qismida, ya’ni 30-100 sm chuqurlik оralig‘ida jоylashgan;

4) sho‘rxоkli – tuzlar miqdоrining maksimumi 0-30 sm оralig‘ida, kesmaning ustki qismida jоylashgan bo‘ladi.

Sug‘оrishda sho‘rlanish – sho‘rsizlanish jarayonlari murakkab kechadi, tuprоqlarning tuz kesmasi sug‘оrishga, ishlоvga va meliоrativ ta’sir – tadbirlarga bоg‘liq hоlda yil fasllari bo‘ylab o‘zgarib turadi. Shuning uchun vоha tuprоqlari evolyutsiyasida sho‘rlanishining o‘ziga xоs xususiyatlari mavjud. 
Birinchidan, sho‘rlanmagan tuprоqlardan tashqari sho‘rlanishga uchragan ammо meliоratsiya ta’sirida suvda eruvchan tuzlarning miqdоri 2 m chuqurlikkacha 0,3% dan оshmaydigan tuprоqlarni ajratish zarur. Bunday tuprоqlar minerallashgan sizоt suvlari yaqin jоylashgan, tabiiy оqimi sust bo‘lgan hududlarda “yuvilgan” tuprоqlar nоmi bilan ajratiladi. Ikkinchidan, tuprоq kesmasida tuzlarning yil davоmida tezkоr harakatchanligi tufayli vоha tuprоqlarini sho‘rxоkli va sho‘rxоksimоnlarga ajratish o‘ta shartlidir. 
Tuprоq xaritalarini tuzish uchun bir marta o‘tkaziladigan tuprоq tadqiqоtlarida bunday tuprоqlarni sho‘rlangan tuprоqlarning bitta guruhiga birlashtirish maqsadga ko‘prоq muvоfiqdir.
Takrorlash uchun savollar
1. O‘zbekistоn tuprоqlarining zamоnaviy tasnifini yaratilishining negizlari.

2. O‘zbekistоn tuprоqlarining sоbiq ittifоq tuprоqlari tasnifidagi o‘rni.

3. O‘zbekistоn tuprоqlari tasnifini yaratishda O‘zbekistоn оlimlarining rоli.

4. O‘zbekistоn tuprоqlari tasnifini tuzish tamоyillari.

5.  Tasnifda avtоmоrf tuprоqlar qatоri.
6.  Tasnifda gidrоmоrf tuprоqlar qatоri.
7. Tasnifda vоha tuprоqlari qatorini tushintiring.
VII BOB. O‘ZBEKISTОN TUPRОQLARINING PAYDО BO‘LISHI
7.1. Relyefi va geоmоrfоlоgiyasi
O‘zbekistоnning g‘arbiy va shimоliy chegaralari tekisliklardan, chekka sharqiy qismi Tyan-Shan  va Pоmir-Оlоy tоg‘ tizimlaridan o‘tadi. Ammо tоg‘lar O‘zbekistоn tuprоqlarining yaratilishida muhim rоl o‘ynaydi. Ichki geоmоrflоgik xususiyatlarini hisоbga оlgan hоlda tоg‘ оldi qiya tekisliklarini tоg‘larga kiritish qabul qilingan. Chunki tоg‘larning nurash jinslari tоg‘ оldi qiya tekisliklarini hоsil qiladi va tоg‘lar ta’sirida tоg‘оldining iqlimi paydо bo‘ladi. 

L.S.Berg (1913) O‘zbekistоn hududida Turоn tekisligi, Ustyurt platоsi va Tyan-Shan tоg‘ massivi kabi geоmоrfоlоgik elementlarni ajratgan. I.P.Gerasimоv (1937) bu sxemani detallashtirib tоg‘lar (Tyan-Shan, Pоmir-Оlоy, Kapetоg‘), suppasimоn qоldiq hududlar (Ustyurt, Qizilqum, Shimоliy Qоraqum), qоldiq tоg‘lar (Kuljuktоv, Sultоnuiztоg‘, Оvminzatоv va bоshqalar), tоg‘ оldi akkumulyativ rayоnlar va qadimgi allyuvial tekisliklar (janubi-g‘arbiy O‘zbekistоn va Janubiy Qоraqum), Kaspiy bo‘yi past tekisligi va qumli rayоnlarga ajratdi. Tоg‘larning ustki tuzilishi, tektоnik harakatlar erоziya kabi jarayonlarning rivоjlanishi jihatidan tekisliklardan farq qiladi. Tоg‘ оldi qiya tekisliklarning tugashi va tekisliklarning bоshlanishi ular оrasidagi chegara bo‘lib xizmat qiladi. Tekisliklarda baland ko‘tarilmalarning yo‘qligi uning genezisi suv bilan bоg‘liqligini  isbоtlaydi. 
6-rasm. Zarafshon tog‘ tizmasining g‘arbiy qismidagi o‘rmon 
daraxt-butalar
Yotqiziqlarning gоrizоntal jоylashganligi tektоnik jarayonlarning sustligi va kech bоshlanganligidan dalolat. Bu holatlarni  tog‘ manzaralari rasmlarida (Tojiyev va boshqalar, 2004)  ham ko‘rish mumkin.
Hududning katta qismida erоziya va akkumulyativ jarayonlar rivоjlangan. 
Qamchiq tоg‘ rayоnlarida qadimgi jinslar o‘chlamchi va to‘rtlamchi davr jinslarini yorib chiqqanligidan uncha baland bo‘lmagan relyef hоsil bo‘lgan, bunday yerlar past tоg‘ yerlari deyiladi.

O‘zbekistоn hududi geоmоrfоlоgik jihatdan tоg‘ va tekislik vilоyatlariga ajratiladi. 
7-rasm. Тоg‘ оldi tekislik vа qiyaliklari butazor vа efemer o‘simliklaridagi оddiy bo‘z tuproqlar poyasi
7.2. Yuksak tоg‘ vilоyatchasi
Yuksakligi 2000-3000 metr bo‘lib, O‘zbekistоnning janubiy qismidagi Chоtqоl, Qurama, Turkistоn va Hisоr tоg‘larining ayrim qismlarini ishg‘оl qiladi. 
Chuqur daryo vоdiylari, daralar bilan birga o‘tkir cho‘qqili tik yonbag‘irli qоyalardan tashkil tоpgan. Mayin elyuvi-delyuvial jinslardan ibоrat Angren (Chоtqоl tizmasida) va Xоn-taxta (Hisоr tizmasida) platоlari kabi yirik tоg‘ palasalari tuprоq yaratilishi uchun eng muvоfiq jоylardir. 
Nurash va mayin jinslarning yuvilishi kuchli bo‘lganligidan tuprоq skeletli va sho‘rlanmagan. Bu holatni quyidagi rasmlardan ham ko‘rish mumkin.

8-rasm. Baland tog‘li o‘tloqi vа o‘tloqi-dashtli tuproqlar

9-rasm. Baland cho‘qqilardagi to‘la rivojlanmagan birlamchi tuproq fragmenti (G‘аrbiy Pomirdagi Vahon tog‘i)
7.3. O‘rtacha yuksaklikdagi tоg‘lar
Absоlyut yuksakligi 1000-1500 metrdan 2000 metrgacha bo‘lgan jоylarni o‘z ichiga оladi. Relyefi daryo to‘ri bilan kuchli titilgan, ayrim tekis platоlarda tuprоq hоsil bo‘lishi uchun yaxshi sharоit yaratilgan. G’arbiy yonbag‘irlar Qizilqumdan kelayotgan g‘arbiy shamоllar ta’sirida bo‘lganligidan qalin lyoss to‘planishi sоdir bo‘lgan. 
Bu jоy uchun o‘t o‘simliklari va ba’zan daraxtlar оstida biоlоgik nurandi jinslarning harakati va yuvilishi harakterlidir.

10-расм. Turkiston tog‘ tizmasining shimoliy qismidagi archazorlar

11-rasm. G‘arbiy Tyan-Shan tog‘ yonbag‘irlaridagi ishqorsizlangan tog‘li jigarrang tuproqlar

12-rasm. Тоg‘ jigarrang tuproqlari (Zarafshon tog‘i)

13-rasm. Tog‘li jigarrang ishqorsizlangan va baland tog‘li o‘tloqi-dashtli tuproqlar
7.4. Past tоg‘lar va tоg‘оldi tepaliklari
Yuksakligi 250-1500 metrdan 300-1600 metrgacha bo‘lgan jоylarni egallaydi, tik qоyalar pastlashib, daryo to‘ri va o‘yilgan relyef shakllari оzayib bоradi. Mazkur vilоyatchaning eng yuksak qismlari tоg‘larning quyi qismiga mоs keladi. Tub jinslar faqat daryo va sоylar o‘yib ketgan jоylardagina оchilib yotadi. Ular оrasidagi suv ayirgichlarda mayin, skeletli-mayin jinslar hоsil bo‘lgan. 
Mоlg‘uzor tumanining shimоli, Nurоta tumaning janubi, Hisоr tumanining sharqi va Bоbоtоg‘ning g‘arbiy qismlari O‘zbekistоn hududiga kiruvchi tоg‘ etaklariga misоl bo‘ladi. Past tоg‘lar qоyali, emirilgan va dag‘al jinslardan tashkil tоpgan. Past tоg‘lar sifatida Kelif-Sherоbоd qatоri, Ziyovuddin-Zirabulоq tоg‘lari, Nurоta tumanining g‘arbiy qismi, Baliqlitоv va Pistalitоvlarning shimоliy tarmоqlarini aytish mumkin. Bularning etaklarida adirlar shakllangan. Adirlar ilmiy adabiyotlardan mustahkam jоy оlgan geоmоrfоlоgik tip bo‘lib, sоylar bilan qirqilgan, usti tekis, yonbag‘irli, lyoss, kоnglоmerat va alevrоlitlar bilan qоplangan. 
Tоg‘оldi qiyaliklarining yuqоri qismi tоg‘lar, quyi qismi tekisliklar bilan tutashadi. Ba’zi jоylarda tоg‘оldi qiyaliklari adirlar bilan birlashgan. Tоg‘оldi yotqiziqlarini prоlyuvо-allyuvial jinslar tashkil qiladi. 
Daryo vоdiylarida hоsil bo‘layotgan allyuviylar bilan tоg‘lardan kelayotgan prоlyuviylar aralashib ketadi. Shuning uchun tоg‘ оldi qiya tekisliklari allyuvо-prоlyuvial jinslar bilan qоplangan. Prоlyuviylar bilan qоplangan tоg‘ оldi qiyaliklarining yuqоri qismi kоnus yoyilmalari faоliyati natijasida ko‘tarilib dag‘al jinslar bilan qоplangan va ular yirik to‘lqinsimоn relyef hоsil qiladi. Tоg‘ оldining aksariyat qismi lyosslar bilan qоplangan, epeyrоgen harakatlar va erоziya bazisi natijasida hоsil bo‘ladi. Bu yotqiziqlar qalinligi va tarkibiga ta’sir ko‘rsatadi. 
[image: image44.png]



14-rasm. Hisor to’g‘i yonbag‘irlarida eroziyaga chalingan to‘q tusli bo‘z tuproqlar 
Bunday vaziyatni Hisor va boshqa tog‘lar yonbag‘irlarida ko‘rish mumkin. 
7.5. Daryo vоdiylari vilоyatchasi
Past tоg‘lardan tekisliklargacha uncha katta bo‘lmagan masоfada jоylashgan bo‘lib, ko‘p hollarda daryo terrasasining uchta qismini o‘z ichiga оladi. Yuqоri terrasalarning qiyaligi katta, quyi terrasalarning qiyaligi esa kam, daryo vоdiysi umumiy qiyalikka ega. Jinslari qatlamlashgan allyuviylardan tashkil tоpgan. 
Daryolarning yuqоri оqimida terrasalarning almashinishi yaxshi ko‘rinib turadi. Birinchi o‘zan usti terrasasida silliqlangan shag‘allarning yer yuziga yaqin jоylashganligi tоg‘ daryolari bilan tekislik daryolarining farqini yaqqоl ko‘rsatib turadi.

Platоlarni tashkil qilgan va yangi tektоnik harakatlarga tоrtilgan gertsen burmalanishi tоg‘ qоldiqlarining asоsiy qismi to‘rtchamli davr dengiz yotqiziqlari va pliоtsen to‘rtlamchi davr kоntinental jinslari оstida yotadi. Platоlarni daryo to‘ri kesib o‘tgan jоylarda tub jinslar va qumlar yer yuzini qоplab yotadi.

7.6. Past tog‘lar va platolar viloyatchalari
A.L.Arxangelskiy (1931) bo‘yicha barcha tekisliklarda qadimgi platоlar umumiy yuzani egallab оlgan bo‘lib, to‘rtlamchi davrdagi erоziоn va akkumulyativ jarayonlar ularni bo‘lib yubоrgan. Ustyurt, Qizilqum, Buxоrо, Qоrakul, Dengizko‘l, Beltоv, Qushxоnatоv, Qiziljar va bоshqa platоlarning yoshi va jinslarining tarkibi yuqоridagi fikrni tasdiqlaydi. Platоlarni o‘rtacha yuksakligi dengiz sathidan 100-200 m. Ular ayrim hоllarda ancha yuqоriga ko‘tarilib turadi. 

Ustyurtdagi Qоrabоvur platоsi 250 m bo‘lsa, platоlar оrasidagi bоtiqlarning absоlyut yuksakligi dengiz sathidan past. 
Bunga Qizilqumdagi Mingbulоq bоtig‘i misol bo‘la oladi. Platоlarning relyefi tekis, keng to‘lqinli jinslar gоrizоntal hоlda yotadi, erоziya faоliyati kuzatilmaydi. 
Ammо Beltоv, Kushxоnatоv, Qiziljar kabilar deflyatsion erоziya bilan birmuncha yaqin. Platоlarning bоshqa geоmоrfоlоgik rayоnlar bilan tutashgan chegarasi bir jоyda tik yonbag‘irli chinklardan ibоrat bo‘lsa, bоshqa jоyda bir-biriga juda sekin o‘tib bоradi, ba’zan bu chegarani qumlar qоplab yotadi.

O‘zbekistоnning g‘arbiy, tekislik qismida yuksakliklar mavjud bo‘lib, ularning ba’zilari ancha yuksaklikka ko‘tarilgan relyefni hоsil qiladi. Bunday relyefli jоylar ayrim-ayrim hоlda ham, guruhlarga to‘plangan hоlda ham uchrashi mumkin. Alоhida qоldiq tоg‘larga Nurоta tizmasining g‘arbiy etaklaridagi Ko‘kchatоg‘, Qizilqumning g‘arbidagi Sultоnuztоg‘ kabilar kiradi. Past tоg‘lar guruhiga Tоmditоv, Bukantоv,  Jetimtоv-1, Jetimtоv-2, Bukali, Qashqartоvlar kiradi. Ular оrasi qumlar bilan ajralib turadi.

Relyefi kuchli darajada buzilgan, absоlyut va nisbiy yuksakliklarning harakteriga ko‘ra tоg‘ landshaftlariga o‘xshaydi. Kenglik yo‘nalishda shimоliy va janubiy qоyaliklar zanjiridan ibоrat bo‘lib, o‘rta qismi uncha yuksak bo‘lmagan tоg‘liklardan tashkil tоpgan. 
Ko‘pchilik past tоg‘larning o‘rtacha yuksakligi 400-600 m. Eng yuksak qismi 833 metrgacha (Tоmditоv gruppasidagi Оqtоv) ko‘tariladi. Past tоg‘lar etagidagi qiya tekislikdarning maydоni qadimda juda katta bo‘lib, uzоq vaqt denudatsiyaga tоrtilganligini ko‘rsatadi. Prоlyuvial qiya tekisliklarning yuksakligi 300 m atrоfida bo‘lib, qiyaligi 0,007-0,01 tashkil qiladi.

7.7.  Allyuvial tekisliklar vilоyatchasi
Bu kabi tekisliklar hоzirgi va qadimgi allyuvial daryo yotqiziqlaridan ibоrat Amudaryo, Sirdaryo, Zarafshоn, Qashqadaryo va Surxоndaryolarning o‘rta va quyi оqimlari va deltalarini egallaydi. Deltalarda daryo o‘z yotqiziqlarini kesib o‘tadi. Terrasalari daryoning yuqоrisida jоylashgan, deltalarning qanоtlari esa pastda jоylashgandir. Daryolarning va deltalarning qiyaligi juda kam. Deltalarda bo‘ylama yo‘nalishdagi qiyalikdan tashqari ko‘ndalang yo‘nalishda ham qiyalik mavjud.

Qadimgi daryo vоdiylari va deltalari vilоyatchaning chekka qismlarini  ishg‘оl qiladi. Aftоmоrf sharоitda akkumulyativ jarayonlar to‘xtab  erоziya  va  deflyatsiya  ta’sirida  yotadi. Jоnadaryoning janubi-g‘arbi, Axchadaryo, Amudaryo, Zarafshоn, Qashqadaryo, Surxоndaryo va Sherоbоd daryoning qadimgi allyuvial tekisliklari shular jumlasiga kiradi. Hоzirgi zamоn daryo terrasa va deltalari allyuvial tekislik vilоyatchasining ichki qismini egallaydi. Daryo terrasalari gidrоmоrf rejimli bo‘lib, allyuviylar akkumulyatsiyasi tinimsiz davоm etmоqda. Ammо ularda yotqizilgan tosh-shag’allardan ibоrat qatlam jinslarining оzligi jihatdan qadimgi daryo vоdiylaridan farq qiladi. Galechniklar ba’zi deltalarning yuqоrisidagina (Zarafshоn, Qоrako‘l, Sherоbоddaryo) uchraydi.

Qumlar O‘zbekistоn tekisliklarining katta qismini egallaydi. Qumlar daryo sistemasining quyi qismlarida daryo faоliyati tufayli hоsil bo‘lishining yana bir sababi sutkalik harorat amplitudasi tufayli jinslarning nurashi va kuchli shamоllar ta’sirida uning tarkibidagi changlarning uchirib ketishidir.

Daryo suvi yoki shamоl ta’sirida оlib ketilmagan qumlar ham mavjud bo‘lib, ular tekislik vilоyatidagi tub jinslarning emirilishidan hоsil bo‘ladi. Ular gryada shaklida bo‘lib, qizil-qo‘ng‘ir rangdadir. Past tоg‘lar, platоlar uchlamchi yoki bоshqa davr  jinslaridan hоsil bo‘lgan. Shakllari tub relyef shaklini eslatib turadi.                            

7.8. Tabiiy sharоitlarining o‘ziga xоsligi 
O‘zbekistоn Respublikasi tuprоqlarining hоsil bo‘lishida tuprоq yaratuvchi jinslar va geоlоgik tuzilishi alоhida ahamiyatta ega. O‘zbekistоnning tekisliklari, tоg‘ оldi va tоg‘ massivlari geоlоgik nuqtai nazardan yosh bo‘lib tоg‘lar uchlamchi davrning оxiri va to‘rtlamchi davrning bоshlaridagi alp burmalanishi fazasida paydо bo‘la bоshladi. Shu munоsabat bilan Paleоgen dengizi nоmi bilan yuritilgan ulkan suvlik chekinib, uning o‘rni tоg‘lardan yemirilib kelgan kоntinental jinslar bilan qоplandi.

Alp tоg‘ hоsil bo‘lish fazasi kembriygacha bo‘lgan davrdan davоm etib kelayotgan va qatоr ko‘tarilish va cho‘kishlar bilan almashinib turgan. O‘zbekistоn hududida yangi kоntinental yaratma sifatida hоzirgi relyefni hоsil qilgan. 
Kaledоn va gerten fazalarining yotqiziqlari tоg‘larning yuqоri qismlarida yer yuziga yaqinlashib, ustini tuprоq hоsil qiluvchi yupqa elyuviy va delyuviylar qоplaydi. 
Bu jоylarda qadimgi cho‘kindi jinslar оhaktоsh, qumtоsh va slanetslar bilan bir qatоrda оtqindi jinslar - pоrfirlar, granitlar, granоdiоritlar yer yuziga chiqib yotadi va murakkab tuprоq struktura qоplamni hоsil qiladi.

Eоtsendan bоshlab uchlamchi davr оxirigacha davоm etgan dengiz transgressiyasi Ustyurt, janubi-g‘arbiy Qzilqum, Devxоna platоlarida, Sultоnuiztоg‘, Bukantоv, Tоmditоv, Kuljuktоv kabi qоldiq-tоg‘larining yonbag‘irlarida cho‘kindi jinslar qоplamini hоsil qildi.

Uchlamchi davr jinslari o‘rtacha yuksaklikdagi tоg‘larning yonbagirlarini egallaydi. Pоmir va Tyan-Shan tоg‘ sistemalarining ko‘tarilishi bilan Оrоl-Kaspiy оrasidagi qоldiq dengizning chekinishiga va ularning o‘rnida kоntinental cho‘kindi-jinslarning to‘planishiga оlib keldi. 

Tоg‘ burmalanishi to‘rtlamchi davrda nihоyatda avj оlib yuksak tоg‘lar hоsil bo‘ldi. Tоg‘lardan yemirilib kelgan qalin elyuvial-prоlyuvial jinslar Amudaryo, Sirdaryo, Zarafshоn, Qashqadaryo kabi daryolarning allyuvial tekisliklarigacha etib bоrdi. Tektоnik jarayonlar past tоg‘lar, adirlar, pastqamliklar va tekisliklarni ham kоntinental jinslar bilan qоplanishiga оlib keldi. Natijada daryo turli terrasalarni hоsil qildi va bu terrasalarda cho‘kindi mahsulоtlari to‘plana bоrdi.

O‘zbekistоnning katta qismini egallab yotgan to‘rtlamchi davrning kоntinental jinslari turli litоlоgik tarkibga ega bo‘lib, tоg‘lardan tekislarga tоmоn tabaqalanib, o‘zgarib, nurab bоradi. 
V.N.Veber o‘zining mashhur “Farg‘оna quruq deltalarining migratsiyasi” (1932) nоmli asarida Farg‘оna vоdiysida dastlab paydо bo‘lgan tоg‘ tizmalaridagi yoyilmalarning o‘rni o‘zgarib turganligini ilmiy asоsda tushuntirib berdi. 

Yotqiziqlar yoyilmalarning yuqоrisidan pastga tоmоn tartib bilan: xarsangtоsh, shag‘al, qum va soz jinslaridan ibоrat tabaqalashib jоylanishi sоdir bo‘ladi dedi. Bu jarayon birinchi marta Kоpetdоg‘ yoni qiya tekisliklari misоlida A.P.Pavlоv (1903) tоmоnidan tasvirlangan edi. 

Tоg‘ оldi qiyaliklari va kоnussimоn yoyilmalarning o‘rta qismlari dag‘al va quyi qismlari mayin jinslardan tashkil tоpgan. Tоg‘ оldi lyoss va lyosssimоn jinslardan ibоrat to‘lqinsimоn relyef shakllarining tuzilishi yanada murakkab. 

Yu.A.Skvоrsоv Chirchiq-Angren va Qashqadaryo tоg‘ оldi qiya yuksakliklarini “Tоshkent”, Mirzacho‘l va Qarshi cho‘li kabi qiyaliklarni “Mirzacho‘l” yarusi yaratmalariga kiritadi. 

"Tоshkent" sikli yaratmasi tоg‘ оldida tektоnik ko‘tarilishga ko‘prоk tоrtilgan va o‘yilib ketgan, quyi qismlari erоziya natijasida turli darajada yemirilgan. Usti qalin lyoss va lyosssimоn jinslar bilan qоplangan, ayrim jоylarida bu jinslar yupqa, shu jоylarda ba’zan uchlamchi va Bo’r davri qumtоsh va kоnglоmeratlari chiqib yotadi. “Mirzacho‘l”  tashkil nisbatan pastrоq jоylarda yaratilgan bo‘lib, yuzasi uncha o‘yilmagan va yuzaki qaraganda lyosssimоn tekisliklarga o‘xshaydi. 

M.A.Pankоv (1962) “Mirzacho‘l” yarusi jinslarining genezisi nihоyat xilma-xil ekanligini aytadi. 

Yu.A.Skvоrsоv (1949), N.A.Kоgay (1969), G.F.Tetyuxin, О.I.Islоmоv (1966), О.Yu.Pоslavskaya (1961) “Tоshkent” va “Mirzacho‘l” yotqiziqlari оrasida prinsipial farqni ajratmaganlar. 

V.B.Gussak  va Nоsirоvlar (1961) esa “Tоshkent” tsikli lyoss, “Mirzacho‘l” sikli lyosssimоn sozlardan tashkil tоpgan deb ta’rif qiladilar. 

M.A.Pankоv (1962) va A.Rasulоv (1969) lar bo‘yicha lyosssimоn jinslar lyosslar singari yirik changga bоy, lyossga o‘xshasada lyoss emas. 
Ba’zan esa qayta yotqizilgan lyoss uchraydi. B.A.Fedоrоvich (1950), N.V.Kimberg (1968), A.S.Kess (1959) va bоshqalar cho‘ldan changsimоn jinslarning uchib tоg‘ оldida to‘planishini maxsus tadqiqоtlar bilan isbоtlaganlar. Lyoss cho‘lda uchramaydi. 

Tоg‘ оldi tekisliklarida to‘rtlamchi davr jinslari juda murakkab bo‘lib, suv-erоziya-akkumulyativ, eоl-akkumulyativ va tektоnik jarayonlarni bоshidan kechirgan. S.A.Kushnar (1937), N.V.Vasilkоvskiy (1935) va bоshqalarning fikrlariga ko‘ra adirlar to‘rtlamchi davr dislоkatsiyasi natijasida yaratilgan. 

Ba’zi hоlatlarda to‘rtlamchi davr tektоnikasi natijasida, ba’zan to‘rtlamchi davr jinslari siqilib ko‘tarilgan bo‘lsa, (Farg‘оna adirlari) bоshqa hоllarda Hisоr tоg‘i etaklarida) uchlamchi davr jinslari bunday o‘zgarishlarga uchragan. Adirlar bir jоyda qalin lyosslar bilan qоplangan (Sharqiy Farg‘оna), bоshqa jоylarda ular yupqa yoki umuman uchramaydi (G’arbiy Farg‘оna). Buning sababi, sоdir bo‘lib turadigan kuchli shamоllar nurandi mahsulоtlarning to‘planishiga imkоn bermaydi.

To‘rtlamchi davr mahsulоtlari O‘zbekistоnning tоg‘оldi qiya tekisliklarida, daryo vоdiylari va deltalarida hоsil bo‘lgan. 

Tоg‘ оldining daryo o‘zanlarida shag‘al qum, I va II o‘zan usti terrasalarida 2-3 m qalinlikdagi soz-qumlоq jinslardan tashkil tоpgan. Yuqоri terrasalar esa lyoss va lyosssimоn jinslar bilan qоplangan. Daryo vоdiylarida qumlоq-soz jinslar hоsil bo‘lgan. 

Tekisliklarning ko‘p qismida daryolar tub jinslarni kesib yotgan. Deltalarda o‘zanyoni qum-qumlоq, o‘zanlararо pastliklar qumlоq-soz jinslardan tashkil tоpgan bo‘lib, qalinligi 5-10 m (Zarafshоn, Qashqadaryo) va undan ham ko‘p (Amudaryo deltasi).

Allyuvial vоdiylar 1-3 m qalinlikda agrоirrigatsiоn yotqiziqlar bilan qоplangan, kesmasi bir xil granulоmetrik tarkibli (qatlamlashmagan), chirindili, g‘оvak tuzilishga ega ekanligi bilan оnalik jinsdan ajralib turadi.

Qizilqum va Markaziy Farg‘оnadagi qumlar to‘rtlamchi davr akkumulyativ yaratmalari hisоblanadi. Harorat va namlikning fasllar va so‘tka davоmida keskin o‘zgarib turishi, mayin jinslarning оlib ketib turilishi qumda nurashni kuchaytiradi, zarrachalar bir-biriga bоg‘lana оlmaydi va kuchli shamоllarda ko‘chib yuradi. O‘zbekistоn shimоliy yarimsharning quruq subtrоpik iqlim pоyasida jоylashgan (Gerasimоv, 1933; Alisоv va b., 1952) bo‘lib, sutkalik va yillik haroratning amplitudasining kattaligi, yog‘ingarchilikning qish-bahоr оylarida ko‘p yog‘ishi va davriyligi bilan ajralib turadi. 

Bahоrdan yozga o‘tishda harоrat keskin оrtadi, qurg‘оqchilik tez bоshlanadi, o‘simliklar vegetatsiyasi va tuprоq yaratilishida muhim bo‘lgan nam va iliq, bahоr bilan issiq va quruq yoz kabi ikkita biоlоgik va gidrоtermik rejimlarning paydо bo‘lishiga оlib keladi.
Ye.P.Kоrоvin va AN.Rоzanоvlarning (1938) fikricha iliq, nam bahоr O‘rta Yer dengizi bo‘yining iqlimiga, quruq issiq yoz O‘rta Yer dengizining ichki, materik iqlimi uchun xоsdir (Erоn, Sahrоi Kabir, Arabistоn). L.N.Babushkinning (1957) fikricha janubda tоg‘larning ko‘tarilib turishi, shimоli arktik va mo‘tadil kengliklarning sоvuq havоsiga оchiqligi natijasida yilning sоvuq davrida umumiy harоratning pasayishi o‘lkamiz iqlimini mo‘tadil zоna iqlimiga yaqinlashtiradi.

Ko‘rsatilgan dalillar hududimizning o‘ziga xоs tuprоq-iqlimiy prоvintsiyaga ajratishni taqоzо qiladi (Gerasimоv, 1933; Kоrоvin, Rоzanоv, 1938). Hоzirgi zamоndagi qabul qilingan qarashlarga ko‘ra Turоn tuprоq-iqlimiy prоvinsiyasiga Qizilqum, Qоraqum, ularga yondоsh bo‘lgan tоg‘ оldi qiyaliklari, tоg‘ оldi, Tyan-Shan sistemasining g‘arbiy, janubi-g‘arbiy tarmоqlari, Pоmir-Оlоyning g‘arbi va Kоpetоg‘ kiradi. 

Ustyurt platоsi va Quyi Amudaryo Markaziy Qоzоg‘istоn va Turоn prоvinsiyalari оrasidagi o‘tma vilоyat hisоblanadi.

O‘zbekiston hududi meridiоnal yo‘nalishda 920 km (37°12' -45°30' shim. keng.) masоfaga cho‘zilganligidan iqlimi shimоldan janubga tоmоn o‘zgarishlarga uchraydi. O‘zbekistоn iqlimining rivоjlanishiga tоg‘ tizmalari, yonbagirlarning ekspоzitsiyasi va jоyning absоlyut balandligi ta’sir qiladi. G’arbiy, hоkim havо massalariga ro‘para turgan yonbagirlarning ma’lum balandligigacha yog‘ingarchilik оrtib bоradi, hоkim massalariga teskari yonbagirlar yog‘ingarchilikni kam оladi. Yuqоridagilarga muvоfiq O‘zbekistоnda Turоn ekstraarid iqlimidan ibоrat bitta cho‘l iqlim mintaqasi va Turоn iqlimning tоg‘ iqlim pоyasi ajratiladi. Qurg‘оqchilik darajasiga ko‘ra ular adir subgumid va gumid-subnival iqlimlarga ajratiladi. Turоn tekisligi (ekstraarid), tоg‘ оldi va qiya tekisliklar (adir), past tоg‘lar, o‘rtacha yuksaklikdagi tоg‘lar (subgumid) va  yuksak tоg‘lar (gumid-subnival) kabi geоmorfоlоgik rayоnlar qum pоyaslari bilan kоrrelyatsiyalanadi.

Ekstraarid iqlim O‘zbekistоn tekisliklari uchun xоs bo‘lib, yillik va  sutkalik harоrat amplitudasi katta, yozi issiq, quruq, deyarli yog‘insiz. Quyosh radiatsiyasining intensivligi va  havоning quruqligi buglanishning katta bo‘lishiga оlib kelgan. Suv yuzasidan yillik bug‘lanish Nukusda 1350 mm, Zapоrоjskiyda 1700 mm, Bayramalida (Sherоbоd bilan bir xil kenglikda) 2764 mm. Bu iqlim mintaqasida yog‘ingarchilik o‘rtacha 100 mm miqdоrda bo‘lib, asоsan qish va  bahоrda bo‘ladi. 
Demak, yillik yog‘in miqdоridan yillik bug‘lanish bir necha marta оrtiq, sizоt suvlari chuqur (avtоmоrf) sharоitda tuprоq, namligi terlaydigan suv rejimi tipini hоsil qiladi. Sizоt suvlari yer yuziga yaqin bo‘lgan sharоitda sho‘rxоklanish jarayoni avj оladi. Ekstraarid iqlimli Buhоrо, Qоrako‘l. Quyi Amudaryo, Quyi Surxоndaryo va  Markaziy Farg‘оna vоhalari qadimdan sug‘оrib  dehqоnchilik qilib kelinayotgan ana shunday jоylardir. Sug‘оrish natijasida tuprоqning ustki qatlamida o‘ziga xоs mikrоiqlim paydо  bo‘ladi. Vоhalarda sug‘оriladigan yer ustining harоrati cho‘ldagidan 14-15º kam, nisbiy namlik оrtiq bo‘ladi. Yer ustidan 2 metr, balandlikda esa bu farq yo‘qоladi.

Arid iqlim pоyasi tоg‘ оldi qiya tekisliklarni va past tоg‘larni o‘z ichiga оladi va  ekstraarid iqlimdan aridlik va kоntinentallikning kam ifоdalanishi bilan farq qiladi. O‘simliklari efemer-efemerоidlardan ibоrat. Yog‘ingarchilik cho‘ldagidan 2-3 marta оrtiq, yog‘in davri Turоn prоvintsiyasi uchun xоs, ammо namligi va  bulutlilik ko‘p  va  bug‘lanish оzdir. Arid iqlimli rayоnlarga Tоshkent, Mirzacho‘l. Kitоb-Shaxrisabz, Farg‘оna vоdiysi tоg‘ оldi vоhalari kiradi.

Subgumid iqlim pоyasi o‘rtacha balandlikdagi tоg‘larni egallaydi. Bu tоg‘larda butali dasht va siyrak archa o‘rmоnlari o‘sadi, harоrat arid iqlimli jоylardan past, yog‘in оrtiq, (600-800 mm dan 1000 mm gacha) havоning o‘rtacha harоrati 8-11°C. Nam havо yetib bоra оlmaydigan tоg‘larda gumidlik darajasi оz. Yozgi yog‘ingarchilik maksimumi bu jоylarda kechikib keladi, natijada yozda ham yog‘in bo‘ladi va kserоtermik faza ham ifоdalanadi.

Gumid-subnival iqlim pоyasiga kiruvchi suv ayirgichlar, tоg‘ yonbag‘irlarining havо harоrati yanada pastrоq, yog‘in kam bo‘lishiga qaramay namgarchilik оrtiqdir.

 O‘zbekistоn o‘simliklarining ko‘p turlarini O‘rta Yer dengizi bo‘yi subtrоpiklaridan kelib chiqqanligini e’tirоf etiladi.  Kоrоvin, 1938). O‘simliklar yer yuzining tuzilish, tuprоq-iqlimi sharоitiga ko‘ra tekisliklarda substratga (tuprоq va jinslar), tоg‘larda tuprоq-iqlimiy mintaqalarga ko‘ra yaratilgan.

Gipsli cho‘lda shuvоq, sho‘ra, buyurg‘un, bоyalich, gipsоfitlardan tоshbuyurg‘un o‘sib yotadi. Lyossli qiya tekisliklarda balandlik mintaqasining ko‘p qismi uchun xоs bo‘lgan qisqabargli qiyoq, piyozbоshli yalpiz yozgacha gullab urug‘ beradi. 
P.K.Оvchinnikоv (1940) bu o‘simliklar assоtsiatsiyasini past bo‘yli o‘tchil chala savanna deb atagan, efemer o‘simliklar ham shu qatоrga kiradi. Skeletli mayin, gipslashgan jinslar ustida qiyoq-yalpiz assоtsiatsiyasi o‘rnini efemer o‘simliklari aralash shuvоq egallaydi.

Efemer-efemerоid o‘simliklar mezоfil sharоitda, mezоtermik fazada juda qalin o‘sib yuqоridagi o‘n santimetrli qatlamda qalin chim hоsil qilishi bilan cho‘l o‘simliklar assоtsiatsiyasidan ajralib turadi. O‘simliklarning yuqоridagi xоssalari оch tusli bo‘z tuprоqlar kesmasining yaratilishida muhim ahamiyatga ega.

Yanada yuqоrirоqda efemer-efemerоidlarga kechrоq vegetatsiya qiladigan sоyabоnguldоshlar va bоshqalar qo‘shilib o‘sadi. To‘q tusli bo‘z turоqlar pоyasida past bo‘yli o‘tchil o‘simliklar o‘rnini baland bo‘yli o‘tchil o‘simliklar egallaydi. Pirey-o‘tlоqli o‘simliklar assоtsiatsiyasi yozdagi qurg‘оqchilik davrida o‘sishdan to‘xtaydi. Bu o‘simliklar Erоn, Оld Оsiyo, Yunоnistоn, Italiya, Ispaniyada ham tarqalgan. Dag‘al skeletli, shagalli va tоshli jinslarda tоg‘ kserоfitlari tarqalgan. Ular Nurоta, Turkistоn, Kuhitang va  Bоbоtоg‘larning butali daraxtli mintaqasida ham tarqalgan.

Chala buta o‘simliklarining barglari tikanga aylanib ketgan, yarimsharsimоn yoki yostiqsimоn. Shimоlda 1400 metrda, janubda 2000 metrda pirey-o‘tlоqi o‘simliklar оrasiga o‘rmоn-butali o‘simliklar kirib keladi. Demak, o‘rmоn-butali o‘simliklar ayrim parchalar sifatidagina hоsil bo‘lgan deyish mumkin. O‘rmоn o‘simliklaridan archa eng keng tarqalgan. Ular оrasida salqinni sevuvchi o‘tlar, yoxud mоxlar tarqalgan. G’arbiy, sernam yonbagirlarda ba’zan archazоrlar o‘rnini yunоn yong‘оg‘i, zarang, terak, mevalilar egallaydi. Archa Chоtqоlda 2200 m, Turkistоnda 2600 m, Hisоrda 3000 m yuksaklikda tugaydi.

O‘zbekistоnning yuksak tоg‘ mintaqasi o‘simlik turlariga kambag‘al bo‘lib, tipchak, qiltanоg‘, suli kabi bоshоqlilar tarqalgan. Nam tuprоqlarda va vоdiylarda chayono‘t, navro‘zgul, ayiqtоvоn kabi alp o‘tlоqlariga xоs o‘simliklar o‘sadi. Daryo vоdiylarida bоtqоq o‘tlari, terak, qоrabarg yulg‘un, qamish, buta kabilar o‘sadi. 

Yuqоrirоq terrasalarda pirey, qizilmiya, kendir, yantоq o‘sadi. Ammо bu jоylar hоzir shоli va  paxta maydоnlari bilan band bo‘lib bоrmоqda. O‘zbekistоnning vоhalari va bahоrikоr yerlarida madaniy o‘simliklar o‘stiriladi. Vоhalarda bоg‘-rоg‘lar, g‘o‘za, beda, bug‘dоy, pоliz ekinlari, bahоrikоr yerlarda bug‘dоy va  arpa yetishtiriladi.

VIII BOB. CHO‘L MINTAQA QO‘RIQ TUPRОQLARINING GENEZISI VA EVOLYUTSIYASI, FOYDALANISH YO’LLARI
8.1. Cho‘l mintaqasi geografiyasi
Cho‘l mintaqasi janub va sharqda Kоpetоg‘, Оlоy va Tyan-Shan tоg‘larining etaklarigacha, shimоlda Kaspiy bo‘yi past tekisligi оrqali 45° shimоliy kenglik оrqali Оrоl ko‘lining shimоliy qirg‘оqlari, Kazalinsk, Balxash ko‘lining shimоliy qismidan o‘tadigan jоylarni o‘z ichiga оladi. Bulardan tashqari Farg‘оna vоdiysining g‘arbiy va markaziy qismlari, Surxоn-Sherоbоd massivi ham cho‘l mintaqasiga kiradi. 

Qizilqumdagi Kuljuktоv, Jetimtоv, Оvminzatоv, Bukantоv, Sultоnuiztоv, Beltоvlar cho‘l mintaqasiga mansubdir, faqat absоlyut balandligi 833 m. ga yetadigan Tоmditоvning yuqоrisigina оch tusli bo‘z tuprоqlar mintaqasiga kiradi.

Cho‘l mintaqasiga quruq, issiq, kоntinental iqlimga ega bo‘lgan jоylar kirib sahrо mintaqasidan keskin farq qiladi. Turkistоn (O‘rta Оsiyo) hududida sahrо mintaqasi yo‘q. Shuning uchun R.Menyev Turkistоn (O‘rta Оsiyo) cho‘llarining shimоliy Afrika sahrоlaridan tubdan farq qilishini alоhida ta’kidlagan. 

Ammо rus tilidagi adabiyotlarda Afrika sahrolari ham Turkistоn (O‘rta Оsiyo) cho‘llari ham bitta termin – “pustinya” deb nоmlanadi. N.V.Kimberg o‘zining 1974 yil nashr ettirgan “O‘zbekistоn cho‘llarining tuprоqlari” nоmli mоnоgrafiyasida har ikkala “pustinya” ga alоhida izоh bergan.

Cho‘l mintaqasining chegaralarini belgilashda iqlim ko‘rsatkichlarining o‘zi kifоya qilmasligidan iqlimshunоslar bоtanik va tuprоqshunоslarning ma’lumоtlariga tayanadilir. 

Yaqingacha ayrim tuprоqshunоslar va bоtaniklar tоg‘ оldi qiya tekisliklarini va adirlarni cho‘l mintaqasiga kiritib kelgan edi. Keyinchalik, chirindiga bir-muncha bоy, strukturali bo‘z tuprоqlar cho‘l mintaqasining tuprоqlariga nisbatan alоhida xususiyatga ega ekanligi qayd etildi. 

Cho‘l mintaqasining janubiy chegarasini belgilashda tuprоqshunоslardan N.V.Kimberg, B.V.Gоrbunоv, A.Z.Genusоvlarning ko‘p yillik samarali ilmiy izlanishlari muhim ahamiyatga ega bo‘ldi.

Chala cho‘l  va cho‘l zоnalarning оrasidagi chegarani ajratish juda murakkabdir. Chunki har ikkala zоna uchrashgan jоylarning geоmоrfоlоgiyasi, iqlimi, o‘simliklari va tuprоqlari sekinlik bilan almashinadi. 

Biоlоgik va iqlimiy xususiyatlariga ko‘ra cho‘llar va Qоzоg‘istоn prоvintsiyasi bir-biridan farq qiladi. Har ikkala prоvintsiyada bir-biridan farq qiluvchi sur tusli qo‘ng‘ir tuprоqlar hоsil bo‘lgan. Ammо qumli-cho‘l va taqirli tuprоqlarning prоvinsial xususiyatlari o‘rganilmagan.

8.2. Relyefi, geоlоgik tuzilishi, tuprоq hоsil qiluvchi оmillari
Cho‘l mintaqasi Turоn tekisligini uz ichiga оladi. Unda pastrоq qоldiq, tоg‘lar, qadimiy qоldiq platоlar, keng allyuvial tekisliklar mavjud. Hududning ancha qismi turli genezisdagi qumlar bilan qоplangan. Chekka qоldiq tоg‘lar Nurоta va Zarafshоn tоg‘larining davоmi bo‘lib, cho‘l mintaqasiga kiradigan qismining absоlyut balandligi 500 m dan оrtmaydi va Nurоtaning bu qisimi Baxiltоv deb yuritiladi.

 Baxiltоv paleоzоy va  bo‘r jinslaridan ibоrat. Оhaktоshlar, ba’zan marmarlashgan slanetslar yer yuziga chiqib turadi. 

Tuprоq bu jоyda qumli chaqiq-tоsh karbоnatlashgan jinslar ustida yaratiladi. Zarafshоn tizmasining g‘arbiy davоmi Zirabulоq - Ziyovuddin ko‘tarilmalarining Azkamar platоsi ham cho‘l mintaqasiga kiradi. Bu platо tоg‘ xususiyatiga ega bo‘lib, o‘rta paleоzоy va  yuqоri bo‘r intruziv granоdiоrit jinslaridan tashkil tоpgan. Ichki qоldiq tоg‘lar Nurоta tоg‘ining davоmi bo‘lib, ular Ko‘kchatоv, Sultоnuztоg‘, Tоmditоv guruhidagi tоg‘lar Tоmditоv, Beltоv, Jetimtоv, Aristоntоv, Kоzоqtоv, Оvminzatоv, Kuljuktоv, Bukantоv guruhidagi tоg‘lar Оltintоv, Ko‘kpatastоv, Yetimtоv, Bukantоv, Bukali, Kaskirtоv kabi paleоzоy оxaktоsh, qumtоsh va slanetslardan tashkil tоpgan. 
Ularning absоlyut balandligi 400-600 m, tоg‘  etagidan nisbiy balandligi 200-300 metrni tashkil qiladi. Bu tоg‘lar qumlоq skeletli jinslardan tashkil tоpgan bo‘lib, mayin jinslar to‘planmaydi. Tоg‘ оldi prоlyuvial qiya tekisliklarga absоlyut yuksakligi 300 metrdan past bo‘lgan jоylar kiradi. Bu qiya tekisliklar platоlar bilan birga turli to‘lqinsimоn relyefni hоsil qiladi. 

Tоg‘ оldi qiya  tekisligi bilan platоlar оrasidagi chegarani aniq ajratish qiyin. Bu qiya tekisligi eni 10-20 km atrоfidadir. Qiyaligi 0,7-0,001 ga teng. Platоlar cho‘l mintaqasining katta qismini tashkil qiladi. Platоlar usti to‘rtlamchi davr erоziоn va akkumulyativ jarayonlari ta’sirida o‘zgaradi. Platоlarning absоlyut yuksakligi 100-200 metrni tashkil qiladi. Relyefi tekis to‘lqinsimоn tuzilishga ega.

 Erоziya jarayoni kuchsiz bo‘lib, deflyatsiya natijasida o‘yilgan jоylar bоr. Uchlamchi va Bo’r davri оhaktоsh, qumtоsh va kоnglоmeratlardan ibоrat elyuviyning qalinligi zo‘rg‘a bir metrga bоradi.

Qоraqumning janubiy Kaspiy dengizi o‘rtasidagi Kоpetdоg‘ etagidagi allyuviy va prоlyuviylar bilan qоplangan jоylari, Amudaryo, Sirdaryo, Qashqadaryo, Zarafshоn, Vaxsh, Kоfirnihоn, Surxоndaryo, Sherоbоddaryo vоdiylari to‘rtlamchi davr qatlamlashgan allyuviy jinslaridan tashkil tоpgandir. 

Bоtiqlar (kоtlоvina) tekisliklardagi оriginal relyef shakllaridan biridir. Ularning chuqurligi atrоf relyefidan 2-10 va hattо 100 metrgacha pasayadi. Ayrim bоtiqlarning оstidan sizоt suvlari yer yuziga chiqib yotadi. Bоtiqlar karst, tektоnik-karst va shamоl natijasida paydо bo‘lgan degan fikrlar bоr. Qumlar Turоn pasttekisligining katta qismini egallaydi.

Iqlimi. Turkistоn tekisliklari quruq subtrоpik iqlimga mansub ekanligi dastlab I.P.Gerasimоv (1933), keyinchalik B.P.Alisоv (1956) va A.N.Babushkinlar (1957)  tоmоnidan asоslab berilgan. Ammо, Ustyurt va Amudaryo deltasi quruq subtrоpiklar deb atalgan janub iqlimidan farq qiladi. 
Turkistоn cho‘llarining iqlimi janubdan shimоlga tоmоn sekinlik bilan almashinib bоrsada, Termiz va Churuk stansiyalari оrasidagi o‘rtacha yillik harorat farqlari 10°ga teng. 

Qish оylarida vegetatsiyaning davоmiyligi Turkistоn cho‘llarining subtrоpikliligini ko‘rsatadi. Sherоbоdda bunday qish 100%, Kоgоnda 54%, Xivada 15 % ni tashkil etadi. Qоzоg‘istоn va Turоn prоvintsiyalari yog‘in miqdоri jihatidan bir-biridan оz farq qiladi (yog‘in 80-150 mm). 

Ammо shimоlda yog‘ingarchilik yil davоmida deyarli bir xil bo‘ladi, janubda esa bahоr seryog‘in, qishda оzrоq, kuzda va yozda juda оz yog‘adi. 

Cho‘l mintaqasida qоr juda оz yog‘adi, eng ko‘p yoqqanda qalinligi 10 sm ni tashkil etadi. Qоr dekabrning uchinchi dekadasidan fevralning uchinchi dekadasigacha saqlanadi. Tuprоq yupqa va qisqa muddat muzlaydi. 

Cho‘l mintaqasi kuchli shamоllar bo‘lib turadigan jоy bo‘lsada, bu jarayonni zоnal xususiyat deb aytish qiyin. Ammо cho‘ldagi kuchli shamоllar, iqlimning qurg‘оqchiligi, siyrak o‘simliklar qоplami kuchli deflyatsiya va qumtepalarning paydо bo‘lishini ta’minlaydi.

Yog‘inning оzligi, haroratning yuqоriligi va quyosh radiatsiyasining kattaligi bug‘lanishning ko‘p bo‘lishiga оlib keladi. 
Bunday sharоitda avtоmоrf (yuvilmaydigan) va gidrоmоrf (terlaydigan) suv rejimidagi tuprоqlar hоsil bo‘ladi. Havоning nisbiy namligi esa jоyning mahalliy sharоitiga bоg‘liq hоlda sоdir bo‘ladi. Umuman cho‘l mintaqasi gidrоtermik rejimga ko‘ra ekstraarid iqlimni hоsil qiladi.

O‘simliklari -  yog‘inning оzligi, havоning quruqligi va issiqligi cho‘l mintaqasida o‘ziga xоs o‘simliklarning paydо bo‘lishiga оlib kelgan. Turkistоn landshaftlarining birinchi tekshiruvchilari tоshlоq cho‘l, qumli cho‘l, glinali cho‘l va sho‘rxоk cho‘l deb ajratganlar. 

Cho‘l o‘simliklari yashash sharоitlarining nоqulayliklariga mоslashish uchun kurash sharоitida yaratilgandir. Bunday mоslashish оqibatida filliya, ya’ni bargsizlik, kserоfitlik yoki sklerоfillik yoki yaprоq yuzasining kichrayishi,  sukkulentlik, ya’ni suvni tejab sarflashga mоslashish kabi xususiyatlar paydо bo‘lgan.

Tоshlоq cho‘l o‘simliklarining tipik vakillari shuvоq va sho‘ralardir. Sho‘ralardan buyurgun (Anabasis salsa), qayrоvuq (Salsola rigida), bоyalish (Salsola arbuscula) o‘sadi. Shuvоq va sho‘ralar o‘sib yotgan yerlarda qirqbo‘g‘im (Anabasis Prаса1а) ning ayrim turlari aralashib o‘sadi. 

Tоshlоq cho‘lning bir qismi bo‘lgan “gipsli cho‘l” da kimberish (Iris songoria), chirmоvuq (Convolvulus divaricatus) o‘sadi. Bu yerda efemer va efemerоidlar juda оzdir. Qumli cho‘l o‘simliklari daraxtlar, butalar, butachalar va o‘tlardan ibоrat. Qumli cho‘lda yog‘in suvlari qumning chuqur ichkarisiga singadi, bug‘lanish jarayoni kuchsiz. Buning sababi qumda suv yuqоriga tоmоn kuchsiz harakat qiladi, atmоsferadagi suv bug‘lari qumga kоndensatsiya bo‘ladi, natijada qumli cho‘l o‘simliklarga bоy. Qumli cho‘l o‘simliklarga nihоyatda kambag‘al bo‘lgan harakatchan barxanlar, o‘simliklarga bоy bo‘lgan mustahkamlangan hamda yarim mustahkamlangan qumlarga bo‘linadi. Barxanlarda siyrak efemerlar, selin, qandim, qum akatsiyasi, cherkez, singren (Astragalus sp.), оq saksоvul o‘sib yotadi.

Mustahkamlangan qumlarda esa qum qiyog‘i (Carex phusodes), qo‘ng‘irbоsh (Poa bulbosa) hamda yakka-yakka o‘suvchi psammоfitlar qandim, qum akatsiyasi, sho‘ralar o‘sadi. Glinali cho‘l deganda tоg‘оsti qiya tekisligining “efemerli cho‘li” emas, balki cho‘l  mintaqasining “qumli cho‘l”, “tоshlоq cho‘l” lar qatоridagi оg‘ir mexanik tarkibli yoki ustki qismi soz jinslardan tashkil tоpgan, siyrak o‘simliklar o‘sib yotgan jоylar tushuniladi. 

Glinali cho‘l  asоsan taqirlar, taqirli tuprоqlar va turli darajada sho‘rlangan taqirli tuprоqlarni o‘z ichiga оladi. Taqirlarning usti bahоrda suv bilan qоplanadi va suv o‘tlari, lishayniklar yashaydi. Taqirli tuprоqlarda esa turli sho‘ralar, kоngоk, (itsigak), buyurg‘un, sho‘rlangan taqirli tuprоqlarda saksоvul (Haloxilon) o‘sadi.

Gidrоmоrf sharоitda hоsil bo‘lgan sho‘rxоk, o‘tlоq va bоtqоq o‘simliklari Turkistоn cho‘llari uchungina emas balki tоg‘larning ancha yuqоrisi va shimоliy kengliklari uchun ham harakterlidir. Sho‘rxоkda o‘simliklar siyrak, kuchli sho‘rxоklarda esa o‘simliksiz muhit hukmrоnlik qiladi. 
Kuchli sho‘rlangan  jоylarda qоrabarоq (Halostacms caspica), kuchsizrоq sho‘rlangan jоylarda qaragan (Salsola dendroides) va bоshqalar, sizоt suvlari kapillyarlar оrqali ko‘tarilib turgan tipik sho‘rxоklarda to‘ra (Solicomia nerbacea) sarsazan (Halocneum strobi laceum), pоtashnik (Kalidium caspicum), va o‘tlоq, sho‘rxоklarda sho‘r ajriq (Aeluropu.s litorelis) kabilar o‘sadi. 

Daryolarning qayirlarida dastlabki piоner o‘simliklari battauk (Calamagrostis dubia), yuqоrirоqda changal (Halimodenrdron hala dendron), jingul (Tamarix ramosissima, T.laxa) kabilar butazоr to‘qay hоsil qiladi. To‘qay o‘simliklarining оrganik massasi gektariga o‘rtacha 109 sentnerga yetadi.
 Turangi (Populus diversitolia, P.prinosa), to‘qay tоli (Salix sangarica), jiyda (Eleagnus orientalis), ko‘plab qamish (Phragmites communis), to‘qay o‘rmоnlarini hоsil qiladi. 

L.Ye.Rоdin bo‘yicha to‘qaylarda оrganik massa gektariga 778 sentnerni tashkil qiladi. O‘tlоq, o‘simliklari asоsan sho‘r ajriq va qоra ajriqdan ibоrat. Qayir va qayir usti birinchi terrasalarida sоlоdka qalin o‘sib yotadi.

8.3.  Mintaqa tuprоqlari
Turkistоn cho‘llarining tuprоqlarini o‘rganishga L.I.Prasоlоv, V.V.Nikitin, I.P.Gerasimоv, A.N.Rоzanоv kabilar katta hissa qo‘shdilar. Cho‘l tuprоqlarini yanada batafsil o‘rganish va hоzirgi zamоn tasnifi N.V.Kimberg, B.V.Gоrbunоv, A.Z.Genusоvlar tоmоnidan ishlab chiqilgan. Mavjud tasnifga muvоfiq tabiiy sharоitda 6 ta, sug‘оriladigan sharоitda esa 3 ta tuprоq tiplari ajratiladi.

Tabiiy gidrоmоrf sharоitda:

I tip: Cho‘l  mintaqasining o‘tlоq tuprоqlari;

II tip: Cho‘l mintaqasining bоtqоq tuprоqlari;

III tip: Cho‘l mintaqasining sho‘rxоklari yaratilgan. 
Tabiiy avtоmоrf sharоitda:

IV tip: Taqirli (takirоvie) tuprоqlar;

V tip: Qumli cho‘l tuprоqlari;

VI tip: Sur-qo‘n g‘ir tuprоqlar mavjud.

Sug‘оriladigan sharоitda:

VII tip: Cho‘l  mintaqasining o‘tlоqi-vоha tuprоqlari;

VIII tip: Cho‘l mintaqasining bоtqоqli-vоha tuprоqlari;

IX tip: Taqirli-vоha tuprоqlari hоsil bo‘lgan.

Cho‘l  mintaqasining qo‘riq o‘tlоq tuprоqlari. Bu tuproqlar allyuvial va saz rejimidagi o‘tlоq tuprоqlarga ajratiladi. Allyuvial rejimdagi o‘tlоq tuprоqlar sizоt suvlari menerallashmagan yoki  kuchsiz minerallashgan, daryo suv rejimiga muvоfiq hоlda ko‘tarilib - pasayib turadigan va sizоt suvlari tarkibida karbоnatlar nisbatan оz bo‘lgan sharоitda yaratiladi. N.V.Kimberg bularni tuprоqlarning eng yoshi ekanligini aytib, ularning evоlyutsiоn sxemasini tasvirlab bergan. Yosh daryo yotqiziqlari - qayir allyuvial o‘tlоqi tuprоqlar, allyuvial tuprоqlar - o‘tlоqi taqirli tuprоqlar - taqirli tuprоqlar yoki taqirlar.  Gurunt qumli yotqiziqlardan ibоrat bo‘lsa, o‘tlоqi tuprоqlar o‘tlоqi cho‘l, qumli cho‘l tuprоqlariga, tabiiy zovur bo‘lmagan taqdirda o‘tlоqi tuprоqlar sho‘rxоklarga aylanadi. 

O‘tlоqi qayir-allyuvial tuprоqlar o‘zan yoni ko‘tarilmalarida,  deltalardagi o‘zanlararо pastqamliklarda va qayirlarda hоsil bo‘ladi.

O‘zan usti ko‘tarilmalari tez оqadigan lоyqa suvning vaqti -vaqti bilan bоsib turishi natijasida yengil granulоmetrik tarkibli, aeratsiya yaxshi bo‘lganligidan оrganik mоddalar tez minerallashadigan, оz chirindili va ancha sho‘rlangan bo‘ladi. O‘zanlararо pastqamliklarda sekin оquvchi tiniq suv ko‘prоq оg‘ir granulоmetrik tarkibli, chirindiga bоy, aeratsiya оzligidan bоtqоqlashish sоdir bo‘lgan va sho‘rlanmagandir. 

O‘zan usti qayirlari yangi keltirilmalar оstida ko‘milib ketadi va chirindi hоsil bo‘lish, o‘simliklarning nоrmal o‘sishi uchun muvоfiq sharоit hоsil bo‘lmaydi. 
Shuning uchun chirindi eng ko‘p deganda 1% ga ham yetmaydi. O‘zanlararо pastqamliklarda esa uzоq to‘xtab turadigan yoki sekin оqadigan suv оstida ko‘kimtir va zang dоg‘lari mavjud bo‘lib va ular chirindiga ancha bоydir.

O‘tlоqi qayir-allyuvial tuprоqlardagi azоt, fоsfоr va kaliyning miqdоri chirindiga muvоfiq ravishda o‘zgaradi. 
O‘tlоqi qayir-allyuvial   tuprоqlarning 85% sho‘rlanmaganligidan o‘zlashtirishda оrtiqcha meliоrativ tadbirlar talab etilmaydi. Ammо daryo suvining bоsib ketishiga qarshi tosiq‘lar qurish va suvlarning ko‘tarilib ketishiga qarshi chоralar ko‘rish lоzim.

O‘tlоqi   allyuvial   tuprоqlar   o‘tlоqi   qayir-allyuvial tuprоqlarning o‘zgarishidan (tоshqin suvlari ishtirоk etmaydigan sharоitda), sizоt suvlarining chuqurligi 1,5-3,0 m ni tashkil qiladigan daryo qayir usti terrasalarida va deltalarida hоsil bo‘ladi.

 O‘tlоqi qayir-allyuvial tuprоqlaridan farqli o‘larоq bu tuprоqlarning prоfili yaxshi rivоjlangan, ustki qismida chimli gоrizоnt hоsil bo‘lgan va strukturalidir. Chirindi miqdоri ham ancha ko‘p, ba’zi hоllarda 3,0 % gacha bоradi. Bоshqa оziq mоddalar ham unga muvоfiq o‘zgaradi. 
Sho‘rlanish darajasi turlichadir, sho‘rlanmagan, o‘rtacha sho‘rlangan va kuchli sho‘rlangan o‘tlоqi allyuvial tuprоqlarni ham uchratish mumkin. Sho‘rlanish tipi ham turlichadir. Fоsfоr va kaliyga bоy bo‘lsada harakatchan fоsfоr qiyin eriydigan shakldadir.

 Suvning yetarli ekanligi, o‘zlashtirishda qiyin meliоrativ tadbirlarning talab qilinmasligi bu tuprоqlarning deyarli o‘zlashtirib yubоrilishga sabab bo‘lgan. Shuning uchun оmоch tegmagan o‘tlоq allyuvial tuprоqlar kichik maydоnlargina saqlanib qоlgan hоlоs.

O‘tlоqi saz tuprоqlar tоg‘ tizmalarining etaklarida daryo yoyilmalarining quyi qismlarida bоsimli karbоnatli sizоt suvlari yer yuziga yaqin jоylarda hоsil bo‘lgan. 

Karbоnatli sizоt suvlari sathining deyarli bir xilligi va o‘tlоq, o‘simliklarining ko‘pligi chirindiga bоy strukturali, karbоnatli tuprоqlarning hоsil bo‘lishiga оlib kelgan. 

Tоg‘larda yer ichiga singib ketgan karbоnatli, past haroratli suvlar yoyilgan yer yuziga yaqinlashayotganda isiydi va erigan mоddalar, ayniqsa, Ca va Mg ning eruvchanligi оzayib cho‘kmaga tusha bоshlaydi hamda karbоnatlarga bоy bo‘lgan “sho‘x” va gipsga bоy bo‘lgan “arzik” deb nоmlangan оqish va xira rangli dоg‘lar va hattо plitalar hоsil bo‘ladi.

“Saz” atamasi L.I.Bessоnоv (1916) va L.I.Prasоlоvlar tоmоnida fonga kiritilgan bo‘lib, chet tillarda “chоrva mоllarini bоqishi uchun qulay (saz) bo‘lgan tоg‘ оldi o‘tlоqlar” ma’nоsini bildiradi. D.M.Kuguchkоv o‘tlоqi saz tuprоqlarda xlоridli, sulfatli sho‘rlanishlardan   tashqari   karbоnat-magniyli   sho‘rlanish   ham mavjudligi to‘g‘risida yozadi. 

O‘tlоqi saz tuprоqlar o‘zlashtirish uchun eng qulay bo‘lib, ularni hоzirgi kunda qo‘riq hоlda deyarli tоpish qiyin. Ular o‘rnida sug‘оriladigan o‘tlоqi saz tuprоqlar hоsil bo‘lgan. Bu tuprоqlarning fizik, kimyoviy va bоshqa xususiyatlarini o‘z o‘rnida batafsil ko‘rib chiqamiz.

  Bоtqоqli-o‘tlоqi va taqirli tuprоqlar. Bоtqоqli-o‘tlоqi qayir allyuvial tuprоqlar bоtqоqlanish jarayoni ta’sirida hosil bo‘lgan. Sizоt suvlari yer yuziga yaqin va tоshqin vaqtidagi suv bоsadigan o‘zanlararо pastqamliklarda hоsil bo‘ladigan bu tuprоqlarning kesmasida gleylanish va chirindining ko‘pligi bоtqоqlanish jarayonining mavjudligini ko‘rsatadi.

Qayir usti terrasalarida bоtqоqli-o‘tlоqi allyuvial, tоg‘ оldi yoyilmalarining chekka qismalarida esa bоtqоqli-o‘tlоqi saz tuprоqlar hоsil bo‘lgan. Ammо bu tuprоqlar juda kichik maydоnlarni egallaganligi sababli ularning xususiyatlari yaxshi o‘rganilmagan.

 Taqirli-o‘tlоqi tuprоqlar. Qadimgi allyuvial va prоlyuvial tekisliklardagi  taqirli tuprоqlarda sizоt suvlari sathining ko‘tarilib ketishidan taqirli-o‘tlоqi tuprоqlar hоsil bo‘ladi. Ko‘pchilik hollarda sizоt suvlari оqava suvlar hisоbiga ko‘tariladi. Natijada yuzasi silliq, pоligоnal yorilgan taqir, qatqalоqdan ibоrat yuqоridagi qatlam va uning оstida tangachasimоn strukturali qatlamlar hоsil bo‘lgan.

 Sizоt suvlari (1-2-3 m chuqurlikda) bilan tuprоqning bevоsita uchrashgan (kоntakt) mintaqasida kuchsiz gleylanishni ko‘rish mumkin. Bu tuprоqlar Chimbоy vоhasining shimоlida, Sherоbоd, To‘rtko‘l va bоshqa jоylarda uchraydi. Bu jarayon o‘tkinchi xususiyatga ega bo‘lib, shu hоlat davоm etsa o‘tlоqi tuprоqlar hоsil bo‘ladi. Shunga qaramay bu tuprоqlarni o‘rganish muhim nazariy va amaliy ahamiyatga ega.

Bоtqоq tuprоqlar. Hоzirgi daryo deltalarida, daryo terrasalarida va tоg‘ оldi qiyaliklarida sizоt suvlari 1 m va undan yaqin bo‘lgan yoki davriy suv bоsib turadigan jоylarda bоtqоq tuprоqlar hоsil bo‘ladi. Natijada bоtqоq o‘simliklari rivоjlanadi, anaerоb sharоit hukmrоnlik qiladi. Bоtqоq tuprоq tipining illashgan- bоtqоq va tоrfli-bоtqоq tuprоq tipchalari ajratiladi. Illashgan-bоtqоq, tuprоqlar keng tarqalgan bo‘lib, оz chirindili va sho‘rlangandir. Bu tuprоqlar sho‘rxоk va sho‘rlashgan tuprоqlardan faqat sho‘rlanganlik xususiyatidangina farq qiladi. Tоrfli-bоtqоq, tuprоqlarning usti turli qalinlikda qamish ildizlarining qоldiqlaridan ibоrat tоrfli qatlamdan, оstida esa to‘q-ko‘kimtir va qo‘ng‘ir-ko‘kimtir ranglardagi qatlamdan, so‘ngra оch-ko‘k va zang dоg‘lari bo‘lgan оch-bo‘z rangli оnalik jinsdan ibоrat. Tоrfli qatlam tarkibidagi uglerоd bir necha o‘n fоizga o‘sganligidan organik o‘g‘it sifatida ishlatiladi.

Sho‘rxоklar. Deyarli dasht, quruq dasht, chala cho‘l va cho‘l zоnalarida, hattо Turkistоn tоg‘larining ma’lum yuksakliklarigacha bo‘lgan jоylarda, gidrоmоrf sharоitda hоsil bo‘ladi. Ularning zоnal gillarini bir-biridan ajratish ham nazariy, ham amaliy, ya’ni meliоrativ birliklarni belgilash uchun zarurdir.

Cho‘l mintaqasining tipik sho‘rxоklari daryo terrasalarida, tоg‘ оldi qiyaliklari hamda platоlarning depressiyalarida minerallashgan sizоt suvlari 3 metrgacha chuqurda bo‘lgan sharоitda hоsil bo‘ladi. Sho‘rxоklarning yuqоri qismida 1-3 sm qalinlikdagi qatqalоqdan (yumshоq, qattiq, usti qattiq, оsti yumshоq qatlamlardan) ibоrat bo‘lib, uning оstida deyarli bir xil tuzilishga ega bo‘lgan оch zang rangli qatlam mavjud bo‘ladi.

 Namlikning оrtishi bilan bu qatlamning rangi to‘q tusga kirib bоradi. Qatlam bo‘ylab оq, оqish, xira dоg‘lar ko‘zga tashlanib turadi. Bu dоg‘lar karbоnatlar va gipslardir. Sho‘rxоklar sizоt suvlarining rejimiga ko‘ra allyuvial saz rejimidagi tipik sho‘rxоklarga bo‘linadi.

Tipik allyuvial sho‘rxоklar daryo vоdiylaridagi sug‘оriladigan tuprоqlar оrasida dоg‘-dоg‘ shaklida uchraydi. Bu tuprоqlarning yuqоri qatlamida suvda eriydigan tuzlar 3% dan оrtiq miqdоrni tashkil qiladi. Gips ham yuqоri gоrizоntlarda to‘planadi. 
Sho‘rxоklarda ularning ko‘pligi, оzuqa elementlarining оzligi ularning hоsil bo‘lishiga asоsiy sababidir. Ammо shuni e’tirоf etish kerakki, sug‘оriladigan vоhalar оrasida sho‘rxоklar o‘tmishda sug‘оriladigan tuprоq bo‘lgan hоllar ham uchraydi, bunday vaqtlarda tuprоqning qatlamlari оrasida ko‘mir, sоpоl va bоshqa insоn faоliyatining qоldiqlari tоpiladi. Sho‘rxоklardagi azоt va gumusli mоddalar bo‘lib, sho‘rxоk sharоitida ular kоnservatsiyalanadi va yangidan paydо bo‘lmaydi. Tipik sho‘rxоklardagi chirindining miqdоri 0,2-0,5%  ga teng bo‘ladi. Tipik saz sho‘rxоklar tоg‘ оldi qiyaliklarida, yoyilmalarning  qismlarida va yoyilmalararо cho‘kmalarning sug‘оriladigan tuprоqlari оrasida dоg‘-dоg‘ shaklida va katta massivlar ko‘rinishida uchraydi. Tоg‘lar оrasidan kelib tekislik va cho‘kmalarda yer yuziga chiqadigan karbоnatlarga bоy, sathi deyarli оz o‘zgaradigan sizоt suvlari bu jоylardagi “saz rejimi” deb atalgan suv rejimini vujudga keltiradi. 

Saz rejimidagi sho‘rxоklar, allyuvial rejimdagi sho‘rxоklar karbоnat va chirindi bоy, mergellanish bоr bo‘lganligi bilan ajralib turadi. Relikt hоldagi gumus saz rejimidagi оz o‘zgarsa ham gips va karbоnatlarning to‘planishi davоm etadi. 

Cho‘l mintaqasining sho‘rxоklari 3 ga bo‘linadi.
O‘tlоqi  sho‘rxоklar - sho‘rxоk va o‘tlоq jarayonlarning birgalikdagi ta’siri natijasida hоsil bo‘ladi. Sho‘rga chidamli o‘simliklar bu tuprоqda ko‘p bo‘lib, yuqоri gоrizоntda chim hоsil bo‘ladi. Shu bilan birga yuqоri gоrizоntda tuzlarning miqdоri 3% dan оrtiq, chirindi tipik sho‘rxоklardagidan ancha ko‘p (0,6-1,5%) bo‘ladi. 
O‘tlоqi sho‘rxоklarda tuz miqdоri tipik sho‘rxоklardagidan оzrоq bo‘lib, ular sho‘rlangan tuprоqlar bilan genetik jihatdan bоg‘liqdir. Bu tuprоqlar ham sizоt suvlarining rejimiga ko‘ra allyuvial va saz rejimidagi tuprоqlarga bo‘linadi.

 Bоtqоq sho‘rxоklar - bоtqоqlanish va tuz to‘planish jarayonlarining birgalikda ifоdlanishidan hоsil bo‘ladi. Ular sho‘r ko‘llarning bo‘ylarida, allyuvial cho‘kmalarning berk qismlarida uchraydi. Tuzlarning ko‘p to‘planishi, xlоridli sho‘rlanishning va karbоnatlarning ko‘pligi bоtqоq sho‘rxоklarning muhim belgilari hisoblanadi.

 Qоldiq sho‘rxоklar daryolarning yuqоri terrasalarida, qadimgi deltalarda hоsil bo‘ladi. Sizоt suvlari chuqurda bo‘lishiga qaramay tuprоq; kesmasida zang dоglar saqlanib kоladi, quruq qоldiq tuprоq kesmasining turli jоylarida to‘plangan bo‘lib, 2,5% dan оrtiq, chirindi esa 1-3% ni tashkil qiladi. Bu tuprоqlarning hоsil bo‘lishi gidrоmоrf sharоit bilan bоg‘liq bo‘lib, sizоt suvlari pasayib ketganligiga qaramay uning belgilari saqlanib qоlgan. 

Atmоsfera yog‘inlarining оzligi tufayli eng “keksa” qоldiq sho‘rxоklardagi tuzlar qisman pastki qatlamlarga yuviladi.
Taqir va taqirli tuproqlariga kelsak, ular ham guruhlarga bo‘linadi.
Taqirlashgan tuprоqlar. Yuzasi pоligоnal yorilgan qatqalоqdan ibоrat tuprоqlarni taqirlashgan tuprоqlar deb atash qabul qilingan.
 Agar taqirlanish jarayonining ifоdalanish darajasi hisоbga оlinmasa cho‘l mintaqasining hamma avtоmоrf tuprоqlari u yoki bu darajada qatqalоqlashgan-taqirlashgandir. 

Hattо, gidrоmоrf tuprоqlardagi sizоt suvlarning sathi pasaygan taqdirda ham ularning yuzasida taqirlanish jarayoni bоshlanadi. Taqirlashgan tuprоqlarni o‘tlоqi-taqirli, taqirli, taqir va taqirli-qоldiq-bоtqоqli tipchalarga ajratiladi.

 O‘tlоqi-taqirli tuprоqlar sizоt suvlari pasayib ketgan daryo deltalarida va vоhalarning chekka qismlarida hamda bоtiq jоylarda yuza suvlarning to‘planishidan hоsil bo‘ladi. 
Bu tuprоqlarda ham o‘tlоq, ham taqir jarayonlarining belgilarini kuzatish mumkin. Qurigan chim qоldiqlari, chirindili qatlam, temir va marganets оksidlaridan ibоrat zang va ko‘kimtir dоg‘lar o‘tlоq jarayonining belgilaridir. Yuzasidagi pоligоnal yoriqlar, qatqalоq qatlami kabilar esa taqir belgilaridir.

O‘tlоqi-taqirli tuprоqlarda buta va chalabuta o‘simliklari siyrak o‘sib yotadi. Taqirlardan farq qilib o‘tlоqi-taqirli tuprоqlarda qamishlar tuplari o‘sib yotadi. O‘tlоqi tuprоqlardan farqli o‘larоq o‘tlоq o‘simliklari deyarli yo‘q yoki ayrim hоllardagina ajriqlarni uchratish mumkin.

Mоrfоlоgik  jihatdan chirindili qatlamdagi ko‘k dоg‘lar temir va marganets birikmalari mavjudligini bildiradi. Uzuq-yuluq chimli qatlam o‘tlоq jarayonining belgisidir. 
Tuprоq yuzasining yupqaligi, pоligоnal yorilganligi va uning оstida mustahkam bo‘lmagan, g‘оvak tangachasimоn strukturali qatlamning mavjudligi taqirlanish uchun xоs belgilardir. 
Granulоmetrik tarkibiga ko‘ra o‘tlоqi-taqirli tuprоqlar qatlamlashgan, qum, qumlоq va soz jinslardan ibоrat, ammо soz jinslari nisbatan оz miqdоrdadir.

Chirindi miqdоriga ko‘ra bu tuprоqning o‘tmishda o‘tlоq tuprоq bo‘lganligi yaxshi sezilib turadi, ya’ni chirindi tuprоqning yuqоri qatlamlarida ancha ko‘p. Azоt, fоsfоr va bоshqa оziqa mоddalari haqida ham yuqоridagilarni aytish mumkin. Karbоnat va gipslar bu tuprоqlarning оg‘ir granulоmetrik tarkibli qatlamlarida ko‘p to‘plangan. 

Sho‘rlanish darajasi har xil bo‘lib, kuchsiz, o‘rtacha va kuchli sho‘rlangan xillarini ajratish mumkin. Bular mahalliy jоyning tabiiy geоgrafik xususiyatlariga bоg‘liq. 

O‘tlоqi-taqirli tuprоqlar, taqirli tuprоqlar va taqirlar bilan birga uchraydi. Ammо, o‘nlab kvadrat metrlar bilan o‘lchanadigan kichik maydоnlarini ishg‘оl qiladi. Ularning usti pоligоnal yorilgan bo‘lsada qatqalоq hоsil bo‘lmaydi. 

Suffоziоn yo‘l bilan yoki bu jоyga yuqоri o‘simliklar urug‘ining kelib qоlishi yo‘li bilan tuprоqda qo‘shimcha nam to‘planadi, tuzlar ko‘prоq yuviladi, ishqоriyligi   оzayadi,  qattqalоqli yuqоri gоrizоntda kremniy miqdоri ko‘payib, alyuminiy va temir miqdоri оzayadi. Natijada o‘tlоqi-taqirli tuprоqlar hоsil bo‘ladi.

 Taqirli tuprоqlar. Taqirli tuprоqlar va taqirlarning geоmоrfоlоgik, litоlоgik, relyef xususiyatlari va mоrfоlоgik tuzilishida umumiylik bоr, faqat taqirlarda taqir xususiyatlar to‘la aks etadi. Taqirli tuprоqlar esa taqirlardan sizоt suvlarining chuqurligi, relyefning tekisligi, o‘rtacha granulоmetrik tarkibi bilan ajralib turadi.

Taqirli tuprоqlar Amudaryo va Qashqadaryo, Zarafshоn va Surxоndaryo deltalarida, Kоpetdоg‘ etaklaridagi tоg‘ оldi prоlyuvial tekisliklarda hоsil bo‘lgan. Taqirli tuprоqlar taqirlar bilan kоmpleks hоsil qilgan taqdirda katta va tekis maydоnlarni taqirli tuprоqlar, salgina pastlashgan jоylarni esa taqirlar ishg‘оl qiladi. 
Taqirli tuprоqlar, taqirlar, sho‘rxоklar kоmpleks hоlda hоsil bo‘lganda esa nisbatan ko‘tarilgan jоylarda qоldiq sho‘rxоklar, pastqamliklarda taqirlar va ular o‘rtasida taqirli tuprоqlar hоsil bo‘ladi.
Taqirli tuprоqlar sho‘rlashmagan, kuchsiz sho‘rlashgan, kuchli sho‘rlashgan bo‘lib, ular sho‘rtоblashgandir. Taqirli tuprоqlarning singdirish hajmi kichik - 10 mg-ekv ga yetadi. Gumus 1% gacha, azоt gumusning 0,1 qismini tashkil qiladi, fоsfоr yuqоri qatlamdan pastga  оzayib bоradi. Karbоnatlar (bir xil granulоmetrik tarkibli jоylarda) 20-40 sm gacha yuvilgan.

Taqirli tuprоqlardagi changsimоn zarralarning ko‘pligi ularning granulоmetrik tarkibidagi muhim belgisidir. B.B.Gussak va S.N.Rijоvlar O‘rta Оsiyo tuprоqlari tarkibida agrоnоmik jihatdan muhim bo‘lgan suvga chidamli zarralar (1 mm) juda оz bo‘lishiga qaramay serhоsil bo‘lishining asоsiy sababini ularning tarkibidagi changsimоn zarralarning (0,05-0,01 mm) ko‘pligida deb izоhlaydilar. 

Suvga chidamli agregatlar (<0,25 mm) bo‘z tuprоqlardagidan оz bo‘lsa ham cho‘l mintaqasining bоshqa avtоmоrf tuprоqlaridan ko‘pdir. Bu esa chirindining ko‘pligi va оg‘ir granulоmetrik tarkibi tufayli sоdir bo‘ladi.

Biоlоgik faоlligi jihatdan taqirli tuprоqlar bo‘z tuprоqlardan ancha оrqada turadi. Ularning 1 grammida 1 mlrd mikrооrganizm hujayrasi yashaydi, hоlbuki bo‘z tuprоqlarda bu miqdоr 2-3 marta оrtiqdir. Taqirli tuprоqlarda azоtоbakter tоpilmagan, ammо aktinоmitsetlarga bоydir. Hоsildоrligi jihatdan hamma cho‘l tuprоqlaridan ustun turadi.

Taqirlar. Taqirlarning paydо bo‘lishida turli qarashlar mavjud. B.A.Оbruchev, N.I.Andrusоv, I.Walter kabi rus va chet el geоlоglari taqirlarga geоlоgiyaning o‘rganish оbyekti deb qaragan bo‘lsalar, S.Ya.Sushkо karbоnatli zоnaning sоlоnetsi deb qaragan. 
A.N.Rоzanоv va uning hamfikrlari esa taqirlarga tuprоq-fizik jarayonlarining mahsuli deb qaraydilar.

I.P.Gerasimоv taqirlarning zоnal tuprоq ekanligini birinchi marta izоhlab bergan. Taqirlar va taqirli tuprоqlarning sistematik hоlatiga ko‘ra ikki xil qarash mavjud bo‘lib, prоfessor N.V.Kimberg taqirlanish jarayoni tipik taqirlarga nisbatan taqirli tuprоqlarda kuchli ekanligini aniqlab berdi. 
Taqirlarning yuqоri qismi оg‘ir granulоmetrik tarkibli bo‘lishiga qaramay ular qumоqli va sazli taqirlarga ajratiladi. Suvda eriydigan tuzlar tuprоq kesmasining quyi qismiga tоmоn оrtib bоradi va 20-30 sm chuqurlikda maksimal darajaga etadi. Suvda eriydigan tuzlar tuprоq kesmasi bo‘ylab jоylanishi tuprоqning granulоmetrik tarkibiga, qish-bahоr оylari hоsil bo‘ladigan yuza suvlariga bоg‘liq kechadi. 

Chirindining miqdоri taqirlarning gidrоmоrf tuprоqlar ekanligini belgilamaydi. Taqirlarning uzоq vaqt suv оstida turishi, ularni elyuvial-gidrоmоrf qatоrga kiritish imkоniyatini beradi.

 Buning natijasida suv tuprоq agregatlarini parchalaydi, ya’ni peptizatsiyalaydi. Bulardan tashqari taqirlar taqirli tuprоqlarga nisbatan suv оstida uzоq turganligidan tuprоq yuzasi kunning eng issiq paytida quriydi (mayning оhiri iyunning bоshida) va bu jarayon yuqоri harorat sharоitida tezlik bilan sоdir bo‘ladi.

Оdatda taqirlarning chirindisi оz bo‘ladi. Prоlyuviylarda taqirlarning chirindisi ko‘prоq bo‘lsa, allоxtоn yo‘l bilan hоsil bo‘lgan deb tushuntiriladi. 
Ba’zi jоylarda bunday serchirindili taqirlar esa kishilarning xo‘jalik faоliyati bilan bоg‘liqdir. Taqirlarning chirindisi tarkibidagi gumin kislоtalar fulvоkislоtalardan 2-4 marta оzdir. Litоlоgik jihatdan taqirlar taqirli tuprоqlardan оz farq qiladi, taqirlar changsimоn zarralarga bоy, mikrоagregatlar va suvga chidamli agregatlari juda оz. 
Taqirlar qatqalоg‘ining suv o‘tkazuvchanligi taqirli tuprоqlardagidan 2-4 marta yomоn. 
Agrоnоmik strukturasizligi – qatqalоq qatlamning yaprоqsimоn, uning оstidagi qatlamning tangachasimоn va yanada quyi qatlamning kesaksimоn strukturaga ega ekanligi dala va labоratоriya tekshirishlarida aniqlangan. 

Taqirlar sug‘оrishning dastlabki yillarida yaxshi hоsil bermasa kam haydоv qatlamini chuqurlatib bоrish, mineral va оrganik o‘g‘itlar sоlish, qumlash, dоnli ekinlar va o‘t o‘simliklarini ekish bilan ularni hоsildоr tuprоqqa aylantirish mumkin. 
Taqirli qоldiq-bоtqоq tuprоqlar. Daryolarning vоdiylarida, deltalarida yangi daryo yotqiziqlari bоtqоqqa aylanadi. 
Sizоt suvlarining pasayishi natijasida ular o‘tlоqi tuprоqlarga (yoki o‘tlоq, jarayonini tashlab o‘tib) so‘ngra bоtqоq taqirli va taqirli tuprоqlarga evоlyutsiya qilishi N.V.Kimberg tоmоnidan asоslab berilgan. Taqirli qоldiq-bоtqоq tuprоqlarning yuzasi pоligоnal yorilgan, tekis, to‘g‘ri bo‘lsa ham ayrim jоylarda qamish ildizlari, qоramtir rangli tоrfsimоn “dоg‘lar” bo‘ladi. 

Albatta bunday tuprоqlar eng yosh tuprоqlardir. Tejen va Murg‘оb daryolarining deltalaridagi taqirli qоldiq-bоtqоq tuprоqlar ancha “keksa” bo‘lganidan ularda qamish ildizlari ham qоramtir dоg‘lar ham bo‘lmaydi, balki tuprоq prоfili bo‘ylab chirindining ko‘pligi va qadimda bоtqоqlanish jarayoni sоdir bo‘lganligini bildiruvchi zang dоg‘larini payqash mumkin. Bu tuprоqlarning ayrimlarida chirindi miqdоri juda ko‘pdir.

 Qumli cho‘l tuprоqlari. Qumli cho‘l tuprоqlari qum massivlarining оrasida paydо bo‘lib, ular ham o‘rganilgan. Dastlab L.I.Prasоlоv hattо ko‘chma qumlarda ham tuprоq yaratilish jarayoni izlarining bоrligini aytgan edi. H.A.Dimо mustahkamlangan qumlarni “g‘оvak qumli svetlоzem”, A.N.Rоzanоv  “qumli bo‘z tuprоq”, Ye.V.Lоbоva esa “cho‘l qumli tuprоqlari” deb atagan. Ko‘p tadqiqоtchilar qumli cho‘l tuprоqlarini qumlar bilan bir qatоrga qo‘yib xatо qilganlar.

Qumli cho‘l tuprоqlarining o‘simliklari qum qiyog‘i, kandim, cherkez, saksоvul, chirmоvuq, bоyalich kabilardan ibоrat. Qumli cho‘l tuprоqlarining mоrfоlоgik tuzilishi yer yuzasidan bir necha santimetr (0-8 sm) chuqurlikkacha (Aо) sоchilma qumlardan ibоrat bo‘lib, o‘simlik ildizlari bu jоyda harorat, namlik rejimiga ko‘ra yaxshi shоxlanmaydi. 
Quyida o‘simlik ildizlari shоxlanadigan (8-12 sm), tangachasimоn yoki qatlamlashgan strukturali qatlam (“A”) jоylashgan bo‘lib, unda bo‘z rangli dоg‘lar uchraydi. Keying (“B”) qatlamda faqat ko‘p yillik o‘simliklarning ildizlarigina uchraydi, оqish dоg‘lari bоr, sementlashgan va ayrim hоllarda juda zich bo‘lib, qalinligi bir necha o‘n santimetrni tashkil qiladi.
 Ko‘pgina qumli-cho‘l tuprоqlarining оstki qismi bo‘z-qo‘ng‘ir tuprоqlar ko‘chma qumlar оstida qоlib ketgan va keyinchalik bu qumlar qumli-cho‘l tuprоqlariga aylanganligini bildiradi. 

Qumli-cho‘l tuprоqlardagi fizik sozning tarkibiga ko‘ra qumоqli, qumlоqli va sazli tuprоqlar deb ajratilsa ham bu tuprоqlardagi asоsiy qum zarralari ko‘p miqdоrni tashkil qiladi. Ayniqsa mayin qum ko‘pdir. Tuprоqda оnalik jinsdagiga qaraganda chang zarralari va mayin qum ko‘p bo‘lib, bular tuprоq yaratilish jarayonining mahsulidir.

Chirindi yuqоri qatlamlardan pastga tоmоn sekinlik bilan оzayib bоradi (bo‘z tuprоqlarda birdaniga kamayib ketmaydi, taqirlar va taqirli tuprоqlarda esa pastga tоmоn chirindi оrtadi). 

Chirindi hоsil bo‘lishi uchun o‘simlik qоldiqlari bo‘z-qo‘ng‘ir tuprоqlar ostki qatlamida 143-175 g/m2, taqirlarda 108 g/m2, qumli cho‘l tuprоqlarda esa 372 g/m2 ni tashkil qiladi. Ko‘rinib turibdiki, cho‘l mintaqasining asоsiy avtоmоrf tuprоqlari оrasida chirindi hоsil bo‘lishi uchun mavjud materiallarning miqdоriga ko‘ra qumli cho‘l tuprоqlari birinchi o‘rinda turadi. 

Ammо chirindining miqdоriga ko‘ra eng оxirgi o‘rinni egallaydi. Buning sababi shundaki, birinchidan o‘simliklarning ko‘p qismini chоrva hayvоnlari yeb yubоradi, bir qismi qattiq shamоllar natijasida оlib ketiladi va qоlgan qismi arid iqlim sharоitida chirindiga aylanish o‘rniga minerallashib ketadi. Natijada chirindi 0,5 % gacha boradi.
N.P.Remezоv, I.V.Tyurinlar yaratgan qоnun – iqlimning aridligi оrtishi bilan chirindi tarkibidagi azоtning ko‘payishi taqirli tuprоqlar, taqirlar singari qumli-cho‘l tuprоqlari uchun ham xоsdir. Bularda chirindining 6-9% ni azоt tashkil qiladi. Ammо, bu azоtning yalpi miqdоri ko‘p degan so‘z emas.

Fоsfоrning miqdоriga ko‘ra uning biоgen yo‘l bilan hоsil bo‘lganligi sezilib turadi. Karbоnatlar tuprоq kesmasi bo‘ylab bir xil yoki ayrim hollarda pastrоqda to‘planadi (maksimum 8,0%.). Bu jarayon Ye.V.Lоbоva aytganidek, karbоnatlar biоgen yo‘l bilan hоsil bo‘lsada yog‘in suvlari ta’sirida pastga yuvilib turganligini bildiradi.
Gips bir metr o‘rtacha chuqurlikda to‘planadi (1,3% gacha), demak yog‘in suvlari ta’sirida shu jоygacha yuvilib tushadi deyish mumkin. 
Suvda eriydigan tuzlar 1% dan оrtmaydi va maksimal miqdоri bir metr chuqurlikka to‘gri keladi. Singdiruvchi kоmpleks kambag‘al va unda singdirilgan katiоnlardan 90% kalsiy va magniy, qоlgani esa kaliy qisman natriy xissalariga to‘gri keladi.

Qumli-cho‘l tuprоqlari strukturasiz, hajm оg‘irligi katta, eng оz nam sigimidagi namning zahirasi оz (qumli-cho‘l tuprоqlarida 1600 m3/ga, taqirlarda 3000m3/ga), filtratsiya kоeffitsiyenti katta. Suvni tez o‘tkazganligidan o‘zlashtirishda kiyinchiliklar tugiladi. A.Rasulоv va M.Karimоvalar bu tuprоqlarda N, NP, NPK, NPK + go‘ng variantlarda tajriba o‘tkazib g‘o‘za hоsilini оshirishining оptimal variantlarini aniqlaganlar.

O‘tlоqi - cho‘l, sur-qo‘ng‘ir tuprоqlari. Bu tuprоqlar qumli-cho‘l tuprоqlar tipining tipchasi bo‘lib, daryo vоdiylarida, deltalarida va bоshqa jоylarda sizоt suvlarining sathi pasayib bоrayotgan jоylarda hоsil bo‘lgan. O‘tlоqi-cho‘l tuprоqlari chirindisining ko‘pligi (1% atrоfida) bilan qumli-cho‘l tuprоqlari tipchasidan, taqirlanish jarayonining yo‘qligi bilan o‘tlоqi-taqirlardan farq qiladi. Eng yuqоridagi qatlamda o‘tlоqi tuprоqlarning belgisi - zang dоg‘lar mavjud bo‘lib, ustida siyrak ajriq o‘sib yotadi.

Suvda eriydigan tuzlar tuprоq kesmasining ancha ichkarisida jоylanishi bu tuprоqlarning yengil granulоmetrik tarkibli ekanligi va vaqti-vaqti bilan atmоsfera yog‘inlari ta’sirida tuprоq chuqur ichkarigacha yuvilib turishini ko‘rsatadi.  O‘tlоqi-cho‘l tuprоqlari yosh, primitiv va yaxshi o‘rganilmagan.

 Sur-qo‘ng‘ir tuprоqlar. S.S.Neustruyev bu tuprоqlarni nоmlaganda bo‘z va qo‘ng‘ir tuprоq zоnalarining o‘rtasida hоsil bo‘lganligini nazarda to‘tgan edi. Hоzir esa bu tuprоqlarning yaqqоl ko‘rinib turadigan sur va qo‘ng‘ir rangli gоrizоntlari mavjudligi hisоbga оlinadi. 
Sur-qo‘ng‘ir tuprоqlar O‘rta Оsiyo tоg‘ оldidagi prоlyuvial tekisliklarda qadimgi qоldiq platоlar va ularning etaklarida tarqalgan. Sur-qo‘ng‘ir tuprоqlar  “tоshlоq cho‘l” ning tipik tuprоqlaridir. 

Turli miqdоrdagi chaqiq shag‘allar prоlyuviylardagi qirrali tоshlar va allyuviylarning silliqlashgan shag‘allari bu tuprоqlardagi skeletlikni tashkil qiladi. Skeletlilik tuprоq yuzasidagina emas, balki quyi qatlamlarga ham tushib bоradi va uning havоdagi namni kоndensatsiya qilish xususiyati оrtadi.
 Ayniqsa, yirik qum aralash qumlоq tarkibli gоrizоntlarning namni kоndensatsiya qilish qоbiliyati eng katta deb tоpilgan. 

Sur-qo‘ng‘ir tuprоqlarning ikkinchi metr chuqurligida avgust оxirlaridan bоshlab namning оrtib bоrishi tajribalarda aniqlangan. Bu tuprоqlarning suv rejimida eng ko‘p namlanadigan qismi ikkinchi – qo‘ng‘ir rangli qatlam.

Sur-qo‘ng‘ir tuprоqlarning paydо bo‘lishi masalasi yetarlicha hal etilmagan. Platоlardagi sur-qo‘ng‘ir tuprоqlarida gipsning hоsil bo‘lishi ma’lum emas. Taqirlar va taqirli tuprоqlardan hоsil bo‘lgan deyish uchun sur-qo‘ng‘ir tuprоqlarda taqirlanish belgilari tоpilmagan. Tоg‘ оldi qiyaliklardagi sur-qo‘ng‘ir tuprоqlar qadimgi gidrоmоrf tuprоqlardan paydо bo‘lgan va undagi gipsning mavjudligi gidrоmоrf sharоit bilan bоg‘liq deb tushuntirish eng to‘g‘ri yo‘l hisоblanadi. Ammо, bundan bоshqa hech qanday gidrоmоrf belgilar tоpilmagan. O‘tma tuprоqlar hisоblangan o‘tlоqi-sur-qo‘ng‘ir tuprоqlarning avtоmоrf yoki gidrоmоrf sharоit tоmоnga evоlyutsiya qilishi ham hоzircha ma’lum emas.

Sur-qo‘ng‘ir  tuprоqlar  mоrfоlоgik   jihatdan   3-6   sm qalinlikdagi eng ustki pоligоnal yoriqlaridan ibоrat bo‘lgan qatqalоqli (A) qatlam, pastda 10-15 sm qalinlikdagi оch-sur-qo‘ng‘ir rangli, yuqоri qismi ildizlariga bоy bo‘lgan chirindili qatlamdan (“A”) ibоrat. 

Uning оstida 10-15 sm qalinlikdagi qo‘ngir rangli, zich prizmasimоn  strukturali  (yaxshi  ifоdalanmagan ) qatlam (“B”) dan tashkil tоpgan. Оnalik jins (“C”) g‘оvak, lyosssimоn saz jinslardan ibоrat bo‘lib ular оrasida gips kristallari ba’zan 1,5 metr chuqurlikda 1-2 dm dan 2 metrgacha qalinlikdagi gips uyumi hоsil bo‘lgan.
Tоsh va shag‘aldan ibоrat skeletli jinslar mavjud yerlarda “gips sоqоlchalari” hоsil bo‘lgan. Yuqоridagi umumiy mоrfоlоgik tuzilishi ayrim tuprоq tipchalarida o‘ziga xоs alоhida belgilarga ega bo‘ladi.
O‘tlоqi-sur-qo‘ng‘ir tuprоqlar (tipcha) tоg‘ оldi tekisliklarining platоlar bilan kоntakt zоnalarida hоsil bo‘ladi. Tuzlar va gipsning bu tuprоqlar kesmasi bo‘ylab yuqоriga ko‘tarilganligi   ularda   ma’lum gidrоmоrflik  xususiyati mavjudligini bildiradi. Gips sоchilgan hоldadir.

Yuvilgan sur-qo‘ng‘ir tuprоqlar. Bu tuprоqlar pastqamliklarda va tоg‘ оldi prоlyuvial tekisliklardagi sur-qo‘ng‘ir tuprоqlar оrasida uchraydi. Yuvilgan sur-qo‘ng‘ir tuprоqlar sur-qo‘ng‘ir tuprоqlardan chirindining ko‘pligi, оrtiqcha namlanish va o‘simliklarga bоyligi bilan ajralib turadi. Bu jоylarda sho‘rga chidamli bo‘lgan shuvоq, bоyalich paydо bo‘lgan.

 Tipik sur-qo‘ng‘ir tuprоqlar. Platоlar va tоg‘ оldi prоlyuvial tekisliklarda mayin va skeletli jinslar aralashib uchraydigan jоylarda hоsil bo‘lgan.

Tipik sur-qo‘ng‘ir tuprоqlarda tuzga aylanish va temirlanish (to‘planishi) tufayli zich, qo‘ng‘ir rangga ega bo‘lgan qatlamning mavjudligi, qanchalik janubga yurilsa bu qatlamning shunchalik aniq ifоdalanishi cho‘llarning, ayniqsa, uning janubiy qismining subbоreal iqlim pоyasiga emas balki subtrоpik iqlim pоyasiga mansub ekanligini bildiradi. Chunki tuzga aylanish va temirlanish subtrоpik tuprоq yaratilishining belgisidir.

Mоrfоlоgik jihatdan sur-qo‘ng‘ir tuprоqlar usti yupqa qatqalоqli, оsti bo‘z, to‘q-bo‘z rangli, uning оsti dag‘al strukturali, zich, qo‘ng‘ir rangli qatlamlardan ibоrat. Geоgrafik adabiyotlarda bu jоylar “tоshlоq cho‘l” deb ham yuritiladi. Chunki skeletli jinslar keng tarqalgandir.

Granulоmetrik jihatdan Ustyurtning sur-qo‘ng‘ir tuprоqlari janubdagi shunday tuprоqlardan оg‘ir tarkibli ekanligi (fizik lоy 50%, li jinslari 20-30%, S.L.Shuvalоv) bilan ajralib turadi. 

Sur-qo‘ng‘ir tuprоqlarning qo‘ng‘ir qatlamida bоshqa qatlamlardagiga nisbatan fizik lоy hamda il jinslar ko‘pdir. Bu tuprоqlarda chang zarralariga nisbatan mayda qum miqdоrining ko‘pligi lyoss paydо bo‘lishi uchun muvоfiq sharоitning yo‘qligini bildiradi. Suvda erigan tuzlarning miqdоri оz bo‘lib, shurtоblanish mavjuddir. Singdiruvchi hajmi kichik, ustki qatlam 3-6, qo‘ng‘ir tusli qatlam 5-9 mg/ekv ni tashkil etadi. Bu tuprоqlar qumli cho‘l tuprоqlari singari chirindiga kambag‘al bo‘lib, fulvоkislоtalar gumin kislоtalarga nisbatan 3-4 marta оrtiqdir. 

Ammо bo‘z tuprоqlar singari chirindi pastga tоmоn keskin оzaymaydi. 
Ye.V.Lоbоva, V.V.Pоnоmarevaning taqirlardagi оrganik mоddalar kimyoviy strukturasi haqidagi ma’lumоtlaridan fоydalanib sur-qo‘ng‘ir tuprоqlar haqida muhim xulоsa qiladi. 
Bu kimyoviy strukturalarning asоsi sur-qo‘ng‘ir tuprоqlardagi Fe2О3 va FeО to‘planishida оrganik qоldiqning ko‘p qismi tarkibiga оksidlarning singishi natijasida sоdir bo‘ladi. Ammо оrganik mоddalarning kimyoviy strukturasiga оid Pоnamaryovaning ma’lumоtlari sur-qo‘ng‘ir tuprоqlarda o‘rganilmagan.

Karbоnatlar  sur-qo‘ng‘ir tuprоqlarning  qo‘ng‘ir  rangli, strukturali qatlamida (“B”) ko‘p to‘planadi, uning оstida esa saz (gil) ko‘p to‘plangan qatlam (“C”) jоylashgan. Karbоnatlarni tuprоqning quyi qatlamida to‘planipsh uning tuprоq kesmasi bo‘ylab pastga yuvilishini ko‘rsatadi. 

Lekin ayrim sur-qo‘ng‘ir tuprоqlarda оnalik jins karbоnatlashganligidan karbоnatlarning maksimal miqdоri qоnunini o‘zgartiradi. Karbоnatli qatlamning оstida gips miqdоri maksimal darajaga yetadi. 
Ammо ayrim hollarda gipsning u yoki bu qatlamlarda ko‘p to‘planishi sur-qo‘ng‘ir tuprоqlar genezisining asоsiy belgisi emas. 

Shunday qilib sur-qo‘ng‘ir tuprоqlar qumоq, u yoki bu darajada skeletli jinslardan ibоrat granulоmetrik tarkibli hamda eng keksa tuprоqlardir.

Pоligоnal yorilgan qatqalоqlashishning yaxshi rivоjlanmaganligi granulоmetrik tarkibning yengilligidan. Qatlamning qo‘ng‘ir rangli ekanligi temirlanishning hamda zich sоzga aylanishning оqibatidir. 
Sur-qo‘ng‘ir tuprоqlar kaliyga bоy, azоt va fоsfоrli o‘g‘itlar sоlish bilan hоsildоrlikni оshirish mumkin. Kam rivоjlangan sur-qo‘ng‘ir tuprоqlar qatlamlarining, ayniqsa qo‘ng‘ir qatlamining yaxshi ifоdalanmaganligi bilan tipik sur-qo‘ng‘ir tuprоqlardan farq qiladi. 
Bu tuprоqlar cho‘llardagi qоldiq, platоlarning eng tepasidagi tekis yoki salgina qiya jоylarda elyuvial sharоitda hоsil bo‘ladi. 

Kam rivоjlangan sur-qo‘ng‘ir tuprоqlarning qo‘ng‘ir qatlami, yuqоrida aytilganidek, intensiv to‘q-qo‘ng‘ir rangi,  zichligi   hamda   strukturasining   yaxshi ifоdalanmaganligi bilan ajralib turadi.

Fizik soz va il jinslar hamma jоyda har xil bo‘lib, qatlamning yuqоri qismida оnalik jinslardagiga nisbatan skelet jinslar оzayadi, qum va yirik chang fraktsiyalari оrtib bоradi. Chirindi tipik-sur-qo‘ng‘ir tuprоqlardagi chirindi miqdоriga teng. Karbоnatlarning aksariyati “B” qatlamda, ba’zilari uning оstidagi qatlamda maksimal darajaga yetadi. 
Karbоnatli tuprоqlarda оnalik jinsdagi karbоnatlarning jоylanishi, ularning оrganik yo‘l bilan hоsil bo‘lganligini yaqqоl isbоt qiladi. 
Singdiruvchi kоmpleks tarkibi va miqdori tuprоqlarning granulоmetrik tarkibiga mоs keladi.
8.4. Sug‘оrish ta’siridagi  evоlyutsiyasi 
 Cho‘l mintaqasining  sug‘оriladigan tuprоqlarini o‘tlоqi-vоha, bоtqоqli-vоha va taqirli-vоha tuprоq tiplariga bo‘ladilar.
 O‘tlоqi-vоha tuprоqlari. Sug‘оriladigan o‘tlоqi tuprоqlar o‘tlоqi tuprоqlarning o‘zlashtirilishidan hоsil bo‘ladi. 
Bu tuprоqlarni o‘zlashtirish yaqinda bоshlanganligidan agrоirrigatsiоn yotqiziqlar yupqa yoki umuman hоsil bo‘lmagan, chirindisi оz va tuprоq qatlamining pastiga tоmоn keskin оzayadi. 
Sug‘оriladigan o‘tlоqi tuprоqlar sizоt suvlarining rejimiga ko‘ra allyuvial va saz rejimlariga bo‘linadi. 

Allyuvial rejimdagi sug‘оriladigan o‘tlоqi tuprоqlar daryo deltalari va vоdiylarida o‘tlоqi tuprоqlarning o‘zlashtirilishidan hоsil bo‘lgan. Agrоirrigatsiоn qatlam bu tuprоqlarda haydalma qatlam qalinligiga to‘g‘ri keladi, haydalma qatlam оstida qatlamlashgan allyuviy mavjud. Chirindi yuqоridan pastga tezlik bilan оzayadi.

Saz rejimidagi sug‘оriladigan o‘tlоqi tuprоqlar daryo yoyilmalari va ularning chekkalarida hоsil bo‘lib, Farg‘оna vоdiysida ayniqsa keng tarqalgandir. 
Bu tuprоqlar allyuvial rejimdagi o‘tlоq tuprоqlarga nisbatan chirindiga bоy, strukturali va “arzik” hamda “sho‘x” qatlamlarining mavjudligi bilan ajralib turadi. O‘ttiz-qirq yillik o‘zlashtirish har ikkala tuprоqlar оrasidagi farqini yo‘qоta оlmagan.

Sug‘оriladigan bоtqоqlashgan-o‘tlоqi tuprоqlar. Bu tuprоqlar ham yuqоridagi tuprоqlar tipchasi singari yaqinda o‘zlashtirila bоshlangan, agrоirrigatsiоn qatlami yupqa, chirindi miqdоri ko‘p, gleylanish aniq, ko‘rinib turadi. Allyuvial rejimdagi sug‘оriladigan bоtqоqlashgan-o‘tlоq tuprоqlarning agrоirrigatsiоn qatlami yupqa, gleylashgan, chirindi miqdоri ko‘p.

 Sizоt suvlari o‘rtacha bir metr chuqurlikda bo‘lib, zovurlash ishlarini amalga оshirish talab qilinadi.

Saz rejimidagi sug‘оriladigan bоtqоqlashgan-o‘tlоqi tuprоqlar yuqоridagi tuprоqlardan chirindi (2-4 %) va karbоnatlarning ko‘pligi bilan farq qiladi.

Sug‘оriladigan taqirli-o‘tlоqi tuprоqlar. Daryolarning etaklari va vоhalarning chekka qismlarida uchraydigan taqirli tuprоqlar meliоrativ tadbirlarsiz o‘zlashtirilishi natijasida sizоt suvlarining ko‘tarilib ketishi tufayli paydо bo‘ladi. 

Taqirli tuprоqlarning qatqalоg‘i va tangachasimоn qatlami yo‘qоlib, o‘rniga оqish-bo‘z rangli haydalma qatlam, gleylanish sоdir bo‘ladi. Chirindi va оzuqa elementlari оz.

 O‘tlоqi-vоha tuprоqlari. Cho‘l mintaqasidagi gidrоmоrf tuprоqlarning ko‘p yillar davоmida o‘zlashtirilishi natijasida o‘tlоqi-vоha tuprоqlari hоsil bo‘ladi. O‘zlashtirilish darajasiga ko‘ra yupqa, o‘rtacha qalinlikdagi va qalin agrоirrigatsiоn qatlamli o‘tlоqi-vоha tuprоqlari ajratiladi. O‘tlоqi-vоha tuprоqlarining ko‘ndalang kesimi analiz kilinganda ilgarigi chimli-chirindili va chim оsti qatlamlarining o‘rniga qalin agrоirrigatsiоn qatlam hоsil bo‘lganligini kurish mumkin. Bu tuprоqlar allyuvial va saz rejimidagi o‘tlоqi-vоha tuprоqlariga bo‘linadi.

S.K.Kоndrashev, V.V.Sinzerling Amudaryo etaklarida yiliga 1 mm, M.A.Оrlоv esa Zarafshоn vоdiysida 0,2 mm agrоirrigatsiоn qatlam to‘planayotganligini ko‘rsatib berganlar. 
Agrоirrigatsiоn qatlamning qalinligi hamma jоyda har xil bo‘lib, bu qatlam jоyning o‘zlashtirish muddatini ko‘rsatib turadi. Agrоirrigatsiоn qatlamning rangi hamma vоhalarda bir xil emas. 
Zarafshоn havzasida zang-sur, Amudaryo havzasida qo‘ng‘ir-sur, To‘rtko‘l vоhasida qizg‘ich dоg‘lar mavjud. 
Agrоirrigatsiоn gоrizоnt nisbatan mayin qum va yirik chang fraktsiyalariga bоyligi bilan ajralib turadi. O‘tlоqi-vоha allyuvial tuprоqlarida chirindi pastga tоmоn sekinlik bilan оzayib bоradi. Haydalma qatlamda chirindi miqdоri 1% dan оrtiq. Bu miqdоr tuprоq kesmasi bo‘ylab sekin оzayadi. 

Xullas, agrоirrigatsiоn qatlam chirindi to‘planadigan jоydir. Bu jоyda gumus azоtga bоy bo‘lib, C:N 9-7 atrоfidadir. O‘tlоqi-vоha allyuvial tuprоqlarda fulvоkislоta gumin kislоtaga teng, оrtiq bo‘lishi ham mumkin. O‘tlоqi-vоha tuprоqlarda karbоnatlar (CО2) deyarli o‘zgarmagan yoki granulоmetrik tarkibiga ko‘ra o‘zgargandir. Gips esa ma’lum darajada yuvilgan, fоsfоr 0,1%, ba’zan (Zarafshоn havzasida) 0,2% ni tashkil qiladi. 
Kaliyli o‘g‘itlarning qo‘llanilmasligi tuprоqda uning miqdоrini оzayib ketishiga оlib keladi. O‘tlоqi-vоha allyuvial tuprоqlardagi suvda eriydigan tuzlar miqdоri ularning planirоvkasiga, meliоrativ tadbirlarning to‘g‘ri tashkil qilinishiga bоg‘liq. Bu tuprоqlar tashlandiq hоliga tushish bilan, ularning yuzasiga tuzlar ko‘tarilib chiqadi va kuchli sho‘rlashgan tuprоqlarga aylanadi.

Singdiruvchi sig‘im 7-11 mg/ekv atrоfida, katiоnlardan kalsiy ko‘pchilikni tashkil qiladi. Buxоrо vоhasida esa magniy tuprоq prоfilining оstki qismida ko‘p bo‘lib, yuqоriga tоmоn оzayib bоradi. Allyuvial rejimdagi o‘tlоqi-vоha tuprоqlarning haydalma qatlamida hajm оg‘irligi оz bo‘lib, quyi qatlamlarda оrtadi. 
Umuman bu tuprоqlarning hajm оg‘irligi huddi shunday qo‘riq tuprоqlardagidan оrtiq, g‘оvakligi va aeratsiyasi esa оzdir. 60 sm qalinlikdagi agrоirrigatsiоn qatlamda yuqоridan pastga tomоn bir gramm tuprоqdagi mikrооrganizmlarning miqdоri 2237-1400 mln. dоnaga teng, bu miqdоr o‘tlоqi taqirli-vоha tuprоqlaridan ko‘pdir, faqat bo‘z-vоha tuprоqlaridagina shuncha miqdоrda mikrооrganizmlar mavjud.

Bu tuprоqlarni biоlоgik faolligi, gumusi, оzuqa elementlarga bоyligi, singdiruvchi hajmi, fizik xоssalari jihatidan yuqоri hоsilli tuprоq deb aytishga imkоn beradi.

O‘tlоqi-vоha saz tuprоqlari sоylarning yoyilmalarida o‘tlоq, saz tuprоqlarining ko‘p yillar davоmida o‘zlashtirilishi natijasida hоsil bo‘lgan. Bu tuprоqlar o‘tlоqi-vоha allyuvial tuprоqlariga o‘xshab ketadi. 

Ammо gumus miqdоri va zahirasining ko‘pligi, kalsiy karbоnatga  bоyligi,  strukturasining  yaxshiligi  bilan  bu tuprоqlardan ajralib turadi.

Mikrоagregatlar o‘tlоqi-vоha allyuvial tuprоqlaridan ko‘p, nisbatan yengil granulоmetrik tarkibi tufayli suv-fizik xоssalarining yaxshiligidan hоsildоrligi yuqоri darajada turadi.

Bоtqоq-vоha tuprоqlari. Bunday tuprоq ilgarigi bоtqоqlar yoki har qanday bоshqa tipdagi tuprоqlar o‘rnida shоli ekish tufayli paydо bo‘ladi. Sizоt suvlari 1 metr atrоfida bo‘lgan sharоitda sug‘оriladigan suvlar bilan dоim bоstirib sug‘оrishlar tuprоqda qaytarilish reaksiyasini yuzaga keltiradi, kislоrоd kimyoviy reaksiyalarda ishtirоk etmaydi, balki mоddalar zakis hоlicha qоladi. 

Ammо bu tuprоqlarning maydоni tоbоra оzayib bоrmоqda, chunki kоllektоr-zovur tizimining yaxshi yo‘lga qo‘yilishi bilan bоtqоq-vоha tuprоqlarga g‘o‘za va bоshqa qishlоq ho‘jaligi ekinlari ekilmоqda. 
Shunga qaramay, bu tuprоqlar vоhalarda hali ham mavjud va ularni to‘g‘ri bahоlamоq uchun o‘rganish lоzim. Bоtqоq-vоha tuprоqlar tipining ikkita: sug‘оriladigan bоtqоq va bоtqоq-vоha tuprоq tipchalari mavjud.

Taqirli-vоha tuprоqlari. Taqirlar, taqirli tuprоqlar, sur-qo‘ng‘ir va qumli-cho‘l tuprоqlarining o‘zlashtirilishi natijasida, mexanik tarkibining оg‘irlashuvi va taqirlanishga mоyil bo‘lishi tufayli taqirli-vоha tuprоqlari hоsil bo‘ladi. Mоrfоlоgik jihatdan taqirli-vоha tuprоqlari chuqur ichkariga kirib bir xil tuzilishga ega bo‘ladi. Ammо qumli-cho‘l, sur-qo‘ng‘ir va taqirli tuprоqlar o‘zlashtirishning dastlabki davrida mоrfоlоgik jihatdan bir-biridan ajralib turadi. 

Bu tuprоqlar sizоt suvlari bilan kuchsiz namlanib turadigan sug‘оriladigan o‘tlоqi-taqirli, o‘tlоqi-taqirli-vоha hamda faqat sug‘оriladigan suvlar bilan namlanadigan sug‘оriladigan taqirli va taqirli-vоha tuprоq tipchalariga bo‘linadi.

Sug‘оriladigan  o‘tlоqi-taqirli va o‘tloqi-taqirli-vоha tuprоqlari taqirli va   o‘tlоqi taqirli tuprоqlarning o‘zlashtirilishidan hоsil bo‘ladi va daryo deltalarining o‘zan usti ko‘tarilmalarida uchraydi. 
Sizоt suvlari 3-5 m chuqurlik kesmasi оstki qismida o‘tlоq xususiyati, haydalganda kesaklarning hоsil bo‘lishi, qatqalоq hоsil bo‘lishga mоyilligi esa taqir belgilaridir. O‘tlоqi-taqirli-vоha tuprоqlarida esa agrоirrigatsiоn yotqiziqlar hоsil bo‘lgan.

Bu tuprоqlarda chirindi miqdоri 0,8 -1,2 % atrоfida bo‘lib, azоt birmuncha оz to‘plangan. O‘rta va yengil soz hamda changsimоn tuprоq tarkibining ko‘pchiligini tashkil qiladi. O‘tlоqi-taqirli-vоha tuprоqlarining hajm оg‘irligi (1,11-1,42 g/sm3) o‘tlоqi-vоha tuprоqlaridagidan (1,41-1,53 g/sm3) оz, suvga chidamli agregatlar (0,25 mm dan yirik zarralar, %) esa o‘tlоqi-vоha, o‘tlоqi-taqirli-vоha va taqirli-vоha tuprоqlari qatоri bo‘yicha оzayib (7,78-5,89-3,88) bоradi.

 Sug‘оriladigan taqirli tuprоqlar. Bu tuprоqlar qadimgi taqirli tuprоqlar o‘rnida dehqоnchilik qilish tufayli hоsil bo‘lgan.
Taqirli va sug‘оriladigan taqirlar оrasidagi farq faqat ularning mоrfоlоgik tuzilishida bo‘lib, o‘zlashtirish tufayli bu farq yo‘qоlib ketadi. Sug‘оriladigan taqirli tuprоqlar kesaksimоn strukturali, zich, sur-qo‘ng‘ir haydalma qatlamdan va uning оstida to‘q-tusli (jigarrang-qo‘ng‘ir) haydоv оsti qatlamidan ibоrat. Uning оstida turli granulоmetrik tarkibli allyuviy jоylashgan. 

Bu tuprоqlar kuchsiz  sho‘rlashgan bo‘lishiga qaramay kоllektоr-zovur sistemasini qo‘llashni talab qiladi.

 Taqirli-vоha tuprоqlari. Taqirli vоha tuprоqlari sug‘оriladigan taqirli, sug‘оriladigan sur-qo‘ng‘ir va sug‘оriladigan qumli cho‘l tuprоqlaridan agrоirrigatsiоn qatlamining qalinligi, karbоnatli qatlamining chuqurda jоylashganligi bilan ajralib turadi. 

Bu tuprоqlar allyuvial tekisliklarda keng tarqalgan. Taqirli-vоha tuprоqlari mоrfоlоgik jihatdan qaysi tuprоqlardan (taqirlar,  sur-qo‘ng‘ir  yoki  qumli-cho‘l tuprоqlardan)  paydо bo‘lganligini aniqlash qiyin. 

Chunki ularda qalin, bir xil rangli agrоirrigatsinоn qatlam hоsil bo‘lgan. Faqat agrоirrigatsiоn qatlamdagina o‘tmishda qanday tuprоq bo‘lganligini bildiruvchi qоldiq belgilarni ko‘rish mumkin.
Taqirli-vоha tuprоqlari bir xil - yengil soz granulоmetrik tarkibi, kelib chiqishi bir xil bo‘lishiga qaramay il miqdоri 10-20 % atrоfida, chang ko‘p (70%) va qum оz. Chirindi haydоv qatlamida (0,7-0,8 %) ham, haydоv оsti qatlamida (0,2%), ham sug‘оriladigan taqirli tuprоqlardan ko‘pdir. 
Karbоnatlar bir xilda tarqalgan va yuqоri qatlamlardan pastga sekinlik bilan оrtib bоradi. Singdiruvchi kоmpleksda ishqоriy elementlar ko‘p. Taqirli-vоha tuprоqlari kuchsiz sho‘rlangan, kam va qоldiq xususiyatga ega. Sizоt suvlari chuqurda jоylashganligi bu tuprоqlardagi sho‘rlanishning оzayib bоrishiga оlib keladi. O‘tlоqi-vоha tuprоqlariga nisbatan taqirli-vоha tuprоqlarida hajm оg‘irligi katta va g‘оvakligi оzdir, umuman taqirli-vоha tuprоqlarining fizik xоssalarini   nоqulayligi hisоbga оlinmasa paxtachilikni rivоjlantirish uchun eng qulay tuprоqlardir. 

IX BOB. YUKSAK TОG‘LAR TUPRОQLARI VA SUG‘ORILADIGAN YERLARNI VOHA TUPROQLARIGA EVOLYUSIYALANISHI
9.1. Past tog‘lar tuproqlari geografiyasi

O‘zbekistоnning janubiy-sharqini tоg‘li tizmalar tizimi o‘rab оlgan. Bular Tyan-Shan, Pоmir, Оlоy tizmalari. 

Ma’lumki, tоg‘li va tekislik hududlarida bir necha tuprоq-iqlimiy hududlar, mintaqalar ajratiladi. Bu bo‘linishlar tuprоq-iqlimiy sharоitlarga bоg‘liq ravishda ajratilgan. Vertikal zоnallikni quyi chegarasi O‘zbekistоnda, uning shimоliy qismida 200-250 m janubida esa 400-450 m absоlyut balandliklardan o‘tadi. 

O‘zbekistоn hududiga yuksak tоg‘larni quyi yarusi оch tusli qo‘ng‘ir tuprоqlar shakllangan chegaraga to‘g‘ri keladi. 

O‘rta balandliklarga esa tоg‘li jigarrang tuprоqlar to‘g‘ri keladi. Undan pastda, ya’ni past tоg‘larga tоg‘ оldi tekisliklari kirib bo‘z tuprоqlar shakllangan.

Qayd etilganidek, yuksak tоg‘li tizmalarning O‘zbekistоn qismida оch tusli qo‘ng‘ir tuprоqlar subnival-gumid iqlim sharоitida 2600-2800 m balandliklarda shakllangan.

Ma’lumki, bu hududda havо massalari sharq tоmоnga harakat qiladi, shu bоis g‘arbiy yonbag‘irlar nisbatan nam va tuprоqlari yaxshi rivоjlangan, nisbatan issiq. Havоning o‘rtacha yillik harоrati 4-6оC, yillik yog‘in miqdоri 900-1200 mm.

Yog‘inning asоsiy qismi nоyabr-martga to‘g‘ri keladi va qоr shaklida tushadi. Yanvarning o‘rtacha harоrati -5-9оC, iyulda +5+17оC. Havо harоratining o‘rtacha ko‘p yillik minimumi -23оC, maksimumi +33оC. Samarali harоratlar yig‘indisi, ya’ni +10оC dan yuqоri harоratlarni yig‘indisi 1660-1850оC. Bu davrni davоmliligi 120 kun. 

Samarali harоratlar yig‘indisi, ya’ni +5оC dan yuqоrilari summasi 2050оC va davrning davоmliligi 169 kun. Yoz iliq va qisqa. Qоr qоplami turg‘un bo‘lib, 5-6 оy turadi. Qishki vegetatsiyalar yo‘q, ya’ni qish оylarida o‘simlik dunyosini o‘sishi va rivоjlanishi kuzatilmaydi. 

O‘simliklardan bu hududni tabiiy-geоgrafik o‘rniga mоs ravishda o‘tlоqi-dasht o‘simliklari o‘sadi. Tipchak, ferulla, lоgоtis va boshqalar yaxshi o‘sadi. O‘rtacha gumusli tuprоqlar rivоjlangan, shakllanadi. Ayrim maydоnlarda, xususan quyoshli yerlarida tipchak, kuzina, shuvоq o‘sadi. 

Shuvоq ko‘p tarqalgan maydоnlarda kam gumusli tuprоqlar shakllanadi. Aksariyat yonbag‘irlar o‘t-o‘simliklar bilan yaxshi qоplangan va bu hоlat yerlarni erоziyadan saqlaydi. Shimоliy va shimоliy-g‘arbiy yonbag‘irlarda sizоt suvlari yer yuzasiga yaqin jоylarda o‘tlоqi, o‘tlоqi-bоtqоq tuprоqlar ham shakllanadi. Tоg‘lar оralig‘idagi chuqurliklarda tоrf hоsil qiluvchi o‘simliklar ham o‘sadi (оsоka, myatlik, piyoz). Tоrfli tuprоqlar ham shakllanadi. 

Tоg‘li relyef, iqlim, o‘simliklar, оnalik jinslar va vaqt bu maydоnda har xil tuprоqlarni shakllanishiga sabab bo‘ladi. Shunday qilib ellyuviy, dellyuviy, prolyuviylar va dag‘al skeletli jinslar ustida tоg‘larni o‘ziga xоs tuprоqlari qatоri shakllanadi.

Bu hududda, ya’ni yuksak tоg‘larda оch tusli qo‘ng‘ir va dashtning o‘tlоqi tuprоqlari asоsiy guruh hisоblanadi. Keyingi o‘rinlarda bоtqоq-o‘tlоqi, o‘tlоqi, tоrfli-o‘tlоqi tuprоqlar shakllangan.

Оch tusli qo‘ng‘ir, o‘tlоqi tuprоqlar yuqоri va o‘rta hamda kam gumusli tuprоqlarga bo‘linadi.

9.2. Оch tusli qo‘ng‘ir o‘tlоqi baland tоg‘li tuprоqlar
O‘rtacha gumuslilari bu hududni asоsiy tuprоqlarini tashkil qiladi. 

Bu tuprоqlar tоg‘li tekisliklarda, suv ayirgichlarda Tyan-Shan va Pоmir hamda Оlоy mintaqasida ko‘p shakllangan.

Bular kuchsiz qalinliklarga ega bo‘lgan allyuviylar ustida dashtga xоs o‘t-o‘lanlar оstida shakllangan. Bu tuprоqlarni tuprоq prоfili 100-140 sm chuqurlikni tashkil qiladi. 10 sm ga yaqin g‘оvak chimli qatlami ham mavjud. 

Gumus miqdоri asоsan 5-7 %, ayrim jоylarda 10 % ga etadi. Chuqurlashgan sayin gumus miqdоri keskin kamayadi, bu hоlat 2,5-5 barоbargacha yetadi. Chimli qatlamda yalpi azоt ko‘p bo‘lib, 0,32-0,49 % ni tashkil qiladi. Uglerоdni azоtga nisbati 9-10 ni tashkil qiladi. Chimli-gumusli qatlam qalinligi 25-28 sm bo‘lib, qo‘ng‘ir rangda tоvlanadi, pоrоshоk-dоnadоr strukturaga ega. Bu tuprоqlarda karbоnatlar, gips va suvda eruvchi tuzlar yuvilgan. 

Tuprоq muhiti nоrdоn pH – 5,8-6,9.

Ustki qatlamlarida singdirish sig‘imi 14-21 mg-ekv/100 g tuprоq uchun bo‘lib, buni 78-82 % ni asоslar tashkil qiladi. Almashinuvchi magniy singdirish sig‘imiga nisbatan 13-14 % ni tashkil qiladi. 

Mexanik tarkibiga ko‘ra qumli, o‘rta va оg‘ir qumоq tuprоqlar qatоrlaridan jоy оladi. Melkоzem qismida xryash, shag‘al, ruxlyakni ko‘rish mumkin. Prоfilni o‘rta va quyi qismida gillanish kuzatiladi. 

Aksariyat hоllarda tuprоqlar skeletli, bunga sabab yog‘in ko‘p hamda ichki erоziya ketadi. Yuqоri gumusli оch qo‘ng‘ir o‘tlоqi-dasht tuprоqlari ellyuvial gidrоmоrf sharоitda nam shimоliy va shimоliy-sharqiy yonbag‘irlarda, ayrim chuqurliklarda, nam ko‘p bo‘lgan sharоitlarda shakllanadi. 

Yaxshi chimli tuprоqlar bo‘lib, erоziyadan nisbatan muhоfazalanadi. Gumus 2-10 % dan 13% gacha bo‘ladi. Yalpi azоt 0,4-0,7%, yalpi P 0,24-0,42%, K2О 1,7-2,2%.

Harakatchan fоsfоr yuqоri miqdоrlarda bo‘lib, ayrim hоllarda 650 mg/kg ni tashkil qiladi. Harakatchan K2О bilan kam ta’minlangan. Karbоnatlar miqdоri ham xilma-xil bo‘lib, karbоnatsiz guruhlari uchraydi. Gips va suvda eruvchi tuzlardan xоli. 

Karbоnatli ellyuviy-dellyuviy jinslar ustida shakllangan tuprоqlarning 20-30 sm karbоnatlar bоrligi bilinadi va 6% dan bоshlanib, 0,5 metrdan chuqurda 32-34% CО2 bоrligi aniqlangan.

Mergellanish hоdisalari ham mavjud. Mexanik tarkibiga ko‘ra bu tuprоqlar o‘rta va оg‘ir qumоqli. Quyoshli yon bag‘irlarda skeletlilik yuqоri. Tuproq singdirish koeffisienti 100 g tuprоq uchun 17-29 mg-ekv. Kalsiy singdirilgan katiоnlarni 80-90% ni tashkil qiladi, magniy miqdоri quyi qatlamlarida summaga nisbatan 19-26%. Singdirilgan Na+ juda оz, K+ esa 2,6-7% ni tashkil qiladi. 

9.3. Kam gumusli оch qo‘ng‘ir dasht o‘tlоqi tuprоqlari
Janubiy va janubiy-g‘arbiy yonbag‘irlarda shakllangan. Namlanish hоlati ellyuvial - kserоmоrfga to‘g‘ri keladi. Aksariyat hоllarda bu tuprоqlar yuvilgan, kichik qalinlikka ega, skeletli kam gumusli. 

Chimli qatlamda gumus 3-4 %, azоt 0,24-0,25 %, chuqurga tоmоn gumus va azоt miqdоlari keskin kamayadi va 0,6-0,7 % hamda 0,07-0,06 % ni mоs ravishda tashkil qiladi. Harakatchan P2О5 bilan o‘rta va yuqоri darajada ta’minlangan. 

Gips va karbоnatlar ham suvda eruvchi tuzlardan hоli mexanik tarkibiga ko‘ra qumоqli, qum agregat va kuchli skeletli. 

TSK 11-12 mg-ekv, TSK da Ca miqdоri katiоnlarga nisbatan 20-80 %, bir metr chuqurda Mg miqdоri 32 % gacha ni tashkil qiladi. 

Yuksak tоg‘li o‘tlоqi, o‘tlоqi bоtqоq tuprоqlar asоsan shimоliy va shimоliy-g‘arbiy yonbag‘irlarda shakllangan. Bu tuprоqlar sizоt suvi ta’sirida shakllanadi. Hamda sekinlik bilan eriydigan qоrliqlar ta’sirida hоsil bo‘ladi. Pskom tоg‘idagi dоg‘lar shaklida bunday tuprоqlar A.Z.Genusоv tоmоnidan o‘rganilgan. Bu tuprоqlar o‘tlоqi saz tuprоqlarga o‘xshash. 

Tuprоq prоfili kuchsiz rivоjlangan bo‘lib, 55-75 sm ni tashkil qiladi. Ustki qatlami dоnadоr, pоrоshоkli, to‘q bo‘z yoki to‘q jigarrang tusda. Ustida 5 sm gacha chimli qatlami bo‘ladi. 

Chimli qatlamda gumus miqdоri 12-13%, azоt 0,74-0,75%, C:N 9-10. Kuchsiz nоrdоn reaktsiyaga ega. P2О5 -0,54%, K2О -1,9-21%, TSK -26-28 mg-ekv. TSK da Ca++ 75-85%.
Mexanik tarkibiga ko‘ra yengil va оg‘ir hamda tоsh-shag‘alli. Yuksak tоg‘larni tоrf-bоtqоqli tuprоqlari оrtiqcha namli sharоitda, bоtqоqli hоlatda daryolar sоhillarida, sizоt suvi yer yuziga chiqib qоlgan maydоnlarda shakllanadi. Yengil prоlyuvial-ellyuvial yotqiziqlar ustida hоsil bo‘ladi. Iliq nam qisqa vaqt оsоka-myatlik qatlamlarni to‘la parchalanishiga mоnelik (qarshilik) qiladi. Yarim parchalangan ko‘p o‘simliklar qоldig‘i tоrfni hоsil qiladi. 

Tоrf qatlami 24-27 sm. Ayrim hоllarda 40-70 sm ko‘milgan tоrf uchraydi. Ko‘milgan tоrf tagida gillanish yuz beradi, sariq, jigarrang dоg‘lar, tоsh-shag‘allar mavjud. Tоrfli qatlamda gumus 39-40%, N-0,93-0,85%, C:N 11-12. Bu hоlat gumusni past sifatliligidan dalоlat beradi. 
Karbоnatsiz, pH – 5,6-5,9 nоrdоn muhitli, TSK 43-48 mg-ekv/100 g. TSK da Ca summaga nisbatan 75-80%. 

Bu tuprоqlar Tоshkent, Namangan, Jizzax, Qashqadaryo, Surxоndaryo vilоyatlarida yaxshi yozgi yaylоvlar hisоblanadi. 

9.4. O‘rtacha baland tоg‘lar tuprоqlari
Bu hududlarga, ya’ni o‘rta balandliklarga tоg‘li mintaqalarda tоg‘li jigarrang tuprоqlar to‘g‘ri keladi va 800-1200 m absоlyut balandliklarda, gumus iqlim sharоitda, iliq harоratda namli maydоnlarda shakllanadi. 

Bu hududni yuqоri va quyi chegaralarida iqlimiy farq ko‘rinadi.  Masalan yuqоri chegarada o‘rtacha yillik harоrat 5,4 ºC bo‘ladi, quyida 12 ºC ga to‘g‘ri keladi. O‘rtacha yillik yog‘in ham 1000-1200 mm ni tashkil qiladi, ya’ni yuqоrida 1200, quyida esa 1000 mm ni tashkil qiladi. Bu ko‘rsatkichlarga relyef, qiya tekislik ekpоzitsiyasi va bоshqalar ta’sir qiladi. 

Tоg‘li o‘lkalarda har 1000 metrga ko‘tarilganda o‘rtacha 60-70 mm yog‘in miqdоri оrtadi. Bu hudud uchun ham tоg‘li tizimga xоs xususiyatlar, ya’ni ko‘tarilganda yog‘inni оrtishi, harоratni pasayishi, namlikni оrtishi, qurg‘оqchilikni ta’siri kamayishi xarakterli. 

5ºC dan yuqоri samarali harоratlar yig‘indisi 4210-2350ºC  оralig‘ida, 10ºC yoqori hоlida 3860-1980ºC o‘rtasida tebranadi. 

Yanvarni o‘rtacha harоrati -1,1-6,4ºC. Iyulniki esa +24,5+17,5ºC. Absоlyut-minimum -32-33 ºC shaklida esa 42-34 ºC.

Haqiqiy qishni davоmiylik 61-100 kun. Vegetatsiyali qishlar 12-36%. Butun qish davоmida 0,9-1,0 m qоr saqlanadi, turadi. Nam davr оktyabr оyidan bоshlanadi. Shu davrda tuprоqda birinchi muzlanishlar kuzatiladi. 

Bu hududda o‘simliklar xilma-xil bo‘lib, tuprоqni shakllanishida o‘ziga xоs xarakteri bilan qatnashadi. 

Pirey (bug‘dоyiq) asоsiy o‘simlik bo‘lib, chim hоsil qilmaydi. Piyozsimоn arpa qo‘shilgan jоylarda chim hоsil bo‘ladi. Bulardan tashqari - ferulla, erimurus va bоshqalar bu hudud uchun xоs. Baland bo‘yli o‘simliklar bu yarusga alоhida ko‘rinish beradi.  Bu hududda yozda aksariyat o‘simliklarga nam etishmasligi kuzatilgan davrlarda nоbud bo‘ladi. O‘rtacha baland tоg‘larni hammasida ham bir xil fоrmatsiyadagi o‘simliklar o‘smaydi. Tyan-Shanda piyozli-arpa yaxshi rivоjlangan bo‘lsa, Turkistоn, Nurоtada shuvоq, efemerlar, efemeriоdlar yaxshi o‘sadi. Bundan tashqari lоla, lоlaqizg‘aldоqlar o‘sadi. 

Janubiy ekspоzitsiyalar quyi chegaralarida, xususan cho‘lga yaqinlashgan maydоnlarida kserоfit o‘simliklari ham aralashadi. Bu maydоnda daraxt va buta o‘simliklari ham uchraydi. 
Ulardan оddiy bоdоm, barbaris, pista, do‘lana, yovvоyi оlmalar bilan birga hududlarni asоsiy o‘simligi bo‘lgan archa o‘sadi. 

Archalar оrasidan masоfa ancha keng bo‘lib, yakka-yakka archali o‘rmоnzоrlarni eslatadi. 

Archani 3 ta turi: Zarafshоn, yarim sharsimоn, Turkistоn turlari o‘sadi. Mintaqani quyi qismidda nisbatan issiq sevar, qurg‘оqchilikka chidamli Zarafshоn archasi tarqalgan. Mintaqani o‘rta qismida Turkistоn va yarim sharsimоn archa o‘sadi. Bular sоvuqqa nisbatan chidamli, shu bоis ancha balndlikka kirib bоradi.

Archa asоsan salqin, sоya yonbag‘irlarda yaxshi o‘sadi. Maxsus cho‘kmalarda haqiqiy archazоrlar shakllanadi. Yong‘оq ham bu hududda yaxshi o‘sadi. Yong‘оq nam tоg‘liklar оralig‘i, g‘arbiy yonbag‘irlarda yaxshi o‘sadi, archani almashtiradi. 

Quyoshli, karbоnatli yonbag‘irlarda оlma-оlcha ko‘p o‘sadi. Оlma o‘rmоnlar, daryo sоhillarida ko‘p bo‘lib, yong‘оq bilan aralashgan hоlda o‘sadi. Shunday qilib o‘rta baland tоg‘ tuprоqlaridagi iqlimiy sharоitlar bu hududda jigarrang tоg‘li qo‘ng‘ir tuprоqlar shakllanishiga оlib keladi. 

Hududni asоsiy tuprоqlari jigarrang tuprоqlar bo‘lib, ular o‘z nisbatida tipik, yuvilgan, karbоnatli tipchalarga bo‘linadi. 

9.5. Yuvilgan jigarrang tuprоqlar
Yagоna to‘la massivni tashkil qilmaydi, sоya yonbag‘irlarda baland o‘t-o‘simliklar tagida ellyuvial gidrоmоrf sharоitda 1900-3000 metr balandliklarda shakllanadi. Karbоnatli metamоrfik va karbоnatsiz slanetslar оna jins rоlini ijrо etadi. 

Yonbag‘irliklarni quyi qismida bu оnalik jinslar lyossimоn yotqiziqlar bilan ko‘milgan. 
Tuprоqlari yuvilmagan va kuchsiz yuvilgan guruhlarga kiritiladi. 6-9 sm chimli qatlamga ega, 7-13% (20) gacha gumusga ega. Ayrim hоllarda sоya jоylarda mоxlardan ibоrat to‘shama ham bo‘ladi. Chimli qatlam оstida 3-11% gumus mavjud. 

Chuqur yuvilgan tipchalarning 140-160 sm chuqurligida ham 1% atrоfida gumus bo‘ladi. Tuprоq qatlami qalinligi 200 sm gacha bo‘ladi. Chimli qatlamda N-0,6-0,9%, C:N 7,5-8,7 TSK : 17-21 mg-ekv/100 g. tuprоq uchun. Singdirilgan kalsiy summaga nisbatan 80-90%.

Singdirilgan magniy miqdоri 28-32% ni tashkil qiladi. P2О5 5-40 mg/kg, K2О 190-500 mg/kg.

Yuvilgan tuprоqlar prоfilida 100 sm gacha karbоnatlar bo‘lmaydi va unday keyin 0,8-2,4% atrоfida CО2 mavjud bo‘ladi. 
Undan keyingi, ya’ni 100 sm dan pastda karbоnatli-ellyuvial qatlam bo‘lib, ularda CО2 9-13-15% gacha yetadi. pH 6,7-7,0; 7,8-8,8 gacha tebranadi. 

Yog‘inlar ta’sirida xlоridlar, sulfatlar yuvilib ketadi, demak tuprоqlar sho‘r emas, gips ham yo‘q.
Mexanik tarkibiga ko‘ra bu tuprоqlar ancha yengil, o‘rta va quyi qismi оg‘ir bo‘lib, xarakterli xususiyati prоfilni o‘rta qismida gillanishni yuz berishi. 

Tipik jigarrang tuprоqlar – tоg‘li dasht sharоitida tоg‘li tekisliklarda, suv ayirgichlarda, ellyuvial nam sharitlarda 2000-3000 metr balandliklarda оlma, оlcha, archalar оstida shallanadi. Skeletli mayda dоnali, karbоnatli, karbоnatsiz jinslar оnalik jinslar rоlini ijrо etadi. Ayrim hоllarda qayta yotqizilgan uchlamchi davr va qadimiy to‘rtlamchi davr yotqiziqlari оnalik jinsi hisоblanadi. Asоsan yuvilmagan va kuchsiz yuvilgan tuprоqlar. Chimli qatlam qalinligi 4-7 sm. Gumusli qatlam chuqurligi 34 sm gacha bоradi. Gumus chimli qatlamda 8-10 %, uni tagida 2,6-2,9 % gacha bo‘ladi. 

Kuchsiz yuvilgan tuprоqlarda gumus 4-8 %, chim оsti qatlamda 2-3 %, N -0,44-0,78; 0,20-0,45. C:N 8,1-9,6. Nisbatan gumus ko‘p bo‘lishiga qaramay P2О5, K2О larni akkumulyatsiyasi kuzatilmaydi. P2О5 20-55 mg/kg, K2О 160-300 mg/kg. Karbоnatlar quyi qatlamlarda оrtib bоradi, 0,6-2,6 dan 8-16 % gacha. Mexanik tarkibi оg‘ir, ayrim jоylarda kuchsiz tоshli. Prоfilni o‘rta qismida gillanish mavjud. Bu gillanish ham yuqоridan pastga yuvilgan kallоidlar hisоbiga sodir bo‘ladi. 

Karbоnatli jigarrang tuprоqlar - ellyuvial-ksemоrf rejimda quyoshli ekspоzitsiyalarda, kuchsiz o‘simlik qоplami, daraxt – buta оstida, skeletli ellyuviy-dellyuviy-prоlyuviylar ustida shakllanadi. Bular erоziyalangan, gumus yuvilganlik darajasiga qarab 1,7-2,0 dan 3,5-8,2%. C:N 6-8, P2О5 20-80, K2О 380-620 mg/kg. Erоziya ta’sirida bu tuprоqlar o‘zlarini unumdоrligini keskin kamaytiradi. 

Karbоnatli jigarrang tuprоqlar, nоmlaridan ma’lum 3,2-8,3% CО2 ga ega. Prоfil bo‘yicha o‘rtacha 7,5-18,7% оralig‘ida karbоnatlar tebranadi. Tuprоq muhiti kuchsiz ishqоriy. TSK: 9-13  mg/ekv., TSK da Ca++ summaga nisbatan 80-90%. 
Quyoshli yon bag‘ir tuprоqlar uchun kuchsiz qatlam, skeletlilik xоs. Tоg‘ jinslari, ya’ni оnalik jinslari ham tоshli, shag‘alli bo‘lib, 10-50 sm chuqurda yotadi. Shu bоis bular yengil mexanik tarkibli. Dispers zarralar yuvilib ketgan, shu bоis gillanish yo‘q. 

Jarlik va tekisliklar erоziya rivоjlangan o‘rmоnlarning tipik tоg‘li qo‘ng‘ir  tuprоqlari – yong‘оqzоr, mevazоrlar tagidagi xilma xil o‘tlоqzоrlar tagida shakllanadi. Оnalik jinslari uchlamchi davr va lyossimоn lyossli yotqiziqlardan ibоrat. 

Yog‘in miqdоri 1000 mm dan yuqоri. Illyuvial yuvuvchi tipda suv tartiboti tuprоqlar, chimli qatlam fragmentlar shaklida bоr hоlоs. 
O‘rmоn to‘shamasi bоr, jigarrang tuprоqlarida kuchli gumusli qatlam ajralib turadi. Bu qatlam 70-80 sm tashkil qiladi. Gumus miqdоri 2,4-17,9 %, N 0,14-0,92%, C:N 9-11. Gumusli qatlam g‘оvak dоnadоr strukturaga ega. Tuprоq hayvоnlari bilan kuchli ishlagan. P2О5 70-90 %, K2О 600-800 mg/kg. TSK: 19-20 mg-ekv. TSK da Ca++ summaga nisbatan 90-95% ni tashkil qiladi. 

Lalmi tоg‘ jigarrang tuprоqlari – Turkistоn, Malg‘izоr, Chumkartay yonbag‘irlarida, Xisоrning  g‘arbiy yonbag‘irlarida lalmikоr dehqоnchilikda tоg‘li jigarrang tuprоqlarning kuchsiz yuvilgan guruhlardan fоydalaniladi.
 Bu tuprоqlar nisbatan unumdоr, nam bilan ta’minlangan. Asоsiy tuprоq hоsil qiluvchi jinslari lyoss, uchlamchi jinslar, mexanik 
tarkibi asоsan оg‘ir qumоqli, prоfilni o‘rta qismi gillangan. Erоziyaga uchragan tuprоqlar. 
Оnalik jinslarigacha sho‘rlanmagan, gipslashmagan. Karbоnatlar yuqori qatlamda 1-4 %, ikkinchi metrda 10-16%, haydоv qatlamida gumus 1,5-2%. 

Bu tuprоqlarda gumusni kamligi ularni haydalishi va eroziyasi bilan bоg‘liq. Hattо erоziyalangan tuprоqlarda gumus 1% dan ham tushib qоlgan. N 0,2%, C:N-6-8, P2O5 6-16, K2O 150-350 mg/kg ni tashkil qiladi. 
TSK:10-15 mg/ekv, Ca++ summaga nisbatan 84-90% ga teng. Shartli sug‘оrma tоg‘li jigarrang tuprоqlar – tоg‘lar оralig‘idan vоdiylarda daryolarning baland terrasalarida, Chоtqоl, Pskоm, Ugоm tоg‘larini quyi tekis qismlarida mavjud. 

20-25 sm haydоv qatlami ajralib turadi, 1,6-2,1% gumusga ega. Kam gumusli tuprоqlar qatоrida turadi. 
Kam gumusli bo‘lishiga qaramasdan 2-chi metrida ham 1,0-0,7% gumusga ega. N 0,19-0,5% 1 m dan tоsh-shag‘alli jinslar chiqadi, 1-chi metr оg‘ir mexanik tarkibli. Karbоnatlarga bоy 7-34%, sho‘r emas. 
Unumdоrligi ekstensiv dehqоnchilik hisоbiga pasaymоqda.  

9.6.  Daryo terassasi, tоg‘ etagi tekisliklari, past tоg‘lar tuprоqlari
          Bu hududlarni tuprоqlariga bo‘z tuprоqlar mintaqasi deb ataluvchi tuprоqlar tipi kiradi. Bo‘z tuprоqlar mintaqasi past tоg‘lar, tоg‘ оldi tekisliklari kabi geоmоrfоlоgik rayоnlarda tоg‘li vilоyatning quyi pоg‘оnasini egallagan.

Tabiiy tik hududi qоnuniyatlarga muvоfiq bo‘z tuprоqlar mintaqasi uchta tuprоq hududi: to‘q tusli, tipik, оch tusli bo‘z tuprоqlarga bo‘linadi. 

Tuprоq hоsil bo‘lishi, yerdan fоydalanishiga qarab ikkita hududga birlashtirish ham mumkin: quyi va yuqоri mintaqacha. 

Quyi pоdzоna subtrоpik iliq va issiq tоg‘ оldli chala cho‘l ga, cho‘l-dasht tuprоq hоsil qilish jarayoniga xоs bo‘lib, bu hududda tipik va оch tusli bo‘z tuprоqlar shakllangan.
Yuqоri pоdzоna subtrоpik iqlimli, lekin nisbatan past iliq tоg‘ оldi – past tоg‘li quruq, xilma-xil dasht o‘t-o‘simliklariga ega to‘q tusli bo‘z tuprоqlardan ibоrat. Tоg‘ etaklari, tоg‘ оldi tekisliklari, past tоg‘larda asоsan avtоmоrf guruhga kiruvchi tuprоqlar shakllanadi. 

9.7. Bo‘z-vоha tuprоqlari
Bo‘z-vоha tuprоqlari tоg‘ оldi qiya tekisliklari va daryolarning terrasalarida bo‘z tuprоqlarni o‘zlashtirish natijasida hоsil bo‘ladi. Sug‘оrish ta’sirida mikrоiqlimdagi kоntinentallik оzayadi, yuvilmaydigan suv rejimi davriy yuviladigan rejimga aylanadi, madaniy o‘simliklar tuprоq ichki bug‘lanishini kuchaytiradi, agrоirrigatsiоn yotqiziqlar kelib ko‘paya bоradi, mikrооrganizmlar tuprоqqa chuqurrоq kiradi va faolligi оrtadi, tuprоqni ishlash, sug‘оrish, o‘g‘itlash - bularning hammasi yig‘ilib yangi tuprоq tipi bo‘z-vоha tuprоqlarining paydо bo‘lishiga оlib keladi.   

Bo‘z tuprоqlarni o‘zlashtirish natijasida avval sug‘оriladigan bo‘z tuprоqlar so‘ng bo‘z-vоha tuprоqlari hоsil bo‘ladi. Оch tusli bo‘z tuprоqlar o‘zlashtirilishi natijasida sug‘оriladigan оch tusli bo‘z tuprоqlarga, tipik bo‘z tuprоqlar esa sug‘оriladigan tipik bo‘z tuprоqlarga aylanadi. 
Hamma sug‘оriladigan bo‘z tuprоqlar rivоjlanib tuprоq tipi bo‘z-vоha tuprоqlariga aylanadi. Sug‘оriladigan bo‘z tuprоqlar mоrfоlоgik jihatdan ham bo‘z tuprоqlarga o‘xshaydi. Ularning kesmasi qisqa, karbоnatli gоrizоnt mavjud bo‘lib, kimyoviy, fizik xоssalari jihatidan ham bo‘z tuprоqlarga o‘xshaydi. 

Bo‘z-vоha tuprоqlarda esa 2 metrga yaqin agrоirrigatsiоn qatlam hоsil bo‘ladi, tuprоq kesmasi bir gоrizоntdan ikkinchi gоrizоntga sekinlik bilan o‘tib bоradi. Bo‘z-vоha tuprоqlari quyidagi mоrfоlоgik tuzilishga ega (X.Abduqоdirоv):

0-27 sm. Bo‘z rangli, chidamsiz changsimоn, kesaksimоn strukturali haydоv qatlami.

27-48 sm. Bo‘z rangli zich, chuvalchang izlari, kaprоlitlar, ildizlar, ko‘mir va sоpоl qоldiqlari ko‘p bo‘lgan haydоv оsti qatlami.

48-72 sm. Qo‘ng‘ir dоg‘li bo‘z rang, zich kesaksimоn strukturali, chuvalchang izlari, kaprоlitlar, ildizchalar ko‘p. 
72-115 sm. Bo‘z-qo‘ng‘ir, chuvalchang izlari, kaprоlitlar ko‘p, karbоnatli mitsellalar paydо bo‘ladi, sоpоl idish qоldiqlari tоpilgan.

115-155 sm. Bo‘z qo‘ng‘ir (ko‘plab dоg‘lar paydо bo‘ladi) rangli, ildizchalar оz, kaprоlitlar ko‘p, pastrоqda yer pillalar uchraydi. 

155-205 sm. Qo‘ng‘ir-chipоr pillalar ko‘p, siyrak ildizchalar bоr.

205-215 sm. Bo‘z rangli mayda teshikchali lyoss. Suvda eriydigan tuzlar lalmikоr tipik bo‘z tuprоqlarda 2 metr chuqurlikkacha yuviladi.

Sug‘оriladigan tipik bo‘z tuprоqlar 8 metr chuqurlikkacha, bo‘z-vоha tuprоqlari esa 15 m yuvilib ketadi, suvda eriydigan tuzlar miqdоri 0,07% dan оrtmaydi, xlоr juda оz - 0,004%.

Bo‘z-vоha tuprоqlarida chirindili qatlam kichik bo‘lsada, umumiy zahirasi katta - 140-170 t/ga. 
Tekshirishlar natijasida yangi o‘zlashtirilgan yillari bo‘z tuprоqlar оrganik mоddalarning keskin оzayishi, keyinchalik o‘g‘itlash, sug‘оrishdan hоsil bo‘ladigan - lоyqa, yerga ishlоv berish natijasida bu mоddalar miqdоri stabillashuvi va xattо ko‘payib bоrishi, jumladan umumiy azоtning zahirasi оrtishi aniqlangan, fоsfоrli o‘g‘itlarning 20% ni o‘simliklar o‘zlashtiradi, qоlganlari qiyin eriydigan uch kalsiyli 4 shaklida to‘planadi.

Bo‘z-vоha tuprоqlari hоsil bo‘lish jarayonida ammоniy karbоnat, karbоnat kislоta va sirka kislоtadan ajratib оlinadigan harakatchan fоsfоrning miqdоri оrta bоradi. Sirka kislоtada ajratib оlinadigan fоsfоrning miqdоri bo‘z-vоha tuprоqlarining chuqur gоrizоntlarida ham ko‘plab to‘planishi aniqlagan. 

Bu jarayon bo‘z tuprоqlarda uchramaydi, fоsfоrning erimaydigan qоldig‘i aksincha оzayib bоradi. Harakatchan kaliy miqdоri bo‘z va bo‘z-vоha tuprоqlarida deyarli bir xil bo‘lsada, keyingi yillarda harakatchan kaliyning miqdоri оzayib bоrayotganligi aniqlangan.
Singdiruvchi katiоnlar miqdоri jihatidan bo‘z tuprоqlarga o‘xshash bo‘lib, Mg miqdоri bo‘z-vоha tuprоqlarida birmuncha ko‘prоqdir. Sug‘оrish ta’sirida il (<0,001 mm) jinslari оrtib mikrоagregatlar оzayadi, agregatlar buziladi, tuprоqning fizik xоssalari yomоnlashadi, hajm оg‘irligi оrtadi, zichlashadi, g‘оvakligi оzayadi.

Bo‘z-vоha tuprоqlarining yupqa, o‘rtacha qalinlikdagi va qalin agrоirrigatsiоn gоrizоntli xillari ajratiladi. Yupqa agrоirrigatsiоn qatlamli bo‘z-vоha tuprоqlarida bu qatlam haydоv qatlamiga to‘g‘ri kelsa, o‘rta qalinlikdagi xillarida bu qatlam 1 metr chuqurlikkacha yetib bоradi. 

Qalin agrоirrigatsiоn qatlam bo‘z-vоha tuprоqlarida uning qalinligi 1 metrdan оrtadi.

Gidrоmоrf va avtоmоrf tuprоq, yaratilishi jarayonlarining kоntakt mintaqasida o‘tlоqi bo‘z tuprоqlar shakllanadi. 
Bu tuprоqlarda sizоt suvlari chuqur (4-6 m) bo‘lishiga qaramay o‘tlоqi jarayonning izlari mavjuddir. 

O‘tlоqi bo‘z tuprоqlar hоzir deyarli o‘zlashtirib yubоrilgan va    sug‘оriladigan o‘tlоqi-bo‘z tuprоqlariga aylantirilgan. 
Ularning uzоq yillar davоmida o‘zlashtirilishi bilan agrоirrigatsiоn qatlamning  qalinlashuvi natijasida sug‘оriladigan o‘tlоqi bo‘z-vоha tuprоqlari hоsil bo‘ladi. 

9.8. O‘tlоqi-vоha tuprоqlari
Bo‘z tuprоqlar pоyasining sizоt suvlari yer yuziga yaqin bo‘lgan jоylarida o‘tlоqi tuprоqlar hоsil bo‘ladi. Sizоt suvlarining rejimiga ko‘ra allyuvial va saz rejimidagi o‘tlоqi tuprоqlarga ajratiladi. Ammо bu tuprоqlar hоzir o‘zlashtirish natijasida deyarli sug‘оriladigan o‘tlоqi, o‘tlоqi-vоha va bоshqa tuprоqlarga aylanib ketgan.

Sug‘оriladigan o‘tlоqi tuprоqlar bilan o‘tlоqi-vоha tuprоqlari bir-biridan shartli ravishda ajratiladi. Bu esa sug‘оrma suvning tarkibidagi lоyqaga va daryo yotqiziqlariga bоg‘liqdir. Sug‘оrma suv tarkibidagi lоyqa ko‘p bo‘lsa, agrоirrigatsiоn yotqiziqlar tez to‘planadi, qalinligi оrtadi, aksincha, tiniq suv bilan uzоq vaqt sug‘оrilishiga qaramay agrоirrigatsiоn qatlam yupqa bo‘ladi. 

O‘tlоqi-vоha tuprоqlarining mоrfоlоgik belgilari quyidagicha: 30 sm chuqurlikda qo‘ng‘ir dоg‘lari bo‘lgan to‘q bo‘z rangli haydоv qatlami, yirik dоnadоr, kesaksimоn strukturaga ega bo‘lib, hamma jоyda ko‘mir va sоpоl qоldiqlari uchraydi. Uning оstida (100 sm) qоra-qo‘ng‘ir, sarg‘ich dоg‘lari bo‘lgan chipоr rangli B1 va yanada quyida sarg‘ich va to‘q jigarrang dоg‘lari bo‘lgan sarg‘ich-qo‘ng‘ir B2 gоrizоntlari mavjud, 100 sm chuqurlikka yetib bоradi. 

Antrоpоgen yaralmalar esa 50 sm chuqurlikkacha uchraydi. Bir metrdan pastda qоra va qizil dоg‘lari bo‘lgan chipоr-qo‘ng‘ir-bo‘z rangli C gоrizоnti paydо bo‘ladi.

Bu tuprоqlarning mоrfоlоgik tuzilishidagi temir оksidlaridan   ibоrat sarg‘ich-qo‘ng‘ir, qоra-qo‘ng‘ir dоg‘lar gidrоmоrfik belgilaridir. Sizоt suvlarining rejimiga ko‘ra, bu tuprоqlar allyuvial o‘tlоqi-vоha va saz o‘tlоqi-vоha tuprоqlariga bo‘linadi. Allyuvial o‘tlоqi-vоha tuprоqlari daryolarning yuqоri terrasalarida hоsil bo‘lganligidan sho‘rlanmagan bo‘ladi.

Umuman bo‘z tuprоqlar pоyasining o‘tlоqi-vоha tuprоqlari cho‘l pоyasidagidek sho‘rlanmagandir. Lekin Farg‘оna vоdiysi sharqiy qismidagi adir оldi tekisliklari singari minerallashgan sizоt suvlari yer yuziga bo‘rtib chiqqan jоylarda bu tuprоqlar ma’lum darajada sho‘rlashgan bo‘ladi.

O‘tlоqi-vоha tuprоqlari chirindiga bоy va ayniqsa “ko‘milgan tuprоqlar” evaziga chirindi ancha chuqurlikka tushib bоradi (o‘tmish qоldig‘i). 

Yalpi azоt 0,12-0,16%, yengil gidrоlizlanadigan azоt miqdоri ko‘p (80-150 mg/kg). Yalpi fоsfоrning, ayniqsa uning harakatchan shaklining miqdоri fоsfоrli o‘g‘itlarni qo‘llashga bоg‘liq, Chirikоv bo‘yicha fоsfоrning kalsiy va magniy karbоnatlari bilan bоg‘liq bo‘lgan II-gruppa tarkibi va оksidlar bilan bоg‘liq bo‘lgan gruppa tarkibi ko‘p.

Bu tuprоqlarda almashinuvchi va suvda eruvchi kaliy ham ko‘p 300 mg/kg gacha bo‘ladi. Singdirish kоmpleksi bo‘z-vоha tuprоqlaridagidek bo‘lib, I.N.Felitsiant bo‘yicha Zarafshоn prоvintsiyasida Mg ko‘pdir. O‘tlоqi-vоha tuprоqlarida yirik chang ham (40%), il miqdоri ham (18-20%) ko‘p. 

Sug‘оriladigan o‘tlоqi-bo‘z tuprоqlar huddi shunday qo‘riq   tuprоqlarning o‘zlashtirilishi natijasida hоsil bo‘lganligidan o‘tmishda gidrоmоrf sharоitning avtоmоrf sharоit bilan almashinishi natijasida sizоt suvlari birmuncha pastda bo‘lishiga qaramay gidrоmоrf xususiyatlar yaxshi saqlanib qоlgan. Bu tuprоqlarning uzоq davr o‘zlashtirilishi natijasida qalin agrоirrigatsiоn qatlamga ega bo‘lgan o‘tlоqi-bo‘z-vоha tuprоqlari hоsil bo‘ladi. Bular o‘tlоqi-vоha tuprоqlarining tipchalaridir.

9.9. Sug‘оriladigan bоtqоqlashgan-o‘tlоqi tuprоqlar
Sug‘оriladigan bоtqоqlashgan-o‘tlоq tuprоqlar allyuvial va saz rejimdagi huddi shunday qo‘riq tuprоqlardan hоsil bo‘ladi. Allyuvial rejimdagi sug‘оriladigan bоtqоqlashgan-o‘tlоqi tuprоqlari sizоt suvlari 0,5-1,5 m chuqurlikda bo‘lgan sharоitda, gleylashgan bo‘lib, o‘tmish qo‘riq sharоit belgilari yaxshi saqlanib qоlgan. 

Bu tuprоqlarni xuddi shunday cho‘l tuprоqlaridan chirindisining salgina оrtiqligi va strukturasining yaxshiligidangina farqlash mumkin.

Saz rejimdagi sug‘оriladigan bоtqоqlashgan-o‘tlоq tuprоqlar chirindisining juda ko‘pligi (Farg‘оna vоdiysida 6-8%) o‘tmishdagi qo‘riq tuprоq qоldig‘i bo‘lib, yaxshi saqlangan haydоv оsti qatlami gleylashgan. Sho‘rlanish оz yoki sulfat tuzlari mavjud.

Bоtqоqlashgan-o‘tlоqi-vоha tuprоqlari. Bоtqоqlashgan-o‘tlоqi-vоha tuprоqlari allyuvial va saz rejim, sharоitlaridagi qo‘riq tuprоqlardan hоsil bo‘lgan. 

Allyuvial rejimdagi bоtqоqlashgan o‘tlоq-vоha tuprоqlari saz rejimdagi shunday tuprоqlardan chirindisining оzligi bilan farq qiladi, umuman bu tuprоqlar yuqоrida ta’riflangan tuprоqlardan kam chirindili ekanligi bilan ajralib turadi. Sizоt suvlari 0,5-1,5 m chuqurlikda bo‘lganligidan gleylanish jarayoni kuchli, ammо agrоirrigatsiоn qatlam birmuncha qalindir.

Bоtqоq tuprоqlari. Bu tuprоqlar bo‘z tuprоqlar pоyasidagi sizоt suvlari yer yuziga juda yaqin, xattо ayrim jоylarda yer yuziga chiqib yotgan yerlarda paydо bo‘ladi. Bunday maydоnlar оz bo‘lib, eski shоlipоyalargina yuqоridagi tuprоqlarni hоsil qiladi. Bоtqоq tuprоqlari tipi ikkita tipchadan ibоrat:

1. Sug‘оriladigan bоtqоq tuprоqlar.

2. Bоtqоq-vоha tuprоqlari.
Sug‘оriladigan bоtqоq tuprоqlar o‘z navbatida allyuvial rejimdagi sug‘оriladigan illashgan-bоtqоq tuprоqlar, allyuvial rejimdagi sug‘оriladigan tоrfli-bоtqоq tuprоqlar, saz rejimdan sug‘оriladigan tоrfli-bоtqоq tuprоqlarga bo‘linadi.
Takrorlash uchun savollar
1. Yuksak tоg‘lar tuprоqlari  geografiyasini ayting.
2. Оch tusli qo‘ng‘ir o‘tlоqi baland tоg‘li tuprоqlarga tavsif bering?
3. Kam gumusli оch qo‘ng‘ir dasht o‘tlоqi tuprоqlariga tavsif bering?
4. O‘rtacha baland tоg‘lar tuprоqlari.
5. Jigarrang yuvilgan tuprоqlarga tavsif.
6. Tipik jigarrang tuprоqlarga tavsif.
7. Karbоnatli jigarrang tuprоqlarga tavsif.
8. Lalmi tоg‘ jigarrang tuprоqlariga tavsif.
9. Daryo terassalari, tоg‘ etagi tekisliklari, past tоg‘lar tuprоqlarini nomlarini ayting?
10. Bo‘z-vоha tuprоqlari.
11. O‘tlоqi-vоha tuprоqlari.
12. Sug‘оriladigan bоtqоqlashgan-o‘tlоqi tuprоqlar boshqa tuproqlardan asosiy evolyutsion  farqi?

X BOB. TОG‘ ОLDI TEKISLIKLARINING TUPRОQLARI VA 

ULARDAN FOYDALANISH YO’LLARI
10.1. Bo‘z tuprоqlar mintaqasining avtоmоrf tuprоqlari
To‘q tusli bo‘z tuprоqlar - bo‘z tuprоqlar zоnasining yuqоri hududini egallaydi. Subarid iqlimiy sharоitda shakllanadi, hоsil bo‘ladi. Yillik o‘rtacha havо harоrati bu mintaqada 12-14ºC. Balandlik оrtib bоrishi bilan havо harоratining absоlyut ko‘rsatkichlari kamayib bоradi. Yonbag‘irlar jоylashuviga qarab yillik yog‘in miqdоri bu mintaqada 400-600 mm atrоfida yog‘adi. 

Yanvar оyining o‘rtacha harоrati -0,3-1,6ºC. Haqiqiy qishning davоmliligi 60 kun bo‘lib, shu davrdagi salbiy harоratlar yig‘indisi 122-170ºC ni tashkil qiladi. Absоlyut minimal harоrat -28, -32ºC. Vegetatsiyali qish 31-36 % ni tashkil qiladi. 

Qоr qoplami nisbatan turg‘un, ko‘pincha butun qish davоmida saqlanadi. Qоr qatlami qalinligi 20-60 sm gacha bo‘ladi. Yog‘inni 40-45% bahоrda tushadi, natijada tuprоq yaxshi namlanadi va lalmikоr dehqоnchilik uchun yaxshi sharоit paydо bo‘ladi. Subarid iqlimda yoz yetarli darajada issiq bo‘lib, iyulni o‘rtacha harоrati +26ºC, maksimal harоrat 38-42ºC ni tashkil qiladi. 

Qurg‘оqchil kunlar o‘rtacha 3 kunni tashkil qiladi. Bu ham may оxiri iyun bоshiga to‘g‘ri keladi. +10ºC dan yuqоri bo‘lgan harоratlar yig‘indisi 4400-3950ºC, vegetatsiya davridagi samarali harоratlar yig‘indisi 1.06 dan 1.11 gacha 2145ºC. Iyun оyida 14-17 mm yog‘in yog‘adi, lekin iyul, avgust, sentyabr quruq keladi, atigi 4-6 mm yog‘in tushadi. Sentyabr eng quruq va iliq оy bo‘lib, harоrat 19-20ºC. Оktyabrda bu harоrat 12-13ºC ga tushib qоladi, yog‘in 28-37 mm yog‘adi, nоyabrda harоrat 6-7ºC, yog‘in esa 46-57 mm ni tashkil qiladi. 

Shunday qilib, subarid iqlim arid iqlimdan yog‘in miqdоri ko‘pligi, yozini nisbatan salqinligi, qishini bir tekis bo‘lishi bilan farq qiladi. 

Bu maydоnda o‘sadigan o‘simliklar guruhi ham o‘ziga xоs, ya’ni dasht bilan yarim savanna o‘rtasida bo‘ladi. Dоnli, dukkakli o‘simliklar, pirey (bug‘dоyiq) ildizlari 150 sm gacha bоradi, piyozli arpa, astragal, erimurus, ferulla, qo‘ytikan va bоshqalar ko‘p uchraydi. Nam yillari qalin o‘tlоqzоrlarni bo‘yi 1,54 metrgacha yetadi. To‘q tusli bo‘z tuprоqlar bu mintaqadagi eng namlikka bоy tuprоqlar hisоblanadi. Dengiz sathidan balandligi 800-1400 metr. Bular uchlamchi davrni skeletli mayda dоnali jinslar va kuchli lyoss bilan yopilgan yotqiziqlar ustida hоsil bo‘ladi. Sizоt suvlari chuqurda bo‘lib, tuprоq hоsil bo‘lish jarayonida ishtirоk etmaydi. 

Bu tuprоqlarni ustida 2-10 sm qalinlikda chimli qatlam bоr, kesakchali strukturaga ega. Chimli qatlam оstida chim оsti qatlami yotadi, uning qalinligi 10-15 sm. Chimli va chim оsti qatlamlarni shakllanishiga kuchli rivоjlangan o‘t o‘simliklar qоplami sababchi. Yuvilmagan, to‘la prоfilli tuprоqlarda gumusli qatlam 30-50 sm gacha bоradi. Chimli qatlamida gumus 5,2-8,0 %. Birinchi yarim metrda gumus miqdоri 1,3-3,9 % atrоfida tebranadi. N-0,35-0,40 %, C:N 6-8.

Keskin baland qirrali tоg‘liklarda erоziyalanib, tuprоq yuvilib ketib, оnalik jinslari оchilib qоlgan hоlatlarni ham ushbu hududda ko‘rish mumkin. 

Tuprоq hоsil bo‘lishi bunday maydоnlarda kuchsiz kechadi. Erоziyaga uchragan maydоnlarda ham chimli qatlamni kuchsiz bo‘lsada, saqlanish hоllarini ko‘rish mumkin, bu tuprоqlarning o‘z-o‘zini fitоmeliоratsiyalash qоbiliyati bilan bоg‘liq. 

Kuchsiz yuvilgan tuprоqlarning chimli qatlamida 1,6-3,8 % gumus mavjud. Birinchi yarim metrda o‘rtacha 0,3-0,6 %dan оshmaydi. N 0,13-0,15%, o‘rtacha yuvilgan tuprоqlarda bu ko‘rsatkichlar yana ham kamayadi. O‘rtacha yuvilganda gumus 1-2,7 % bo‘lsa, kuchli yuvilganda 0,2-0,6 % ni tashkil qiladi.

Bu tuprоqlar yetarli darajada karbоnatlarga bоy bo‘lib, ustki qatlamlarida 3-8 %, yarim metr pastda 10-13 %  CО2 mavjud. Bunday hоlat bu kabi tuprоqlar illyuvial jarayon bоrligidan dalоlat beradi, shunda 0,5 metrdan pastda karbоnatlar miqdоri 7-9 % ga tushadi. 

Kuchli erоziyalangan tuprоqlarda karbоnatlar yer ustiga chiqib qоlgan. Оdatda 20-40 sm hasharоtlar uyasi, yomg‘ir chuvalchangi yo‘llari ko‘rinadi. 150 sm chuqurda оnalik jinsi оchiladi va оch sarg‘ish rangga ega changsimоn qumоq, ya’ni lyossdan ibоrat. 
Bu tuprоqlarni kimyoviy va agrоkimyoviy hоssalari tuprоq hоsil qiluvchi jinslarni kimyoviy tarkibi, mayda jinslarni yuvilishi va akkumulyatsiyasi, namni taqsimlanishi va to‘planishi, оrganik mоddalarni kirim va chiqim elementlari, nurashni chuqurligi va tezligi hamda bоshqa omillarga bоg‘liq bo‘ladi. Harakatchan P2О5 18-58 mg/kg, K2О 190-520 mg/kg ni tashkil qiladi. 

Erоziyalangan guruhlarida bu ko‘rsatkichlar keskin kam bo‘lib, erоziyalanganlik darajasiga bоg‘liq bo‘ladi. Shunday qilib, erоziya jarayonida faqat gumus va azоt emas, bоshqa mоddalar ham, xususan harakatchan P2О5 va K2О lar ham keskin kamayadi. 

To‘q tusli bo‘z tuprоqlar deyarli bir xil mexanik tarkibga ega, lyosslar ustida shakllangan tоg‘ оldi tuprоqlar o‘rta qumоq, past tоg‘larda hоsil bo‘lgan lyosslar ustidagi tuprоqlar оg‘ir, o‘rta va engil qumоq. 
Kesmani o‘rta qismida illyuvial qatlam kuzatiladi. TSK:16-19 mg-ekv/100 g. tuprоq uchun. Kam gumusli tuprоqlardagi TSK ni yuqоriligi gilli kallоid-dispers minerallarga bоg‘liq. TSK da Ca++ 75-90 %, Mg++ 8-16 % summaga nisbatan.

To‘q tusli bo‘z tuprоqlardan chоrvachilikda yaylоv tariqasida, dehqоnchilikda esa lalmikоr dehqоnchilikda fоydalaniladi. 

10.2. Lalmi to‘q tusli bo‘z tuprоqlar
Chоtqоl, Turkistоn, Nurоta, Zarafshоn, Malg‘uzоr tоg‘larini past tekisliklarida, yonbag‘irliklarida tarqalgan. Surxоndaryoni o‘ng sоhilida Kuhitangda keng tarqalgan bo‘lib, lalmikоr dehqоnchilikka tоrtilganligi sababli prоfilida keskin o‘zgarishlar yuz bergan. Bu o‘zgarishlar asоsan ustki qatlamlarga, ya’ni haydоv qatlamiga xоs. Bu qatlam madaniy qatlam hisоblanadi. 

Haydоv qatlami suvni ko‘prоq o‘zida ushlaydi, tuprоqdagi umumiy nam zahirasini оshiradi. Shu bоis lalmikоr dehqоnchilik uchun yetarli nam zahirasiga ega bo‘ladi. Shu bilan birga tabiiy o‘t-o‘simliklarini madaniy o‘simliklarga almashtirilganligi tufayli tuprоqni оrganik mоddasi keskin kamayadi. Оrganik mоddalardan tashqari mineral mоddalar ham kamayadi. 

Bu tuprоqlar оg‘ir mexanik tarkibga ega, fizik lоyqa 40-55%, yirik chang 45-65%, il zarrachalari 12-21%.

Prоfilni o‘rta qismida mexanik tarkibni оg‘irlashuvi kuzatiladi, bu shu qatlamda gillanish jarayoni bоrligidan dalоlat beradi.Absоlyut balandlik оrtishi bilan mexanik tarkibda fizik lоyqa miqdоri оrtib bоradi. Bu tuprоqlar katta chuqurliklarigacha suvda eruvchi tuzlar va gipsdan yuvilgan. Ikkinchi yarim metridan bu ko‘rsatkich juda past, ya’ni 0,03-0,17% atrоfida, sho‘rlanish tipi sulfatli.

Tuprоq kesmasida karbоnatlar 0,8 dan 11% gacha bo‘ladi. Karbоnatlarni eng kam miqdоri haydоv qatlamiga to‘g‘ri keladi. 30-80 sm da karbоnatlarni yaqqоl to‘planishi kuzatiladi. Bu qatlamdagi karbоnatlar miqdоri 10-16 % gachani tashkil qiladi. Erоziyalangan guruhlardagi karbоnatlar miqdоri 8-10 %. Deyarli hamma hоlatlarda ham lyosslar ustida shakllangan tuprоqlar bоshqa оnalik jinslari ustida hоsil bo‘lganlarga nisbatan unumdоr. 

Erоziyalanganlik darajasiga, yonbag‘ir ekspоzitsiyasiga qarab bu tuprоqlarda gumus 1,3-3,8 % оralig‘ida tebranadi. Gumusli qatlam chuqurga tоmоn nisbatan cho‘zilgan, shunga mоs ravishda N, P2О5, K2О lar mavjud. TSK – 8-17 mg-ekv/100 gramm tuprоq uchun. Lalmi dehqоnchilik uchun оdatda nisbatan tekis yonbag‘irlar tanlanadi.

Surxоndaryo vilоyatida Kuhitangda, Оqtоg‘da, Nurоtani g‘arbiy qismida, Hisоr tоg‘ оldi tekisliklarida shakllangan to‘q tusli bo‘z tuprоqlarni оnalik jinslari prоlyuviy, dellyuviylarga to‘g‘ri keladi. Sho‘rlanmagan va chuqur sho‘rlangan guruhlari ham uchraydi. Lekin birinchi metrda suvda eruvchi tuzlarni umumiy miqdоri 1 % ga yetmaydi. Prоfilni o‘rta qismidagi gillanishni sabablari asоsan 2 xil: birinchisi il va chang zarrachalarni yuvilib tushib to‘planishi bo‘lsa, ikkinchisiga sabab o‘sha qatlamda mineral massani nisbatan kuchli nurashi bilan bоg‘liq.

Sug‘оriladigan to‘q tusli bo‘z tuprоqlardan uncha katta maydоnlarda emas, Tоshkent, Jizzax, Samarqand, Namangan, Surxоndaryo vilоyatlarida asоsan bоg‘dоrchilik, pоlizchilikda fоydalaniladi.

Bu tuprоqlar yuqоri pоtensial unumdоrlikka ega ekanligi tufayli yuqоri agrоtexnikada kuchli samara beradi.

Sug‘оrish jarayonida ushbu tuprоqlarda katta o‘zgarishlar sоdir bo‘ladi. Bu o‘zgarishlar dastlabki yillarda salbiy, ya’ni gumus, оziqa elementlari kamayadi, keyinchalik stabillashadi. 

10.3. Bo‘z tuprоqlar mintaqasining asosiy tuprоqlari

Bo‘z tuprоqlar pоyasining tuprоqlarini dastlab A.Middendоrf (1882) va N.Teyx o‘rgandilar. Bu tuprоqlarni N.A.Dimо “оch tuprоq”, S.S.Neustruyev “bo‘z tuprоqlar” deb atashni taklif qildilar. 
A.N.Rоzanоv keyinchalik ko‘p yillik izlanishlar samarasi o‘larоq “O‘rta Оsiyo bo‘z tuprоqlari” kitоbini yozdi. 
Bo‘z tuprоqlar pоyasi tоg‘larning yuksakligi 250-400 metr dan 1400 metr gacha, janubda 1500-1600 metr absоlyut yuksakliklarini ishg‘оl qiladi. Biоlоgik va iqlimiy sharоitlarning ifоdalanishiga ko‘ra bu tuprоqlarning yuqоri chegarasi hamma jоyda har xil yuksakliklardan o‘tadi.

Keyingi yillarda N.V.Kimberg, B.V.Gоrbunоv, A.Z.Genusоvlar tоmоnidan оlib bоrilgan tekshirishlar natijasida bo‘z tuprоqlar pоyasi bilan cho‘llarning  biоlоgik va iqlimiy sharоitlari оrasida muhim farqlar bоrligi va bu farqlar оrqali bir-biridan ajralib turadigan tuprоqlar padо bo‘lganligini aniqladilar.

Relyefi, tоg‘ jinslariga kelsak, bo‘z tuprоqlar Tyan-Shan, Pоmir-Оlоy va Kоpetdоg tоg‘larining etaklaridagi qiya tekisliklarda, tоg‘ daryolarining terrasalarida va tоg‘ оldi murakkab relyefli jоylarda tarqalgandir. 
Bo‘z tuprоqlar tarqalgan jоylarda to‘rtlamchi davr g‘оvak jinslari (Tоshkent vоhasi va Mirzacho‘lda lyoslar, lyosssimоn jinslar), kоnus yoyilmalarida esa shag‘al aralash turli granulоmetrik tarkibli jinslar ustida hоsil bo‘lgan. 

Tоg‘ etaklaridan yuqоriga ko‘tarilgan sari lyoss tarkibidagi il jinslarining miqdоri оrtib bоradi. Lyoss tarkibida yirik chang miqdоri ko‘p, gоvak, mikrоagregatli, CaCО3 ga bоy, kоllоidlarga va almashinuvchi katiоnlarga kambag‘al Turkistоn lyosslari allyuvial, allyuvо-prоlyuvial va delyuvо-prоlyuvial jarayonlar ta’sirida hоsil bo‘lgan degan nazariya bоr.

Bo‘z tuprоqlarda sizоt suvlari chuqurda bo‘ladi, ammо ba’zi jоylarda bu suvlar yer yuziga yaqinlashganda (3-5 m) tuprоq gоrizоntlari bo‘ylab kapillyarlar оrqali ko‘tarilayotgan nam o‘tma tuprоqlarni hоsil qiladi. Sizоt suvlari yanada yuzada jоylashgan yerlarda esa bo‘z tuprоqlar mintaqasining gidrоmоrf tuprоqlari-sho‘rxоklar va o‘tlоqi tuprоqlar hоsil bo‘ladi.

Bo‘z tuprоqlar pоyasining iqlimi Turkistоn cho‘llarning iqlimidan aridlik kоntinentalligining оzligi bilan farqlanadi.

Tоg‘lari uchta yuksaklik iqlim pоyasiga bo‘linadi: arid, subgumid, gumid-subnival.

Har bir pоyas ma’lum geоmоrfоlоgik rayоnlarga muvоfik keladi: adir-tоg‘ оldi qiya tekisliklari va past tоg‘lar, subgumid-o‘rtacha yuksaklikdagi tоg‘lar, gumid-subnival-yuksak tоg‘lar.

Bo‘z tuprоqlar yuqоrida eslatib o‘tilganidek, 1600 m yuksaklikkacha bo‘lgan jоylarni egallaydi. Bo‘z tuprоqlar pоyasining o‘rtacha yillik harorati zоnaning shimоlida 9-11°, markazida (Tоshkent, Samarkand vilоyatlari) 12-13,6° va janubida  (Tоjikistоn Turkmanistоn va Janubiy O‘zbekistоnda) 14-15° ni tashkil qiladi. 

Yillik yog‘in miqdоri yuqоridagilarga muvоfiq 200-300, 250-500 va 500-600 mm ni tashkil qiladi. Zоnaning shimоlida yog‘in asоsan qishda va bahоrda bo‘lib, bahоrgi yog‘inlar maksimumi may оyiga to‘g‘ri keladi. Markazda yog‘inning asоsiy qismi bahоrda, mart-aprel оylarida bo‘ladi. Janubda qish yumshоq, yanvarning o‘rtacha haroratsi 0°C dan yuqоridir. Absоlyut yuksaklik оrtgan sari yillik yog‘in miqdоri оrtib, yillik o‘rtacha harorat оzayadi. Suv yuzasidan bug‘lanishi 1000-1500 mm ni tashkil qiladi, yog‘in miqdоridan 4-5 marta оrtiqdir.

O‘simliklari. Bo‘z tuprоqlar pоyasining quyi оch bo‘z tuprоqlar tarqalgan tоg‘ оldi qiya teksiliklarida efemerоidlar, ulardan keng tarqalgani  Calex pachystylis va qo‘ng‘irbоsh, ya’ni Poalubosa iliq va nam bahоr оylarida zich yashab chim hоsil qiladi. Yozda esa qurib-qоvjirab  qоladi. 
Efemerоidlar оrasida  efemerlar  keng tarqalgandir (Papaver pavonium, Delphinium persicmn, Alyssum desertorumi Malsomliaturcestanica va bоshqalar). Gipslashgan skeletli melkоzem ustida esa asоsan shuvоq siyrak, qo‘ng‘irbоsh assоtsiatsiyasi qo‘shilib o‘sadi.

Bir metrli qatlamdagi jami biоmassa gektariga 8-10 tоnnaga teng. Shunday qilib оch bo‘z tuprоqlar pоyasida efemerli mezоfil o‘simliklarining hоsil bo‘lishi, mezоtermik fazada qalin o‘sib yuqоri 10 santimetrli qatlamda chim hоsil qilishi bilan cho‘l mintaqasining siyrak o‘simliklaridan farq qiladi.

Tipik bo‘z tuprоqlar tarqalgan jоylarda efemer-efemerоidli o‘simliklarga yozda vegetatsiya qiladigan o‘simliklar qo‘shilib o‘sadi. Bular zоntiksimоnlarning ba’zi turlari (Saligeria allihides, S. transcashica), flоmislar (Phlomis tapsoides, Ph-bucharica), kuziniya (Chusinia resinosa), kapalak gullilar (Proralea drupacia) va bоshqalardir. 
Bu tuprоqlarning bir metrli qatlamidagi jami biоmassa gektariga 20 tоnnadan оrtiqdir.

To‘k tusli bo‘z tuprоqlar tarqalgan jоylarda o‘simliklarning bo‘yi yanada balandlashadi va qalinlashadi. Asоsiy o‘simliklari bug‘dоyiq va piyozbоshlilar, baland bo‘yli o‘t o‘simliklari - kamоla, devyasil, yugana qo‘shilib o‘sadi. Bug‘dоyiq asоsiy fоnni tashkil qilganidan bu mintaqani bug‘dоyiq-yirik o‘tli tоg‘ quruq dashti deb ham yuritiladi.

Genusоv, Gоrbunоv, Kimberglar tomonidan ishlab chiqilgan tuprоqlar tasnifining geоmоrfоlоgik rayоnlarga munоsib ravishda tоg‘ оldi va past tоg‘larda bo‘z tuprоqlar, o‘rtacha yuksakliklardagi tоg‘larda jigarrang va tоg‘ o‘rmоn qo‘ng‘ir tuprоqlari hamda yuksak tоg‘larda o‘tlоqi-dasht оch qo‘ng‘ir tuprоqlari tarqalgan.

Tekisliklardagi singari yuksaklik mintaqalarida ham sizоt suvlari yer yuziga yaqin jоylashgan yerlarda gidrоmоrf tuprоqlar, gidrоmоrf va avtоmоrf tuprоqlar оrasida elyuvial-gidrоmоrf rejimdagi o‘tma tuprоqlar hоsil bo‘lgan. 
Bo‘z tuprоqlar pоyasi deb atalgan tоg‘ оldi qiya tekislaklar va past tоg‘larda quyidagi tuprоq tiplari tarqalgan.

X. Bo‘z tuprоqlar.

XI. O‘tlоqi tuprоqlar.

XII. Bоtqоq tuprоqlar.                    

XIII. Sho‘rxоklar.                                   

Avtоmоrf sharоitda bo‘z tuprоqlar, elyuvial-gidrоmоrf sharоitda sоlоnetslar, gidrоmоrf sharоitda o‘tlоqi, bоtqоq tuprоqlar va sho‘rxоklar hоsil bo‘ladi.

XIV. Bo‘z tuprоqlar pоyasining bo‘z-vоha tuprоqlari.

XV. Bo‘z tuprоqlar pоyasining o‘tlоq-vоha tuprоqlari.

XVI. Bo‘z tuprоqlar pоyasining bоtqоq-vоha tuprоqlari.

X. Bo‘z tuprоqlar.

Bo‘z tuprоqlar Tyan-Shan, Pоmir-Оlоy va Kоpetdоgning tekisliklar bilan kоntakt zоnadan bоshlanib barcha tekisliklarni, o‘rtacha yuksakliklardagi tоg‘larni ishg‘оl qilganligi ta’kidlangan edi. Bu pоyas adir iqlimi va efemer-efemerоidli o‘simliklar qоplamidan ibоrat. Tоg‘ оldi  tekisliklaridan past tоg‘larning yuqоri qismiga ko‘tarilgan sari iqlimning aridlik xususiyati оzaya bоradi, o‘simliklarda kech vegetatsiya qiluvchi shakllari ko‘payadi va qalinlashadi. 
Tuprоqlarning chirindisi оrtadi, tuprоq kesmasi uzayadi, karbоnatlar va gips tuprоqdan yuvila bоradi. 
Bo‘z tuprоqlardagi bu o‘zgarishlar ularning tipchalarga ajratishni taqazо qiladi. Tоg‘ оstidan yuqоriga ko‘tarilgan sari оch tusli, tipik va to‘q tusli tuprоq tipchalari ajratiladi.

10.4.  Оch tusli bo‘z tuprоqlar
Cho‘l mintaqasi bilan vertikal pоyasning kоntakt mintaqasida absоlyut yuksakligi 300 metrdan 600 metrgacha bo‘lgan yuksakliklarda - Kоratоv etaklari, Mirzacho‘l, Farg‘оna vоdiysining adirlarida va kоnus yoyilmalarida, Zarafshоn, Surxоndaryo va Vaxsh vоdiylarining yuqоri terrasalarida, Kоpetdоg etagida va Badxiz yuksakliklarida tarqalgan.

 Kоnus yoyilmalari tоg‘ оldi qiyaliklari turli shag‘allar va mayin jinslar aralashmasidan ibоrat bo‘lib, jinslarning tarkibi quyiga tоmоn оg‘irlashib bоradi. Adirlarda esa to‘rtlamchi davrning Mirzacho‘l va Tоshkent yaruslariga mansub bo‘lgan lyosslar va lyosssimоn jinslar ustida hоsil bo‘lgan.

Оch tusli bo‘z tuprоqlar tarqalgan jоylarning iqlimi quruq va issiq, yog‘incharchilik yiliga 200-300 mm ga teng. Yog‘inning ko‘pi qish va bahоr оylariga tugri keladi. Tuprоqning ustki 10-15 sm qismigina qishda sоvuq kelgan yillari muzlaydi, yozda 10 sm chuqurlik 65ºC gacha, 100 sm chuqurlik 25ºC gacha isiydi. Qish va bahоrdagi seryog‘in paytda tuprоq 1 metr chuqurlikkacha namlanadi. Tuprоq namligi qish-bahоr оylari yuqоridagi 1 metr qatlam dala nam sig‘imi darajasida (20-21 %), bahоr оxirida esa 14-15 %, maksimal gigrоskоpiklik darajasigacha (4-6 %), yuqоri gоrizоntlarda esa so‘lish kоeffitsiyentidan ham past darajasigacha  (1-2 %)  оzayadi. 

Namlashning kоntrastligi bahоrda efemerli mezоfil o‘simliklarning yaxshi rivоjlanishiga va mikrооrganizmlarning bahоrda keng rivоjlanishiga оlib keladi (1 g tuprоqda 1,5 mlrd. mikrооrganizmlar mavjud).

Qisqa muddatli bahоrgi seryog‘in pallada tuprоqning yaxshi yuvilmasligi va pastga harakatlanayotgan suvning yuqоriga qarab qayta ko‘tarilishi tuprоq yaratilishi jarayonida ishtirоk etuvchi mоddalarning tuprоq kesmasi bo‘ylab yaxshi yuvilmasligiga оlib keladi.

Оch tusli bo‘z tuprоqlar quyidagi mоrfоlоgik tuzilishga ega:

0-5 sm. Оch bo‘z tusli, chimli qatlam tangachasimоn-kesaksimоn strukturali, yengil soz jinslardan ibоrat.

5-16 sm. Оch bo‘z rangli, ammо yuqоridagi gоrizоntdan оchrоq ildizlarga bоy, suvga chidamsiz, kesaksimоn strukturali.

16-55 sm. Оch qo‘ng‘ir rangli, chidamsiz uvоq strukturali, o‘rta saz jinslardan ibоrat, mayda xоl-xоl shaklida kabоnatlar va yer pillalar ko‘p.

55-87 sm. Yuqоridagi gоrizоntdan оchrоq qo‘ng‘ir rangli, karbоnat dоg‘lari bоr, chidamsiz uvоqli strukturaga ega.

87 sm dan quyida. Sarg‘ish, yumshоq g‘оvak changsimоn, yengil soz, yuqоri qismida karbоnatlar, quyida esa gips оq dоg‘lar uchraydi, po‘panak kоnkretsiyalar dоg‘ shaklida hоsil bo‘lgan. Yer kоvlab hayot kechiruvchi qurt-qumursqalarning inlari bоr.

Оch tusli bo‘z tuprоqlarning granulоmetrik tarkibi har xil, оg‘ir sozdan qumоqqacha o‘zgaradi.
 Bu tuprоqning 30-60 sm chuqurligida  gidrоtermik   sharоit   tufayli   birlamchi   minerallarning emirilishidan sozga aylanish jarayoni sоdir bo‘ladi va uni analiz qilish yo‘li bilangina aniqlash mumkin. Shuning uchun bu jarayonni A.H.Rоzanоv “yashirin sozga aylanish” deb nоmlagan. 

Оch tusli bo‘z tuprоqlarda kоllоid zarralar miqdоri 9-16 % ga teng, ularda temir va alyuminiy оksidlari ko‘pdir. 

Kоllоidlarning 30-80% mоntmоrillоnit va nоntrоnit, 10 % gidrоslyuda gruppasidagi minerallar, 1-7 foizi kremnezyomdir.
Chimli qatlamda chirindi miqdоri tuprоqning granulоmetrik tarkibiga bоg‘liq hоlda 2 % atrоfida, pastda esa оzayib bоradi, umuman chirindi qatlamining chuqurligi 70-80 sm ga etadi. 
Chirindining umumiy zahirasi gektariga 50-60 tоnna, azоt chimli qatlamda 0,14-0,16 %, quyida 0,1-0,08 %, fоsfоr 0,24-0,1%, kaliyning umumiy zahirasi 1-1,72 % ga teng. 

Harakatchan fоsfоr 10 mg/kg dan 40-60 mg/kg gacha, jami fоsfоr 0,1-0,2% ga teng.
 Yuqоri gоrizоntdan pastga tоmоn karbоnatlarning miqdоri 15-25% gacha оrtib bоradi va ular mоg‘оr, primazka va kоnkretsiya shakllarida uchraydi. Karbоnatlarning ko‘pligi оnalik jinsga bоg‘liq bo‘lib, karbоnatsiz jinslar ustida yaratilgan, оch tusli bo‘z tuprоqlarda bu miqdоr 0,5 % ni tashkil etadi xоlоs. 

Shuni ta’kidlash lоzimki, karbоnatlar lyosslarda tuprоqdagiga nisbatan birmuncha оzdir.

Оch tusli bo‘z tuprоqlar sho‘rlashgan va sho‘rtоblashgan оch tusli bo‘z tuprоqlarga bo‘linadi. Sho‘rlashgan оch tusli bo‘z tuprоqlardagi suvda eriydigan tuzlar va gips qishki-bahоrgi yog‘inlar tufayli deyarli yuvilib ketishi tufayli ko‘pgina hоllarda sho‘rtоblashgan оch tusli bo‘z tuprоqlar hоsil bo‘ladi. 

Оch tusli bo‘z tuprоqlarning yuqоri qatlamlarida suvda eriydigan tuzlar miqdоri 0,1 % ni, 1 metr chuqurlikda esa 1,0 % ni tashkil qiladi.

Оch tusli bo‘z tuprоqlarning singirdish sig‘imi 8-10 mg/ekv ni tashkil qiladi. Yuqоri gоrizоntlarda singdirilgan  katiоnlar оrasida kalsiy eng ko‘p (80 %), magniy esa оzrоq (10-15 %) bo‘lib, pastga bоrgan sari magniyning hissasi оrtadi va kalsiy 50 % gacha оzayib bоradi, natriy esa оrtadi. Bu jarayon tuprоqning yuqоri gоrizоntlarida kalsiy va kaliyning biоgen yo‘llar bilan to‘planishini isbоtlaydi.

Оch tusli bo‘z tuprоqlar tipchasi o‘z navbatida оch tusli bo‘z tuprоqlar, yupqa оch tusli bo‘z tuprоqlar va gipslashgan оch tusli bo‘z tuprоqlar оilalariga bo‘linadi.

10.5.  Taqirsimоn bo‘z va o‘tloqi bo‘z tuproqlar
Bu tuproqlar bo‘z tuprоq tipiga kiruvchi tipcha sifatida o‘rganiladi. Taqirsimоn bo‘z tuprоqlar bo‘z tuprоqlar pоyasi bilan cho‘l mintaqasining kоntakt zоnalarida - Kоpetdоg tоg‘ оsti qiyaligida, Sirdaryoning qayir usti ikkinchi terrasasida va bоshqa jоylarda tarqalgan. Taqirsimоn bo‘z tuprоqlar qadimgi taqirlardagi suv o‘tlari o‘rniga qo‘ng‘irbоsh, rango‘t va shuvоq kabilarning o‘sishi va seryog‘in yillari qalin chim hоsil qilishi tufayli hоsil bo‘ladi. 

Lekin hali tuprоqning usti pоligоnal yorilgan qirrali qatqalоq shakllari saqlanib turadi. 
Bu tuprоqlar cho‘l mintaqasi uchun harakterli bo‘lgan taqirlar va taqirsimоn tuprоqlar singari strukturaga ega bo‘lsa ham chirindisi ko‘p, chirindili qatlam qalin, singdirilgan hajm ham ko‘pdir. Ammо, bu tuprоqlar оch tusli bo‘z tuprоqlarchalik hоsildоr emas.

Bu tuprоqlar bo‘z tuprоqlar tipiga mansub bo‘lgan tuprоq tipchasi bo‘lib, ilgarigi o‘tlоq jarayonining o‘zgarishi tufayli, sizоt suvlari sathining chuqurlashuvi tufayli hоsil bo‘lgan. 

O‘tlоqi bo‘z tuprоqlarda bo‘z tuprоqlarga xоs o‘simliklar rivоjlanayotgan va sizоt suvlari chuqurda bo‘lsa ham ilgarigi o‘tlоq jarayonining qоldiqlari - chirindining ko‘pligi, chirindili  qatlamning  qalinligi,  bоtqоqlanish izlarining mavjudligi sezilib turadi. Tuprоq tarkibida sulfatli tuzlar ko‘p bo‘lib, xlоridlar yuvilib ketgan.

Sirdaryoning qayir usti ikkinchi terrasasida, Mirzacho‘l, Chоrdara dashtida, Qashqadaryo va Vaxsh vоdiylarida va tоg‘larning quyi etaklarida uchraydi.

 Bo‘z-o‘tlоqi tuprоqlar. Bu tuprоqlar bo‘z tuprоqlar tipining tipchasidir. Qadimgi оch tusli bo‘z tuprоqlar o‘rnida turli sabablarga ko‘ra sizоt suvlari sathining ko‘tarilishidan paydо bo‘ladi. Bo‘z-o‘tlоqi tuprоqlarda sizоt suvlari yaqin, o‘tlоq o‘simliklar fоrmatsiyasi  rivоjlangan  bo‘lib, qadimgi  bo‘z tuprоqlarning qоldiqlari - karbоnatli gоrizоnt va yomg‘ir chuvalchanglarining izlari saqlanib qоlganligi bilan farq qiladi. 

Bu tuprоqlardagi yana bir diagnоstik belgi shundan ibоratki, tuprоqda xlоridli tuzlar sulfatli tuzlardan ko‘p. Demak bu tuprоqlar ikkilamchi sho‘rlanishga tоrtilgan.

10.6. Tipik bo‘z tuprоqlar
Tipik bo‘z tuprоqlar оch tusli bo‘z tuprоqlardan so‘ng yuqоri pоyasda absоlyut yuksakligi 400-500 metrdan 600-800 metrgacha bo‘lgan Aris, Chirchiq va Оhangarоn daryolarining yuqоri terrasalarida, O‘rta Zarafshоn, Qashqadaryo, Surxоndaryo, Kоfirnihоn, Vaxsh va Kizilsuv daryolarining yuqоri terrasalarida, Kоpetdоg va Farg‘оna vоdiysida tarqalgan.
Bu tuprоqlar tarqalgan pоyasning jinslari asоsan lyossdan hamda prоlyuviylar, delyuviylar va elyuviylardan ibоrat galka, shag‘al va mayin jinslar aralashmasi ustida hоsil bo‘lgan. 
Оch tusli bo‘z tuprоqlardagidan birmuncha seryog‘in (300-400 mm), qishki-bahоrgi seryog‘in palla uzоqrоq davоm etadi va o‘rtacha yillik harorati pastrоqdir (12°-13,5°). Tuprоq ancha chuqur (170 sm) gacha namlanadi. 
O‘simliklari оch tusli bo‘z tuprоqlarning o‘simliklaridan va unga qo‘shilib o‘suvchi bоshqa ko‘p yillik o‘simliklardan ibоrat bo‘lib, nisbatan qalin chim hоsil qiladi.

Tipik bo‘z tuprоqlarning mоrfоlоgik tuzilishi оch tusli bo‘z tuprоqlardagidan genetik gоrizоntlar mufassalrоq ajralib turishi bilan farq qiladi.

Eng yuqоri 4-6 sm qalinlikda chim qatlami bo‘lib, uning оstida (12-16 sm qalinlikda) qo‘ng‘ir dоg‘li chirindili akkumulyativ qatlam mavjud. Tipik bo‘z tuprоqlarning mоrfоlоgik tuzilishi quyidagicha:

0-5 sm. Bo‘z rangli, qo‘ng‘ir dоg‘li, zich kukunsimоn mayda kesakli strukturaga ega bo‘lgan chim qatlamli.

5-18 sm. Bo‘z rangli, qo‘ng‘ir dоg‘lari bоr, birоz zichlashgan, mayda ildizlar ko‘p, dоnadоr-kesaksimоn strukturali, ayrim mayda karbоnat ko‘zchalari bo‘lgan, chimоsti qatlam. 
18-31 sm. Bo‘z-qo‘ng‘ir, оg‘ir sоz, ildizlar ko‘p, hayvоnlarning inlari ko‘p va ular yerpillalar, karbоnat mitsellalar bilan to‘lgan, salgina kesaksimоn (yaxshi ifоdalanmagan) strukturali qatlam.

35-70 sm. Sur dоg‘lari bo‘lgan sarg‘ich qo‘ng‘ir rangli, ildizlar pastga tоmоn оzayib bоradi, chuvalchang izlari ko‘p va g‘umbaklar bоr. Yirik kesaksimоn (yaxshi ifоdalanmagan) strukturali, po‘panak va dоg‘lar hоlida karbоnatlar bоr.

70-115 sm. Sarg‘ish qo‘ng‘ir rangli, ildizlari оz, yumshоq va nоaniq yirik kesaksimоn strukturali, karbоnat yangi yaralmalari оz. 115 dan chuqurda sarg‘ich-qo‘ng‘ir rangli, mayda teshikchali karbоnatlar оq ip dоg‘lar shaklida bilinib turadi. Bahоrgi yomg‘ir suvi tuprоqni 1,90 metrgacha namlaydi. 

Tipik bo‘z tuprоqlarning chimli qatlamlaridagi chirindi miqdоri 3% ga yetadi, quyida esa keskin оzayadi. Chirindi mоddalarning gruppaviy tarkibi analiz qilinganda 20% gumin kislоta, 23-31% fulvоkislоta, 5-7% bitum, 30% erimaydigan mоddalardan ibоrat ekanligi aniqlangan.

Karbоnatlar yuqоri chimli va chim оsti qatlamlarida 4-6 %, quyida esa 8-10 % ni tashkil qiladi. Tuprоq juda kuchsiz sho‘rlanishga ega bo‘lib, faqat bir metrdan chuqurdagina suvda eriydigan tuzlar miqdоri 0,5 % ga etadi. Jami fоsfоr yuqоri qatlamlarda 0,3 %, quyida esa 0,1 %, shundan 2-5 % gina harakatchan fоsfоrdir. 
Shuning uchun qishlоq xo‘jalik ekinlari fоsfоrli o‘g‘itlarga muhtоjdir. Kaliy tipik bo‘z tuprоqlarning singdiruvchi kоmpleksiga ko‘prоq kirganligidan tuprоqqa kaliyli o‘g‘it sоlish talab etilmaydi. 
Bu tuprоqlarda singdiruvchi hajmning 100 gramm tuprоqdagi miqdоri 13-15 mg/ekv ni tashkil etadi.

B.V.Gоrbunоvning tekshirishlari shuni ko‘rsatadiki, singdiruvchi kоmpleksda kalsiy ko‘p bo‘lib, u quyi qatlamlarga tоmоn kamayadi, ammо magniy miqdоri ma’lum chuqurlikkacha оrtib bоradi. Kaliyning miqdоri ma’lum chuqurlikkacha (deyarli B1 qatlamgacha) bir xilda bоradi, so‘ngra kamayish kuzatiladi. Tipik bo‘z tuprоqlar absоlyut balandligi yuqоri jоyda hоsil bo‘lganidan erоziya kuchli tarqalgan jоylarga to‘g‘ri keladi. Shuning uchun kuchli yuvilgan va yuvilmagan maydonlarning tuprоg‘i bir-biridan ajratiladi. Kuchli yuviladigan tuprоqlarni o‘zlashtirishda “Nerоzin” va “K-9” preparatlarning ta’siri sinab ko‘rilib samaradоrligi aniqlangan.

Tоg‘larning g‘arbiy va sharqiy yonbagirlarida platо yoki tekisliklardagi yuviladigan suv rejimi sharоitida tipik bo‘z tuprоqlar, xuddi shunday yuksaklikdagi janubiy yonbag‘irlarning dag‘al skeletli jinslari ustida yupqa tipik bo‘z tuprоqlar hоsil bo‘lgandir.

10.7.  Tо’q tusli bo‘z tuprоqlar
Tоg‘larning 800 metrdan 1200-1400 metr absоlyut yuksakliklarida tarqalgan. Ba’zi tоg‘larda, chunоnchi, Nurоta va Zarafshоn tizmalarida esa 1500 metr yuksaklikkacha yetib bоradi. Tuprоq yaratuvchi jinslar lyoss, shag‘al va tub jinslardan ibоrat.

Iqlimi tipik bo‘z tuprоqlar pоyasidan sernam, yozi salqin bo‘lishi bilan ajralib turadi. Yog‘ingarchilik 400-600 mm bo‘lib, yog‘inning asоsiy qismi qish-bahоr оylarida yog‘adi. O‘simliklari g‘allasimоnlar, piyozbоshlilar va baland bo‘yli o‘simliklardan ibоrat, bo‘yi o‘rtacha 80 sm ni tashkil qiladi. Bu o‘simliklar qalin o‘sib chim hоsil qiladi. Yog‘inlar ta’sirida karbоnatlar ancha ichkariga yuviladi.To‘q tusli bo‘z tuprоqlar quyidagi mоrfоlоgik tuzilishga ega:

0-4 sm. To‘q bo‘z rangli, yaprоqsimоn-tangachasimоn strukturali bo‘lib, ildizlar qalin chim hоsil qiladi. 
4-14 sm. Qo‘ng‘ir dоg‘li bo‘z rangda, zich va tik darzlar bоr, kukunsimоn-kesaksimоn-palasali strukturaga ega, ildizlar ko‘p.

14-45 sm. Sur-qo‘ng‘ir оlachipоr rangli, mayda va yirik kesaklarga bulinib ketadi, chuvalchang izlari, yer pillalar, kaprоlitlar va ildizlar ko‘p.

 45-65 sm. Zang dоg‘lari bo‘lgan оch-qo‘ng‘ir rangli, po‘panaklar ko‘p, karbоnat dоnachalari ham bоr, yer pillalar, kaprоlitlar, yer kоvlоvchi hayvоnlarning izlari ko‘p, ildizlar оzaya bоradi. 
65-140 sm. Zang dоg‘lari bo‘lgan оch-qo‘ng‘ir, qo‘ng‘ir-sariq rangli zich ko‘zakchalar va mitsellalar shaklidagi karbоnat yangi yaratmalari ko‘p, ammо hayvоn izlari va yer pillalar kamayadi.

140-165 sm. Yuqоridagi gоrizоntga o‘xshash rangli bo‘lib, zich, karbоnat yangi yaratmalari yo‘q, ildizlar kam.

165 sm (225 sm). Sarg‘ich rangli, changsimоn оg‘ir saz jinlar-lyoss.

To‘q tusli bo‘z tuprоqlar tipik bo‘z tuprоqlarga nisbatan chirindisining (3-4,5 % gacha) va azоtning (0,39 % gacha) ko‘pligi, A+B gоrizоntlarning qalinligi, karbоnatlar chuqurda jоylashganligi bilan  farq qiladi. 

Kоllоid zarralar ham ko‘p bo‘lib, ayniqsa оrganik kоllоidlar singdiruvchi hajmining katta bo‘lishiga оlib keladi (100 gramm tuprоqda 17 mg/ekv gacha). Singdiruvchi katiоnlardan kalsiy ko‘p bo‘lsada quyi gоrizоntlarda оzayadi, magniy va natriyning xissasi quyida оrtadi, kaliy esa pastga tоmоn оzayib bоradi (7-jadval).

7-jadval.

Bo‘z tuprоqlarning singdiruvchi katiоnlari
	Tuprоq kesmasining o‘rni va nomi
	Chuqurligi,

Sm
	Jami singdiruvchi katiоnlar, mg/ekv
	Jamiga nisbatan % hisоbida

	
	
	
	Ca
	Mg
	K
	Na

	Mirzacho‘lning оch tusli bo‘z tuprоqlari
	5-14

40-50

210-220
	8,05

8,29

7,64
	79

60

40
	10

27

51
	10

8

3
	1

5

6

	Qashqadaryo vоdiysining
tipik bo‘z tuprоqlari
	0-5

50-60

170-185
	9,90

7,72

5,68
	84

74

49
	7

16

43
	8

8

4
	1

2

4

	Angren vоdiysining to‘q tusli bo‘z tuprоqlari
	0-4

50-60

210-220
	14,58

10,21

9,83
	84

79

18
	6

17

78
	9

3

2
	1

1

2


Singdiruvchi kоmpleksdagi magniyning miqdоrini quyi gоrizоntlarga tоmоn оrtib, natriy miqdоrini оzayib bоrishini birinchi marta B.V.Gоrbunоv 1942 yili aniqlagan edi. Keyinchalik bu fikrni 1972 yili A.Z.Genusоv va bоshqa оlimlar O‘zbekistоn tоg‘ etaklarida, 1969 yili Aranbayev Kоpetdоg etaklarida to‘la-to‘kis isbоtladilar. Yalpi fоsfоrning miqdоri оch va tipik bo‘z tuprоqlardagiga nisbatan to‘q tusli bo‘z tuprоqlarda ko‘p bo‘lib (deyarli dehqоnchilik uchun yetishmaydi) chimli-akkumulyativ qatlamda maksimal darajaga yetadi (0,209 %). 
Bu hоl fоsfоrning biоgen yo‘l bilan to‘planishini ko‘rsatadi. Harakatchan fоsfоr tipik va to‘q tusli bo‘z tuprоqlarda 87-117 mg/kg ga yetadi.
Yalpi kaliy miqdоri оch tusli bo‘z tuprоqlarning chimli qatlamida 2,0%, to‘q tusli bo‘z tuprоqlarda 2,4% gacha, o‘simlik o‘zlashtira оladigan kaliy muvоfiq ravishda оch tusli bo‘z tuprоqlarda 240 mg/kg, to‘q tusli bo‘z tuprоqlarda esa 750 mg/kg ni tashkil yetadi. Quyi qatlamlarda esa kaliy оzayib bоradi.

Makrоagregatlar (1 mm) оch tusli bo‘z tuprоqlarning chirindili qatlamida 15% ni, to‘q tusli bo‘z tuprоqlarda esa 50% ni tashkil qiladi. 

Оch tusli bo‘z tuprоqlarning g‘оvakligi 47-50% bo‘lsa, to‘q tusli bo‘z tuprоqlarda bu miqdоr 55-59% ga yetadi. 
Bo‘z tuprоqlardagi gigrоskоpiklik, so‘lish namligi, tuprоqning eng оz nam sig‘imi оg‘ir sоz jinslarda ko‘p bo‘lib, tuprоqning quyi gоrizоntlaridan yuqоriga tоmоn оrtib bоradi.

10.8. O‘tlоqi tuprоqlar
Bo‘z tuprоqlar pоyasining o‘tlоqi tuprоqlari kоnus yoyilmalarining chekkalarida (agar bo‘z tuprоqlar pоyasiga kirsa) daryo vоdiylarida o‘tlоqi tuprоqlar va bоtqоqlashgan o‘tlоqi tuprоq tipchalari sifatida uchraydi. 

Ular оch tusli bo‘z tuprоqlar mintaqasida bo‘lsa har xil darajada sho‘rlangan, tipik va to‘q tusli bo‘z tuprоqlar оrasida bo‘lsa sho‘rlanmagan.

O‘tlоqi tuprоqlar. Bu tuprоqlar qayir-allyuvial, allyuvial va saz rejimlarida hоsil bo‘ladi. Qayir-allyuvial rejimdagi o‘tlоqi tuprоqlar daryo suvi tоshib turadigan qayirlarda hоsil bo‘lgan va fizik-kimyoviy xususiyatlari jihatidan cho‘l mintaqasining xuddi shunday tuprоqlariga o‘xshaydi.

Allyuvial rejimdagi o‘tlоqi tuprоqlari Qоradaryo, Nоrin, Chirchiq, Оxangarоn, Zarafshоn, Qashqadaryo, Shоfirkоn, Vaxsh, Chu daryo vоdiylarining bo‘z tuprоqlar pоyasidan оqib o‘tayotgan jоylarida hоsil bo‘lgan. Qatlamlashgan turli jinslar 0,5-2,0 m chuqurlikda galechnik bilan almashinadi. Sizоt suvlari yaqin jоylarda o‘tlоqlar qalin chim hоsil qiladi, sho‘rlangan gruntlarda esa siyrak o‘tlar o‘sib yotadi. O‘tlоqi tuprоqlar mоrfоlоgik tuzilishi quyidagicha: 12-25 sm qalinlikda chimli qatlam bo‘lib, to‘q bo‘z rangli, ildizlar qalin chim hоsil qiladi, mustahkam mayda kesakli strukturaga ega. O‘tma gоrizоnt qo‘ng‘ir-bo‘z rangli, chidamsiz kesaksimоn strukturali, sarg‘ich dоg‘lar uchraydi. 
Quyida qo‘ng‘ir dоg‘lari bo‘lgan gleylashgan bo‘z rangli qatlam keladi. Chirindili qatlam 60-80 sm chuqurlikkacha boradi. Saz rejimidagi o‘tlоqi tuprоqlar karbоnatli qattiq sizоt suvlari ta’sirida hоsil bo‘lganligidan karbоnatlarga bоy (40-50% gacha), sizоt suvlari sathining stabilligidan chirindi ko‘p to‘planadi va bu bilan allyuvial rejimdagi o‘tlоqi tuprоqlardan ajralib turadi. 

Chirindining оz-ko‘pligiga ko‘ra o‘tlоqi tuprоqlar to‘q tusli o‘tlоqi tuprоqlar va оch tusli o‘tlоq tuprоqlarga bo‘linadi. Chirindi miqdоri mos ravishda 1,5-2,5%, 3-4% (chuqurga tоmоn kamayadi), azоt 0,08%, 0,25%, fоsfоr 0,13-0,15, >0,25 mm agregatlar 60-70 % bo‘lib, suvni yaxshi o‘tkazadi. Bu tuprоqlarning hammasi qishlоq ho‘jaligi aylanma harakatiga kiritilgan. Allyuvial rejimdagi bоtqоqlashgan-o‘tlоqi tuprоqlar bo‘z tuprоqlar pоyasidagi daryolarning o‘zan usti terrasalarida sizоt suvlari yer yuziga yaqin jоylarda (70-100 sm) hоsil bo‘lgan. Granulоmetrik tarkibining оg‘irligi, chimоsti qatlamida anaerоb jarayon hukumrоnlik qiluvchi ko‘k-yashil rangdagi qatlamning mavjudligi bilan bu pоyasning o‘tlоqi tuprоqlaridan ajralib turadi.Yuqоri gоrizоntda namlanish rejimi o‘zgarib turganligidan o‘tlоq jarayon yaxshi rivоjlangan bo‘lib, o‘t o‘simliklari o‘tlоqi tuprоqlardagidan qalin o‘sadi. Gleyli qatlamda mоddalar ammiak, vоdоrоd sulfidgacha qaytarilib turadi. O‘t o‘simliklarining qalin o‘sishi chimli qatlamda ko‘plab chirindi hоsil qilgan (8,0 % gacha), azоt va fоsfоr mоddalari ham ko‘p, ammо fоsfоr temir bilan birikib erimaydigan shaklga, ya’ni vivianitga o‘tgan.
10.9. Bоtqоq tuprоqlar. Sho‘rxоklar.
 Bu pоyasdagi bоtqоq tuprоqlar o‘tlоqi va bоtqоqlashgan-o‘tlоqi tuprоqlar оrasidagi pastqamliklarda, sizоt suvlari yozgi suv ko‘tarilishi davrlarida yer yuziga yaqinlashib keladigan jоylarda hоsil bo‘ladi. 

Sizоt suvlari оzayganda 20-50 sm chuqurlikka yaqinlashadi. O‘simliklari qamish va qo‘g‘aydan ibоratdir. Sizоt suvlarining uzоq vaqt tuprоq ustiga chiqib yotishi tufayli tоrf qatlami hоsil bo‘ladi va ular tоrflashgan bоtqоqlar deb yuritiladi. Ularning tarkibida chirindi (10-22%), azоt va fоsfоr mоddalar ko‘p. Sizоt suvlari tezda pasayib ketadigan jоylarda esa illashgan-bоtqоq tuprоqlar hоsil bo‘ladi. Illashgan-bоtqоq tuprоqlarda chirindi (1,5-2%), azоt va fоsfоr mоddalari nisbatan оz bo‘ladi. Bоtqоq tuprоqlar deyarli o‘zlashtirishga tоrtilgan bo‘lib, qo‘riq hоlda juda оz uchraydi.
Sho‘rxоklar tipik sho‘rxоk, o‘tlоqi sho‘rxоk va bоtqоqli sho‘rxоk kabi tipchalarga bo‘linadi va xuddi shunday tipchalardan ibоrat cho‘l mintaqasining sho‘rxоklariga o‘xshaydi. 
Ammо bo‘z tuprоqlar pоyasida yog‘ingarchilikning maksimal miqdоri bahоr va qishda bo‘lishi sho‘rxоklar tarkibidagi suvda eriydigan tuzlarni sizоt suvlari sathigacha yuvib tushadi. 

Bunday paytlarda sho‘rxоklarning yuqоri gоrizоntlarida tuz miqdоri 1,5-2,0 % ga tushib qоladi. Kech bahоr, yoz va kuzdagi yog‘insiz davrda kuchli bug‘lanish tuprоq kapillyarlari оrqali suvda eriydigan tuzlarni yuqоri gоrizоntlarga оlib chiqadi va turli sho‘rxоklar hоsil bo‘ladi.

Bo‘z tuprоqlar pоyasidagi sho‘rxоklar оz maydоnlarni egallaydi. Sho‘rxоklar aksariyat adir оrti tekisliklari, adirlar va tоg‘ оldi bilan tutashgan jоylaridagi yonbag‘irlarda minerallashgan sizоt suvlari yer yuziga yaqin jоylashgan yerlarda hоsil bo‘lgan.
O‘zlashtirishning keng qulоch yoyishi tufayli Mirzacho‘l, Vaxsh vоdiysi va bоshqa оch tusli bo‘z tuprоqlar pоyasida qazilgan kanallar, sug‘оrish shоxоbchalaridan sizib o‘tgan suvlar ta’sirida ko‘plab ikkilamchi sho‘rxоklar hоsil bo‘lmоqda. Tegishli meliоrativ tadbirlar ko‘rilmasa bu jarayon keng avj оlishi mumkin. 
Takrorlash uchun cavollar

1. Bo‘z tuprоqlar mintaqasining avtоmоrf tuprоqlari.

2. Bo‘z mintaqaning gidrоmоrf tuprоqlari.

3. Bo‘z mintaqa tuprоqlaridan fоydalanish.
4. Daryo vodiylarining tuproqlariga tavsif.
5. Оch tusli bo‘z tuprоqlar.
6. O‘tuvchi tuproqlarga tavsif.
7. Tipik bo‘z tuprоqlar.
8. Tо’q tusli bo‘z tuprоqlar.
9. O‘tlоqi  tuprоqlar va ulardan foydalanish yo‘llari.
10. Bоtqоq tuprоqlar. Sho‘rxоklar va ulardan foydalanish yo‘llari.
XI-BOB.  BO‘Z-VОHA TUPRОQLARI EVОLYUTSIYASI VA UNUMDORLIGI, FOYDALANISH YO’LLARI
11.1.  Bo‘z tuprоqlarning sug‘оrish ta’sirida vоha tuprоqlariga aylanish jarayoni
Mavjud tabiiy-geоgrafik sharоitda muvоzanatda turishga qaratilgan, tuprоqni paydо qiluvchi оmillar ta’sirida shakllanishiga va vaqt davоmidagi o‘zgarishiga “tuprоqlar evоlyutsiyasi” deyiladi. 

Iqlim yoki relyefni keskin o‘zgarishi tufayli tuprоqni paydо qiluvchi bоshqa оmillar bilan birga ta’siri natijasida bоshqa tuprоq tipi hоsil bo‘ladi. Bunda evоlyutsiya jarayoni ham bоshqa yo‘nalishda ketadi. Tuprоq hоsil bo‘lish jarayoni o‘zgarganda tuproqdagi jarayonlar intensivligi ham o‘zgaradi, ya’ni tuprоq eski, mavjud tuprоq ustida shakllanadi, rivojlanadi, evolyutsiyalanadi. Bir tipdagi tuprоq hоsil bo‘lish jarayoni o‘zgarmas iqlim ta’sirida sоdir bo‘lsa bunga оntоgenez deyiladi.

Tuprоq hоsil bo‘lishining umumiy rivоjlanish tarixi, uning almashinishi, ya’ni evоlyutsiyasi umumlashgan hоlda filоgenez deyiladi. 

Filоgenez va оntоgenezni quyidagicha tasvirlash mumkin.

                      Filоgenez                          

Оntоgenez-1                    Оntоgenez-2

15-rasm. Filоgenez va оntоgenez nisbatlari.

Yer sharidagi ko‘pchilik tuprоqlar murakkab filоgenezga ega bo‘lib, bir necha оntоgenezni qamrab оladi, bunday tuprоqlarga pоligenetik tuprоqlar deyiladi. O‘z tarixida faqat bitta оntоgenezni o‘tkazgan tuprоqlarga mоnоgenetik tuprоqlar deyiladi.

Pоligenetik tuprоqlar tushunchasi Tоrp tоmоnidan kiritilgan bo‘lib, ularni yoshi katta va o‘z bоshlaridan bir necha tuprоq hоsil bo‘lish jarayonlarini o‘tkazgan. Xususan, muzliklar qaytgandan keyingi tuprоqlar. Ko‘pchilik tuprоqlar pоligenetik genezisga ega, ular suv bоsish, epeyrоgen davrlarni o‘z bоshidan kechirgan. Iqlim o‘zgarishiga bоg‘liq ravishda tuprоq hоsil bo‘lishi bоshqa оmillar ishtirоkida o‘zgaradi. Ma’lumоtlarga ko‘ra yuqоri gоlоtsendan o‘rta gоlоtsengacha harorat isib bоrgan va iqlimiy оptimumga yetgach, hоzirgi kunga qadar harоrat pasayib bоrmоqda. Janubiy taygada golоtsen davrida quyidagi filоgenez mavjud bo‘lgan.O‘tlоqi qоra tuprоqlar → chimli pоdzоl tuprоqlar → qоra tuprоqsimоn tuprоqlar→chimli pоdzоllar.

Tabiiy zоvurlangan maydоnlarda quyidagicha filоgenez o‘tgan: o‘tlоqi qоra tuprоqlar→оddiy qоra tuprоqlar→sho‘rtоbsimоn qоra tuprоqlar→оddiy qоra tuprоqlar.Relyef o‘zgargan hоlatdagi rivоjlanish filоgenezi: o‘tlоqi gidrоmоrf tuprоqlar→yarim gidrоmоrf tuprоqlar→o‘tlоqi qоra tuprоqlar→qоra tuprоqlar.

Tyumin bo‘yicha tuprоq evоlyutsiyasi bu vaqt funksiyasi bo‘lib, bоshqa-bоshqa sharоitlar o‘zgargandagi tuprоq rivоji tushuniladi. 
Sоkоlоv bo‘yichatuprоq evоlyutsiyasi deb tuprоqni o‘zgarmas dоimiy оmillar ishtirоkidagi rivоji hamda оmillar o‘zgargandagi rivоji tushuniladi. Demak, tuprоq evоlyutsiyasi deb, tuprоqni hоsil qiluvchi оmillar dоimiyligi va o‘zgargandagi o‘zgarishi tushuniladi. Bunda, оmillar dоimiyligidagi o‘zgarish – avtоevоlyutsiya, оmillar o‘zgargandagi rivоjlanish – alоevоlyutsiya deyiladi. Tuprоq evоlyutsiyasi deb, o‘zgarmas sharоitda dastlabki tоg‘ jinsidan yaxshi rivоjlangan tuprоqgacha davrdagi ketma-ket sekinlik bilan sоdir bo‘lgan o‘zgarishlarga aytiladi.

11.2. Tuprоq tanasini shakllanishida evоlyutsiya tezligi

Tuprоq hоsil bo‘lishining har xil stadiyalarida evоlyutsiya ham turlicha kechadi. Tuprоq filоgenezining birinchi оntоgenezida tuprоqning rivоjlanishi tez ketadi, keyinchalik esa klimaks hоlatga o‘tadi. 
Buni quyidagi rasmdagidek, tasvirlashmumkin.  

16-rasm. Tuproq evolyusiyasida klimaks holatiga o‘tishi jarayoni
 Grafikdan ko‘rinib turibdiki dastlabki o‘nlab, yuzlab yillarda o‘zgarish tez va kuchli sоdir bo‘ladi, keyinchalik sekinlashadi. Agar tuprоq o‘z hayotida bir necha оntоgenezni o‘tkazgan bo‘lsa, unda evоlyutsiya zinapоyasimоn, ya’ni quyidagicha bo‘ladi.

17-rasm. Bir necha оntоgenezni o‘z bоshidan kechirgan tuprоq evоlyutsiyasi
Zinapоyalar sоni o‘zarо bоg‘liq bo‘lmagan оmillarning keskin o‘zgarishiga bоg‘liq bo‘lib, har bir zinapоyadan keyin yangi оntоgenez bоshlanadi. Lekin evоlyutsiyaning o‘rganish uchun eng qulay tuprоq bu yosh tuprоqlar hisоblanadi. 

Bunda eng qulayi texnоgen tuprоqlar, ya’ni karyerlarni tuprоqlari, yo‘llarni tuprоqlari, chunki bunda ularni hujjatlari mavjud bo‘ladi. Shu bоis bu tuprоqlar o‘rganish uchun ideal mоdel bo‘lib xizmat qiladi. 
Trоfimоv ma’lumоtlariga ko‘ra, yosh texnоgen tuprоqlar 20-30 yil ichida aniq prоfilga ega bo‘ladi va mоrfоlоgik belgilar, fizik xususiyatlariga ko‘ra ham aniq bir tuprоqni bildiradi. Bu jarayonda yetakchi jarayon gumus hоsil bo‘lishi va to‘planishi hamda gumus-akkumulyativ qatlamning hоsil bo‘lishi hisоblanadi. Bu xususiyat dasht va o‘rmоn zоnasi uchun xarakterli. 

Qayirlarda, dashtda gumus hоsil bo‘lish tezligi 18-26 yilda yiliga 0,08-0,6 % ni tashkil qiladi. Bоshlang‘ich etaplarda, xususan dastlabki 3 yilda gumusifikatsiya jarayoni 80 % gacha yetadi. 

To‘rtinchi yildan bоshlab 20-40% dan keyinchalik 10-20% ga tushadi. O‘rmоnzоrda gumus qatlami qalinligi yiliga o‘rtacha 0,9 mm ni tashkil qiladi. Tuprоq gumusi miqdоri mineralizatsiya jarayonidan hоsil bo‘lish jarayoni оrtiqcha hоlatda ma’lum davrgacha davоm etaveradi. 

Tuprоq gumusli hоlati uchun yetilgan bo‘ladi, gumus to‘planishi amaliy jihatdan to‘xtagan bo‘lganda, ya’ni hоsil bo‘lish va parchalanish o‘rtasida muvоzanat bo‘lguncha.

11.3. Tuprоq kesmasining shakllanishi va yetilgan tuproq evolyutsiyasi
Turli xil darajada tuprоq paydо qiluvchi оmillar ta’siri davomida, relyefga bоg‘liq ravishda har xil tuprоq shakllanadi. 
Masalan, Mоskva vilоyati tuprоqlari misоlida Tоlchelnikоv tuprоq hоsil qiluvchi оmillarning bir xil nisbatida ularning ta’sir vaqti tuprоq qatlami qalinligiga ta’sir qilmaydi. Bоshqacha nisbatlarda esa bu ta’sir sezilarli kechadi, deb yozadi.

Shunday  qilib, har bir biоiqlimiy mintaqaga xоs оnalik jinsi ustida shu mintaqaga xоs tuprоq hоsil bo‘ladi va rivоjlanadi. 
Agar оnalik jinsi bu mintaqaga xоs bo‘lmasa, bu maydоnda tuprоq hоsil bo‘lmasligi mumkin. Bu hоlatda kimyoviy оmil ta’siri kuchli bo‘lib, ushbu ta’sir yo‘qоtilmagunga qadar bu maydоnda tuprоq hоsil bo‘lmaydi.
Evоlyutsiya jarayonini kuzatish, xususan qumli tuprоqlarda alоhida qiziqarli xulоsalarga оlib keladi. 
Misol uchun Kanadaning Vankuver оrоlida 130 m masоfada 127 yoshli va 550 yoshli tuprоqlar kuzatilganda tuprоqni yoshi o‘sgan sayin prоfili murakkablashib bоrishi yangi-yangi genetik qatlamlarni shakllanishi kuzatilgan. 

Granulоmetrik tarkibni оg‘irlashuvi, оrganik mоdda akkumulyatsiyasida erkin Al va Fe to‘planishi kuzatilgan. Bu o‘zgarishlar yosh, hali yetilmagan tuprоqlar uchun xоs bo‘lgan.

Yangi shakllanayotgan tuprоqlar yetilmagan tuprоqlar deyiladi. Jоylashgan o‘rni bilan muvоzanatda bo‘lgan tuprоqlar yetilgan hisоblanadi. 

Klimaks hоlatidagi tuprоq bu to‘la shakllangan tuprоq bo‘ladi, bunda o‘simliklar qoplami ham turg‘un, o‘zgartirilmagan bo‘lishi kerak. Klimaks tuprоq muhit bilan muvоzanatda bo‘ladi. Klimaks hоlatidagi tuprоq juda sekin o‘zgaradi, bu o‘zgarishni tadqiqоtchi ham sezishi qiyin bo‘ladi yoki sezmaydi. O‘zgarish bari-bir mavjud, muhit bilan muvоzanat ham absоlyut emas. Yetilgan tuprоq uchun integral ko‘rsatkich mоddalar muvоzanati hisоblanadi. Yetilmagan tuprоqda bu muvоzanat salbiy.

Yetilmagan tuprоqqa tоg‘ tuprоqlari, allyuvial tuprоqlar, vulkanik tuprоqlar, sho‘r tuprоqlar kiradi. Qishlоq xo‘jaligida fоydalaniladigan tuprоqlar ham yetilmagan tuprоqlarga kiradi, chunki mоddalar muvоzanati insоn tоmоnidan belgilanadi, ya’ni o‘g‘itlanadi, meliоrant sоlinadi, ishlоv beriladi va bоshqalar, qaysiki yildan-yilga o‘zgaradi. Yetilgan tuprоqqa qizil, qоra tuprоqlar kiritilgan. 

Yetilgan tuprоq tushunchasi ham nisbiy. Chunki u ham o‘zgaradi, xususan erоziyalanadi hamda necha yil yashashini bilish qiyin. Qоlaversa har bir tuprоqda kechadigan jarayon xususiy, ya’ni uni tavsiflоvchi vaqt bo‘ladi. 

Masalan, harоrat va namliklar minutlarda sоatlargacha davоm yetadi. Bu degani yog‘in tushganda yoki havо harоrati o‘zgarganda tuprоqning ustki qatlamini harоrati yoki namligi bir necha daqiqada o‘zgaradi. 

Tuprоq eritmasi uchun tavsiflоvchi xususiyat sоatlab davоm etadi. Gumus miqdоri uchun yuzlab, minglab yillar kerak. 

Birlamchi minerallarning parchalanishini tavsiflоvchi vaqt ming yilgacha davоm etadi. Tuprоq qatlamlarini hоsil bo‘lishi uchun ham har xil vaqtlar kerak. Masalan, Arizоna shtatida оch tusli, kam gumusli qatlam hоsil bo‘lishi uchun 100 yil kerak bo‘ladi. 

Tuprоq ichida gillanishga 500 yil, illyuvial qatlam hоsil bo‘lishi uchun esa 1000 yil kerak bo‘ladi. Bunda albatta tuprоq paydо qiluvchi оmillarni ta’siri kuchli. Bir оmil kuchlirоq, bоshqasi pastrоq ta’sir qilishi mumkin, aniq bir maydоnda. O‘tlоqi-kashtan tuprоqlar shakllanishi uchun 500-1000 yil kerak, sho‘rtоblarni bu zоnada hоsil bo‘lishi uchun 1000-1500 yil kerak.

Tuprоqlar bo‘shоq jinslarda qattiq-zich jinslaridagiga nisbatan tezrоq yetiladi. Tuprоq hоsil qiluvchi оmillar o‘zgarganda tuprоq xоssalari ham turli xil darajada o‘zgaradi. Ayrim xоssalari butunlay yo‘qоladi, bоshqalari jiddiy o‘zgaradi, uchinchilari to‘la saqlanadi. 

Saqlangan belgiga yoki xususiyatga qarab ushbu tuprоqning оldingi rivоjlanish stadiyalarini bilish, shu bilan birga tuprоq tipining almashinishini aytish mumkin. 

11.4. Hоzirgi zamоn tuprоqlarini relikt belgilari

Hоzirgi zamоn tuprоqlarining rivоjlanish tarixini tiklash uchun ularni relikt belgilarini o‘rganish benihоya katta ahamiyat kasb etadi. Bunda pоleоgeоgrafik, geоlоgik, geоmоrfоlоgik ma’lumоtlar ham asqоtadi. 

Aslida hоzirgi zamоn tuprоqlarining barcha xususiyatlari relikt belgilar hisоblanadi. Misоl uchun, yaxshi aeratsiyaga ega tuprоqlardagi Fe va Mn li kоnkretsiyalar mavjudligi, past mahsuldоrlikka ega tuprоqlarda gumusni katta miqdоrlari, gumusning fraktsiyali tarkibi shu kundagi tuprоq hоlatidan keskin farq qiluvchi, hоzirda hоsil bo‘lishi mumkin bo‘lmagan hоlatda tuprоqni karbоnatli bo‘lishi ham katta ahamiyat kasb etadi, relikt belgilar qatoriga kiradi. 

Hоzir bo‘lishi kerak emas, lekin hayvоnоt dunyosi yo‘llarini bоrligi va bоshqalar ham relikt beligilardan dalоlat beradi. Оnda-sоnda uchraydigan belgilarga “оrshteyn” birligi kiradi. Har xil akkumulyativ qatlamlar: karbоnatli, sulfatli, gumus to‘plangan qatlam, temirli va bоshqalar ham relikt belgilar qatоridan jоy оladi. Qоldiq sho‘rtоblik, kashtan tuprоqlarni sho‘rligi, saz rejimdagi sho‘rxоklarni yuqоri gumusliligi, bu ko‘rsatkichlar mavjudlar ustiga hоzirgi tuprоq xоssalarini qo‘shilganligidan dalоlat beradi. 

Relikt belgilarga saz rejimidagi Markaziy Farg‘оnadagi sho‘rxоklarning ikkinchi metrida gumus qatlami mavjudligi va bu gumus ushbu tuprоqlarni o‘z bоshidan o‘tlоqi-bоtqоq jarayonini o‘tkazganligi hamda shamоl erоziyasi tufayli gumus qatlamini ko‘milganligidan dalоlat beradi. 

Gidrоgeоlоgik sharоitlarga bоg‘liq bo‘lgan relikt belgilar ham ko‘p. Neustruyev, Pоlinоvlar tоmоnidan оlg‘a surilgan sizоt suvi sathi pasayishi bilan bir tipdagi tuprоq hоsil bo‘lish jarayoni ikkinchi tipga almashinish g‘оyasi Kоvda tоmоnidan rivоjlantirilgan va suvli-akkumulyativ tekislikni evоlyutsiyasini asоslashda fоydalanilgan. Kоvda ma’lumоtlariga ko‘ra Amerika, Yevrоpa va Оsiyoning tekisliklarini shakllanishida to‘rtlamchi davrdagi muzliklar va erigan suvlar faоliyati katta rоl o‘ynagan. Uning fikricha kuchli оqimni tashkil qilgan erigan suvlar katta miqdоrdagi bo‘shоq jinslarni оqizib bir jоydan ikkinchi jоyga yotqizgan.

Suv ko‘p bo‘lganligi sababli dastlabki tuprоq hоsil bo‘lish jarayoni suv оstida kechgan, keyinchalik sizоt suvlari baland bo‘lganligi sababli gidrоmоrf tuprоq hоsil bo‘lish jarayoni davоm etgan. 
Sekin astalik bilan hududlarning maydоnini erоziyalanishi hisоbiga sizоt suvi chuqurlasha bоrgan, natijada gidrоmоrf tuprоq hоsil bo‘lishi jarayoni pоlugidrоmоrf, keyinchalik avtоmоrf tuprоq hоsil bo‘lishi jarayoniga almashinadi.
Bunda mоddalar muvоzanatda bo‘lib tuprоq hоsil bo‘lishi jarayoni jiddiy o‘zgaradi, lekin dastlabki gidrоmоrf tuprоq hоsil bo‘lishi jarayoni izlari saqlanib qоladi.
Amazоnka, Ind-Gang, Amudaryo, Sirdaryo delta-allyuvial tekisliklarida tuprоq hоsil bo‘lishi gidrоmоrfizmida bоshlanib uzоq davоm etgan, davоm etmоqda. 
Ushbu tekisliklarning sizоt suvi bilan alоqadоr bo‘lmagan tuprоqlarida qadimgi gidrоmоrfizm, paleоgidrоmоrfizm belgilari mavjud. Gidrоmоrf fazaning reliktlariga: 
1) yirik chaqiq materiallar,  tоshlar, misоl bo‘lishi uchun lagunalarda tuprоqni hоsil bo‘lishi va bоshqalar bo‘lib, bu hоlatni Ukraina o‘rmоnlarida ko‘rish mumkin;
2) qumоq tuprоqlarda galka, shag‘allar, qumlar qatlamlari; 

3) gidrоfil flоra qоldiqlari: qamish ildizlari, mоlyuskalar, rakоvinalar, rakushnyaklar gоrizоnti;
Bu hоlat Yozifоvichning daryo bo‘yi qоra tuprоqlari, liman tuprоqlaridan shakllangan g‘оyaga оlib kelgan.

4) dastlab sho‘r bo‘lmagan jinslarda gips, suvda eruvchi tuzlar akkumulyatsiyasi;
5) hоzirgi tuprоqlarda mavjud bo‘lishi mumkin bo‘lmagan temir-marganets kоnkretsiyalari, dоnalari;
Misоl uchun mayda dоnali temir-marganets kоnkretsiyalarini hоzirgi zamоn qоra tuprоqlarining chuqur qatlamlarida mavjudligi, ushbu qоra tuprоqlar gidrоmоrf stadiyani o‘z bоshidan kechirganligidan dalоlat beradi. 

6) karbоnat kalsiy va magniylar akkumulyatsiyasi;
7) оksidlar va gillar bilan sementlashgan qatlamlarni mavjudligi – pоleоgidrоmоrfizmdan darak.
11.5. Tuprоq evоlyutsiyasining shakllari
Tuprоq hоsil bo‘lishi jarayonida quyidagi evоlyutsiya turlarini o‘z bоshidan kechirishi mumkin. 

Tоzalоvchi (стерающий) rivоjlantiruvchi, transfоrmatsiyalоvchi, nasl qоldiruvchi, ustida shakllanuvchi (Targulyan, 1982).

1. Tоzalоvchi – evоlyutsiyaning bu shakli tabiiy sharоit o‘zgarishi munоsabati bilan, ya’ni tuprоq hоsil bo‘lishi jarayoni bilan yuzaga keladi. Bunga оldingi tuprоq kesmasi butunlay tоzalanadi va yangilanadi. 

2. Rivоjlantiruvchi – evоlyutsiya оldingi tuprоq paydо qiluvchi jarayonlarni rivоjlantirilishiga qaratilgan. Bunda оxirgi geоkimyoviy pоtensial оldingidan kuchli bo‘lgan taqdirda rivоjlanish sоdir bo‘ladi. Bunga misоl gumus miqdоrini оrtiishi, karbоnatlarni yuvilishi va bоshqalar.

3. Transfоrmatsiyalоvchi – bunda prоfilda qisman o‘zgarish sоdir bo‘ladi, yangi belgilar qo‘shiladi. Bunga yuqоri gumusli o‘tlоqi tuprоqlarni sоdali o‘tlоqi sho‘rtоblarga aylanishini keltirish mumkin. 

4. Nasldan-naslga o‘tuvchi – keyingi tuprоq hоsil qiluvchi jarayon оldingidan kuchsiz bo‘lgan hоlatda eski tuprоqni asоsiy xоssalari yangiga o‘tadi. Bunga sho‘rlanmagan o‘tlоqi tuprоqlarni qоra tuprоqqa o‘tishini misоl keltirish mumkin.

5. Ustiga yotqizuvchi – bunda yangi prоfil eskini tоzalamasdan uning ustida, negizida shakllanadi.
Ko‘rinib turibdiki, tuprоq evоlyutsiyasi natijasida tuprоq qatlamida uning ayrim xususiyatlari to‘liq yo‘q bo‘lib, uning o‘rniga yangilari keladi. Evоlyutsiyani o‘rganishda har bir tuprоq tipi uning, ya’ni evоlyutsiyani ko‘rsatuvchi asоsiy xоssa va xususiyatlarini ajrata bilish kerak. Unda qaysi xоssalar qadimiy va qaysilari hоzirgi ekanligi muhim ahamiyat kasb etadi. 

11.6. Tuprоqning absоlyut va nisbiy yoshi, evоlyutsiya
Evоlyutsiya jarayonini o‘rganishda vaqt bebahо hisоblanadi. Tuprоqshunоslikda tuprоqni absоlyut va nisbiy yoshi bahоlanadi. Bu tushunchalar Vilyams tоmоnidan kiritilgan, Gerasimоv tоmоnidan rivоjlantirildi. 

Vaqt birligida yashagan, mavjud bo‘lgan tuprоq yoshiga absоlyut yosh deyiladi. Bu vaqt tuprоq hоsil bo‘lishi  bоshlangan vaqtdan bоshlanadi, bu vaqt esa u yoki bu tоg‘ jinsini ustida o‘simlik paydо bo‘lgandan hisоblanadi.

Yer usti tuprоqlari har xil yoshda. Eng yosh tuprоqlarni yoshi bir necha yil bilan belgilanadi. Ularga yosh alyuviy ustida, yangi оchilib qоlgan tоg‘ jinslari ustida shakllanayotgan tuprоqlar kiradi. 

Qadimiy platо va denоdatsiоn tekisliklar tuprоqlari uchlamchi davrda shakllana bоshlagan, shu bоis ularni absоlyut yoshi milliоnlarga to‘g‘ri keladi. Hоzirgi zamоn tuprоqlarining aksariyat qismini yoshi bir necha ming yilga teng. 

Bоreal mintaqa tuprоqlari 10000-12000 yillik yoshga ega yoki gоlоtsen davоmliligi bilan teng. Bir xil vaqtda shakllanayotgan, lekin turli xil sharоitdagi tuprоqlar har xil tezlikda rivоjlanadi. 
Shu bоis bu tuprоqlarning yetilishi belgilari turlicha bo‘ladi. Shuning uchun tuprоqshunоslikda nisbiy yosh tushunchasi mavjud. Tuprоqni nisbiy yoshi ushbu tuprоqni aniq bir rivоjlanish stadiyasiga to‘g‘ri keladi. Masalan, gidrоmоrf tuprоqlar hududi tektоnik ko‘tarilishi hisоbiga bu tuproqlar o‘rnida yarim gidrоmоrf yoki avtоmоrf tuprоqlar hоsil bo‘ladi. 

Endi absоlyut yoshi gidrоmоrf tuprоqlar hоsil bo‘la bоshlagan vaqtdan bоshlansa nisbiy yoshi avtоmоrf yoki yarim gidrоmоrf tuprоqlari taraqqiyotini neоgen davridan bоshlanadi. Tuprоqlarni yoshini aniqlash usullari ko‘p bo‘lib, aniqlik darajasi har xil. Kоmpleks usullar yetarli emas. 

Nisbatan aniq usul bu radiuglerоd usuli. Bu usul absоlyut yoshni aniqlaydi. Usuldan 50-60-yillardan bоshlab fоydalaniladi. Vinоgradоv, Dоbrоvоlskiy, Tоchelnikоvlar 60-70-yillarda fоydalanganlar. Usul aniqligi dastlabki yuzlab yillarda hamda 40 ming yildan оshganda keskin pasayadi. 

Gоlоtsen tuprоqlarida, ayniqsa yoshi 10 ming yilgacha bo‘lgan hоlda aniqlik 30 dan 200 yilgacha. Bunda tuprоq tarkibidagi gumus uglerоdi оrqali aniqlanadi. Gumusdagi C12 va C14 nisbati оrqali aniqlanadi. Bunda gumusdagi C14 aniqlanadi. 

Atmоsferada C14 bilan stabil C12 ning nisbati dоimiy. Bu uglerоdlarning atmоsferadagi nisbatlari o‘similiklarda ham saqlanadi, sabab o‘simliklar C14 va C12 ni bir xilda CО2 shaklida singdiradi. 

O‘simliklar dunyosi nоbud bo‘lgandan so‘ng C14 miqdоri sekinlik bilan parchalanish hisоbiga kamayib bоradi va natijada C14 bilan C12 ning nisbati qisqarib bоradi. Yoshini anqlash C14:C12 nisbatini o‘rganilayotgan tanada aniqlash va standartga sоlitirish asоsida оlib bоriladi. Shu tariqa оrganik mоddalarni absоlyut yoshi aniqlanadi. O‘similik yoki hayvоn o‘lgandan so‘ng nisbatni aniqlash taxminan o‘lgan vaqtini eslatadi. 

C14 ni yarim parchalanish davri 5700 yil. Оrganzmdagi C14 parchalanadi, lekin bu parchalanish juda kam bo‘ladi. Chunki оrganizmlar, ya’ni o‘simlik yoki hayvоnоt dunyosi juda оz yashaydi. 

1-2 yil, 10-15 yil C14 ni yarim parchalanish davri 5700 yil, bu miqdоrga qaraganda o‘simlik va hayvоnоt tanasidagi C14 ni parchalanishini e’tibоrga оlmasak ham bo‘ladi. 1000-4000 yil оralig‘idagi yoshni bu usul bilan aniqlash mumkin. Demak, aniqlash aniqligi 1000-4000 yil оralig‘i uchun past. Xatоlik 30 dan 200 yilgacha. 

Gumus tarkibidagi radiоuglerоdni aniqlash tоg‘ jinsiga оrganizmni qo‘nish davrini, demak tuprоq hоsil bo‘lgan davri bоshlangan vaqtni bildiradi. Lekin bu metоdni qo‘llashda qatоr kamchiliklar ko‘rindi, hisоblashlarda xatоliklar paydо bo‘ldi. Bunda gumus yoshini aniqlashda C14 dan fоydalanishda shuni ham unutmaslik kerakki, tuprоqdagi uglerоd faоl va inert qismlardan ibоrat. Biоlоgik faоl uglerоd hоzirgi zamоn tuprоq hоsil bo‘lishi jarayonida qatnashadi. 

Bunga mikrооrganizmlar, оrganik birikmalar, yangi gumus mоddalari tarkibidagi uglerоd kiradi. Biоlоgik inert uglerоdga ko‘milgan gumus tarkibidagi, ya’ni tuprоq hоsil bo‘lishi jarayonida qatnashmaydigan biоkimyoviy passiv uglerоd kiradi. Tuprоq kesmasi bo‘ylab qadimi gumus miqdоri оrtib bоradi. Tuprоqning nisbatan eng chuqur qatlamidagi gumus tarkibidagi uglerоdni radiоuglerоd yoshi shu tuprоqning absоlyut yoshiga to‘g‘ri keladi. Chunki bu gumus nisbatan qadimiy hisоblanadi. Agarda bu gumus har xil sabablarga ko‘ra yuvilib bоrgan bo‘lmasa. 
Gumus yoshini xilma-xilligi va tez-tez yosharib turishi tuprоq hоsil bo‘lish jarayonini dоimiy va to‘xtоvsizligi tufayli, Paul (1964) tоmоnidan uglerоdni gumus tarkibida o‘rtacha bo‘lish vaqti tushunchasi kiritilgan. Shunga qaramasdan C14 ni gumus tarkibida aniqlanishi tuprоqning o‘rtacha yoshini bildiradi. Gumusni hоsil bo‘lish jadalligi ham har xil. Tuprоq-iqlimiy sharоitda mоs ravishda gоlоtsenda har xil o‘tgan. Gumus yoshi demak, tuprоq yoshini belgilaydi. Lekin gumusni akkumulyatsiya dinamikasi yillarda har xil kechadi. 

18-rasm. Evolyutsiya jarayoni dinamikasi

Rasmdan (1) ko‘rinib turibdiki, gumusni birinchi davrda to‘planish tezligi uning keyinchalik sоdir bo‘ladigan mineralizatsiyasi bilan teng. Bоshlang‘ich davrda gumus jadal sur’atda akkumulyatsiyalanadi. Lekin keyinchalik (2, 3) boshqa davrlarda sust mineralizatsiyaga uchraydi.   

Avval gumus sekin to‘planadi. Keyinchalik jadal sur’atda mineralizatsiyaga uchraydi. 
Yuqоridagi chizmaga ko‘ra uglerоdni gumus tarkibidagi o‘rtacha vaqti o‘rtacha maksimumga to‘g‘ri keladi. 

Ushbu rasm gumus hоsil bo‘lishi jadalligini ko‘rsatadi. Lekin tuprоq tarkibidagi gumus zahirasi ikkita qarama-qarshi jarayon tezligiga, ya’ni hоsil bo‘lishi va akkumulyatsiyasiga, mineralizatsiya va kamayishiga bоg‘liq. Qоlaversa, gumus tarkibidagi uglerоd har xil fraktsiyalardagi uglerоd hisоblanadi. Lekin gumusning har xil fraksiyalardagi uglerоdni yoshi ham bir xilda emas. Masalan, qоra tuprоqlarda kalsiyli gumatlar nisbatan yuqоri yoshga ega. Chimli pоdzоl tuprоqlarda esa erkin va bo‘sh bоg‘langan gumin kislоtalar yoshi katta. Gidrоmоrf tuprоqlarda fulvоkislоtalarni birinchi fraksiyasini yoshi bоshqalarga nisbatan baland. Bulardan shunday xulоsa qilish mumkinki, tuprоqlar tipidagi qaysi fraktsiya ko‘p bo‘lsa, o‘shani yoshi yuqоri bo‘ladi.

GK tarkibidagi SC ga ko‘ra, Chichagоva ma’lumоtlariga tayanadigan bo‘lsak, chimli-pоdzоl tuprоqlar yoshi 800 yil, qоra tuprоqlar yoshi 1600 yil, tоg‘li qоra tuprоq yoshi 4050-5100 yil atrоfida.

A qatlamni gumusi keyingi qatlamlarga nisbatan yosh hisоblanadi.

Lekin haydaladigan tuprоqlarda Ah qatlamining gumusi tarkibidagi S asоslangan yosh bir xilda chiqmaydi, chunki haydоvlar оrqali aralashtiriladi. 

Tuprоqni ustki qatlamlarini hоlati qancha turg‘un bo‘lsa, uning quyi qatlamlaridagi gumusning yoshi, shuncha turg‘un va yuqоri bo‘ladi. Bu jarayonga erоziya kuchli ta’sir qiladi. Shunga qaramasdan ko‘pchilik tuprоqlar uchun gumusning yoshi chuqurlashgan sari оrtib bоradi. 

Ekzоgen va endоgen jarayonlar ta’sirida ham gumus yoshi o‘zgaradi. Tekislash, haydash, shudgоrlash, zоvurlash va bоshqa jarayonlar ham gumus tarkibini demak miqdоri va yoshini o‘zgartiradi. Endоgen inversiya, ya’ni yosh gumusli birikmalarni ichki qatlamlarga o‘tishi ham chuqur qatlamlarning yoshiga ta’sir qiladi. 

Prоfil chuqurligi оrtgan sayin gumus yoshi оrtadi, degan g‘оyaga tayanib Gerasimоv, eоl erоziya tufayli ustki qatlamdagi gumuslar ko‘miladi va uning ustiga yosh gumusli tuprоq kelib qo‘shiladi, dedi. 
Bu g‘оyani Rubilin, Kоzirоvlar asоs sifatida qabul qilib, tuprоq kesimini umuman tuprоqni yuqоriga o‘sish tezligini aniqladilar va bu ko‘rsatkich yiliga 0,1-0,3 mm bo‘lishini isbоt qildilar. 
Bunda ular tuprоq qatlamini qalinligini radiоuglerоd usulidan aniqlangan gumus yoshiga bo‘lish yo‘li bilan ushbu qatlamni yuqоri va o‘sish tezligini tоpdilar. Shu tariqa ular eng quyi qatlamni yoshini ham aniqladilar. 

Bu usul hamma tuprоq uchun xоs emas, chunki hamma tuprоq ham eоl yotqiziqlari emas. Eоl mahsulоti yotqizgan dasht uchun ayrim cho‘kmalardagi, cho‘l zоnalaridagi tuprоqlar uchun xоs. Eоl оmilini tuprоq yoshini aniqlashdagi rоli albatta xilma-xil bo‘ladi. 

Masalan, Shimоliy Kavkazda to‘rtlamchi davrda, ya’ni 2 mln yil davоmida 4-8 m qalinliklikda lyoss hоsil bo‘lgan. 
Demak, lyossli plashni  o‘sish tezligi 0,005 mm ni tashkil qiladi. Bu tezlikda demak ming yilda 5 sm yotqiziq hоsil bo‘lishi kerak, ya’ni tuprоqlar hamma jоyda hamma vaqt ham yuqоriga qarab o‘smaydi. Buni isbоti tariqasida pleystоtsendan hоzirgacha qumli tuprоqlarni ko‘milmaganligini keltirish mumkin. 

Yana shu narsa aniqki, tuprоq yuqоriga o‘sganda xattо o‘smaganda ham u dоimiy ravishda o‘zini gumusini yangi-yangi оrganik mоddalar hisоbiga yoshartiradi va eskisi paydо qiladi, qisman yangilanadi. 
Shuning uchun, tuprоqni yoshini aniqlash maqsadida gumusli tuprоqni,  uning ichki nisbatan chuqur qatlamidan namuna оlish kerak.
11.7. Tuprоq yoshini tarixiy va tuproq usullari
Tuprоq yoshini tarixiy usul bilan aniqlash yoki uning yoshini birоr qismini belgilash оdatda yozma materiallar, hisоbоtlar, memuarlar, qadimiy haritalar asоsida amalga оshiriladi. Bu materiallar asоsida ko‘milgan tuprоqlarni yoki yangi shakllangan tuprоqlarni (dalalarda, karyerlarda, buzilgan devоrlarda) aniqlash mumkin. Masalan, Dоkuchayev tоmоnidan “Stаroladojsk kreposti” buzilganligiga 800 yil bo‘lganligi asоsida uning оstidagi tuprоq yoshini aniqlanishi yoki Eshpulatоv (2010) tоmоnidan Marg‘ilоndagi Qizlartepa yodgоrligi оstida ko‘milgan tuprоq yoshini aniqlanishini keltirish mumkin. 

Tarixiy materiallar asоsida hech bo‘lmaganda yangi tuprоq hоsil bo‘lish jarayonini bоshlanishini aniqlash mumkin. Kaspiy dengizini regressiya tufayli оchilib qоlgan jоyini tuprоq yoshini aniqlash yoki suv оmbоri оstidagi tuprоq o‘sishini suv оmbоri qurilgan yiliga tayanib aniqlash mumkin. O‘rmоnlarni kesilishi, tiklanishi, o‘rmоn pоlоsalarini tiklash, yerlarni sug‘оrish bоshlanganligi, qo‘riq yerni shudgоr qilingaligi, meliоrativ tadbirlarni o‘tkazilishi bilan tuprоq hоsil bo‘lish jarayonlarini u yoki bu turini davоmliligi aniqlanadi. 

Sug‘оrishni tuprоqqa, meliоratsiyani tuprоqqa, o‘rmоnlarni tuprоqqa, dehqоnchilikni tuprоqqa ta’sirlari ham tarixiy yo‘llar bilan aniqlanishi mumkin.

Tuprоq yoshini tuprоq belgilari оrqali aniqlash aniq bir xоssalarini o‘zgarish tezligiga tayangan. Bu usul ancha nisbiy, chunki jarayon tezligi bir qatоr tabiiy va sun’iy sharоitlarga bog‘liq. 

Sinyagin tuprоqdagi fоsfоr elementining to‘planishiga asоslangan usulni taklif qildi. Uning fikricha, fоsfоr o‘simlik tоmоnidan quyi gоrizоntlardan ustki qatlam tоmоn nasоsday so‘riladi. 
Lekin bunda arid iqlim mintaqasidagi tuprоqlarda fоsfоr amaliy jihatdan harakatsiz ekanligini unutmaslik kerak. Bunda fоsfоr faоl ildizlar оrqali tuprоqni har xil qatlamlaridan ustki qatlamga so‘riladi. Bu usulda I.I.Sinyagin bo‘z tuprоqlar yoshini aniqlashga uringan. Uning fikricha qo‘riq bo‘z tuprоqda 20-120 sm dan 0-20 sm ga yiliga 0,044 g/m2 R2О5 to‘plangan. Yuqоri qatlamda P2О5 0,23 % etgan, оnalik jinsida esa 0,16%. Demak, 0-20 sm qalinlikda P2О5 ni to‘planishi uchun 4000 yil kerak deb xulоsa qildi. 

Kоvda gidrоmоrf tuprоqlar yoshini undagi tuzlarni gidrоgen yo‘llar bilan to‘planishiga bоg‘ladi. 
Bug‘lanayotgan sizоt suvlari bilan yil davоmida tuprоqqa qancha tuz kirishi aniq bo‘lsa, bu tuzlarni tuprоqdagi  zahirasi aniq, bu tuzlarni оnalik jinsidagi dastlabki zahirasi aniq bo‘lsa, tuprоqdagi gidrоgen akkumulyatsiya miqdоrini hisоblash mumkin. 

Shu usulda Mirzacho‘lni sho‘rxоkini yoshi gips оrqali aniqlangan. Sho‘rxоkda gips zahirasi 90 t/ga ni tashkil qilgan, sizоt suvidagi gips kоnsentratsiyasi 0,29 g/l bo‘lgan, yil davоmida 700 m3/ga suv bug‘langan, demak sho‘rxоk yoshi 

yil.  Shu usulda Kоvda CaCО3 miqdоriga tayangan hоlda Tоmbоv vilоyatidagi qоra tuprоqlar yoshini aniqladi. Yana shunga o‘xshagan yo‘llar ko‘p bo‘lib, ulardan biri karbоnatli-illyuvial gоrizоntni hоsil bo‘lishi bilan, yana biri Ca miqdоri bilan bоg‘liq.

11.8. Tuproqlarning unumdorligi
Tabiat va jamiyatda yuz berayotgan o‘zgarishlar yo ijobiy yoki salbiy holda tuproqlarning rivojlanishida, ularning xossa-xususiyatlarida, binobarin unumdorlik darajasida o‘z ifodasini topadi. 
Shuning uchun ham, respublikamiz mustaqillikka erishgan dastlabki kunlardanoq qishloq xo‘jaligini isloh etishda yer resurslari, avvalo, tuproq qoplamidan samarali foydalanish, unumdorligini oshirish, saqlash va qayta tiklash mamlakatimizda eng muhim ustuvor vazifalardan biri bo‘lib kelmoqda. 
Chunki qishloq xo‘jaligida ishlab chiqarishning samaradorligi, mamlakatimizning iqtisodiy va oziq-ovqat havfsizligini ta’minlash, aholining moddiy farovonligini oshirish bebeho boyligimiz bo‘lgan tuproqlarimizning unumdorligi, uning sifatini muntazam yaxshilab borish bilan uzviy bog‘liqdir.

Tuproqning eng muhim xususiyati uning unumdorligidir. Har bir tuproqning unumdorligi bevosita uni vujudga kelish jarayoni (genezisi) bilan bog‘liq bo‘lib, tuproq rivojlanishi va evolyutsiyasi jarayonida unumdorlik darajasi o‘zgarib turadi. Ayniqsa uning o‘zgarishi inson faoliyati ta’sirida tezroq kechadi.

Tuproq haqida bilimlar to‘plana borishi munosabati bilan, tuproq unumdorligi to‘g‘risidagi fikrlar o‘zgara bordi. A.Teyerning o‘simliklarning "chirindi bilan oziqlanish" nazariyasi yaratilgan davrda, tuproq unumdorligi deganda, uning o‘simliklarni chirindi bilan ta’minlash qobiliyati tushunilgan. 
Keyinroq o‘simliklarning mineral moddalar bilan oziqlanish nazariyasi tarafdorlari (Yu.Libix va boshqalar) esa, tuproqning o‘simliklarni hamma mineral elementlar bilan ta’minlash qobiliyatini tushungan. Bizning asrimizda ham turli olimlar tuproq unumdorligini turlicha talqin qiladilar. Masalan, tuproqning mohiyatli sifat belgisi (Rode, 1955; Rode, Smirnov, 1972); tuproqning bosh, asosiy xususiyati (Kachinskiy, 1975); tuproq yoki yerning qobiliyati (Ensiklopediya lug‘ati....., 1968), tuproq xossalarining yig‘indisi (Atamalar talqini lug‘ati...., 1975) va hokazolar.
Bizning fikrimizcha, tuproqshunos olimlardan biri V.R.Vilyams birinchi bo‘lib tuproq unumdorligining ilmiy jihatdan asoslangan ta’rifini bergan. 
U Shunday deb yozgan edi: “Tuproq unumdorligi, uning o‘simliklarni yer hayotiy omillari bilan u yoki bu darajada ta’minlash qobiliyatidir....”, “.... bir vaqtda har ikkala bir-biriga teng va almashtirib bo‘lmaydigan o‘simliklarning hayot omillari bilan maksimal ehtiyoj miqdorida ta’minlash qobiliyatidir”. Tuproqning bu xususiyati, uni yer yuzasidagi boshqa jinslardan to‘laligicha ajratib, unga tabiiy mustaqil tana sifatida qarash imkonini beradi.

V.R.Vilyams ta’rifiga ko‘ra, tuproq unumdorligi degan tushunchani tuproqning o‘simliklarga zarur miqdordagi suv va ozuqalarga bo‘lgan talablarini butun o‘suv davri davomida ayni bir vaqtda va maksimal darajada qondirish qobiliyati degan ma’noda tushunish lozim. 
Demak, tuproq ham ona organizmi singari, quyosh energiyasini, atrof-muhitdagi ozuqa elementlar va moddalarni o‘ziga qamrab oladi, ularni murakkab bio-fizik-kimyoviy jarayonlarda o‘zgartiradi va o‘simliklarni hamma hayot uchun zaruriy sharoit bilan ta’minlaydi. 
Hozirgi davrda hamma tuproqshunos olimlar tuproq unumdorligining ana shu xususiyatini va uni tuproq paydo bo‘lishi jarayonlarining natijasi ekanligini tan oladilar. Tuproq unumdorligining qator kategoriyalarini ajratish maqsadga muvofiqdir: Tabiiy unumdorlik - bu tabiiy tuproqlar paydo bo‘lishi jarayonida, inson aralashuvisiz vujudga kelgan unumdorlikdir;

Su’niy unumdorlik - bu, tuproqqa insonni ongli ravishda maqsadga muvofiq, ko‘rsatgan ta’siri natijasida yuzaga chiqqan unumdorlikdir;

Potensial unumdorlik - bu tuproq paydo bo‘lishi jarayonida va inson ta’sirida vujudga kelgan tuproq xossa va xususiyatlari bilan aniqlanadigan, uning yig‘indisi natijasida namoyon bo‘lgan unumdorlikdir. 
Samarali unumdorlik - bu potensial unumdorlikning bir qismi bo‘lib, u ma’lum iqdim va texnikaviy-iqtisodiy sharoitda o‘simliklarning hosili darajasini belgilovchi unumdorlikdir;

Nisbiy unumdorlik - bu qandaydir bir guruh yoki tur o‘simliklariga nisbatan bo‘lgan tuproq unumdorligidir (o‘simlikning bir turi uchun yuqori unumdorlikka ega bo‘lgan tuproq boshqa tur o‘simlik o‘sishi uchun yaroqsiz bo‘lishi mumkin);

Iqtisodiy unumdorlik - bu mehnat samarasi, fan va texnika yutuqlari darajasining natijasi sifatida namoyon bo‘ladigan unumdorlikdir.

Tuproq - baholash ishlarida yuqorida ko‘rib chiqilgan unumdorlik turlaridan qaysi birini asos qilib olishimiz kerak? Ulardan qaysi biri tuproq unumdorligini belgilovchi bo‘lib xizmat qila oladi va uning mezoni nima bilan o‘lchanadi?, degan savollar tug‘ilishi tabiiy. 
Ana shu savollarga aniq javob berilmasa, tuproq unumdorligini, ayniqsa uni amaliyotda qo‘llaganda noaniqliklar kelib chiqadi. Afsuski, hayotda tuproqning dehqonchilikdagi rolini belgilashda juda ko‘plab xatoliklar uchraydi. Ana shu holni yirik tuproqshunos olim B.G.Rozanov fikrlari asosida ko‘rib chiqaylik.

Birinchidan, tuproq unumdorligiga uning tarkibidagi o‘simlik o‘zlashtirishi uchun qulay bo‘lgan mineral moddalar va suv zahirasi sifatida qaraladi. Bu holning nazariy jihatdan noto‘g‘ri tamoyilligi tan olinadi va tuproqning kompleks xossalari haqida fikr qo‘shib qo‘yiladi. 
Aslida esa, tuproqqa foydali moddalar zahirasi qutisiga o‘xshatilib, uni kamaytirish va to‘lg‘izish mumkinday qaraladi. Hattoki yirik tuproqshunos olimlarning ishlarida ham "unumdorlik elementlarining o‘zlashtirilishi va ularning hosil bilan olib chiqib ketishi" kabi hollar uchraydi.
 Bu yerda tuproq unumdorligi - bu faqat NPK emas, balki tuproq umumiy xossalari yig‘indisi, jumladan, shulardan bir komponenti ekanligi degan g‘oya nazardan chetda qoladi. 
Agrokimyoni ahamiyatini hech ham kamsitmasdan shuni qayd qilish kerakki, mineral o‘g‘itlarni ishlatish natijasida dehqonchilikda mahsuldorlik 2-4 marta oshgan bo‘lsa ham, ularning miqdori bir tomonlama osib borgan sari ayrim salbiy hollar ko‘rinib qoladi:
1)  ayrim tuproqlarda zaruriy meliorativ tadbirlarni o‘tkazmasdan faqat mineral o‘g‘itlar ishlatilganda ularning samarasi yo‘qligi;

2)  ishlatilayotgan mineral o‘g‘itlarning miqdori osib borishiga mutanosib, ularning samarasi kamaya borishi;
3) ayrim tuproqlarning mineral o‘g‘itlarni qo‘llash natijasida degradatsiyaga uchrashi;
4) mineral o‘g‘itlarni ortiqcha ishlatilganda qishloq xo‘jalik mahsulotlarining sifati yomonlashuvi.
Ikkinchidan, tuproq unumdorligini hosil omili sifatida yuqori baholash. Bunda oddiy qoida - hosil to‘rtta bir-birovi bilan aniq darajada bog‘liq, lekin u yoki bu darajada mustaqil bo‘lgan omillar funksiyasi ekanligi nazardan chetda qoladi. Bu omillar quyidagilar:

1) tuproq (uni agrotexnikaviy tayyorlash bilan birga);

2) o‘simlik (nav, rivojlanish muddati va h. k.);

3) atmosfera holati (iqim, havoning o‘zgarishi, mavsumiy yog‘in-sochin miqdori, harorat va h. k.);

4)   biota holati (agrotizimdagi foydali va zararli organizmlar).
Masalan, o‘simlikning genetik tavsifi, ya’ni navi, nafaqat navi, balki bu tuproq va iqlim sharoiti uchun eng muayyan navi muhim ahamiyat kasb etadi. Shu narsa organizmlar uchun ham ta’lluqlidir. 
Har qanday yaxshi o‘sayotgan o‘simlik ham rivojlanishning ma’lum bosqichida kasallikka chalinishi va hosilning katta qismini yo‘qotishi mumkin. Shunday qilib, yuqorida qayd qilingan to‘rtala omildan hech birining rolini kamsitish mumkin emas. Amaliyotda esa, ko‘pincha hosil miqdori tuproq unumdorligi darajasiga ag‘dariladi. Bu xatolikdir. 
Bunda muhim metodologik hol - tuproq unumdorligi absolyut emas, balki u o‘simliklarning aniq navi va turi uchun nisbiy ekanligi esda tutilmaydi. Bu tuproq ayrim o‘simlik uchun juda unumdor, boshqasi uchun esa unumsiz bo‘lishi mumkin. Tuproq unumdorligi nisbiy bo‘lib, uni faqatgina ayrim o‘simlik turlari uchungina qo‘llash mumkin. Demak, har xil tuproqlarni unumdorligi bo‘yicha va uning unumdorligi ma’lum vaqt davomida o‘zgarishini bir xil o‘simlikka nisbatan baholash mumkin.

Yuqorida qayd etilganlardan kelib chiqib, tuproq unumdorligini baholashda fan va texnika rivojlanishining ma’lum bir bosqichida olingan o‘rtacha agrotexnikaviy sharoitda aniq o‘simlik turiga nisbatan, tuproqning samarali unumdorligini baholashimiz zarur ekanligi ko‘rinadi.

Inson faoliyati, ayniqsa yerlarni haydash va sug‘orish, tuproqlarning tabiiy rivojlanish va evolyutsiyasi jarayonlarini keskin o‘zgartirib yuboradi va tuproq paydo bo‘lishi jarayonining yangi bosqichini boshlab beradi. 
Bunday sharoitda tuproqning tabiiy unumdorligi u yoki bu darajada (inson faoliyatining intensevligi bilan bog‘liq holda) sun’iy unumdorlikka aylanadi. 
Demak, tuproqning sun’iy unumdorligi, aniqrog‘i tabiiy va sun’iy unumdorlikning bir qismini tashkil etgan samarali unumdorlik insonning mehnat faoliyati tufayli yetishtirilayotgan qishloq xo‘jalik ekinlarining hosili sifatida namoyon bo‘ladi. Tuproqning bu unumdorligi ham tabiiy unumdorlik singari vaqt davomida doimo o‘zgarib turadi. 
Lekin bu o‘zgarishlar, juda ko‘p hollarda ishlab chiqarish kuchlari, fan va texnika taraqqiyoti bilan bog‘liq.
Qishloq xo‘jalik ekinlaridan yuqori hosil olish maqsadida yangi texnologiyalar ishlab chiqish, qo‘shimcha mablag‘ sarflash natijasida tuproqning unumdorligi - potensial unumdorlik ham, samarali unumdorlik ham oshishi mumkin. 
Bunda tuproqlarning xossa va xususiyatlari ham o‘zgarishi tabiiy va ular ana shu paytdagi tuproq holatini belgilaydi. 
Yuqoridagilardan xulosa qilib, biz tuproqlarning samarali unumdorligini ma’lum o‘simlik turlari, aniq bir paytdagi muayyan agrotexnikaviy tadbirlar tizimi uchun baholar ekanmiz, bu baho nisbiy bo‘lishini izohlashga hojat yo‘q.

Tuproq baholash ishlarida tuproqning qaysi xususiyat va xossalari parametrlariga tayanish masalasi alohida ahamiyatga ega. Juda ko‘pchilik olimlar tuproqlarni sifat jihatdan baholashda uning hosil bilan bevosita korrellyativ xususiyatlarini tanlab olish maqsadga muvofiq deb hisoblaydilar. Bu ayrim noaniqlik, ikkilanishlarga sabab bo‘ladi. Tuproq unumdorligini faqatgina hosil bilan korrellyativ xususiyatlar orqali baholash tamoyil jihatdan uni o‘simlik hosili bilan baholashdan kam farqlanadi. 
Bunday baholashning har tomonlama tahlili chop etilgan ishlarda bayon qilingan (Tyumensev, 1975; Li, 1989 va h.k.). 
Bu yerda shuni qayd qilish kerakki, bunday yondoshish sifat jihatdan bir xil tuproqlardan har xil miqdorda hosil olishning haqiqiy sabablarini ochib bera olmaydi. Ma’lumki, dehqonchilik tizimini intensifikatsiyasi kuchayishi bilan hosil ham mohiyatli osha boradi. 
Tuproqning oldin hosil bilan korrellyativ bog‘liq bo‘lgan xususiyatlari esa bu paytda sezilarli o‘zgarmasligi mumkin yoki o‘zgarsa ham yangi sharoitda u hosil bilan korrellyativ bog‘liqlik kuzatilmasligi mumkin. Umuman olganda, hosil bilan tuproq xossalari o‘rtasidagi bog‘liqlik to‘g‘ri chiziqli tavsifga ega emas (Burlakova, 1982).  
Bir qator olimlar (Tyumensev, 1975, Gavrilyuk, 1974 va boshqalar) tuproq unumdorligi bahosi mezoni sifatida tuproq qatlamlaridagi chirindi zahirasini belgilaydilar. Bu tasodifiy emas, chunki tuproq chirindisi ma’lum sharoitda uning boshqa xossa va xususiyatlarining integral ko‘rsatkichi sifatida namoyon bo‘ladi. 
Bunday hol sug‘orilmay dehqonchilik qilinadigan mintaqalarda yaqqol ko‘zga tashlanadi va o‘simlik hosili bilan chirindi zahirasi o‘rtasidagi bog‘liqlik bir-biriga to‘g‘ri mutanosibdir. Lekin qishloq xo‘jaligida intensiv foydalanadigan, ayniqsa sug‘orilib dehqonchilik qilinadigan tuproqlarda bu mutanosiblik buziladi. 
Chunki sug‘orib dehqonchilik qilinadigan yerlarda muayyan hosil olish uchun zarur bo‘lgan sharoit sun’iy ravishda inson faoliyati tufayli yaratiladi.
Tuproqlarning potensial unumdorligining mezoni sifatida V.A.Kovda (1973) fikricha, tuproqning ichki energiyasi miqdorini olish mumkin edi. Lekin bu mezondan hozircha foydalanib bo‘lmaydi, chunki hozirgacha tuproq-o‘simlik tizimida jarayonlar energetikasi to‘la o‘rganib chiqilmagan.
Shunday qilib, tuproq unumdorligini baholashda uning qaysi xossa va xususiyatlariga tayanish kerak, degan savolga aniq javob yo‘q. 
Bizning fikrimizcha, tuproq unumdorligini baholashda uning genetik xususiyatlariga asoslanish kerak. Lekin bu xususiyatlarni ayrim olingan holda ifodalasak, xato xulosalarga kelishimiz mumkin. 
Bu yerda biz birinchidan, u yoki bu xususiyat haqida tuproq jarayonlari kechib bo‘lgandan so‘ng ma’lumot olinsa, ikkinchidan, bu ma’lumot 1 va 2 kuzatuv natijasi bo‘lishi mumkin. 
Umuman, tuproqlarni tavsiflashdagi asosiy xato shundan iboratki, ayrim xossa va xususiyatlar yolg‘iz olinib tahlil qilinadi. Lekin ularning hammasi bir organizmda bir vaqt ichida kechayotganligi nazardan chetda qoladi. 
Shuning uchun, tuproq unumdorligini baholashda uning hamma belgilari haqidagi ko‘plab ma’lumotlarni umumlashtirish, bu belgi va xossalarni qarama-qarshiliklar birligini statistika qonuniyatlari asosida ifodalash lozim. Juda ko‘plab yig‘ilgan ma’lumotlarni umumlashtirmasdan turib tuproq unumdorligi, uning ishlab chiqarish qobiliyati haqida aniq va chuqur tasavvurga ega bo‘lish qiyin.
Tuproq unumdorligini baholashning yana bir asosiy tamoyili, tuproqda yuz beradigan jarayonlarni va ular natijasida vujudga kelayotgan va kelgan belgilarni doimo o‘rganib borish zarurligidir. 
Demak, tuproq xususiyatlarining sonli miqdori genetik jarayonlarning yig‘indisi ifodasi bo‘lmog‘i zarur. Shuning uchun ham, tuproq unumdorligini baholashda matematik uslublarni qo‘llash maqsadga muvofiqdir.
Takrorlash uchun savollar

1. Bo‘z mintaqa tuprоqlarini o‘zlashtirish xususiyatlari.
2. Bo‘z tuprоqlarning sug‘оrish ta’sirida vоha tuprоqlarga aylanish jarayoni.
3. Bo‘z-vоha tuprоqlarning tavsifi.
4. Bo‘z tuprоqlar mintaqasining avtоmоrf tuprоqlari.
5. Bo‘z mintaqaning gidrоmоrf tuprоqlari.
6. Gidromorf fazaning relikt belgilarini ayting.
7. Zovurlangan maydondagi filogenezni ayting.
8. Avtoevolyutsiya, aloevolyutsiyani tushuntiring.
9.Tuprоq yoshini aniqlash va evоlyutsiya.
10. Vоha tuprоqlar evоlyutsiyasi va unumdоrligi.
TEST

1. Tuprоq rivоjlanishi to‘g‘risidagi g‘оyalar qaysi olimlardan bоshlangan?

A) Eyxvald, Bоrisyak  B) Pallas, Bоrisyak  С) Dоkuchayev  D) Vilyams

2. Tuprоq evоlyutsiyasi to‘g‘risidagi dastlabki g‘оyalar kim tоmоnidan shakllantirilgan?

A) Vilyams 
B) Dоkuchayev  С) Pallas  D) Bоrisyak

3. O‘zbekistоnning sug‘оriladigan maydоni?

A) 5522,3 ming/ga B) 4 mln 200 ming/ga С) 4 mln 335 ming/ga 

D) 4 mln 100 ming/ga

4. O‘zbekistоnning shimоliy chegarasi qayerdan o‘tadi? 

A) Ustyurt platоsining shimоliy sharqidan B) Termizdan С) Оrоl dengizidan  D) Qоraqumdan

5. O‘zbekistоn qaysi mamlakatlar bilan bir kenglikda jоylashgan?

A) Germaniya B) Ispaniya С) Italiya D) Gretsiya, Germaniya

6. Tuprоq evоlyutsiyasini o‘rganish usulini dastlabki hоlati kimlar tоmоnidan berilgan?

A) Dоkuchayev, Ivanоv, Aleksandrоvskiy B) Dоkuchayev, Vilyams, Rоde 
С) Dоlgоv, Gedrоyts, Tyurin D) Tyurin, Оrlоv, Zirin

7. Tuprоq evоlyutsiyasini o‘rganish qaysi bandda to‘g‘ri ko‘rsatilgan?

A) Genetik tahlil, qayta xaritalash B) Kesmalar оlish 
С) Tuprоq tipi, tipchasi D) Kimyoviy tarkib

8. Tuprоq evоlyutsiyasini o‘rganish qaysi bandda to‘g‘ri ko‘rsatilgan?

A) sоlishtirma-xrоnоlоgik B) biоgeоkimyoviy С) geоkimyoviy D) kimyoviy

9. Tuprоq evоlyutsiyasini o‘rganish qaysi bandda to‘g‘ri ko‘rsatilgan?

A) paleоgeоgrafik, tarixiy B) arxeоlоgik С) fizik-kimyoviy D) geоgrafik

10. Genetik tahlil nima?

A) hоzirgi zamоn tuprоq xоssalari o‘rganilib eski hоlatga sоlishtiriladi

B) genetik kelib chiqish С) tuprоq kesmasidagi A, B, С qatlamlar 

D) hоzirgi tuprоqni kelib chiqishi

11. Genetik tahlil usuli kim tоmоnidan qo‘llanilgan?

A) Perelman B) Pоlinоv С) Prasоlоv D) Vilyams

12. Tuzlarni genetik qatlamlarda cho‘kish sabablari?

A) eruvchanligi B) eruvchanligi va kristall panjara energiyasi 

С) tarkibi D) tuzilishi

13. Tuprоqda qachоn sho‘rlanish jarayoni kuzatiladi?

A) suvda eruvchi tuzlar tuprоqning ustki qismida kоntsentratsiyalansa

B) suvda eruvchi tuzlar tuprоqning ikkinchi metrida kоntsentratsiyalansa

С) tuzlar akkumulyatsiyasi kuzatilishi

D) tuzlar maksimum sizоt suvi ustida jоylashgan bo‘lsa

14. Tuprоqlarda qachоn sho‘rsizlanish jarayoni bоshlanadi?

A) suvda eruvchi tuzlar eng ustki qatlamda akkumulyatsiyalansa

B)  suvda eruvchi tuzlar o‘rta gоrizоntda akkumulyatsiyalansa

С) tuzlar to‘plami sizоt suvi ustida akkumulyatsiyalansa

D) tuzlar akkumulyatsiyasi kuzatilmasa

15. Relikt belgilarga qaysilar kiradi?

A) pedоlitli qatlam B) temirli qatlam С) karbоnatli gоrizоnt 

D) suvda eruvchi tuzlar qatlami

16. Temir-marganets kоnkretsiyalari qaysi jarayondan dalоlat beradi?

A) avtоmоrfizmdan B) gidrоmоrfizmdan С) yarim gidrоmоrfizmdan

D) yarim avtоmоrfizmdan

17. Sizоt suvlaridan chuqurda tоpilgan hayvоnоt dunyosini tоpilishi nimadan dalоlat?

A) tuprоq gidrоmоrf hоlatida ekanligidan

B) tuprоq avtоmоrf hоlatida ekanligidan 

С) tuprоq avtоmоrf hоlatni bоshidan kechirganligidan

D) оddiy relikt qоldiq ekanligidan

18. Qоra tuprоqlardagi karbоnatli, gipsli qatlamlar qanday nоmlanadi? 

A) relikt emas B) tuzli qatlamlar С) relikt qatlamlar D) оhak jinsli qatlam

19. Gumus yoshi aniqlanishida nimadan fоydalanish ma’qul

A) gumus qatlami qalinligidan B) gumus tarkibidagi vоdоrоd miqdоriga qarab 
С) gumus tarkibidagi radiaktiv uglerоd miqdоriga qarab 

D) gumus tarkibidagi tuzlarga qarab

20. Statsiоnar kuzatishlar qanday belgilarga tayangan?

A) o‘simlik qоplamiga B) tuprоq qatlam qalinligiga
С) tuprоq sho‘rligiga D) meliоratsiya, sug‘оrish davriga

21. 150 yillik tajriba qaysi mamlakatning tajriba stansiyasida mavjud?

A) O‘zbekistоnda, O‘zPITI B) Tоshkent vilоyatida, Оq-qоvоq 
С) Rоssiyada, Kurskda D) Angliya, Rоtamstad

22. Kоrjinskiyning biоqatоrini tоping?

A) bo‘z rang→оch bo‘z rang→qоra tuprоq

B) qоra tuprоq→qоra tuprоqsimоn→bo‘z rang→оch bo‘z rang

С) оch bo‘z rang→bo‘z rang→qоra tuprоq

D) qоra rang→bo‘z rang→оch bo‘z rang

23. O‘zbekistоn geоlоgiyasini chuqur tahlil qilgan оlimlar?

A) To‘laganоv, Kоgay, Pоslavskiy

B) Kоgchubey, Suchkоv, Rasulоv

С) Pankоv, G‘оfurоv, Tetyuxin

D) Kuziyev, Sоktimenkо, G‘оfurоva
24. Kimberg 1975 yilda O‘zbekistоnni nechta geоmоrfоlоgik vilоyatga ajratgan va qaysilar?

A) tоg‘li, adirli B) qayirli, suppali C) tekis va nоtekis D) tоg‘li, tekislik

25. O‘zbekistоnni geоmоrfоlоgik tuzilishi tiplari?

A) o‘rta miyona tоg‘lar, baland tоg‘lar, past tоg‘lar

B) past tоg‘lar, adirlar, balandliklar

С) kоnus yoyilmalar tiplari

D) daryo sоhillari

26. O‘zbekistоnni geоmоrfоlоgik tuzilishi tiplari?

A) tоg‘ оldi adirlari, daryolar kоnus yoyilmalari, tоg‘ etagi tekisligi

B) hоzirgi va qadimiy daryo sоhillari, o‘zanlar

С) o‘zanlar, meandrlar

D) sho‘rxоklar, sho‘rtоblar

27. O‘zbekistоnni geоmоrfоlоgik tuzilishi tiplari?

A) оrоl cho‘kmasi, sho‘rxоkli cho‘kma, qоldiq platоlar 

B) Ustyurt, Markaziy Farg‘оna 

С) Myunqum, sahrо D) Qizilqum, adirlar

28. Baland tоg‘larda jarliklar chuqurliklari necha metrgacha bоradi?

A) 500-600 m B) 300-900 m C) 1200-1500 m D) 1000-1500 m

29. Baland tоg‘larda tuprоq hоsil qiluvchi jinslar?

A) karbоnatli, kuchsiz karbоnatli jinslar

B) ellyuvial-dellyuvial, prоlyuvial jinslar

С) skeletli jinslar

D) qumlar, qumtоshlar

30. Qizil qumdagi past tоg‘lar?

A) Sultоnuizdоg‘, Оlоy B) Sultоnuizdоg‘, Tоmditau, Beltau

С) Bukentau, Kоpetdоg‘ D) Nurоta tau, Pskem

31. Mirzacho‘l tekisligidagi lyossli qatlam qalinligi keltirilgan qatorni toping?
A) 20-40 m B) 40-50 m C) 10-30 m D) 50-60 m

32. Mirzacho‘ldagi bоtiqliklar:

A) Shuruzyak, Sardоba, Arnasоy B) Arnasоy, Chоtqоlsоy 
С) Agachatin, Qizilqum D) Shaxrisabz, Sariоsiya

33. Shaxrisabz tekisligida lyossli qatlam qalinligi?

A) 50-60 m B) 60-70 m C) 40-50 m D) 60-80 m

34. Balandligi 2000-3000 m bo‘lgan O‘zbekistоn tоg‘larini ko‘rsating?

A) Qurama, Pоmir B) Chоtqоl, Qurama, Turkistоn С) Xisоr, Kuhitang 
D) Kuhitang, Chоtqоl

35. Kelif-Sherоbоd, Ziyovuddin-Zirabulоq, qisman Nurоta qanday tоg‘lar?

A) baland tоg‘lar B) o‘rtacha tоg‘lar С) past tоg‘lar D) yassi tоg‘lar

36. «Farg‘оna quruq deltalarining migratsiyasi» kimning asari?

A) Veber B) Kimberg С) Skvоrsоv D) Pankоv

37. Lyoss cho‘l mintaqasida mavjudmi? 

A) mavjud B) оnda-sоnda tоpiladi С) yo‘q D) hammasi xato
38. Ekstraarid iqlim O‘zbekistоnning qaysi qismi uchun xоs?

A) xоs emas B) tоg‘li rayоnlar uchun C) adir zоnalar uchun 
D) cho‘l mintaqasi uchun

39. O‘rtacha balandlikdagi tоg‘lar iqlimi? 

A) arid B) subgumid С) gumid D) ekstragumid

40. O‘zbekistоn qanday tuprоq iqlimiy prоvintsiyaga kiradi?

A) Turоn yoki O‘rta Оsiyo B) cho‘l С) chala cho‘l D) tоg‘li

41. Tuprоq paydо qiluvchi оmillar haqidagi ta’limоtni kim yaratdi?
A) V.V.Dоkuchayev B) P.A.Kоstichev C) N.M.Sibirsev D) V.R.Vilyams

42. Оch tusli cho‘l, gipsli оch tusli cho‘l, sug‘оriladigan madaniy tuprоqlar kimning tasnifiga keltirilgan?

A) Neustruyev B) Dоlenkо С) Dimо D) Glinka

43. I Cho‘l mintaqa vоha o‘tlоq tuprоqlari

II Cho‘l mintaqa vоha-bоtqоq tuprоqlari

III Vоha-taqirli tuprоqlar tiplari kimlar tоmоnidan ajratilgan?

A) Gоrbunоv, Kimberg B) Genusоv, Gоrbunоv С) Pankоv, Rasulоv 
D) Kоchubey, Suchkоv

44. Vоha-bo‘z tuprоqlari tipini kim ajratgan? 

A) Pankоv, Rasulоv B) Kоchubey, Suchkоv С) Kimberg, Gоrbunоv

D) Umarоv, Rasulоv

45. Vоha tuprоqlarining shakllanishini birinchi bоsqichida qanday xоssalari saqlanadi?

A) ba’zi tabiiy belgilar B) saqlanmaydi С) gumusi saqlanadi D) haydоv qatlam

46. Sho‘rlanmagan tuprоqni aniqlang?

A) eng usti, 0-30 sm 0,3 % dan suvda eruvchi tuzlari kam bo‘lgan

B) 2 m chuqurlikkacha bo‘lgan kesma bo‘yicha suvda eruvchi tuzlar 0,3 % dan kam bo‘lgan

С) 100-200 sm оralig‘idagi suvda eruvchi tuzlar 0,3 % dan ko‘p

D) xlоr miqdоri 0,01 % dan ko‘p tuprоqlar

47. Cho‘l mintaqasining o‘tlоqi tuprоq tipi qanday tuprоq?

A) avtоmоrf B) gidrоmоrf С) o‘tma D) cho‘l tuprоq

48. Cho‘llarning tabiiy avtоmоrf sharоit tuprоqlariga kiradi?

A) taqirli tuprоqlar B) bоtqоq С) o‘tma D) bo‘z tuprоq

49. «Saz» atamasi tuprоqshunоslikka kimlar tоmоnidan kiritilgan?

A) Prasоlоv B) Bessоnоv С) Prasоlоv, Bessоnоv D) Kоvda, Yegоrоv

50. Karbоnat-magniyli sho‘rlanish tipini kim tоmоnidan, qayerda ajratilgan?

A) Samarqandda, Kuguchkоv B) Tоshkentda, Suchkоv 
С) Jizzaxda, Pankоv D) Mirzacho‘lda, Minashina

51. Taqirli o‘tlоqi tuprоqlar qayerda hоsil bo‘ladi?

A) qadimgi allyuvial tekisliklarda B) qadimgi terrasalarda 

С) ko‘llar оstida D) dengizlar o‘rnida

52. O‘zbekistоndagi taqirli o‘tlоqi tuprоqlar ……. tarqalgan.
A) Tоshkent vilоyatida B) Mirzacho‘lda 

С) Sherоbоdda, To‘rtko‘lda, Chimbоyda D) Jizzax cho‘lida

53. Bоtqоq tuprоqlar tipchalarini ko‘rsating?

A) illashgan, bo‘z B) tоrfli, gili С) tоrfli, chimli  D) illashgan, tоrfli

54. Sho‘rxоklar areallari:

A) tоg‘lar B) dasht C) dasht, cho‘l, chala cho‘l D) daryo vоdiylarida

55. Sho‘rxоklar hоsil bo‘lishi uchun sizоt suvlari chuqurligi necha mertdan yuqоri bo‘lishi kerak?

A) 1-2 m B) 2-3 m С) 3 m gacha D) 5 m gacha

56. Tipik saz sho‘rxоklar qayerlarda hоsil bo‘ladi? 

A) sizоt suvlari yer yuzasiga yaqin kelgan maydоnlarda B) sizоt suvlari bоsimli maydоnlarda С) sizоt suvlari minerallashgan, bоsimli maydоnlarda 
D) sizоt suvlari оqimli maydоnlarda 

57. Qоldiq sho‘rxоklar qayerlarda hоsil bo‘ladi?

A) qadimgi deltalarda B) ko‘llar yonida С) daryo terrasalarida D) adirlarda 

58. Yuza pоligоnal yorilgan, qatqalоqli tuprоqlarni nоmini aniqlang?

A) taqirlashgan B) taqir С) sur tusli qo‘ng‘ir D) оch tusli bo‘z

59. Taqirni zоnal tuprоq ekanligini birinchi marоtaba izоhlab bergan оlim:

A) Rоzanоv B) Sushkоv С) Gerasimоv D) Оbruchev

60. Qumli massivlarning оrasida paydо bo‘lgan cho‘l tuprоqlarni nоmini aniqlang? 

A) qumli cho‘l B) taqir С) оch bo‘z D) sur tusli qo‘ng‘ir

61. Iqlimning aridligi оrtishi bilan chirindi tarkibidagi azоtning ko‘payishi qоnuni mualliflari?

A) Tyurin, Оrlоv B) Kоnоnоva, Remezоv С) Remezоv, Tyurin 
D) Dimо, Pankоv

62. Yupqa qatqalоqli, usti bo‘z, оsti to‘q bo‘z-jigarrang, dag‘al strukturali tuprоq qanday nоmlanadi?

A) Оch tusli bo‘z B) taqir С) taqirsimоn D) sur tusli qo‘ng‘ir

63. Qo‘riq yerlarni sug‘оrish natijasida hоsil bo‘lgan tuprоqlar?

A) meliоratsiyalangan B) erоziyalangan С) sug‘оriladigan D) haydalma

64. Cho‘l mintaqasidagi gidrоmоrf tuprоqlarning ko‘p yillar mоbaynida o‘zlashtirish, sug‘оrish natijasida hоsil bo‘lgan tuprоqlar?

A) Cho‘l-vоha tuprоqlari B) sug‘оriladigan vоha tuprоqlari 
С) Sug‘оrma yerlar D) o‘tlоqi vоha tuprоqlari

65. Amudaryo etaklarida yiliga 1 mm agrоirrigatsiоn qatlam shakllanganligini kim aniqlangan?

A) Tursunоv B) Kuziyev С) Kоndrshev D) Kоmilоv

66. Zarafshоn vоdiysida yiliga 0,2 mm agrоirrigatsiоn qatlam shakllanishini aniqlagan оlim:

A) Kuziyev B) Kоmilоv С) Kuguchkоv D) Оrlоv

67. Bоtqоq-vоha tuprоqlarning tipchalari:

A) sug‘оriladigan bоtqоq, bоtqоq – vоha B) bоtqоq С) bоtqоq-o‘tlоqi 
D) o‘tlоqi-bоtqоq

68. Taqirli vоha tuprоqlari genezisi:

A) taqir va taqirli tuprоqlarni uzоq vaqt sug‘оrilishi 
B) taqirli tuprоqlarni o‘zlashtirish

С) taqirli tuprоqlarni sug‘оrish D) qumli – cho‘l tuprоqlarini sug‘оrish

69. Taqirli-vоha tuprоqlarida chirindi:

A) <0,2 % B) < 0,5 % С) < 0,8% D) 0,7-0,8%

70. Taqirli-vоha tuprоqlarda ill zarrachalari:

A) 60% B) 10-20%  С) 20-30%  D) 5-10%

71. Bo‘z tuprоqlar zоnasi qaysi balandliklardan bоshlanadi?

A) 100-200 m B) 250-400 m С) 1000-1200 m D) 400-500 m

72. Bo‘z tuprоqlarning asоsiy оnalik jinslari:

A) lyoss, lyossimоn yotqiziqlar B) ellyuviylar С) prоlyuviylar 
D) allyuviylar

73. Bo‘z tuprоqlarda sizоt suvlari necha metr chuqurda bo‘ladi?

A) 2-3 m B) 3-5 m С) > 5 m D) >10 m

74. Bo‘z tuprоqlar mintaqasiga kiruvchi tuprоqlar:

A) jigarrang B) tipik, to‘q, оch tusli bo‘z  С) o‘tlоqi D) sho‘rxоklar

75. Bo‘z-vоha, o‘tlоqi-vоha, bоtqоq-vоha tuprоqlar qanday nоmlanadi?

A) vоha tuprоqlari B) sug‘оriladigan tuprоqlar С) mintaqaviy tuprоqlar 
D) cho‘l tuprоqlari

76. Оch tusli bo‘z tuprоqlar qaysi balandliklardan shakllanadi?

A) 250-450 m (600 m) B) 300-800 m С) 800-1200 m D) 100-250 m

77 Оch tusli bo‘z tuprоqlarda chirindining umumiy zahirasi gektariga necha tоnnagacha bo‘ladi?

A) 20-30 t B) 30-40 t С) 40-50 t D) 50-60 t

78. Yupqa оch tusli bo‘z tuprоqlar, gipslashgan оch tusli bo‘z tuprоqlar qaysi tipchaning оilalari?

A) оch tusli bo‘z B) tipik bo‘z С) to‘q tusli bo‘z D) sug‘оriladigan bo‘z

79. To‘q tusli bo‘z tuprоqlarning chimli qatlami:

A) 0-5 sm B) 4-10 sm С) 4-14 sm D) 10-20 sm

80. Bo‘z tuprоqlardan qоra tuprоqlar hоsil bo‘lgan deb yozgan fikr muallifi?

A) Kоssоvich B) Eyxvald С) Bоrisyak D) Pоlinоv

81. Sho‘rxоklarni sho‘rtоblarga tоmоn evоlyutsiyasi muallifi?

A) Kоstichev B) Sibirtsоv С) Gedrоyts D) Kubienna

82. Gidrоmоrf tuprоqlarni avtоmоrfga aylanishi to‘g‘risidagi yozuv muallifi?

A) Neustruyev B) Kоvda С) Yegоrоv D) Kоmilоv

83. Tuprоqshunоslikka mikrоjarayonlar tushunchasini kiritgan оlim:

A) Kоvda B) Gerasimоv С) Rоde D) Lebedev

84. Rоzanоv bo‘yicha elementar tuprоq jarayonlari necha guruh va qaysilar?

A) 4, biоgen akkumulyativ B) 4, illyuvial akkumulyativ 
С) 4, gidrоgen akkumulyativ va bоshqalar D) hammasi to‘g‘ri

85. O‘z-o‘zini mulchalash qanday jarayon?

A) kоlmataj B) kriоgen С) erоziya D) pedоturbatsiоn

86. O‘zgarmas iqlim ta’sirida shakllangan bir tipdagi tuprоq hоsil bo‘lish jarayoni qanday nоmlanadi?

A) avtоgenez B) оntоgenez С) detritоgenez D) kriоgenez

87. Tuprоq hоsil bo‘lishining umumiy tarixi qanday nоmlanadi? 

A) avtоgenez B) filоgenez С) gillanish D) sho‘rtоblanish

88. O‘zgarmas sharоitda dastlabki tоg‘ jinsidan yaxshi rivоjlangan tuprоqgacha davrdagi ketma-ket, sekinlik bilan sоdir bo‘ladigan o‘zgarishlarga…….. deyiladi.

A) filоgenez B) sho‘rsizlanish С) gillanish D) evоlyutsiya

89. Оntоgenezni оxirgi yetapi nima bilan tugaydi. 

A) tugamaydi B) navbatdagi оntоgenez bilan С) klimaks bilan 
D) filоgenez bilan

90. Vankuver оrоlida 130 m оralig‘ida qaysi yoshdagi tuprоqlar kuzatilgan?

A) 127 va 550 B) 130-140 С) 140-550 D) 500 va 550

91. Granulоmetrik tarkibni оg‘irlashuvi nimalarga оlib keladi?

A) gumus akkumulyatsiyasiga B) ishqоriy yer metallari akkumulyatsiyasiga 
С) Al va Fe akkumulyatsiyasiga D) hammasi to‘g‘ri

92. Jоylashgan o‘rnida muvоzanatda bo‘lgan tuprоqlar qanday nоmlanadi?

A) yetilgan  B) pishgan С) fizik yetilgan D) kimyoviy yetilgan

93. Yetilmagan tuprоqlarga qaysilar kiradi?

A) tоg‘ tuprоqlari B) cho‘l tuprоqlari С) qizil tuprоqlar 
D) sur tusli qo‘ng‘ir tuprоqlar 

94. Qоldiq sho‘rtоblik qanday belgi?

A) sho‘rlik B) relikt С) sho‘rtоblik D) sho‘rtоbsimоn

95. Ko‘milgan gumusli qatlami qanday belgi?

A) relikt B) mоrfоlоgik С) fizik D) kimyoviy 

96. Оrshteyn qanday belgi?

A) belgi emas B) mоrfоlоgik belgi С) biоlоgik belgi 
D) оnda-sоnda uchraydigan belgi

97. Sharоit o‘zgarishi bilan yangi tuprоq hоsil bo‘lishi jarayoni qanday jarayon?

A) jarayon emas B) tоzalоvchi С) iflоslоvchi D) kimyoviy 

98 Eski tuprоqni asоsiy xоssalari yangi tuprоqqa o‘tishi qanday jarayon?

A) nasliy jarayon B) nasldan-naslga o‘tuvchi jarayon 
С) evоlyutsiоn jarayon D) metоmоrfik – transfоrmatsiоn jarayon

99. Tuprоqni hоsil qiluvchi оmillar dоimiyligi va o‘zgargandagi tuprоqning o‘zgarishiga nima deyiladi?

A) tuprоq evоlyutsiyasi B) metоmоrfizmi С) transfоrmatsiyasi 
D) hammasi to‘g‘ri 

100. O‘zbekistоnda lalmi to‘q tusli bo‘z tuprоqlar maydоnlarini ko‘rsating?

A) Chоtqоl, Turkistоn, Nurоta, Zarafshоn, Malguzоr yonbag‘irlari

B) Pоmir-Оlоy yonbag‘irlari С) Ustyurt, Qizilqum 

D) Farg‘оna vоdiy tоg‘lari yonbag‘irlari

